

**GUVERNUL ROMÂNIEI**

|  |
| --- |
| **STRATEGIA FISCAL-BUGETARĂ PENTRU PERIOADA**  **2020 – 2022** |

**DECEMBRIE**

**2019**

|  |
| --- |
| **CUPRINS** |
|  |
| **1. Obiectivele politicii fiscale şi bugetare pe orizontul 2020-2022** |
|  |
| **2. Obiectivul bugetar pe termen mediu** |
| 2.1 PIB potențial și output – gap |
| 2.2 Evoluţia deficitului structural în perioada 2016-2022 |
|  |
| **3. Cadrul macroeconomic** |
| 3.1 Evoluţii macroeconomice recente ale economiei româneşti |
| 3.2 Execuţia bugetară în anul 2018 şi primele luni ale anului 2019 |
| 3.3 Prognoze macroeconomice pe termen mediu ( 2020-2022) |
|  |
| **4. Cadrul fiscal-bugetar pe orizontul 2020-2022** |
| 4.1 Realizările estimate în anul 2019 față de măsurile asumate prin Strategia fiscal-bugetară din perioada 2019-2021 |
| 4.2 Scurtă caracterizare a politicii fiscale pe perioada 2020-2022, principalele obiective pe termen mediu |
| 4.3 Politica de cheltuieli |
| 4.4 Politica de administrare fiscală |
| 4.5 Buget general consolidat |
| 4.5.1 Evolutii recente și tendinte ale veniturilor bugetare |
| 4.5.2 Evolutii recente și tendinte ale cheltuielilor bugetare |
| 4.5.3 Diferenţe faţă de strategia anterioară |
| 4.6 Politici publice |
| 4.7 Investiţiile publice semnificative prioritizate |
| 4.8 Politica în domeniul Fondurilor Europene |
| 4.9 Datoria publică și finanţarea deficitului bugetar |
| 4.10 Plafoane privind principalii indicatori bugetari în perioada 2020-2022 |
| 4.11 Potenţiale riscuri fiscal-bugetare asociate Strategiei fiscal-bugetare 2020-2022 |
|  |
| **5. Cadrul de cheltuieli pe termen mediu 2020-2022** |
|  |
| **6. Declaraţie de răspundere** |

1. **OBIECTIVELE POLITICII FISCALE ŞI BUGETARE PE ORIZONTUL 2020-2022**

România **stabilește următoarele obiective ale construcției bugetare pentru anul 2020 și orizontul 2021-2022:**

|  |  |
| --- | --- |
|  | **Stimularea, continuarea, consolidarea și menținerea unei creșteri economice inteligente, sustenabile și incluzive**, prin utilizarea eficientă a factorilor de producţie, creşterea productivităţii şi demararea investiţiilor durabile; |
|  | **Crearea spațiului fiscal pentru alocarea unor sume importante pentru susținerea investițiilor publice majore și implementarea proiectelor finanțate din fonduri europene**, cu efect multiplicator şi aport direct la formarea brută de capital fix; |
|  | **Crearea unei politici fiscale predictibile pentru susținerea mediului de afaceri, simplificarea fiscalității și fluidizarea proceselor interne,**  pentru a crea premisa unei creșteri economice sustenabile; |
|  | **Adoptarea unor măsuri salariale, sociale pentru asigurarea protecției sociale și securității sociale pentru persoane vârstnice, pensionari și categoriile cele mai vulnerabile și aflate în dificultate,** bine țintite care să corespundă nevoilor reale ale beneficiarilor; |
|  | **Dezvoltarea şi diversificarea instrumentelor de management ale datoriei publice;** |
|  | **Îmbunătățirea, aplicarea și consolidarea guvernanței bugetare**, creșterea transparenței bugetare și eficientizarea cheltuielilor publice |

**Prezentarea pe larg a obiectivelor şi indicatorilor macroeconomici**

* **Stimularea, continuarea, consolidarea și menținerea unei creșteri economice inteligente, sustenabile și incluzive**, prin utilizarea eficientă a factorilor de producţie, creşterea productivităţii şi demararea investiţiilor durabile

Cadrul macroeconomic pe care se bazează previziunile bugetare pentru perioada 2020-2022 a avut în vedere următoarele aspecte: **(i)** evoluţiile economice din primele nouă luni ale anului 2019;**(ii)**o evoluţie a creşterii economice susţinute în principal de investiţii, alături de consum, într-un mediuintern favorizat de stabilitatea şi predictibilitatea politicilor macroeconomice; **(iii)**relansarea industriei şi menţinerea dinamicii sustenabile a serviciilor;**(iv)** contextul european și global: prognoza ia în considerare o uşoară ameliorare a contextului internaţional, care se reflectă, ca şi în cazul prognozei de toamnă a Comisiei Europene, într-o îmbunătăţire a perspectivelor de creştere globală, de la 2,9% în 2019 la 3,0% şi 3,1% în 2020 şi respectiv 2021. De asemenea, prognoza de toamnă a Fondului Monetar Internaţional (World Economic Outlook) previzioneazăpentru 2020 o creştere economică mondială în accelerare, respectiv de 3,4%, de la 3,0% cât este estimarea pentru anul 2019.

**Planificarea bugetară pe orizontul 2020-2022 a avut în vedere:**

* măsurile de relaxare fiscală începute în perioada 2015-2017 și continuate prin actele normative prin care s-au reglementat măsuri în domeniul salarizării personalului din sectorul bugetar, legislația în domeniul drepturilor cu caracter social, legislația în domeniul pensiilor, , a celor cu asistența socială adoptate în anul 2018, dar și măsurile fiscal-bugetare luate pe parcursul anului 2019, care vor influența cadrul macroeconomic și indicatorii bugetari pe orizontul 2020-2022.
* obiectivele și măsurile prevăzute în Programul de Guvernare aprobat prin Hotărârea Parlamentului nr.22/2019,
* prognoza cadrului macroeconomic pe termen mediu 2018-2023 (varianta de toamnă - 2019), elaborată de Comisia Națională de Strategie și Prognoză conform căreia creșterea reală a PIB în anul 2020 va fi de 4,1%;

**Măsurile care au stat la baza Strategiei fiscal bugetare pe orizontul 2020-2022 au fost:**

* actualizarea nivelului accizei specifice pentru țigarete, respective creșterea acesteia de la 366,147 lei/1.000 țigarete la 386,377 lei/1.000 țigarete, având în vedere că potrivit Codului fiscal, acciza specifică pentru țigarete se determină pe baza prețului mediu ponderat de vânzare cu amănuntul, a procentului legal aferent accizei ad valorem și al accizei totale
* creșterea nivelului accizei totale pentru țigarete de la 483,74 lei/1.000 țigarete la 503.97 lei/1.000 țigarete, începând cu 1 ianuarie 2020, astfel încât să fie respectate prevederile art. 10 alin. (2) din Directiva 2011/64/UE privind structura și ratele accizelor aplicate tutunului prelucrat, respectiv acciza globală pe țigarete să reprezinte cel puțin 60% din prețul mediu ponderat de vânzare cu amănuntul al țigaretelor eliberate pentru consum.
* eliminarea mecanismului plății defalcate a TVA în vederea compatibilizării cu acquis-ul comunitar în domeniu; executarea silită a sumelor existente în contul de TVA se va aplica în mod corespunzător de către instituțiile de credit, în limita sumei totale a obligațiilor bugetare, astfel cum aceasta este individualizată în adresa de inființare a propririi.
* începând cu 1 ianuarie 2020, indemnizaţiile lunare pentru funcţiile de demnitate publică și funcțiile asimilate acestora, prevăzute în anexa IX la Legea-cadru nr. 153/2017, cu modificările şi completările ulterioare, se mențin la nivelul aferent lunii decembrie 2019.
* valoarea indemnizației de hrană se menține la nivelul din anul 2019.
* începând cu luna ianuarie 2020, cuantumul lunar al indemnizaţiei de merit se menține la nivelul de 6.240 lei.
* interzicerea cumului pensiei cu salariul în instituții publice, pentru pensionarii care beneficiază de drepturi de pensie plătite din fonduri publice.
* asigurarea a 2% din PIB pentru apărare.

In acest context se impune  **o construcţie bugetară responsabilă şi credibilă si evitarea politicilor prociclice, crearea de spațiul fiscal,** vital în economii emergente în vremuri cu incertitudini mari și piețe financiare ușor schimbătoare, argumente pentru evitarea deteriorării stabilității financiare, a evaluării riscului suveran, a finanțării și dinamicii economiei si pentru pentru susţinerea din partea mediului de afaceri și a partenerilor externi.

Măsurile care stau la baza construcției bugetare pe anul 2020 și perspectiva 2021-2022, precum și evoluția descendentă a deficitului bugetar pe termen mediu indică tendința clară de eliminare graduală a politicii fiscale pro-ciclice, anul 2020 fiind primul pas pentru revenirea la ținta de deficit bugetar sub 3% din PIB prevăzut în Tratatul de la Maastricht.

**.**  ***Transparență, realism, predictibilitate, evitarea risipei si a banului public***

**OBIECTIV 6 Îmbunătățirea, aplicarea și consolidarea guvernanței bugetare, creșterea transparenței bugetare și eficientizarea cheltuielilor publice**

* indemnizaţiile lunare pentru funcţiile de demnitate publică și funcțiile asimilate acestora, se mențin la nivelul aferent lunii decembrie 2019.
* valoarea indemnizației de hrană se menține la nivelul din anul 2019
* cuantumul lunar al indemnizaţiei de merit se menține la nivelul de 6.240 lei.
* interzicerea cumului pensiei cu salariul în instituții publice, pentru pensionarii care beneficiază de drepturi de pensie plătite din fonduri publice.
* asigurarea a 2% din PIB pentru apărare.

**OBIECTIV 1**

**Stimularea, continuarea, consolidarea și menținerea unei creșteri economice inteligente, sustenabile și inclusive**

* *creștere economică de 4,1% pt. anul 2020*
* *sustinerea mediului de afacrei*
* *finantarea schemelor de ajutor de stat*
* *Continuarea reformelor structurale*
* *Consolidarea investițiilor publice*
* Cresterea absorbției fondurilor europene

STRATEGIA FISCAL BUGETARA 2020 - sinteză conținut obiective

**.**



**OBIECTIV 4**

**Adoptarea unor măsuri salariale, sociale pentru asigurarea protecției sociale și securității sociale pentru persoane vârstnice, pensionari și categoriile cele mai vulnerabile si aflate în dificultate**

* salariul de baza minim brut pe tara garantat in plata se majorează la 2.230 lei lunar, incepand cu data de 1 ianuarie 2020, fata de 2.080 lei in prezent, ceea ce reprezinta o crestere de 7,2 % fata de luna decembrie 2019.
* La estimarea cheltuielilor de personal ale bugetului general consolidat pentru anul 2020 a fost avută în vedere aplicarea etapizată a Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare, conform prevederilor acestui act normativ.
* Plata drepturilor de pensie conform dispoziţiilor legale în vigoare.

**OBIECTIV 3**

**Crearea unei politici fiscale predictibile pentru susținerea mediului de afaceri simplificarea fiscalității și fluidizarea proceselor interne**

* **C**ontinuarea perfecționării legislației prin transpunerea în legislația națională a măsurilor adoptate la nivel european;
* Perfecționarea legislației în funcție de fenomenele evazioniste, în vederea contracarării acestora;
* Îmbunătățirea și simplificarea legislației fiscale, ca urmare a dialogului cu mediul de afaceri;
* Pregătirea unor reforme structurale în domeniul fiscal şi bugetar pentru o creştere economică sustenabilă pe termen mediu şi lung.

**OBIECTIV 2**

**Crearea spatiului fiscal pentru alocarea unor sume importante pentru susținerea investițiilor publice majore și implementarea proiectelor finanțate din fonduri europene**

*Investițiile se majorează gradual, ajungând la 3,83 % din PIB în anul 2022*

*In anul 2020 se observă o imbunatatire a structurii cheltuielilor cu investiții in favoarea proiectelor finațate din fonduri externe nerambursabile*

**OBIECTIV 5**

**Dezvoltarea şi diversificarea instrumentelor de management ale datoriei publice;** .

În perioada 2020-2022, MFP va urmari indeplinirea obiectivelor prevazute in Strategia de administrare a datoriei publice guvernamentale pe termen mediu și în acest sens finanțarea deficitului bugetului de stat și refinanțarea datoriei publice guvernamentale se va realiza în mod echilibrat din surse interne și externe, în principal prin emisiuni de titluri de stat. Astfel, MFP va continua să mențină o abordare flexibilă și transparentă în realizarea procesului de finanțare.

SFB 2020

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Proiecția indicatorilor bugetari pentru perioada**  **2018 - 2022** | | | | | | | | |
|  |  | | | |  | | | % din PIB | |
|  | | **2017** | **2018** | **2019** | | **2020** | **2021** | | **2022** |
| VENITURI buget general consolidat (cash) | | 29,40 | 31,27 | 31,38 | | 31,76 | 31,45 | | 32,05 |
| CHELTUIELI buget general consolidat (cash) | | 32,24 | 34,11 | 35,81 | | 35,35 | 34,78 | | 34,58 |
| SOLD buget general consolidat (cash) | | -2,84 | -2,84 | -4,43 | | -3,60 | -3,34 | | 2,53 |
| SOLD buget general consolidat (ESA) | | -2,64 | -2,96 | -3,82 | | -3,58 | -3,44 | | -2,77 |
| SOLD structural | | -3,0 | -2,7 | -3,71 | | -3,39 | -3,24 | | -2,62 |

În aceste condiții **veniturile bugetare** proiectate pentru anul 2020 reprezintă 31,76% din PIB, 31,45% în anul 2021, urmând ca în anul 2022 să reprezinte 32,05% din PIB, evoluție determinată de evoluția indicatorilor macroeconomici pe orizontul de referentă, precum și de măsurile/prevederile adoptate până la acest moment prin acte normative, iar **cheltuielile bugetare** proiectate pentru anul 2020 reprezintă 35,35 % din PIB, ajungând la 34,58 % în 2022, în scădere pe orizontul de referință ca pondere în PIB.

În anul 2018 **deficitul bugetar cash** a fost de 2,84% din PIB, **ceea ce corespunde unui deficit ESA înregistrat de 2,96% din PIB şi unui deficit structural de 2,7% din PIB, iar în anul 2019 deficitul cash este estimat la 4,43% din PIB, căruia ii corespunde un deficit ESA estimat de 3,82% din PIB.**

În anul 2019 se estimează un deficit cash de 4,43% din PIB reprezentând un derapaj semnificativ față de ținta stabilită inițial de 2,76% din PIB. Această evoluție este determinată în principal de angajarea unor cheltuieli bugetare pe baza unor venituri suplimentare estimate inițial care nu s-au materializat în încasări și nici nu au fost luate măsuri compensatorii, chiar dacă au fost atenționări de la agentiile de rating și organismele internaționale din prima parte a anului. De asemenea, noua țintă de deficit bugetar acomodează și plata facturilor restante ale administrației publice centrale și locale către mediul de afaceri.

Planificarea bugetară pe anul 2020 și estimările pe perioada 2021-2022 stabilesc deficitul bugetar ESA în anul 2020 la 3,58% din PIB, urmând ca acesta sa ajungă în anul 2022 la 2,77% din PIB, respectiv o reducere de 0,81 puncte procentuale față de anul 2020, încadrandu-se în 2022 în prevederile regulamentelor europene.

Se constată pe orizontul de referință o scadere a deficitului bugetar cash, ESA , structural, avand in vedere ca derapajul acestui indicator poate avea drept consecinte cu impact direct asupra costului suveran de finanțare, poate avea un impact major asupra încrederii agenților economici şi populației în perspectivele economice ale anului viitor care poate genera o amânare a proiectelor de investiții private, o încetinire a dinamicii pieţei muncii şi reducerea perspectivelor de angajare.

În termeni structurali, se estimează că deviația înregistrată în anul 2016 de la OTM stabilit pentru România (respectiv 1% din PIB) se va menține pe tot orizontul de referință, dar incepe să se ajusteze începând cu anul 2020, pentru ca in anul 2022 sa inregistreze 2,62% din PIB, respectiv o ajustare de 0,77 puncte procentuale față de anul anul 2020.

Devierea de la OTM s-ar produce în condițiile menținerii, pe întreg orizontul de planificare, a unui nivel sustenabil al datoriei publice sub 40% din PIB, România previzionând în anul 2019 un procent al datoriei publice de 36,4% din PIB, în creștere fată de anul 2018 cu 1,4 puncte procentuale.

Estimările pentru anul 2020 a principalilor indicatori macroeconomici și bugetari sunt:

|  |  |  |
| --- | --- | --- |
| **PRINCIPALII INDICATORI MACROECONOMICI - SINTEZĂ** | | |
| **Indicatori** | **Anul 2020** | |
| PIB - milioane lei |  | 1129218,1 |
|  |  |  |
| Creştere economică % |  | 4,1 |
|  |  |  |
| Inflaţia medie anuală % |  | 3,1 |
|  |  |  |
| Venituri BGC - milioane lei |  | 358.593 |
|  |  |  |
| Ponderea veniturilor totale în PIB |  | 31,76 |
|  |  |  |
| Cheltuieli BGC - milioane lei |  | 399.227 |
|  |  |  |
| Ponderea cheltuielilor totale în PIB |  | 35,35 |
|  |  |  |
| Deficit - milioane lei |  | -40.634 |
|  |  |  |
| Deficit - pondere în PIB |  | -3,60 |
|  |  |  |
| Şomeri (număr total persoane) |  | 275.000 |
|  |  |  |
| Câştig salarial mediu net lei lunar |  | 3.324 |

**Contribuția componentelor de utilizare la cresterea reală a PIB**

Procente

|  |  |  |
| --- | --- | --- |
|  | **2019** | **2020** |
| **PRODUSUL INTERN BRUT** | **4,0** | **4,1** |
| **Cererea internă** | **5,3** | **4,9** |
| Consum final | 3,9 | 3,6 |
| - Cheltuielile cu consumul privat, din care: | 3,1 | 3,1 |
| -- Cheltuielile cu consumul final al populaţiei | 3,1 | 3,0 |
| - Cheltuielile cu consumul guvernamental\*, din care: | 0,8 | 0,5 |
| -- Consumul colectiv efectiv al administraţiei publice | 0,5 | 0,4 |
| Formarea brută de capital | 1,4 | 1,3 |
| - Formarea brută de capital fix | 2,1 | 1,5 |
| - Modificarea stocurilor | -0,7 | -0,2 |
| **Exportul net** | **-1,3** | **-0,7** |
| Exportul de bunuri şi servicii | 1,6 | 1,8 |
| Importul de bunuri şi servicii | 2,9 | 2,6 |

\*) Consumul guvernamental include consumul individual şi consumul colectiv al administraţiei publice

*Notă: Eventuale neconcordanţe la însumare sunt ca urmare a rotunjirilor.*

|  |  |  |
| --- | --- | --- |
| **Contribuţia ramurilor la creşterea reală a PIB** | | |
| - procente - | | |
|  | **2019** | **2020** |
| Industrie | -0,3 | 0,7 |
| Agricultură, silvicultură, pescuit | -0,2 | 0,1 |
| Construcţii | 0,8 | 0,4 |
| Total servicii | 2,7 | 2,4 |
| Impozite nete pe produs | 0,9 | 0,6 |
| **PRODUS INTERN BRUT** | 4,0 | 4,1 |
| *Notă: Eventuale neconcordanţe la însumare sunt ca urmare a rotunjirilor.* |  |  |

Creşterea economică pentru anul 2020 este estimată la 4,1% cu contribuția următorilor factori:

* **Cererea internă** va reprezenta motorul creşterii economice în special prin majorarea formării brute de capital fix, cu o dinamică superioară celei a consumului final, respectiv 6,8% faţă de 4,5%
* Pe **latura ofertei** se estimează o îmbunătăţire a activităţii economice în toate sectoarele, în special în sectorul serviciilor şi în ramurile industriale cu potenţial ridicat de export.
* **Măsuri care să asigure o mai bună participare pe piaţa muncii** în concordanţă cu priorităţile Strategiei Europa 2020. În acest context, vor fi finanțate următoarele programe:

**Susținerea mediului de afaceri pentru a crea premisele unei creșteri sustenabile.**

* **Programul „Ajutoare de stat pentru finanţarea proiectelor de investiţii**”, include scheme de ajutor de stat care se aplică atât întreprinderilor mari cât şi IMM-urilor, având ca obiectiv dezvoltarea regională prin stimularea realizării de investiţii, crearea de noi locuri de muncă, precum şi modernizarea sau dezvoltarea IMM-urilor, care cuprinde 5 scheme de ajutor de stat, din care:
  + - trei scheme de ajutor de stat care sunt închise pentru emiterea de acorduri pentru finanțare, dar pentru care se continuă procedurile de plată a ajutorului de stat și de monitorizare **a realizării investițiilor și a creării locurilor de muncă** (H.G. nr.1680/2008, H.G. nr.1680/2008, H.G. nr.753/2008, H.G. nr.797/2012);
    - două scheme de ajutor de stat deschise pentru emiterea de acorduri pentru finanțare, instituite prin H.G. nr.332/2014 *privind instituirea unei scheme de ajutor de stat* ***pentru sprijinirea investițiilor care promovează dezvoltarea regională prin crearea de locuri de munc*ă,** cu modificările și completările ulterioare și H.G. nr.807/2014 *pentru instituirea unei scheme de ajutor de stat* ***având ca obiectiv stimularea investițiilor cu impact major în economie,***cu modificările și completările ulterioare.
  + **Programul „Transferuri în cadrul schemelor de ajutor de stat reprezentând sume restituite la acciză pentru motorina utilizată drept combustibil”,** derulat în perioada2014-2017conform prevederilor **H.G. nr.537/2014.** Pentru a veni în sprijinul operatorilor economici, Guvernul a decis **continuarea acestei măsuri de ajutor de stat**
    - * Schema de ajutor de stat are un buget maxim estimat de 90.000 mii lei, cu posibilitatea suplimentării.
      * Numărul total estimat al operatorilor economici care urmează să beneficieze de ajutor de stat în baza schemei este de 1500.
  + **Programul de internaționalizare pentru IMM** prin care sese finanţează, prin alocaţie financiară nerambursabilă, atât participări ale operatorilor economici români la târguri şi expoziţii cu caracter internaţional organizate în statele membre ale Uniunii Europene şi în ţările terţe, cu stand de prezentare a produselor/serviciilor, cât şi misiuni economice. Programul promovează dezvoltarea de noi politici publice necesare relansării economice, reducerii şomajului prin crearea de noi locuri de muncă, stimularea comunicării şi a parteneriatului în afaceri, pregătirea întreprinzătorilor în domeniul tehnicilor de promovare a produselor şi serviciilor pe noi pieţe. Se va urmări evaluarea acestui program în vederea eficientizării acestuia.

Ministerul Finanţelor Publice **va continua susţinerea mediului de afaceri** prin intermediul măsurilor de sprijin de natura ajutorului de stat, cu respectarea reglementărilor comunitare în domeniu, urmărind cu predilecţie:

* selectarea investiţiilor cu real impact asupra dezvoltării regionale prin crearea de noi locuri de muncă şi, implicit, creşterea contribuţiilor întreprinderilor finanţate prin plata de taxe şi impozite la bugetul general consolidat al statului, precum şi la bugetele locale;
* alocarea eficientă şi transparentă a resurselor bugetare prin politica ajutorului de stat, conform prevederilor comunitare şi naţionale în domeniu;
* îmbunătăţirea planificării activităţii de analiză şi control în vederea eficientizării emiterii acordurilor de finanţare şi efectuării plăţilor, îmbunătăţirea comunicării cu mediul de afaceri;
* sprijinirea tuturor întreprinderilor care realizează investiţii şi creează noi locuri de muncă, participând astfel activ la reducerea decalajelor economice dintre regiuni şi la scăderea şomajului;
* creşterea cifrei de afaceri, datorită dezvoltării şi modernizării întreprinderilor mari şi a IMM-urilor, respectiv dezvoltarea furnizorilor de active, materii prime, materiale.

**Alte măsuri pentru stimularea creșterii economice**

* **Reforme structurale în sectorul companiilor, respectiv îmbunătățirea guvernanței corporative** reprezintă o prioritate pentru guvern, prin acțiuni privind continuarea procesului de restructurare/reorganizare și eficientizare acestora.
* **Consolidarea investițiilor publice, în special în infrastructură**, este esențială pentru o expansiune economică mai echilibrată. Astfel:
* **În domeniul transporturilor**, strategia Programului de guvernare pentru domeniul „transporturi şi infrastructură“ este creşterea conectivităţii naţionale între polii de creştere economică ai României şi a conectivităţii transeuropene pentru societate şi mediul de afaceri, **având ca obiectiv implementarea unui sistem de transport eficient economic, sustenabil, sigur,** cu impact redus asupra mediului şi se referă la dezvoltarea infrastructurii de transport de-a lungul reţelei TEN-T, modernizarea şi mentenanţă infrastructurii de transport existente.
* **Master Planul General de Transport din România (MPGT)** elaborat pentru perioada până în 2020 și 2030 va furniza elementele necesare pentru prioritizarea investiţiilor în domeniul transportului, pentru toate modurile de transport (rutier, feroviar, naval, aerian, multimodal), pe baza unei analize multicriteriale şi totodată, evidenţiindu-se alocările de fonduri necesare pe programe europene pentru perioada 2019-2021.

prioritai strategice pe termen mediu ale ordonatorului

**Creșterea gradului de absorbție a fondurilor structurale și de coeziune**

Fondurile europene reprezintă **un element central al sustenabilității bugetare prin prisma strategiei investiționale și a caracterului nerambursabil al acestora și prin efectele pozitive la nivelul societății**  având în vedere politica comună a statelor membre vor conduce la transformarea UE într-o economie bazată pe creștere inteligentă, durabilă și propice incluziunii.

**Directii de actiune pentru perioada următoare:**

* existența si perfecționarea unei planificări strategice pe termen mediu care să conducă la o ierarhizare stabilă a priorităților și creșterea capacității administrative de a gestiona fondurile europene
* creșterea transparenței și a eficienței sistemului de achiziții publice, dublate de o standardizare a mecanismelor de selecție a proiectelor esențiale pentru dezvoltarea investițiilor publice.
* definirea şi asumarea viziunii strategice privind fondurile europene pentru ciclul de programare 2021-2027.

În cadrul obiectivului „Convergenţă”, din alocarea UE de 17,57 miliarde euro pentru cele 7 programe operaţionale finanţate, au fost contractate fonduri UE în valoare de aprox. 20 miliarde euro reprezentând 108%.

* Rata de absorbţie curentă

Valoarea aplicațiilor de plată care a fost declarată Comisiei Europene este de aprox. 16,7 miliarde euro, ceea ce reprezintă o rată de absorbţie curentă de aprox. 95% din alocarea UE pentru perioada 2007 - 2013.

* Rata rambursărilor

Suma totală primită de România de la Comisia Europeană pentru perioada 2007 - 2013 este de 16,99 miliarde euro, ceea ce reprezintă aprox. 96,69% din alocarea UE pentru perioada 2007 – 2013, rata rambursărilor fiind de 84,7% din totalul alocat pentru perioada 2007 - 2013.

În exercițiul financiar 2014-2020, alocarea totală a României este de peste 43 miliarde euro, din care aprox. 23 miliarde euro prin Politica de Coeziune și FEAD și aproximativ 20 miliarde euro prin Politica Agricolă Comună şi Politica Maritimă Integrată.

Programelor Operaţionale sprijinite din FESI 2014-2020 li se adaugă Programul Operaţional Ajutorarea Persoanelor Dezavantajate, cu finanţare din Fondul European pentru Ajutorarea Persoanelor cele mai Defavorizate (FEAD), cu o alocare totală de 519 milioane euro (din care contribuția UE este de 441 milioane euro) pentru perioada 2014-2020 şi Programele de cooperare teritorială europeană, cu o alocare totală de aprox. 787 (din care contribuția UE este de aprox. 670 milioane euro) milioane euro din fondurile aferente obiectivului cooperării teritoriale europene.

* **Crearea spatiului fiscal pentru alocarea unor sume importante pentru susținerea investițiilor publice majore și implementarea proievctelor finanțate din fonduri europene**, cu efect multiplicator şi aport direct la formarea brută de capital fix;

**Cheltuielile de investiţii în perioada 2018-2022**

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **2022** |
|  | **realizari** | **execuție**  **preliminată** | **propuneri** | **estimări** | **estimări** |
| Cheltuieli totale BGC (mil. lei) | 322.115 | 372.745 | 399.227 | 423.434 | 451.863 |
| - % din PIB | 34,11 | 35,81 | 35,35 | 34,78 | 34,58 |
| Cheltuieli de investiţii BGC (mil. lei) | 34.229 | 43.189 | 48.605 | 48.739 | 49.988 |
| - % in PIB | 3,63 | 4,15 | 4,30 | 4,0 | 3,83 |

**Notă: Cheltuielile de investiții cuprind cheltuielile aferente programelor cu finanțare din fonduri externe nerambursabile postaderare (FEN postaderare), cheltuieli de capital şi cheltuieli aferente programelor cu finanțare rambursabilă.**

****

**Programarea multianuală a investiţiilor publice**, indiferent de sursa de finanţare pe baza unor criterii de prioritizare a proiectelor în funcţie de relevanţă (compatibilitate cu strategiile sectoriale), rezultate aşteptate (impact), capacitate de realizare a proiectului în termenul prevăzut şi sustenabilitatea financiară vor conduce la creșterea absorbției fondurilor europene, în vederea descongestionării spațiului fiscal și a susținerii creșterii economice.



În anul 2020 se constată o imbunătățire a structurii cheltuielilor de investiții in sensul cresterii ponderii cheltuielilor aferente proiectelor finnațate din fonduri externe nerambursabile la 1,75% din cadrul surselor de finanțare, fată 1,26% în 2019 (creștere de 0,49 puncte procentuale).

În anul 2020 cheltuielile destinate investițiilor însumează aprox. 48,6 miliarde lei, reprezentând aproximativ 4,30% în PIB, iar în anul 2022 acestea reprezintă aprox. 50,0 miliarde lei.

* **Crearea unei politici fiscale predictibile pentru susținerea mediului de afaceri simplificarea fiscalității și fluidizarea proceselor interne,**  pentru a crea premisa unei creșteri economice sustenabile;

Principalele obiective ale politicii fiscale avute în vedere pe termen mediu vizează în principal următoarele aspecte:

* Continuarea perfecționării legislației pentru a corespunde criteriilor de armonizare cu legislația comunitară, prin transpunerea în legislația națională a măsurilor adoptate la nivel european;
* Perfecționarea legislației în funcție de fenomenele evazioniste, în vederea contracarării acestora;
* Îmbunătățirea și simplificarea legislației fiscale, ca urmare a dialogului cu mediul de afaceri;
* Pregătirea unor reforme structurale în domeniul fiscal şi bugetar care vor contribui la o creştere economică sustenabilă pe termen mediu şi lung.

Principalele măsuri fiscale sunt prezentate în detaliu în capitolul 4 din strategie.

* **Adoptarea unor măsuri salariale, sociale pentru asigurarea protecției sociale și securității sociale pentru persoane vârstnice, pensionari și categoriile cele mai vulnerabile si aflate în dificultate,** bine țintite care să corespundă nevoilor reale ale beneficiarilor;
* **La nivelul pieţei muncii,** direcțiile de acțiune se vor axa pe măsuri active, pe programe care au în vedere, pe de o parte, stimularea liberei iniţiative şi creşterea numărului de locuri de muncă, pe crearea unui climat de muncă stabil si atractiv.
* salariul de baza minim brut pe tara garantat in plata se majorează la 2.230 lei lunar, incepand cu data de 1 ianuarie 2020, fata de 2.080 lei in prezent, ceea ce reprezinta o crestere de 7,2 % fata de luna decembrie 2019.
* La estimarea cheltuielilor de personal ale bugetului general consolidat pentru anul 2020 a fost avută în vedere aplicarea etapizată a Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare, conform prevederilor acestui act normativ.
* **Politici corecte şi eficiente vizând pensiile.**Se va avea în vedere pensii echitabile pentru toate categoriile de pensionari, un sistem public de pensii sustenabil.
* Plata drepturilor de pensie este garantată conform dispoziţiilor legale în vigoare.
* **Asistenţă socială va fi îndreptată către nevoile reale ale beneficiarilor și asigurarea unor condiţii de trai decente pentru familiile în dificultate şi categoriile sociale vulnerabile**

|  |
| --- |
| * **Dezvoltarea şi diversificarea instrumentelor de management ale datoriei publice;** |

În perioada 2020-2022, MFP va urmari indeplinirea obiectivelor prevazute in Strategia de administrare a datoriei publice guvernamentale pe termen mediu și în acest sens finanțarea deficitului bugetului de stat și refinanțarea datoriei publice guvernamentale se va realiza în mod echilibrat din surse interne și externe, în principal prin emisiuni de titluri de stat. Astfel, MFP va continua să mențină o abordare flexibilă și transparentă în realizarea procesului de finanțare, reactionând cu promptitudine la modificarile contextului de piață și la comportamentul investitorilor.

În scopul diversificării bazei de investitori și a creşterii accesibilităţii persoanelor fizice la cumpararea titlurilor de stat, se are în vedere continuarea emisiunilor de titluri de stat pentru populație prin Programul Tezaur, în limita unui plafon anual indicativ, atât prin unitatile operative ale Trezoreriei Statului, cât și prin oficiile poștale ale Companiei Naționale Poșta Română si instituțiilor de credit. Pentru aceste instrumente a fost introdusă posibilitatea de răscumpărare anticipată și transferul de proprietate între persoanele fizice ce au subscris prin unitățile operative ale Trezoreriei Statului. Totodata, având în vedere că persoanele fizice reprezintă o bază stabilă de investitori pentru statul român, MFP intentioneaza să relanseze Programul Fidelis care va asigura lărgirea canalelor de vânzare a acestor instrumente de economisire prin distribuirea titlurilor de stat către persoanele fizice prin intermediul băncilor și al societăților de servicii și investiții financiare participante în sistemul burse și listarea acestora la Bursa de Valori București.

De asemenea, pentru limitarea riscului de refinantare, MFP intenționează să utilizeze operatiuni specifice de piata secundara de tipul rascumpararilor anticipate sau preschimbarilor de titluri de stat.

Pentru evitarea presiunilor sezoniere în asigurarea surselor de finanţare a deficitului bugetar şi de refinanţare a datoriei publice guvernamentale, Trezoreria Statului va menţine rezerva financiară (buffer) în valută, la o valoare echivalentă care acoperă necesităţile brute de finanţare, determinate de deficitul bugetar şi refinanţarea datoriei publice pentru circa 4 luni.

|  |
| --- |
| * **Îmbunătățirea, aplicarea și consolidarea guvernanței bugetare**, creșterea transparenței bugetare și eficientizarea cheltuielilor publice |

* *Transparentizarea și eficientizarea cheltuielilor publice* vor contribui la creşterea spaţiului fiscal pentru investiţii, îmbunătăţirea sustenabilităţii finanţelor publice pe termen mediu şi lung, creşterea capacităţii de absorbţie a fondurilor europene şi creşterea predictibilităţii politicii bugetare pe termen mediu.
* începând cu 1 ianuarie 2020, indemnizaţiile lunare pentru funcţiile de demnitate publică și funcțiile asimilate acestora, prevăzute în anexa IX la Legea-cadru nr. 153/2017, cu modificările şi completările ulterioare, se mențin la nivelul aferent lunii decembrie 2019.
* valoarea indemnizației de hrană se menține la nivelul din anul 2019.
* începând cu luna ianuarie 2020, cuantumul lunar al indemnizaţiei de merit se menține la nivelul de 6.240 lei.
* interzicerea cumului pensiei cu salariul în instituții publice, pentru pensionarii care beneficiază de drepturi de pensie plătite din fonduri publice.
* asigurarea a 2% din PIB pentru apărare.
* consolidarea unui aparat de lucru eficient și motivat care să răspundă cerințelor optimizării aplicării Programului de guvernare acceptat de Parlament**,** a avut în vedere reducerea numarului de ministere la 16 ministere.

1. **OBIECTIVUL BUGETAR PE TERMEN MEDIU**

**2.1 PIB potențial și output – gap**

Potenţialul economiei româneşti rămâne uşor superior nivelului prognozat al PIB-ului efectiv, situaţie generată de evoluţiile din perioada precedentă. Creşterea potenţială a României a fost de 4,6% în anul 2018 şi poate fi considerată o rată de referinţă, întrucât datele utilizate au un grad ridicat de certitudine (definitive sau semidefinitive), calculele fiind efectuate de către Comisia Europeană cu ajutorul metodologiei comune agreate la nivelul tuturor statelor membre.

Pentru anul 2019 se estimează o creştere potenţială de 4,7%, în condiţiile unei accelerări a formării brute de capital fix, iar pentru intervalul 2020-2023 dinamica reală a PIB potenţial se va situa la o medie anuală de 4,2%, în condiţiile unei evoluţii a investiţiilor brute peste cea a consumului final. Principala contribuţie la creşterea potenţială este dată de productivitatea totală a factorilor (TFP).

Output-gap are valori uşor negative pe întreg orizontul de prognoză.

**Creşterea PIB potenţial şi componenta ciclică a deficitului bugetar**

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **2022** |
| **PIB potenţial (%)** | 4,6 | 4,7 | 4,3 | 4,3 | 4,1 |
| *din care contribuţia TFP (pp)* | *3,1* | *2,7* | *2,3* | *2,0* | *1,8* |
| **Output-gap (%)** | 0,3 | -0,4 | -0,6 | -0,6 | -0,5 |
| **Componenta ciclică (%)** | 0,10 | -0,11 | -0,18 | -0,20 | -0,15 |

Sursa: Comisia Naţională de Strategie şi Prognoză

Valorile output-gap au un impact favorabil asupra deficitului structural, comparativ cu strategia precedentă, întrucât odată cu revizuirea prognozei creşterii economice s-a trecut în output-gap negativ ca urmare a unor date privind creşterea PIB efectiv mai reduse (spre exemplu, de la 5,5%-5,7% la 4,0%-4,1% în 2019-2020).

Output-gap pentru România este -0,4% în 2019 şi respectiv -0,6% în 2020 şi 2021.

De asemenea, Comisia Europeană, în Prognoza de toamnă publică un output-gap de doar 0,1% in 2019 şi trece în teritoriu negativ din 2020 (-0,1%) ajungând chiar la -0,4% în 2021.

Output-gap în cazul CNSP are o valoare negativă mai pronunţată, întrucât creşterea potenţială este mai ridicată datorită, în principal, unei rate de creştere mai rapidă a FBCF.

**2.2 Evoluția deficitului structural în perioada 2015-2022**

**În anul 2019 deficitul structural din România a fost de 3,71 % din PIB**, după ce în anul 2015 a fost de 0,1% din PIB.

**Deficite bugetare în perioada 2015-2022**

- % din PIB

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Deficite bugetare** | **2015** | **2016** | **2017** | **2018** | **2019** | **2020** | **2021** | **2022** |
| Deficit ESA | -0,6 | -2,6 | -2,64 | -2,96 | -3,82 | -3,58 | -3,44 | -2,77 |
| Deficit Structural\*) | -0,1 | -1,7 | -3,0 | -2,7 | -3,71 | -3,39 | -3,24 | -2,62 |
| Deficit cash | -1,4 | -2,4 | -2,84 | -2,84 | -4,43 | -3,60 | -3,34 | -2,53 |

\*) 2018-2022 estimări CNSP

Sursă : prognoza de toamna a CE 2019

Ajustarea realizată după criza economică și financiară s-a situat preponderent pe partea de cheltuieli, reformele structurale fiind promovate în special în domeniul salarizării personalului bugetar, sistemului public de pensii şi programării bugetare. România fiind o ţară care a avut dezechilibre mai mari la începutul crizei mondiale au fost necesare eforturi de ajustare mai mari decât în alte ţări din regiune. Ajustarea întreprinsă de țara noastră a fost una foarte ambițioasă, iar performanța realizată în ceea ce privește corectarea dezechilibrelor fiscale judecată prin prisma deficitului structural a fost foarte bună considerănd amploarea acestora.

În anul 2015 deficitul structural a fost de 0,1 % din PIB, nivelul înregistrat fiind în concordanță cu prevederile Tratatului fiscal.

Având în vedere măsurile adoptate, de relaxare fiscală, precum şi cele în domeniul cheltuielilor proiecţia bugetului general consolidat, începând cu anul 2016, România nu respectă regula[[1]](#footnote-1) privind soldul structural anual al administrației publice, abătându-se de la Obiectivul său bugetar pe termen mediu (OBTM), respectiv un sold structural anual de cel mult -1% din PIB.

Din acest motiv, începând cu luna iunie 2017 România face obiectul procedurii aplicabile abaterilor semnificative, parte a laturii preventive a Pactului de Stabilitate și Creștere. În cadrul acestei proceduri, instituțiile UE au formulat recomandări succesive de corectare a acestei abateri, în scopul corectării abaterii semnificative constatate de la traiectoria de ajustare în vederea atingerii obiectivului bugetar pe termen mediu în România.

Aceste recomandări conțin și o solicitare de prezentare a unui raport prin care autoritățile române să prezinte măsurile pe care le-au luat în scopul corectării abaterii de la OBTM. În acest sens este de menționat că, deși au fost transmise o serie de rapoarte către Comisia Europeană, niciunul dintre acestea nu a conținut măsuri care să determine corectarea abaterii de la obiectivul bugetar pe termen mediu.

Construcția bugetară pentru anul 2020 se bazează pe o menținere a creșterii economice în jurul mediei de 4% pe termen mediu, în condițiile în care se anticipează o încetinire a ritmului de creștere din statele Europei Centrale și de Est. Mediul extern, în special pentru zona Euro, vizează pentru anul 2020 o dinamică economică similară celei din 2019, ceea ce reprezintă un stimul moderat pentru exporturile românești.

Construcția bugetară pentru anul 2020 și perspectiva 2021-2022 a avut la bază măsurile de relaxare fiscală începute în perioada 2015-2017 și continuate prin actele normative adoptate în anul 2018, dar și măsurile fiscal-bugetare luate pe parcursul anului 2019, care vor influența cadrul macroeconomic și indicatorii bugetari pe orizontul 2020-2022.De asemenea proiecția bugetară pentru anul 2020 și perspectiva 2021-2022 are la bază obiectivele și măsurile prevăzute în Programul de Guvernare aprobat prin Hotărârea Parlamentului nr.22/2019, precum și prognoza de toamnă a indicatorilor macroeconomici elaborate de Comisia Națională de Strategie și Prognoză

În termeni structurali, se estimează că deviația semnificativă înregistrată în anul 2016 de la OTM stabilit pentru România (respectiv 1% din PIB) se va ajusta începând cu anul 2020.

Deficitul bugetar în anul 2020, definit in termeni structurali, este de 3,39 % din PIB, insa acesta incepe să scadă incepand din anul 2020, urmând ca in anul 2022 sa ajungă la 2,62 % din PIB , respectiv o ajustare de 0,77 puncte procentuale fata de anul 2020.

Devierea de la OTM s-ar produce în condițiile menținerii, pe întreg orizontul de planificare, a unui nivel sustenabil al datoriei publice sub 40% din PIB.

1. **CADRUL MACROECONOMIC**

|  |
| --- |
| **3.1 Evoluții macroeconomice recente ale economiei românești** |

**Anul 2018**

Conform datelor publicate de INS, creşterea economică în anul 2018 a fost de 4,1% comparativ cu 2017. Din punct de vedere al creşterii economice, România se situează printre primele state membre UE. Pe ansamblul Uniunii Europene avansul economic a fost de 2,0%. Pe partea ofertei, s-au înregistrat evoluţii pozitive în agricultură (10%),  industrie (4,1%) şi servicii (3,6%), ceea ce arată caracterul sustenabil al creşterii economice, în timp ce valoarea adăugată brută din construcţii s-a diminuat (-5,6%). Cererea internă, cu o contribuţie la creşterea produsului intern brut de 5,8 procente, s-a bazat, în principal, pe cheltuiala pentru consumul final al gospodăriilor, care pe fondul unei inflaţii cu trend ascendent şi a unei politici monetare mai restrictive şi-a temperat creşterea manifestată în ultimii 2 ani, majorându-se cu 5,3% în 2018 comparativ 2017. Totodată, consumul final colectiv efectiv al administraţiei publice a crescut cu 12%.

Acumularea brută (formarea brută de capital) s-a majorat cu 9,6% comparativ cu 2017, având o contribuţie de 2,2 procente la creşterea reală a PIB. Pe componente, investiţiile brute (formarea brută de capital fix) s-au redus cu 3,2%. Exportul net a înregistrat o contribuţie negativă de 1,7 procente ca urmare a faptului că importul de bunuri şi servicii a crescut cu 9,1%, în timp ce exportul de bunuri şi servicii a crescut cu 5,4%.

Creşterea economică în primele 9 luni din 2019 a fost de 4,0% comparativ cu aceeaşi perioadă din 2018 (serie brută, date provizoriu 1). Din punct de vedere al creşterii economice, România se situează printre primele state membre UE. Pe ansamblul Uniunii Europene avansul economic a fost de circa 1,5%.

Conform datelor publicate de Institutul Naţional de Statistică în nouă luni 2019 economia a avansat cu 4,0% comparativ cu perioada similară din 2018. După creşterile înregistrate în trimestrul I şi trimestrul al doilea 2019 de 5,0%, respectiv 4,4%, evoluţiile mai puţin favorabile în activităţile din agricultură şi industrie, până la rate negative, au condus la decelerarea creşterii la 3,0% în trimestrul al treilea.

Evoluţiile din primele 9 luni pe latura ofertei evidenţiază o tendinţă de încetinire a activităţii în aproape toate sectoarele de activitate comparativ cu semestrul I. S-au înregistrat creşteri ale valorii adăugate brute în construcţii şi servicii, în timp ce în industrie şi agricultură aceasta s-a diminuat. Astfel, valoarea adăugată din construcţii s-a majorat cu 16,6% faţă de perioada corespunzătoare a anului anterior, ceea ce a însemnat o contribuţie la creşterea reală a PIB de 0,6 procente.

Sectorul serviciilor în ansamblu a sporit cu 5%, reprezentând o contribuţie la PIB de 2,8 procente, ceea ce a însemnat 70% din creşterea economică. În cadrul acestora se evidenţiază cu creşteri semnificative ramurile „informaţii şi comunicaţii” cu 8,7%, „activităţi profesionale, ştiinţifice, tehnice, activităţi de servicii suport” cu 7,6% şi „activităţi culturale, recreative” cu 9%, rezultatele din aceste ramuri conducând la o majorare a PIB cu 1,2 procente.

În industrie valoarea adăugată brută s-a redus cu 1% (pe fondul accentuării evoluţiilor negative din trimestrul III), iar în agricultură cu 4,1%, ambele sectoare având o contribuţie negativă de -0,2 şi respectiv -0,1 procente.

Impozitele nete pe produs s-au majorat cu 9,5% având o contribuţie la creşterea PIB de 0,9 procente.

Pe latura cererii, formarea brută de capital fix, stimulată de avansul cererii din sectorul construcţiilor, a reprezentat factorul determinant al creşterii economice cu o contribuţie de 3,8 procente. Consumul privat s-a majorat cu 5,2% comparativ cu perioada corespunzătoare din 2018, contribuind cu 3,3 procente la creşterea economică. Consumul guvernamental (care include consumul individual şi consumul colectiv al administraţiei publice) s-a majorat cu 5,9%.

În acelaşi timp, variaţia stocurilor a înregistrat o contribuţie negativă de 2,4 procente, după ce în primele nouă luni din 2017 şi 2018 s-au înregistrat contribuţii pozitive de 0,7 şi respectiv 2,9 procente. La reducerea stocurilor din 2019 au contribuit şi excesul de cerere de bunuri de consum din partea populaţiei precum şi exportul de cereale.

Exportul de bunuri şi servicii s-a majorat în termeni reali cu 3,9%, în timp ce importul de bunuri şi servicii a crescut cu 7,3%. Aceste evoluţii au făcut ca exportul net să înregistreze o contribuţie negativă la creşterea produsului intern brut de 1,7 procente.

Prognoza de toamnă 2019 estimează, pe baza datelor statistice sectoriale ale conturilor naţionale disponibile pentru nouă luni, o creştere economică în vecinătatea inferioară a nivelului de 4,0% pentru anul 2019.

- modificări procentuale faţă de anul precedent -

| **Produsul intern brut** | **2018**  **provizoriu** | **2019**  **estimare** |
| --- | --- | --- |
| Cererea internă, din care: | 5,7 | 5,1 |
| Consumul final | 4,5 | 5,0 |
| - Cheltuielile cu consumul privat | 5,2 | 5,0 |
| - Cheltuielile cu consumul final al populaţiei | 5,3 | 5,0 |
| - Cheltuielile cu consumul guvernamental | 1,8 | 4,9 |
| - Consumul colectiv efectiv al administraţiei publice | 12,0 | 5,5 |
| Formarea brută de capital fix | -3,2 | 9,7 |
| Exportul de bunuri şi servicii | 5,4 | 3,7 |
| Importul de bunuri şi servicii | 9,1 | 6,4 |
| **PIB** | **4,1** | **4,0** |
| - Industrie | 4,1 | -1,3 |
| - Agricultură | 10,0 | -5,0 |
| - Construcţii | -5,6 | 15,5 |
| - Servicii | 3,6 | 4,8 |

*Sursa: Institutul National de Statistică*

In trimestrul II 2019 rata de ocupare a populaţiei în vârstă de 20-64 ani a fost de 71,6% (conform definitiei AMIGO), depăşind cu 1,6 puncte procentuale ţinta naţională de 70% stabilită în contextul Strategiei 2020.

Numărul mediu de salariaţi (media efectivelor lunare, conform INS, conform metodologiei naţionale) a fost de 4.977,8 mii persoane în primele 9 luni din 2019, în creştere cu 1,1% faţă de aceeaşi perioadă din anul 2018.

Numărul mediu de salariaţi din industrie s-a redus cu 1,5% faţă de primele 9 luni din 2018 pe fondul scăderii activităţilor din acest sector. Această evoluţie negativă a fost compensată de creşterea numărului de salariaţi din celelalte ramuri ale sectorului concurenţial, în special serviciile (2,4%) şi construcţiile (2,1%).

**Câştigul salarial mediu brut** pe total economie, a fost pe 9 luni 2019 de 5.014 lei. Câştigul salarial mediu net s-a majorat cu 15,4%, fiind de 3.061 lei.

În termeni reali, pe total economie, creşterea câştigului salarial a fost de 11,1%.

Rata şomajului înregistrat la sfârşitul lunii octombrie 2019 a fost de 2,98%, mai mică cu 0,35 puncte procentuale faţă de sfârşitul lunii octombrie 2018 (3,33%).

În anul 2018, **exporturile de bunuri** au avut o valoare de 67,7 mld. euro, în creştere cu 8,1% comparativ cu anul 2017, în timp ce creşterea înregistrată de importurile de bunuri a fost de 9,6%, valoarea acestora fiind de 82,8 mld. euro. În aceste condiţii, deficitul comercial FOB-CIF a fost de 15,1 mld. euro în creştere cu 16,6% comparativ cu cel înregistrat în anul 2017.

**Exporturile de bunuri** s-au majorat cu numai 2,0% în primele 9 Iuni ale anului 2019 faţă de aceeaşi perioadă a anului anterior, însumând 51,8 mld. euro. Această evoluţie s-a datorat contracţiei cererii externe a principalilor parteneri comerciali, în special Germania. Valoarea expedierilor intra-comunitare de bunuri a crescut cu 2%, ponderea exportului destinat statelor UE în total exporturi reprezentând 76,7%. **Importurile de bunuri** s-au majorat cu 5,1%, comparativ cu aceeași perioadă a anului 2018 când majorarea a fost de 9,6%. Pe zona intra de provenienţă a bunurilor, valoarea importurilor a fost de 47,7 mld. euro, reprezentând 74,6% din totalul achiziţiilor.

Pe întreg anul 2019, exporturile de bunuri se aşteaptă să atingă valoarea de 69,6 mld. euro, în creştere cu 2,7% faţă de anul anterior, iar importurile CIF o valoare de 86,2 mld. euro, în creştere cu 4,0%. Această evoluție a schimburilor comerciale se încadrează în contextul unui nivel slab al producției industriale și sectorului agricol și o creștere accelerată a consumului. Climatul internațional a fost și el unul nefavorabil, în sensul în care Germania, ca principal partener comercial, s-a confruntat cu dificultăți în activitatea economică și au existat politici protecționiste și divergențe între principalele puteri comerciale.

Contul curent al balanţei de plăţi a înregistrat în anul 2018 un deficit în valoare de 9,3 miliarde euro, reprezentând 4,6% din PIB. În primele 9 luni din acest an, acesta a înregistrat un sold negativ în valoare de 8,1 miliarde euro, comparativ cu 6,8 miliarde euro atins în aceeaşi perioadă a anului 2018. Pe întreg anul 2019 se aşteaptă ca soldul negativ să se adâncească până la 10,9 miliarde euro, pe seama deficitului balanţei comerciale.

- mil. euro -

| **Comerţul exterior şi contul curent** | **2018** | **2019** |
| --- | --- | --- |
| Export FOB | 67.723,4 | 69.580 |
| - modificare procentuală anuală, % | 8,1 | 2,7 |
| Import CIF | 82.839,9 | 86.190 |
| - modificare procentuală anuală, % | 9,6 | 4,0 |
| Sold Balanţă Comercială FOB - CIF | -15.116,5 | -16.610 |
| Soldul contului curent | -9.334 | -10.855 |
| - % din PIB | -4,6 | -4,9 |

*Sursa: Institutul Naţional de Statistică, Banca Naţională a României, CNSP*

În anul 2018 preţurile de consum s-au majorat în medie cu 4,63%, comparativ cu anul anterior, pe seama creşterii preţurilor la mărfurile nealimentare (6,20%), în timp ce preţurile mărfurilor alimentare au crescut cu 3,75%, iar tarifele la servicii cu 2,53%. Inflaţia anuală în luna decembrie a atins nivelul minim din acest an de 3,27%, cu 0,16 puncte procentuale mai puţin decât în noiembrie.

Creşterea înregistrată în anul 2018 s-a datorat atât depăşirii efectului statistic asociat măsurilor de relaxare fiscală de la începutul anului 2017 (reducerea cotei de TVA şi eliminarea supraaccizei şi a unor taxe nefiscale), cât şi datorită majorării cotaţiilor internaţionale la ţiţei (+33,1% faţă de anul 2017), dar şi la grupa de energie (+10,4% în anul 2018 faţă de anul anterior). O contribuţie importantă a avut-o şi deprecierea nominală a monedei naţionale care a fost de 1,84%.

În primele 10 luni ale anului 2019 comparativ cu perioada corespunzătoare anului anterior, preţurile de consum s-au majorat cu 3,81%. Evoluţia inflaţiei a fost influenţată în principal de creşterea de preţuri la categoria mărfuri alimentare (+4,63%), în special la legume.

Inflaţia anuală şi-a continuat trendul descendent din ultimele luni ajungând la 3,4%, după ce în luna iulie atinsese o valoare de 4,12%.

O contribuție importantă în evoluţia preţurilor de consum a avut-o şi deprecierea nominală a monedei naționale din primele 10 luni care a fost de 1,8%.

În aceste condiţii inflaţia în anul 2019 se aşteaptă să ajungă la 3,8% atât ca medie anuală cât şi la sfârşitul anului.

|  |
| --- |
| **3.2. Execuţia bugetară în anul 2018 şi primele 10 luni ale anului 2019** |

**Execuția bugetară pe anul 2018**

Conform datelor definitive, execuția bugetului general consolidat, în perioada 1 ianuarie – 31 decembrie 2018, s-a încheiat cu un deficit cash de 26,9 miliarde lei, respectiv 2,84% din PIB, sub ținta stabilită, respectiv un deficit anual prevăzut de 28,2 miliarde lei. Comparativ cu anul anterior deficitul bugetului general consolidat în anul 2018, în bază cash, s-a menținut la același nivel cu cel din anul 2017 respectiv 2,84%.

**Veniturile bugetului general consolidat**

Veniturile bugetului general consolidat, în anul 2018, au totalizat 295,3 miliarde lei, reprezentând 31,3% din PIB şi un grad de realizare față de estimările anuale de 99,5%. Comparativ cu anul anterior, veniturile bugetului general consolidat, în anul 2018, au crescut cu 17,2%, iar ca procent în PIB cu 1,9 puncte procentuale de la 29,4% în 2017 la 31,3% în 2018.

Încasările bugetare au fost influențate atât de evoluțiile economice, cât şi de deciziile de politică fiscală adoptate, cum ar fi: creșterea salariului minim, reducerea cotei de impozit pe venit de la 16% la 10 %, transferul sarcinii fiscale a obligațiilor privind contribuțiile sociale obligatorii datorate de angajator la angajat, în cazul veniturilor din salarii și asimilate salariilor, implementarea Legii–cadru nr. 153/2017 privind salarizarea personalului plătit din fonduri publice, creșterea punctului de pensie etc. Din punct de vedere al ponderii principalelor categorii de impozite în total venituri încasate, s-au înregistrat creșteri, comparativ cu anul anterior, în principal în cazul veniturilor din contribuții de asigurări cu 4,7 pp, a veniturilor nefiscale cu 0,5 pp și sumelor primite de la UE în contul plăților efectuate și donații cu 2,4 puncte procentuale.

În paralel, s-au înregistrat diminuări, în principal, în cazul veniturilor din impozitul pe profit cu 0,5 pp, impozitul pe venit 4,3 pp, impozite și taxe pe proprietate 0,3 pp, taxa pe valoarea adăugată cu 1,1 pp, a veniturilor din accize cu 0,9 pp, alte impozite și taxe pe bunuri și servicii cu 0,2 pp.

**Cheltuielile bugetului general consolidat**

**Cheltuielile bugetului general consolidat** au totalizat, în anul 2018, 322,1 miliarde lei, ceea ce reprezintă 34,1% din PIB şi un grad de realizare față de nivelul prevăzut de 99,1%. Comparativ cu anul precedent, **cheltuielile bugetului general consolidat** s-au majorat cu 16,6%, iar ca procent în PIB cu 1,9 puncte procentuale de la 32,2% cât au fost în anul 2017 la 34,1% în anul 2018.

Din punct de vedere al gradului de realizare al programului anual, principalele categorii de cheltuieli bugetare au înregistrat următoarele evoluții: cheltuielile de personal 99,8%, cheltuielile cu bunuri şi servicii 104,1%, cheltuielile cu dobânzile 98,6%, cheltuielile cu subvențiile 104,0%, cheltuielile cu asistența socială 100,1%, cheltuielile de capital 107,9%.

**Cheltuielile de personal ale bugetului general consolidat,** în anul 2018, au crescut cu 23,7% față de anul precedent, iar ca procent în PIB cu un punct procentual.

Creșterea a fost determinată de acordarea majorărilor salariale prevăzute de Legea-cadru nr. 153/2017, privind salarizarea personalului plătit din fonduri publice, cu modificările și completările ulterioare, precum și de alte acte normative aprobate în cursul anului 2018. De asemenea, în aplicarea prevederilor art. 39 din Ordonanța de urgență a Guvernului nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene, cu modificările și completările ulterioare, începând cu anul 2018 salariile personalului din unitățile de învățământ preuniversitar de stat se suportă de la bugetul de stat, prin bugetul Ministerului Educației Naționale.

**Cheltuielile cu bunuri şi servicii** au înregistrat o creștere cu 9,7% față de anul precedent, iar ca pondere în PIB sau situat la același nivel de 4,7%. Comparativ cu programul anual cheltuielile cu bunuri şi servicii s-au efectuat în proporție de 104,1%. Depășirea programului a fost determinată de evoluția cheltuielilor cu bunuri și servicii la bugetele locale și la bugetul instituțiilor/activităților finanțate integral și/sau parțial din venituri proprii unde acestea s-au efectuat în proporție de 107,2% și respectiv 125,9%.

**Cheltuielile cu dobânzile** au crescut cu 27,8% față de anul precedent, iar ca pondere în PIB au crescut cu 0,2 puncte procentuale. Acestea nu au reușit să atingă nivelul prevăzut a se efectua în anul 2018, gradul de efectuare fiind de 98,6%.

**Cheltuielile cu subvențiile** au crescut față de anul precedent cu 7,6%, s-au menținut la același nivel de 0,7% ca pondere în PIB, gradul de efectuare a acestora fiind de 104,0%.

**Cheltuielile cu asistența socială** au crescut în termeni nominali cu 9,5% comparativ cu anul anterior, iar ca pondere în PIB s-au diminuat cu 0,1 puncte procentuale. Evoluția cheltuielilor cu asistența socială în anul 2018 a fost influențată de o serie de masuri legislative adoptate cum ar fi, creșterea valorii punctului de pensie, creșterea indemnizației sociale pentru pensionari etc.

**Cheltuielile pentru investiții**, care includ cheltuielile de capital, precum şi cele aferente programelor de dezvoltare finanțate din surse interne şi externe, în anul 2018 au fost în sumă de 34,2 miliarde lei, respectiv 3,6% din PIB.

***Execuția bugetului general consolidat în perioada 1.01 –31.10.2019***

**Execuția bugetului general consolidat,** conform datelor operative, s-a încheiat pe primele zece luni ale anului 2019 cu un deficit de 28,83 miliarde de lei, respectiv 2,8% din PIB.

**1. Veniturile bugetului general consolidat,** sunt în sumă de **261,1 miliarde lei, reprezentând 25,3% din PIB,** comparativ cu 24,6% din PIB în aceeași perioadă a anului 2018. Procentual, veniturile au fost cu 12,4% mai mari, respectiv o creștere cu **28,8 miliarde lei,** în termeni nominali, față de aceeași perioadă a anului precedent.

Se înregistrează creșteri, comparativ cu aceeași perioadă a anului precedent, în cazul încasărilor din **contribuții de asigurări** (+14,4%, respectiv o creștere cu 11,6 miliarde lei), **impozit pe profit** (+13,1%, respectiv o creștere cu 1,9 miliarde lei), **TVA** (+11,8%, respectiv o creștere cu 5,7 miliarde lei), **accize** (+9,1%, respectiv o creștere cu 2,2 miliarde lei).

Încasările din contribuțiile de asigurări au fost influențate de creșterea efectivului de salariați din economie, a câștigului salarial mediu brut, a salariului minim pe economie, dar și de condițiile legislative noi privind transferul contribuțiilor din sarcina angajatorului în sarcina angajatului, reglementate prin OUG nr. 79/2017, iar veniturile din **TVA** în creștere cu 11,8% față de realizările aceleiași perioade a anului 2018, ajungând la o valoare de 53,6 miliarde lei.

De asemenea, încasările din **impozite și taxe pe proprietate** au crescut cu 12,9% respectiv o creștere cu 0,7 miliarde lei.

Se înregistrează scăderi ale încasărilor cu 49,3% față de aceeași perioadă a anului precedent la **taxa pe utilizarea bunurilor, autorizarea utilizării bunurilor sau pe desfășurarea de activități** ca urmare a aplicării *OUG nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule.*

**Sumele de la Uniunea Europeană în contul plăților efectuate** sunt de 15,2 miliarde lei.

**2. Cheltuielile bugetului general consolidat** suntîn sumă de **289,9 miliarde lei,** cu 14,5% mai mari față de aceeași perioadă a anului precedent.

**Cheltuielile de personal** sunt cu 19,5% mai mari față de cele realizate în primele zece luni ale anului 2018, creșterea fiind determinată de majorările salariale acordate în temeiul Legii cadru nr. 153/2017 privind salarizarea personalului plătit din fonduri publice.

Cheltuielile cu **bunuri şi servicii** au crescut cu 16,6% față de primele zece luni ale anului precedent. Creșteri semnificative se înregistrează atât la bugetul fondului național unic de asigurări sociale de sănătate, dar și la bugetul de stat.

Se înregistrează de asemenea creșterea cheltuielilor **cu subvențiile** cu 12,5%.

**Cheltuielile cu asistența socială** au crescut față de aceeași perioadă a anului precedent cu 11,3%, fiind influențate, în principal, de majorarea punctului de pensie cu 10% de la 1 iulie 2018, ajungând de la 1.000 lei la 1.100 lei, și cu 15% de la 1 septembrie 2019, ajungând de la 1.100 lei la 1.265 lei, precum și de creșterea nivelului îndemnizației sociale pentru pensionari de la 520 lei la 640 lei (de la 1 iulie 2018) și de la 640 lei la 704 lei ( începând cu septembrie 2019).

Cheltuielile pentru **investiții**, care includ cheltuielile de capital, precum şi pe cele aferente programelor de dezvoltare finanţate din surse interne şi externe, au fost de 26,8 miliarde lei, cu 30,4% mai mari față de aceeași perioadă a anului precedent.

**3.3. Prognoze macroeconomice pe termen mediu (2020-2022)**

Începând cu anul 2020 s-a avut în vedere o creştere economică sustenabilă, bazată pe investiţii, pe tot orizontul de prognoză formarea brută de capital fix având evoluţii superioare consumului final.

Cadrul macroeconomic pe care se bazează previziunile bugetare pentru perioada 2020-2022 a avut în vedere următoarele aspecte: (i) evoluţiile economice din primele nouă luni ale anului 2019; (ii) o evoluţie a creşterii economice susţinute în principal de investiţii, alături de consum, într-un mediu intern favorizat de stabilitatea şi predictibilitatea politicilor macroeconomice; (iii) relansarea industriei şi menţinerea dinamicii sustenabile a serviciilor; (iv) contextul european și global: prognoza ia în considerare o uşoară ameliorare a contextului internaţional, care se reflectă, ca şi în cazul prognozei de toamnă a Comisiei Europene, într-o îmbunătăţire a perspectivelor de creştere globală, de la 2,9% în 2019 la 3,0% şi 3,1% în 2020 şi respectiv 2021. De asemenea, prognoza de toamnă a Fondului Monetar Internaţional (World Economic Outlook) previzionează pentru 2020 o creştere economică mondială în accelerare, respectiv de 3,4%, de la 3,0% cât este estimarea pentru anul 2019.

Prognoza de toamnă 2019 estimează o creştere economică de 4,1% pentru anul 2020. Pentru 2021 şi 2022, ritmul mediu anual al produsului intern brut (PIB) este de 4,2% în termeni reali.

| **Creşterea economică** | **2020** | **2021** | **2022** |
| --- | --- | --- | --- |
| **Modificări procentuale anuale** | | | | |
| PIB real | 4,1 | 4,2 | 4,2 |
| PIB nominal | 8,5 | 7,8 | 7,3 |
| Componentele PIB-ului real | | | | |
| Cererea internă, din care: | 4,7 | 4,5 | 4,5 |
| Consumul final | 4,5 | 4,1 | 4,0 |
| - Cheltuielile cu consumul privat, din care: | 4,9 | 4,5 | 4,3 |
| - Cheltuielile cu consumul final al populaţiei | 4,9 | 4,5 | 4,3 |
| - Cheltuielile cu consumul guvernamental, din care: | 3,2 | 2,6 | 2,7 |
| - Consumul colectiv al administraţiei publice | 3,9 | 3,0 | 3,0 |
| Formarea brută de capital fix | 6,8 | 6,7 | 6,9 |
| Exporturi de bunuri şi servicii\*) | 4,5 | 4,8 | 4,9 |
| Importuri de bunuri şi servicii\*) | 5,8 | 5,4 | 5,5 |
| Contribuţii la creşterea PIB (procente) | | | | |
| Cererea internă finală | 5,1 | 4,7 | 4,7 |
| Modificarea stocurilor | -0,2 | -0,1 | 0,0 |
| Export net | -0,7 | -0,5 | -  0,5 |
|  |  |  |  |

*Sursa: Comisia Naţională de Strategie şi Prognoză*

\*) Exporturile şi importurile de bunuri şi servicii sunt exprimate în termeni reali (de volum)

Cererea internă (investițiile şi consumul) va continua să reprezinte motorul creşterii economice. Consumul final se va majora, în medie, cu 4,2% anual. Dinamica formării brute de capital fix se va accelera la un ritm mediu anual de 6,8% pe fondul îmbunătăţirii finanţării din economie, precum şi ca urmare a relansării investiţiilor publice în condiţiile creării unui spaţiu fiscal adecvat şi a îmbunătăţirii absorbţiei fondurilor europene.

Exporturile şi importurile de bunuri şi servicii vor înregistra ritmuri de creştere, în termeni reali, cu o medie anuală de 4,7%, respectiv 5,6%, exportul net având efect negativ asupra produsului intern brut, diminuându-i creşterea.

**Numărul mediu de salariaţi** se va majora în perioada 2020-2022, în medie cu 2,0% anual, iar **rata şomajului înregistrat** la sfârşitul anului se va diminua, ajungând la 2,7% la sfârşitul anului 2022.

În intervalul 2020-2022 se estimează că exporturile de bunuri se vor majora cu un ritm mediu anual de 4,9%, în timp ce importurile de bunuri vor avea o dinamică superioară, respectiv 5,8%. Creşterea mai accentuată a importurilor de bunuri se datorează unei majorări mai accentuate a importurilor de bunuri intermediare, în corelare cu evoluţia aşteptată a producţiei industriale. Un trend similar este estimat şi în cazul importurilor de bunuri de capital, investiţiile necesitând în special achiziţii de pe pieţele externe.

În ceea ce priveşte bunurile de consum, şi acestea sunt prognozate în creştere, dar într-un ritm atenuat, determinat de o cerere de consum a gospodăriilor, atenuată.

- mil. euro -

| **Comerţul exterior şi contul curent** | **2020** | **2021** | **2022** |
| --- | --- | --- | --- |
| Export de bunuri FOB\*) | 72.680 | 76.240 | 80.280 |
| - modificare procentuală anuală, % | 4,5 | 4,9 | 5,3 |
| Import de bunuri CIF\*) | 90.970 | 96.245 | 102.115 |
| - modificare procentuală anuală, % | 5,5 | 5,8 | 6,1 |
| Sold Balanţă Comercială FOB - CIF | -18.290 | -20.005 | -21.835 |
| Soldul contului curent | **-10.639** | **-10.363** | **-10.554** |
| - % din PIB | **-4,5** | **-4,0** | **-3,8** |

\*) Exportul şi importul de bunuri sunt valori nominale exprimate în euro.

*Sursa: Comisia Naţională de Strategie și Prognoză*

Nivelul **deficitului de cont curent** se va situa în intervalul 2020-2022 în jurul valorii de 10,6 mld. euro, ponderea în PIB coborând sub pragul de 4% în anul 2022.

Pentru anul 2020, se estimează că **inflaţia** se va reduce uşor atât ca medie anuală cât şi la sfârşitul anului până la valoarea de 3,1% şi respectiv 3,0%. În perioada 2021-2022 se aşteaptă ca inflaţia să-şi continue trendul descendent ajungând în anul 2022 la 2,6% la sfârşitul anului şi 2,8% ca medie anuală.

Previziunile au luat în calcul ani agricoli normali precum şi o uşoară scădere pentru preţul internaţional al petrolului, conform estimărilor Comisiei Europene.

- %-

| **Inflaţia** | **2020** | **2021** | **2022** |
| --- | --- | --- | --- |
| - sfârşitul anului | 3,0 | 2,8 | 2,6 |
| - medie anuală | 3,1 | 2,9 | 2,8 |

1. **CADRUL FISCAL-BUGETAR PE ORIZONTUL 2020-2022**

**4.1. Realizările estimate în anul 2019 față de măsurile asumate prin Strategia fiscal-bugetară din perioada 2019-2021**

***Impozitul pe profit***

* În cazul sponsorizărilor efectuate către entităţi persoane juridice fără scop lucrativ, inclusiv unităţi de cult, **începând cu 1 aprilie 2019**, sumele aferente acestora se scad din impozitul pe profit datorat, doar dacă beneficiarul sponsorizării este înscris, la data încheierii contractului, în Registrul entităţilor/unităţilor de cult pentru care se acordă deduceri fiscale.
* Pentru deducerea *costurilor excedentare ale îndatorării* la calculul rezultatului fiscal, potrivit prevederilor Legii nr.30/2019 pentru aprobarea O.U.G. nr.25/2018, ***s-a majorat plafonul deductibil de la 200.000 euro la 1.000.000 euro, precum și nivelul de deducere în funcție de EBITDA de la 10% la 30%.***
* Introducerea de norme împotriva practicilor de erodare a bazei impozabile prin utilizarea schemelor bazate pe tratamentul neuniform al elementelor hibride care apare în interacțiunea dintre sistemele de impozitare a societăților din două sau mai multe jurisdicții fiscale. Astfel, se află în curs de definitivare un proiect de act normativ prin care, având în vedere obligația ce revine României în calitate de stat membru al Uniunii Europene de a armoniza legislaţia naţională cu legislaţia Uniunii Europene, sunt transpuse în legislația națională prevederile privind tratamentul neuniform al elementelor hibride din ”***Directiva (UE) 2016/1164*** *de stabilire a normelor împotriva practicilor de evitare a obligațiilor fiscale care au incidență directă asupra funcționării pieței interne*”, respectiv ”***Directiva (UE) 2017/952*** *de modificare a Directivei (UE) 2016/1164 în ceea ce privește tratamentul neuniform al elementelor hibride care implică țări terțe*”.
* Începând cu 29 iulie 2019, prin Legea nr. 156/2019 s-a majorat pragul procentual până la care contribuabilii pot deduce cheltuielile de sponsorizare, de la 0,5% la 0,75% din cifra de afaceri.

***Impozitul pe veniturile microîntreprinderilor***

* **Începând cu 1 aprilie 2019,** sumele reprezentând sponsorizări, în limita valorii de 20% din impozit, se scad din impozitul pe veniturile microîntreprinderilor, doar dacă beneficiarul sponsorizării este înscris, la data încheierii contractului, în Registrul entităţilor/unităţilor de cult pentru care se acordă deduceri fiscale.

***Alte impozite directe în domenii specifice***

* **Începând cu 1 ianuarie 2019**, prin Ordonanța de urgență a Guvernului nr.114/2018, s-a instituit **taxa pe activele financiare ale instituțiilor de credit**.
* Prin Ordonanța de urgență a Guvernului nr. 19/2019 s-a promovat un nou mecanism de ajustare a nivelului taxei, prin stabilirea unor mecanisme de reducere a taxei, în funcție de modul în care instituțiile bancare contribuie la îndeplinirea obiectivului de reducere a costului de creditare prin:

(i) creşterea soldului creditelor acordate sectorului neguvernamental (societăților nefinanciare și gospodăriilor populației) și

(ii) reducerea marjelor de dobândă.

***Alte impozite directe în domeniul resurselor naturale***

* S-a prorogat termenul din Ordonanţa Guvernului nr. 6/2013 privind instituirea unor măsuri speciale pentru impozitarea exploatării resurselor naturale, altele decât gazele naturale, aprobată cu modificări şi completări prin Legea nr. 261/2013, cu modificările ulterioare, prin Ordonanța de urgență a Guvernului nr.114/2018, pentru perioada 2019-2021.

***Impozitul pe veniturile persoanelor fizice și al contribuțiilor sociale obligatorii***

* **cu aplicabilitate de la data de 1 ianuarie 2019**:

- acordarea de facilități fiscale persoanelor fizice, pentru veniturile din salarii şi asimilate salariilor cuprinse între 3.000 și 30.000 lei lei lunar, inclusiv, realizate în baza contractelor individuale de muncă încheiate cu angajatori care desfășoară activităţi în sectorul de construcții, precum și în domeniile de producere a materialelor de construcții, în perioada 1 ianuarie 2019-31 decembrie 2028, respectiv:

- scutirea de la plata impozitului pe venit;

- reducerea cotei CAS datorată de angajat cu 3,75 puncte procentuale;

- exceptarea angajatului de la plata CASS;

- exceptarea angajatorului de la plata CAS datorată pentru condiții deosebite/speciale de muncă;

- reducerea cotei contribuției asiguratorii pentru muncă datorată de angajator la nivelul cotei aferente contribuției la Fondul de garantare pentru plata creanțelor salariale.

* **cu aplicabilitate de la data de 1 aprilie 2019:**

- aplicarea unei singure cote de până la 3,5% ce poate fi distribuită din impozitul pe venit pentru susținerea activităților entităților nonprofit și unităților de cult, înscrise în *Registrul entităților/unităților de cult pentru care se acordă deduceri fiscale și* acordarea de burse private.

**În domeniul impozitelor indirecte:**

***Taxa pe valoarea adăugată***

* **cu aplicabilitate de la data de 1 ianuarie 2019**:

- reducerea cotei de TVA la 9% pentru serviciile de canalizare;

- prelungirea până la data de 30 iunie 2022 a aplicării taxării inverse în domeniul TVA pentru livrarea de cereale şi plante tehnice, transferul de certificate de emisii de gaze cu efect de seră, livrarea de energie electrică către un comerciant persoană impozabilă, stabilit în România, transferul de certificate verzi, furnizările de telefoane mobile, de dispozitive cu circuite integrate, de console de jocuri, tablete PC şi laptopuri;

- extinderea cotei de TVA de 5% pentru livrarea de locuinţe (cele cu o suprafaţă mai mică de 120 mp și o valoare maximă de 450.000 lei).

* **cu aplicabilitate de la data de 13 ianuarie 2019**:

- extinderea cotei de TVA de 5% pentru:

- transportul de persoane cu trenurile sau vehiculele istorice cu tracţiune cu aburi pe linii înguste în scop turistic sau de agrement;

- transportul de persoane utilizând instalaţiile de transport pe cablu - telecabină, telegondolă, telescaun, teleski - în scop turistic sau de agrement;

- transportul de persoane cu vehicule cu tracţiune animală, folosite în scop turistic sau de agrement;

- transportul de persoane cu ambarcaţiuni folosite în scop turistic sau de agrement.

* **cu aplicabilitate de la data de 17 aprilie 2019:**

Transpunerea în legislația națională prin Legea nr. 60/2019 pentru modificarea şi completarea Legii nr. 227/2015 privind Codul fiscal, a prevederilor următoarelor directive:

- Directiva (UE) 2016/1065 a Consiliului din 27 iunie 2016 de modificare a Directivei 2006/112/CE în ceea ce priveşte tratamentul aplicat cupoanelor valorice, și

- art. 1 din Directiva (UE) 2017/2455 a Consiliului din 5 decembrie 2017 de modificare a Directivei 2006/112/CE şi a Directivei 2009/132/CE în ceea ce priveşte anumite obligaţii privind taxa pe valoarea adăugată pentru prestările de servicii şi vânzările de bunuri la distanţă.

* **cu aplicabilitate de la data de 1 iunie 2019:**

- extinderea cotei de TVA de 5% pentru livrarea alimentelor de înaltă valoare calitativă, respectiv produse montane, eco, tradiţionale, autorizate de Ministerul Agriculturii şi Dezvoltării Rurale.

* Totodată, având în vedere obligația României, în calitate de stat membru al Uniunii Europene, de a armoniza legislaţia naţională cu legislaţia Uniunii Europene, este în curs de aprobare un proiect de act normativ prin care sunt transpuse în legislația națională prevederile Directivei (UE) 2018/1910 a Consiliului din 4 decembrie 2018 de modificare a Directivei 2006/112/CE în ceea ce privește armonizarea și simplificarea anumitor norme din sistemul taxei pe valoarea adăugată pentru impozitarea schimburilor comerciale dintre statele membre*.*

***Accize***

***● cu aplicabilitate de la data de 1 ianuarie 2019:***

* A fost majorat nivelul accizei totale pentru țigarete de la 448,74 lei/1000 țigarete la 483,74 lei/1000 țigarete și totodată, a fost prevăzut un calendar de creștere graduală a nivelului accizei totale pentru țigarete până în anul 2022, prin Ordonanța de urgență a Guvernului nr. 114/2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene.
* Nivelul accizei la tutun de fumat fin tăiat destinat rulării în țigarete, precum și la alte tutunuri de fumat a fost majorat de la 398,70 lei/kg la 416,70 lei/kg potrivit calendarului de creștere graduală a nivelului accizelor prevăzut în Codul fiscal.
* De asemenea, nivelul accizelor pentru tutun de fumat fin tăiat destinat rulării în țigarete și alte tutunuri de fumat a fost actualizat cu creșterea prețurilor de consum comunicată oficial de Institutul Național de Statistică, astfel nivelul accizelor aplicabil de la 1 ianuarie 2019 este de 429,83 lei/kg.

**4.2. Scurtă caracterizare a politicii fiscale pe perioada 2020-2022, principalele obiective pe termen mediu**

Principalele obiective ale politicii fiscale avute în vedere pe termen mediu vizează în principal următoarele aspecte:

Măsurilecuprinse în Programul de guvernare;

* Continuarea perfecționării legislației pentru a corespunde criteriilor de armonizare cu legislația comunitară, prin transpunerea în legislația națională a măsurilor adoptate la nivel european;
* Perfecționarea legislației în funcție de fenomenele evazioniste, în vederea contracarării acestora;
* Îmbunătățirea și simplificarea legislației fiscale, ca urmare a dialogului cu mediul de afaceri;
* Pregătirea unor reforme structurale în domeniul fiscal şi bugetar care vor contribui la o creştere economică sustenabilă pe termen mediu şi lung.

În ceea ce privește măsurile fiscale din Programul de Guvernare menționăm:

***În domeniul bancar*** se are în vedere abrogarea taxei pe activele financiare.

***În domeniul accizelor*:**

* diminuarea nivelului accizelor, începând cu 1 ianuarie 2020, pentru produsele energetice utilizate drept combustibil pentru motor, respectiv, benzină cu plumb, benzină fără plumb și motorină.

Totodată, se au în vedere și alte măsuri, precum:

* transpunerea până la data de 01.01.2021 a prevederilor art. 2 și 3 din Directiva (UE) 2017/2455 a Consiliului din 5 decembrie 2017 de modificare a Directivei 2006/112/CE şi a Directivei 2009/132/CE în ceea ce priveşte anumite obligaţii privind taxa pe valoarea adăugată pentru prestările de servicii şi vânzările de bunuri la distanţă și ale Directivei (UE) 2019/1995 a Consiliului din 21 noiembrie 2019 de modificare a Directivei 2006/112/CE în ceea ce privește dispozițiile referitoare la vânzările de bunuri la distanță și anumite livrări interne de bunuri;
* majorarea nivelului accizei totale pentru țigarete, începând cu 1 ianuarie 2020, pentru corectarea neconcordanței cu prevederile art. 10 alin. (2) din Directiva 2011/64/UE *privind structura și ratele accizelor aplicate tutunului prelucrat*, respectiv acciza globală pe țigarete să reprezinte cel puțin 60% din prețul mediu ponderat de vânzare cu amănuntul al țigaretelor eliberate pentru consum și totodată, introducerea unui calendar de creștere graduală a nivelului accizei totale pentru țigarete până în anul 2022;
* continuarea demersurilor privind ratificarea de către partea română a Convenției multilaterale pentru implementarea în cadrul tratatelor fiscale a măsurilor legate de prevenirea erodării bazei impozabile și a transferului profiturilor.

**Principalele măsuri de politică fiscală și impactul acestora, conform tabelului transmis, pe orizontul 2020-2022**

- mil lei

|  |  |  |  |  |
| --- | --- | --- | --- | --- |
| CONȚINUTUL  PROPUNERII | **An 2020**  Impact bugetar | **An 2021**  Impact bugetar | **An 2022**  Impact bugetar | **An 2023**  Impact bugetar |
| **CODUL FISCAL** | | | | |
| **Taxa pe valoarea adăugată** | | | | |
| * transpunerea în legislația națională a prevederilor ***Directivei (UE) 2018/1910*** a Consiliului din 4 decembrie 2018 de modificare a Directivei 2006/112/CE în ceea ce privește armonizarea și simplificarea anumitor norme din sistemul TVA pentru impozitarea schimburilor comerciale dintre statele membre; | Impactul asupra veniturilor din TVA este dificil de estimat întrucât acesta depinde de comportamentul și opțiunile fiecărei persoane impozabile | | | |
| * transpunerea până la data de 01.01.2021 a prevederilor art. 2 și 3 din ***Directiva (UE) 2017/2455*** a Consiliului din 5 decembrie 2017 de modificare a Directivei 2006/112/CE şi a Directivei 2009/132/CE în ceea ce priveşte anumite obligaţii privind TVA pentru prestările de servicii şi vânzările de bunuri la distanţă și ale ***Directivei (UE) 2019/1995*** a Consiliului din 21 noiembrie 2019 de modificare a Directivei 2006/112/CE în ceea ce privește dispozițiile referitoare la vânzările de bunuri la distanță și anumite livrări interne de bunuri |  | Impactul bugetar este dificil de cuantificat având în vedere că acesta depinde de locul de impozitare care este stabilit în funcție de plafon și de opțiunea furnizorului | | |

**Efectele măsurilor avute în vedere asupra mediului de afaceri pe orizontul 2020-2022:**

Măsurile din domeniul impozitului pe profit, introduse ca urmare a continuării perfecționării cadrului fiscal național pentru a corespunde criteriilor de armonizare cu legislația comunitară, conduc la neutralizarea efectelor fiscale ale aranjamentelor de tip hibrid, respectiv eliminarea practicilor de deducere multiplă a aceleiași cheltuieli, de deducere fără o impozitare corespondentă și de generare a mai multor credite fiscale pentru un singur impozit plătit în străinătate.

În ceea ce privește nivelul accizelor aplicabil produselor energetice utilizate drept combustibil pentru motor, respectiv benzină cu plumb, benzină fără plumb și motorină, efectul diminuării nivelului accizelor este favorabil pentru mediul de afaceri.

Referitor la majorarea nivelului accizei totale la țigarete astfel încât aceasta să respecte cerința impusă de art. 10 alin. (2) din Directiva 2011/64/UE, măsura are impact nefavorabil asupra mediului de afaceri având în vedere faptul că ar putea conduce la creșterea prețurilor pentru țigarete.

În ceea ce privește nivelul accizei aplicabil țigaretelor, prin adoptarea unui calendar de creștere graduală a nivelului accizei se asigură, din perspectiva taxării, o predictibilitate pe termen mediu asupra activității desfășurate de operatorii economici.

**Proiecţia veniturilor bugetului general consolidat pe perioada 2020-2022** s-a realizat pe baza indicatorilor macroeconomici pentru orizontul de referinţă, precum şi a reglementărilor existente în prezent în domeniul fiscal.

Pe termen mediu, pe fondul revigorării economice, veniturile bugetare se vor înscrie pe un trend ascendent în valoare nominală, dar și ca procent în PIB.

Astfel, în anul 2020 veniturile bugetare în termeni nominali sunt estimate la 358,6 miliarde lei ( 31,8% din PIB), în creștere în valoare nominală pe orizontul de referință, ajungând în anul 2022 la 418,7 miliarde lei ( 32,1 % din PIB).

Cele mai mari ponderi în cadrul veniturilor bugetare in anul 2020 le înregistrează **contribuțiile de asigurări sociale** (aprox 34,3 % din total ) , TVA ( 20,3 %),), **accize** ( 9,5 % din total ), **venituri nefiscale** ( 9 %) **sume primite de UE**( 8,3% din total ), **impozit pe venit si salarii** ( 7,1 %).

****

**4.3 Politica de cheltuieli**

Măsuri pe termen mediu

* + - * Asigurarea unui nivel sustenabil pentru cheltuielile cu salariile şi pensiile în sectorul public;
      * Orientarea resurselor disponibile către investiţii publice de antrenare în domeniile: infrastructură, agricultură şi dezvoltarea rurală, energia şi tehnologia avansată;
* Reorientarea cheltuielilor de investiţii publice în vederea realizării unei treceri treptate de la investiţiile finanţate integral din surse naţionale la investiţii cofinanţate din fonduri europene;
* Accelerarea ritmului de cheltuire a fondurilor europene pentru îmbunătăţirea ratei de absorbţie;
* Continuarea finanţării schemelor de ajutor de stat şi în perioada 2020-2022, pentru a contribui la crearea de noi locuri de muncă, realizarea de investiţii care utilizează tehnologii noi, obţinerea de produse, servicii, tehnologii inovative, cu efecte asupra creşterii economice şi asigurării stabilităţii macroeconomice;

**Cheltuielile bugetare estimate pentru anul 2020** sunt în sumă de 399,2miliarde lei, în anul 2022 acestea ajung la 451,9 miliarde lei respectiv 34,58 % din PIB, înregistrând o tendință de scădere ca pondere în PIB pe orizontul de referință datorită necesitătii de reducere a deficitului bugetar.

Cea mai mare creștere pe orizontul de referiință o înregistrează **cheltuielile cu asistența socială** respective 11,61 % din PIB.

**Cheltuielile de personal** sunt in sumă de 109,8 miliarde lei in anul 2020, ajungand in anul 2022 la120,8 miliarde lei, diminuîndu-se ca pondere in PIB pe orizontul de referinta.

**Bunurile și serviciile** inregistreaza o tendință de scadere pe orizontul de referință, in timp ce cheltuielile cu datoria publica inregistrează de asemenea o diminuare ca pondere in PIB pe perioada 2020-2022.

**Cheltuielile cu investițiile** înregistrează creșteri ale valorilor nominale pe orizontul de referintă ajungând la aprox. 50,0 miliarde lei în anul 2022 față de 48,6 miliarde lei în anul 2020, respectiv o crestere de 1,4 miliarde lei.

In structura cheltuielilor se constată o crestere a ponderii cheltuielilor cu investitiile in anul 2020, , dar si a subventiilor.



|  |
| --- |
| **4.4 Politica de administrare fiscală** |

Rezultatele obţinute de Agenţia Naţională de Administrare Fiscală în perioada ianuarie - octombrie 2019 relevă o creştere semnificativă a eficienţei şi dinamicii activităţii de administrare fiscală. Astfel, veniturile bugetare totale încasate, în sumă de 226.081,4 mil. lei, au depăşit cu 12,2% încasările din perioada similară a anului 2018.

**I. Realizările ANAF în perioada ianuarie - octombrie 2019**

**Sprijinirea conformării voluntare**

În perioada ianuarie – octombrie 2019, faţă de aceeaşi perioadă a anului 2018, gradul de conformare voluntară la declarare a crescut cu 0,3 p.p. (de la 94,2% la 94,5%, iar gradul de conformare voluntară la plată, în aceeași perioadă a anului 2019, a fost de 86,5% în creştere cu 0,2 p.p. (de la 86,3% la 86,5%).

În vederea stimulării efectuării plăţii sumelor reprezentând impozitul pe venit şi contribuţii sociale datorate de persoanele fizice pentru perioadele anterioare, au fost reglementate noi termene de plată, respectiv data de 30 iunie 2019, precum şi bonificaţii pentru plata cu anticipaţie.

În cursul lunii iunie 2019, în vederea stimulării conformării la declarare, s-a transmis prin SPV o informare privind obligativitatea depunerii Declarație unică privind impozitul pe venit și contribuțiile sociale datorate de persoanele fizice unui număr de354.351 persoane.

În cursul lunii august 2019, s-a transmis prin SPV un număr de 4 tipuri de informări, orientate pe grupuri țintă, numărul informărilor transmise fiind de 78.026 prin care contribuabilii au fost informați cu privire la obligația utilizării aparatelor de marcat electronice fiscale/îndeplinirea obligațiilor declarative.

În perioada ianuarie - octombrie 2019 au fost organizate 1.304 de întâlniri la care au luat parte aproximativ 22.512 de contribuabili. Totodată, pe pagina de Facebook, au fost publicate 34 postări care conţin anunțuri privind desfăşurarea sesiunilor de asistenţă, sesiunile efectiv desfășurate privind modalități de îndeplinire a obligaţiilor fiscale de declarare şi de plată precum și anunțuri relevante pentru contribuabili, impactul acestora fiind de 521.058 persoane.

**Îmbunătăţirea relaţiei cu contribuabilii**

În vederea creșterii calității serviciilor destinate contribuabililor, a fost introdus un portofoliu cuprinzător de standarde (cantitative) de oferire a serviciilor la sediile unităților fiscale în cadrul unităților fiscale subordonate regionalelor: Brașov, Galați, Cluj Napoca, Iași, Ploiești și Timișoara. Începând cu data de 1 august 2019 acesta a fost introdus și în regionalele București și Craiova. Astfel, în anul 2019, introducerea standardului de oferire a serviciilor la sediile unităților fiscale a fost finalizată. De asemenea, în anul 2019 s-au întreprins demersuri în vederea finalizării implementării “ghișeului unic”, astfel încât interacţiunea cu contribuabilii să se desfăşoară exclusiv prin intermediul acestuia.

În toate unitățile fiscale teritoriale a fost implementat conceptul de ”self service” care presupune instalarea unui calculator în spații dedicate pentru a fi utilizate de către contribuabili, cu asistență din partea personalului ANAF, în vederea educării acestora în utilizarea serviciilor la distanță. Numărul calculatoarelor destinate acestui concept a fost suplimentat în anumite unități fiscale. În perioada ianuarie – octombrie 2019 s-au înregistrat, la nivel național, un număr de 130.261 de utilizări.

*Creşterea calităţii serviciilor destinate contribuabililor*

În vederea implementării unui nou concept de servicii pentru contribuabili, ANAF are în derulare un număr de 11 proiecte de beneficii rapide.

De asemenea, a fost dezvoltat un nou serviciu pentru contribuabili, cel de programări on-line, care urmează a fi implementat ca proiect pilot în cadrul unităților fiscale subordonate DGRFP Galați, acest serviciu aflându-se în faza de testare. În cadrul acestor unități fiscale s-au identificat spațiile necesare, ce vor fi dedicate pentru primirea în condiții optime a contribuabililor care se vor programa on-line.

**Combaterea evaziunii şi fraudei fiscale**

În perioada ianuarie – octombrie 2019, pe linia prevenirii şi combaterii evaziunii fiscale, Agenţia Naţională de Administrare Fiscală, prin structurile sale, a obținut următoarele rezultate defalcate pe activități:

***Activitatea de inspecţie fiscală***

În perioada ianuarie – octombrie 2019, organele de inspecţie fiscală din ANAF au efectuat un număr de 38.200 verificări (inspecţii fiscale, controale inopinate, controale încrucişate, cercetări la faţa locului) la contribuabili persoane juridice şi fizice din care 22.355 inspecţii fiscale, urmare cărora:

* au fost stabilite obligaţii fiscale de plată suplimentare (principale şi accesorii) în valoare totală de 4.099,3 mil. lei, din care 4.006,1 mil. lei reprezintă obligaţii fiscale principale;
* au fost aplicate 3.104 amenzi în valoare totală de 9,2 mil. lei;
* au fost înaintate organelor de urmărire penală un număr de 779 sesizări, pentru un prejudiciu total de 1.125,6 mil. lei;
* au fost instituite 863 măsuri asigurătorii în valoare de 636,5 mil. lei;
* a fost diminuată pierderea fiscală cu suma de 2.179,6 mil. lei.

***A*ctivitatea în domeniul antifraudei fiscale**

În perioada ianuarie - octombrie 2019, urmare a 40.998 verificări la un număr de 32.934 de contribuabili, au fost stabilite/cuantificate prejudicii aferente actelor de sesizare înaintate organelor de urmărire penală şi sancţiuni contravenţionale (amenzi şi confiscări) în sumă totală de 758,9 mil. lei (echivalentul a 158.1 mil. EUR).

Din total sume stabilite, 70,8 % reprezintă prejudicii aferente actelor de sesizare înaintate organelor de urmărire penală, în timp ce sancţiunile contravenţionale (amenzi şi confiscări) reprezintă 29,2 %.

La nivelul structurii de antifraudă fiscală au fost identificate și instrumentate, pe baza analizei de risc și în cadrul cooperării interinstituționale, fenomene de fraudă fiscală cu implicații fiscale negative semnificative asupra bugetului statului.

Ca urmare a verificărilor specifice, în perioada de referință, au fost înaintate organelor de urmărire penală 190 acte de sesizare pentru un prejudiciu total estimat de 537 mil. lei (echivalentul a 111,9 mil. EUR).

Valoarea actelor de sesizare care înregistrează prejudicii mai mari de 1 mil. lei reprezintă 94,4% în total valoare prejudicii stabilite prin actele de sesizare înaintate organelor de urmărire penală în perioada ianuarie-octombrie 2019.

Pentru asigurarea recuperării prejudiciilor aferente cazurilor investigate, au fost instituite 202 măsuri asigurătorii în sumă de 268.8 mil. lei (echivalentul a 55,9 mil. EUR).

Pe linia prevenirii evaziunii fiscale şi fraudei fiscale şi vamale au fost aplicate sancţiuni contravenţionale în valoarea totală de 221,9 mil. lei (echivalentul a 46,2 mil. EUR), reprezentând amenzi contravenţionale şi confiscări de bunuri, sume de bani în numerar şi venituri a căror provenienţă a fost considerată ilicită.

De asemenea, s-a dispus suspendarea activităţii unui număr de 431 operatori economici din care 362, în principal, pentru abateri de la prevederile OUG nr. 28/1999 privind obligaţia operatorilor economici de a utiliza aparate de marcat electronice fiscale (276 suspendări pentru nedotare aparate de marcat electronice fiscale, 86 suspendări pentru neutilizare aparate de marcat electronice fiscale) şi 69 pentru abateri de la prevederile Legii nr. 227/2015.

***Activitatea în domeniul vamal***

În perioada ianuarie – octombrie 2019, au fost depuse şi prelucrate 547.582 declaraţii vamale de punere în liberă circulaţie a mărfurilor, comparativ cu 539.507 declaraţii în aceeași perioadă a anului 2018, fiind încasate drepturi de import şi alte taxe (inclusiv TVA amânat) în cuantum de 16.606,9 mil. lei, comparativ cu 15.386,1 mil. lei în anul 2018.

În domeniul mişcărilor în regim suspensiv de accize, în primele 10 luni ale anului 2019 față de aceeași perioadă din anul 2018, s-a înregistrat o creștere cu 7% a numărului de documente administrative electronice e-DA gestionate în aplicaţia EMCS-RO.

În perioada ianuarie - octombrie 2019 au fost gestionate în aplicaţia EMCS-RO un număr total de 161.935 documente administrative electronice e-DA (78.009 e-DA iniţiate şi 83.926 e-DA primite) iar în aceeași perioadă a anului 2018 au fost înregistrate 151.204 documente administrative electronice de însoţire a mărfurilor accizabile e-DA (72.748 e-DA iniţiate şi 78.456 e-DA primite).

În activitatea de supraveghere în domeniul vamal şi al produselor accizabile, în perioada ianuarie - octombrie 2019 au fost constatate 2.674 fapte contravenţionale, comparativ cu 2.649 fapte contravenționale constatate în aceeași perioadă a anului anterior sancţionate conform legislaţiei în vigoare cu amenzi, în cuantum de 11,4 mil. lei, respectiv 10,7 mil.lei în anul 2018 şi 329 fapte infracţionale (în comparație cu 378 în 2018) pentru care au fost întocmite sesizări penale înaintate organelor de cercetare penală. Valoarea estimată a confiscărilor de bunuri și numerar, exceptând ţigaretele, este de 40,6 mil. lei (respectiv 37,1 mil. lei în 2018)

În zece luni ale anului 2019, la nivelul autorității vamale, au fost derulate un număr de 74.231 controale vamale și fiscale, în comparație cu aceeași perioadă a anului 2018 când s-au desfășurat un număr de 41.085 controale, sumele totale constatate suplimentar fiind de 127 mil. lei în 2019 și 56,2 mil. lei în anul 2018.

În domeniul combaterii traficului ilicit cu ţigarete şi produse din tutun, echipele de supraveghere şi control vamal de la nivel central, regional şi local au confiscat în perioada ianuarie – octombrie 2019 un număr de aprox. 28,1 mil. buc. ţigarete, comparativ cu perioada ianuarie - octombrie 2018 când au fost confiscate 23,9 mil. buc. țigarete.

*Întâlniri cu organizaţii şi practicieni în domeniul vamal*

În anul 2019, reprezentanţi ai structurii vamale au participat la întâlniri/reuniuni/grupuri de lucru la nivel internaţional pe domenii specifice, cum ar fi: legislaţie vamală generală, regimuri speciale, evaluarea în vamă a mărfurilor, vămuirea centralizată, statut vamal şi tranzit, vama electronică, integrarea şi armonizarea datelor, datorie vamală, tehnologii de detecţie, criteriile de risc financiare, managementul riscurilor etc. De asemenea, au participat la întâlniri/reuniuni/grupuri de lucru pe următoarele domenii: EMCS, AEO, CCWP, CIS+CUSTOMS, ETCIT, managementul riscurilor, combaterea contrabandei/fraudelor vamale.

De asemenea, au avut loc întâlniri cu mediul de afaceri în vederea identificării problemelor cu care se confruntă în: aplicarea procedurilor simplificate de vămuire, reevaluarea autorizaţiilor emise de autoritatea vamală română, garanţiile globale şi utilizarea sistemului european de Decizii Vamale, desfăşurarea formalităţilor vamale pentru activitatea de explorare/exploatare a zăcămintelor minerale naturale din zona contiguă sau din zona economică exclusivă a României, proceduri vamale pentru mărfurile transportate pe cale poştală.

La sfârșitul lunii aprilie a.c. s-a încheiat procesul de reevaluare a autorizațiilor a căror valabilitate a încetat la data 1 mai 2019, în baza Planului național de reevaluare.

Pe perioada exercitării Președinției României la Consiliul Uniunii Europene, au fost organizate un număr de 30 reuniuni Grupuri de lucru, Seminarul la nivel înalt pe probleme vamale şi Reuniunea informală a Grupului de lucru Uniune Vamală. De asemenea, au avut loc 9 reuniuni în format trialog. Rezultatele obţinute au adus valoarea adăugată pentru România în ceea ce priveşte prelungirea perioadei de tranziţie pentru sistemele informatice naţionale după anul 2020, evitând astfel o posibilă procedură de infringement. Proiectul de Regulament privind finanţarea achiziţionării/mentenanţei echipamentelor de control vamal, o premieră în structura actualului Cadru Financiar Multianual, creează bazele pentru finanţarea achiziţionării şi mentenanţei scanerelor de către autorităţile vamale, o componentă importantă în procesul de securizare a frontierei externe.

***Activitatea de control venituri persoane fizice***

În anul 2019, programele de îmbunătăţire a conformării fiscale voluntare a persoanelor fizice cu averi mari (PFAM) şi a persoanelor fizice cu risc fiscal (PFRF) au avut la bază următoarele obiective:

- continuarea şi dezvoltarea programului de conformare a PFAM prin derularea unor proiecte specifice de îmbunătăţire a conformării fiscale voluntare (comunicare cu contribuabilii, programe de notificare privind declararea veniturilor şi comunicare publică) şi efectuarea de verificări a situaţiei fiscale personale pe baza analizei de risc;

- continuarea şi dezvoltarea programului de verificare a situaţiei fiscale personale prin utilizarea metodelor indirecte de stabilire a veniturilor la nivel naţional pentru toate categoriile de persoane fizice care prezintă risc fiscal (PFRF).

Pentru atingerea acestor obiective, în perioada ianuarie - noiembrie 2019, au fost întreprinse următoarele acţiuni:

*Efectuarea verificărilor situaţiei fiscale personale cuprinse în programele de activitate ale serviciilor de verificări fiscale*

În perioada ianuarie - noiembrie 2019 au fost finalizate 213 acţiuni de verificare a situaţiei fiscale personale, pentru 102 dintre acestea fiind emise decizii de impunere iar pentru 111 fiind încheiate decizii de încetare. Urmare acestor acţiuni de control au fost constatate venituri suplimentare/nedeclarate în valoare totală de 176,3 mil. lei.

Prin deciziile de impunere emise în perioada ianuarie – noiembrie 2019 au fost stabilite creanţe fiscale în sumă totală de 44,3 mil. lei (impozit pe venit suplimentar – 28,1 mil. lei; accesorii – 16,1 mil.lei).

La data de 30 noiembrie 2019, se aflau cuprinse în program 371 acţiuni de verificare a situaţiei fiscale personale.

*Reluarea Programului de notificare pentru veniturile obţinute din străinătate*

În luna februarie 2019 au fost expediate un număr de 328 notificări către persoanele fizice cu averi mari, prin care se aduce la cunoştinţa acestora obligaţiile fiscale pe care le au în situaţia obţinerii de venituri impozabile din străinătate.

**II. Obiective strategice ale ANAF pe termen scurt şi mediu – prezentare selectivă**

În luna iunie 2019, ANAF a publicat pe website-ul instituției “*Planul de măsuri pentru eficientizarea colectării veniturilor la Bugetul General Consolidat*”, care prevede cinci obiective pe termen scurt, astfel:

* Simplificarea procedurilor de administrare fiscală pentru susținerea conformării voluntare la declararea obligațiilor fiscale;
* Sprijinirea conformării la plata obligațiilor fiscale;
* Măsuri de prevenire și combatere a evaziunii fiscale;
* Asigurarea unui tratament fiscal diferențiat în funcție de comportamentul fiscal al contribuabililor;
* ANAF o instituție eficientă și transparentă.

Acțiuni prioritare în anul 2020

**Creşterea conformării voluntare**

* Stimularea conformării voluntare la declarare și la plată
  + elaborarea unui program de conformare şi monitorizare a implementării acţiunilor definite;
  + simplificarea procedurilor de administrare fiscală pentru sustinerea conformării voluntare la declararea obligațiilor fiscale, prin: reducerea numărului de formulare și declarații, precum și reducerea frecvenței de depunere la persoane juridice, simplificarea declarației unice pentru persoane fizice, depunerea electronică a tuturor declarațiilor fiscale, evaluarea calității serviciilor fiscale din perspectiva contribuabililor pe baza chestionarului de evaluare, acordarea de asistență din inițiativa organelor fiscale pe teme ce decurg din constatări ale organelor de control din cadrul ANAF;
  + promovarea posibilităţilor de acordare a înlesnirilor la plată prin organizarea de întâlniri periodice cu contribuabilii și prin publicarea pe site a materialelor informative;
  + crearea condițiilor tehnice și procedurale pentru plata obligațiilor fiscale prin instrumentele bancare;
  + implementarea unui sistem de supraveghere a debitorilor de către organele fiscale din subordinea ANAF, cu privire la respectarea planului de restucturare fiscală;
  + acordarea de facilități fiscale la plata obligațiilor fiscale pentru bunii plătitori;
  + mediatizarea celor mai buni plătitori de impozite și taxe.
* Creșterea conformării voluntare prin prevenirea erodării bazei impozabile
  + promovarea posibilităților de emitere a acordurilor de preț în avans unilaterale/ bilaterale / multilaterale;
  + promovarea posibilităților de inițiere a procedurii amiabile în cazul tranzactiilor ajustate urmare actelor fiscale emise de autoritati fiscale din alte jurisdicții.

**Reducerea evaziunii fiscale şi a fraudei fiscale**

* Armonizarea riscurilor identificate la nivelul activității de administrare fiscală, al activității de inspecție fiscală, al activității vamale, respectiv al activității antifraudei fiscale cu scopul creării unui profil unic de risc al contribuabilului, care va sta la baza direcțiilor de acțiune ale fiecărei structuri din cadrul ANAF;
* Aplicarea graduală, în funcție de comportamentul contribuabililor, a unor măsuri specifice de către organele fiscale:

- notificarea contribuabililor cu privire la posibilele iregularități care ar putea conduce la stabilirea de diferențe de impozite și taxe,

- mediere ,

- controlul inopinat,

- inspecție fiscală parțială,

- inspecție fiscală generală.

* Continuarea acțiunilor cu privire la identificarea cazurilor de recuperare a creanțelor prin asistență reciprocă la recuperarea în materia creanțelor fiscale;
* Definirea guvernanței implementării modelului european de management al riscurilor de neconformare
  + introducerea programului de testare aleatorie a conformării fiscale (prin controale fiscale);
* Organizarea controlului antifraudă, în conformitate cu modelul european de management al riscurilor la neconformare
  + integrarea și îmbunătăţirea analizei de risc în domeniul fraudei fiscale;
  + reducerea nivelului şi frecvenţei sancţiunilor aplicate pentru fapte cu pericol social redus;
  + îmbunătăţirea colaborării cu Ministerul Public în vederea dezvoltării capacităţii de investigare şi trimitere în judecată, dezideratul fiind ca ANAF să contribuie semnificativ în ariile legate de evaziune şi fraudă fiscală/vamală.
* Combaterea fraudelor vamale
  + protejarea teritoriului vamal naţional şi comunitar prin activităţi de supraveghere şi control vamal în domeniul combaterii traficului ilicit;
  + dezvoltarea structurilor de echipe mobile si echipelor canine şi implementarea unui management operaţional mai eficient;
  + reoperaționalizarea și utilizarea la întreaga capacitate a echipamentelor de control nedistructiv;
  + eficientizarea cooperării cu alte autorități de aplicare a legii din România (IGPR, IGPF, DIICOT), inclusiv efectuarea de acțiuni de control în comun la frontiera externă UE sau în trafic;
  + operaționalizarea unității centrale de coordonare – Convenția Napoli II;
  + implementarea sistemului Track&Trace - trasabilitatea produselor din tutun;
  + implementarea criteriilor de risc financiare comune.
* Îmbunătățirea cadrului metodologic și procedural necesar diminuării subdeclarării impozitelor, taxelor și contribuțiilor
  + dezvoltarea unui program de pregătire modular pentru inspecţia fiscală;
  + dezvoltarea, împreună cu MFP, a unui sistem de soluții individuale anticipate, pentru domenii fiscale complexe;
  + dezvoltarea și realizarea programului de conformare, prin efectuarea de verificări ale situației fiscale personale asupra veniturilor persoanelor fizice selectate pe baza analizei de risc, atât din grupul persoanelor fizice cu averi mari (PFAM) cât și din grupul persoanelor fizice cu risc fiscal (PFRF).
* Inițierea inspecțiilor fiscale în concordanță cu planul BEPS (Base Erosion Profit Shifting) și directiva ATAD - reglementări Europene și internaționale privind prevenirea și combaterea evaziunii fiscale;
* Identificarea la nivel național a persoanelor afiliate, inventarierea tranzacțiilor susceptibile a fi verificate în domeniul prețurilor de transfer și notificarea acestor contribuabili în scopul corectării/rectificării declarațiilor fiscale. Intensificarea verificărilor în acest domeniu, monitorizarea și evaluarea rezultatelor activității de inspecție fiscală;

**Îmbunătăţirea relaţiei cu contribuabilii**

* Asigurarea unui dialog eficient cu contribuabilii prin intermediul Consiliului Consultativ al Agenției Naționale de Administrare Fiscală. Consiliul Consultativ este un grup de lucru constituit la nivelul ANAF, având rolul de a sprijini procesul decizional și operațional al conducerii instituției și de a asigura un dialog eficient cu contribuabilii. În cadrul reuniunilor Consiliului Consultativ sunt abordate în mod transparent aspecte privind îmbunățirea activității de colectare a veniturilor bugetare, creșterea conformării voluntare, simplificarea procedurilor administrative, prevenirea și combaterea evaziunii fiscale, aspecte privind informatizarea ANAF, precum și măsuri dedicate creșterii eficienței și eficacității activității instituției. Printre membrii Consiliului Consultativi se regăsesc reprezentanții asociațiilor profesionale relevante în domeniu, ai mediului academic sau ai mediului de afaceri.
* Creşterea calităţii serviciilor destinate contribuabililor
  + implementarea/extinderea unor noi servicii pentru contribuabili (seminare web -webinar, serviciul programări on-line);
  + dezvoltarea etapizată a call-center-ului;
  + implementarea la nivel național a sistemului de gestionare a cozilor şi a conceptului de ghişeu unic;
  + îmbunătăţirea activităţii de soluţionare în termen legal a deconturilor TVA negative cu opţiune de rambursare;
  + elaborarea unei noi proceduri pentru soluționarea deconturilor cu sume negative de TVA, cu opțiune de rambursare (DNOR), care să asigure reducerea semnificativă a DNOR-urilor ce se soluționează cu control anticipat.
* Creșterea transparenței instituției și a rolului de prevenție
  + efectuarea de campanii de dialog, îndrumare şi notificare a contribuabililor cu privire la obligaţia de declarare şi plată a obligaţiilor fiscale;
  + publicarea de comunicate privind noutăţile legislative din domeniul fiscal.
* Reducerea costurilor de conformare ale contribuabililor
  + diminuarea costurilor de conformare prin diminuarea complexităţii cadrului administrativ şi încurajarea declarării electronice;
  + dezvoltarea funcţionalităţilor Spaţiului Privat Virtual şi mediatizarea serviciului;
  + dezvoltarea serviciului Patrimven;
  + accelerarea procesului de informatizare a relației dintre ANAF și contribuabil. Strategia de informatizare prevede 14 proiecte prioritare, astfel:
    - Migrarea SACF (Sistemul de administrare a creanţelor fiscale – persoane juridice) pe baza centrală;
    - Unificarea SACF cu GOTICA;
    - Transferul electronic al informațiilor din PHEONIX în DECIMP-SACF;
    - Implementarea „Sistemului informatic NOES”(Nivelul Operativ al Executării Silite);
    - Realizarea sistemului informatic pentru poprirea conturilor bancare prin mijloace electronice;
    - Simplificarea fișei analitice pe plătitor;
    - Dezvoltarea platformei prin care se gestionează Spațiul Privat Virtual – SPV, precum și a capacității de suplimentare a accesului, pentru creșterea numărului de informații/documente aferente;
    - Implementarea obligativității de înrolare în PATRIMVEN a autorităților, instituțiilor publice și de interes public care utilizează informații deținute de către ANAF în vederea ducerii la îndeplinire a atribuțiilor specifice acestora;
    - Rescrierea aplicației „TRAFIC CONTROL”, necesară în vederea monitorizării în timp real a transporturilor privind achizițiile și livrările intracomunitare de bunuri, precum și de tranzit;
    - Dezvoltarea și implementarea unui sistem informatic integrat de analiză de risc;
    - Dezvoltarea „Sistemului informatic național de supraveghere și monitorizare a datelor fiscale”, necesar în vederea conectării aparatelor de marcat electronice fiscale pentru transmiterea de date;
    - „Servicii de dezvoltare software pentru extinderea funcționalitãților sistemului informatic – AEOI (Automatic Exchange of Information)”;
    - Introducerea unei aplicații informatice pentru implementarea Fișierului Standard de Audit;
    - Dezvoltarea sistemelui informatic OSS (One Stop Shop).

**Creşterea eficienţei colectării**

* Reducerea arieratelor fiscale
  + elaborarea strategiei privind recuperarea arieratelor.
* Maximizarea implicării ANAF în stabilirea cadrului legal în vederea eficientizării activităţii de administrare
  + elaborarea unui plan de comunicare externă.
* Îmbunătăţirea modalităţii de prognozare şi raportare a veniturilor fiscale
  + dezvoltarea sistemului de monitorizare şi raportare a progresului lunar.
* Transformarea executării silite în proces investigativ.

**Modernizarea agenției**

* Restructurarea ANAF astfel încât această instituție să să devină eficientă în combaterea evaziunii fiscale și să promoveze principiul conformării voluntare în relatia cu contribuabilii:

evaluarea și revizuirea modului de funcționare a ANAF pe principiile eficienței și eficacității;

reformarea managementului și a sistemului de evaluare a performanței în contextul alocării juste a resurselor de către ANAF către organele fiscale subordonate;

înființarea la nivelul aparatului propriu al ANAF a Direcției generale de analiză de risc.

* Îmbunătățirea guvernanței agenției și întărirea cooperării internaționale

promovarea acţiunilor pentru demararea proiectelor care vor duce la îndeplinirea obiectivelor strategice;

întărirea cooperării cu autoritățile fiscale din celelalte state membre ale UE, cu Comisia Europeană și cu alte instituții internaționale implicate în prevenirea și reducerea evaziunii fiscale, prin consolidarea bazei de venituri și eliminarea transferului de profituri în jurisdicțiile fiscale care încurajează astfel de practici;

reducerea costului colectării;

promovarea acţiunilor necesare întăririi cooperării internaţionale şi a schimbului de informaţii cu alte state/structuri;

întărirea acţiunilor necesare creşterii integrităţii personalului ANAF;

derularea corespunzătoare a activităților necesare susținerii operaționale a Agenției.

* Extinderea și îmbunătățirea tehnicilor de control electronic și implementarea "standard audit file for tax" (SAF-T). Implementarea SAF-T în sistem pilot la marii contribuabili.Îmbunătăţirea managementului resurselor umane ale agenţiei

implementarea unui nou sistem de pregătire profesională a salariaților ANAF pentru asigurarea posibilității relocării resursei umane către domenii de activitate deficitare;

introducerea şi menţinerea unui sistem eficient de planificare a forţei de muncă necesară asigurării alocării optimului de angajaţi;

consolidarea politicilor şi practicilor de formare şi dezvoltare pentru a-i ajuta pe angajaţi să îşi dezvolte cunoştinţele, abilităţile şi competenţele;

elaborarea şi implementarea de programe de formare de leadership.

* Modernizarea birourilor vamale

modernizarea infrastructurii birourilor vamale de frontieră cu specific rutier;

dotarea cu echipamente moderne de control vamal și achiziționarea de scanner-e Xray și scanner-e portabile pentru control nedistructiv, camere video de supraveghere a traficului, tablete pentru controalele vamale în fluxul de călători;

înlocuirea echipamentelor IT;

dezvoltarea sistemelor IT în conformitate cu Strategia Comisiei Europene de implementare a Codului Vamal Unional (CVU), la termenele stabilite prin Decizia Comisiei nr. 578/2016, de stabilire a programului de lucru cu privire la dezvoltarea și instalarea sistemelor electronice prevăzute în CVU, conform obligațiilor asumate în calitate de Stat Membru.

Acțiuni prioritare în perioada 2021 - 2023

**Creşterea conformării voluntare**

* Stimularea conformării voluntare la declarare și la plată
  + elaborarea unui program de conformare şi monitorizare a implementării acţiunilor definite;
  + promovarea posibilităţilor de acordare a înlesnirilor la plată prin organizarea de întâlniri periodice cu contribuabilii și prin publicare pe site a materialelor informative.
* Revizuirea procedurilor de administrare fiscală
  + crearea condițiilor tehnice și procedurale pentru plata obligațiilor fiscale prin instrumentele bancare
  + îmbunătăţirea procedurilor de înfiinţare şi ridicare a popririlor, în scopul diminuării timpilor de procesare a actelor de executare.
* Creșterea conformării voluntare prin prevenirea erodarii bazei impozabile
  + promovarea posibilităților de emitere a acordurilor de preț în avans unilaterale/bilaterale/ multilaterale;
  + promovarea posibilităților de inițiere a procedurii amiabile în cazul tranzacțiilor ajustate urmare actelor fiscale emise de autorități fiscale din alte jurisdicții;
  + implementarea posibilității de "audit settlement" (stabilire amiabilă a deciziei finale de impunere) în vederea scăderii numărului de contestații și dosare în instanță în vederea verificării rapoartelor de inspecție fiscală și creșterii gradului de încasare a sumelor suplimentar stabilite, blocate în procedurile judiciare aflate în desfășurare;
  + implementarea posibilitătii de ajustare voluntară a prețurilor de transfer în cazul erodării bazei impozabile a contribuabililor din România în cadrul tranzacțiilor cu entitățile afiliate.

**Reducerea evaziunii fiscale şi a fraudei fiscale**

* Definirea guvernanței implementării modelului european de management al riscurilor de neconformare
  + introducerea programului de testare aleatorie a conformării fiscale (prin controale fiscale);
* Dezvoltarea activității de analiză a decalajului fiscal
  + realizarea anuală a studiilor de estimare a decalajului fiscal pe domenii de activitate.
* Organizarea controlului antifraudă, în conformitate cu modelul european de management al riscurilor la neconformare
  + integrarea şi îmbunătăţirea analizei de risc în domeniul fraudei fiscale;
  + reducerea nivelului şi frecvenţei sancţiunilor aplicate pentru fapte cu pericol social redus;
  + îmbunătăţirea colaborării cu Ministerul Public în vederea dezvoltării capacităţii de investigare şi trimitere în judecată, dezideratul fiind ca ANAF să contribuie semnificativ în ariile legate de evaziune şi fraudă fiscală/vamală.
* Combaterea fraudelor vamale
  + protejarea teritoriului vamal naţional şi comunitar prin activităţi de supraveghere şi control vamal în domeniul combaterii traficului ilicit;
  + dezvoltarea structurilor de echipe mobile şi implementarea unui management operaţional mai eficient;
  + utilizarea la întreaga capacitate a echipamentelor de control nedistructiv;
  + eficientizarea cooperării cu alte autorități de aplicare a legii din România (IGPR, IGPF, DIICOT), inclusiv efectuarea de acțiuni de control în comun la frontiera externă UE sau în trafic;
  + Implementarea "Strategiei naționale a autorității vamale pentru prevenirea și combaterea traficului ilicit cu țigarete și produse din tutun 2019 - 2021".
* Îmbunătățirea cadrului metodologic și procedural necesar diminuării subdeclarării impozitelor, taxelor și contribuțiilor
  + dezvoltarea unui program de pregătire modular pentru inspecţia fiscală;
  + dezvoltarea, împreună cu MFP, a unui sistem de soluții individuale anticipate, pentru domenii fiscale complexe;
  + dezvoltarea și realizarea programului de conformare, prin efectuarea de verificări ale situației fiscale personale asupra veniturilor persoanelor fizice selectate pe baza analizei de risc, atât din grupul persoanelor fizice cu averi mari (PFAM) cât și din grupul persoanelor fizice cu risc fiscal (PFRF).

**Îmbunătăţirea relaţiei cu contribuabilii**

* Creşterea calităţii serviciilor destinate contribuabililor
  + implementarea/extinderea unor noi servicii pentru contribuabili (seminarii web - webinar, serviciul de programări on-line);
  + dezvoltarea etapizată a call-center-ului;
  + implementarea la nivel național a sistemului de gestionare a cozilor şi a conceptului de ghişeu unic;
  + dezvoltarea unor iniţiative comune cu partenerii guvernamentali şi sociali pentru introducerea standardelor de calitate în administraţia publică;
  + îmbunătăţirea activităţii de soluţionare în termen legal a deconturilor TVA negative cu opţiune de rambursare;
  + elaborarea unei noi proceduri pentru soluționarea deconturilor cu sume negative de TVA, cu opțiune de rambursare (DNOR), care să asigure reducerea semnificativă a DNOR-urilor ce se soluționează cu control anticipat.
* Creșterea transparenței instituției și a rolului de prevenție
  + efectuarea de campanii de dialog, îndrumare şi notificare a contribuabililor cu privire la obligaţia de declarare şi plată a obligaţiilor fiscale;
  + publicarea de comunicate privind noutăţile legislative din domeniul fiscal.
* Reducerea costurilor de conformare ale contribuabililor
  + diminuarea costurilor de conformare prin diminuarea complexităţii cadrului administrativ şi încurajarea declarării electronice;
  + dezvoltarea funcţionalităţilor Spaţiului Privat Virtual şi mediatizarea serviciului;
  + accelerarea procesului de informatizare a relației dintre ANAF și contribuabil.

**Creşterea eficienţei colectării**

* Maximizarea implicării ANAF în stabilirea cadrului legal în vederea eficientizării activităţii de administrare
  + implementarea unui plan de comunicare externă.
* Îmbunătăţirea modalităţii de prognozare şi raportare a veniturilor fiscale
  + dezvoltarea metodologiilor de prognoză pentru estimarea veniturilor fiscale;
  + dezvoltarea sistemului de monitorizare şi raportare a progresului lunar.

**Modernizarea agenției**

* Modernizarea ANAF astfel încât această instituție să să devină eficientă în combaterea evaziunii fiscale și să promoveze principiul conformării voluntare în relatia cu contribuabilii;
* Îmbunătățirea guvernanței agenției și întărirea cooperării internaționale
  + promovarea acţiunilor pentru demararea proiectelor și acțiunilor care vor duce la îndeplinirea obiectivelor strategice;
  + întărirea cooperării cu autoritățile fiscale din celelalte state membre ale UE, cu Comisia Europeană și cu alte instituții internaționale implicate în prevenirea și reducerea evaziunii fiscale, prin consolidarea bazei de venituri și eliminarea transferului de profituri în jurisdicțiile fiscale care încurajează astfel de practici;
  + reducerea costului colectării;
  + promovarea acţiunilor necesare întăririi cooperării internaţionale şi a schimbului de informaţii cu alte state/structuri;
  + întărirea acţiunilor necesare creşterii integrităţii personalului ANAF.
* Îmbunătăţirea managementului resurselor umane ale agenţiei
  + menţinerea unui sistem eficient de planificare a forţei de muncă necesară asigurării alocării optimului de angajaţi;
  + consolidarea politicilor şi practicilor de formare şi dezvoltare pentru a-i ajuta pe angajaţi să îşi dezvolte cunoştinţele, abilităţile şi competenţele;
  + elaborarea şi implementarea de programe de formare de leadership.
* Modernizarea birourilor vamale
  + modernizarea infrastructurii birourilor vamale de frontieră cu specific rutier;
  + dotarea cu echipamente moderne de control vamal prin alocarea fondurilor bugetare necesare și achiziționarea de: scanner-e Xray și scanner-e portabile pentru control nedistructiv, camere video de supraveghere a traficului, tablete pentru controalele vamale în fluxul de călători;

dezvoltarea sistemelor IT, în colaborare cu MFP, în conformitate cu Strategia Comisiei Europene de implementare a Codului Vamal Unional(CVU), la termenele stabilite prin Decizia Comisiei nr. 578/2016, de stabilire a programului de lucru cu privire la dezvoltarea și instalarea sistemelor electronice prevăzute în CVU, conform obligațiilor asumate în calitate de Stat Membru.

**4.5 Bugetul General Consolidat**

După o perioadă de relaxare fiscală prociclică, în care deficitul bugetar s-a majorat pe baza creșterii accelerate a cheltuielilor bugetare ce nu a putut fi susținută de o evoluție similară a veniturilor, **anul 2020 marchează inversarea acestei tendințe prin începerea ajustării deficitului către nivele sustenabile**.

În termeni structurali se manifestă o abatere de la Obiectivul Bugetar pe Termen Mediu (în engleză, prescurtat: MTO) stabilit pentru România, însă la finalul orizontului de planificare se asigură o ajustare a soldului structural de peste 1pp față de anul 2019.

Devierea de la MTO se produce însă cu **menținerea, pe întreg orizontul de planificare, a unui nivel sustenabil al datoriei publice de 40% din PIB, obiectivul final al regulilor europene în materia deficitului bugetar fiind astfel asigurat.**



Previziunile cele mai recente ale Comisiei Europene în ceea ce privește deficitul bugetar sunt prezentate în tabelul de mai jos:



**4.5.1 Evoluţii recente şi tendinţe ale veniturilor bugetare[[2]](#footnote-2)**

Estimarea evoluţiei principalelor categorii de venituri din impozite şi taxe pe perioada 2020-2022 are la bază cea mai recentă proiecţie a indicatorilor macroeconomici, corelată cu programul anual de venituri pentru anul 2019 și prevederile legislative în vigoare.

Veniturile bugetare totale sunt proiectate să crească ușor de la nivelul de 31,4% din PIB în anul 2019 la un nivel de 32% din PIB în anul 2022, în special pe baza creșterii ponderii în PIB a contribuțiilor sociale. Creșterea ponderii în PIB a contribuțiilor sociale este explicată prin faptul că dinamica indicatorilor pieței forței de muncă este superioară dinamicii creșterii nominale a PIB.


În structura veniturilor fiscale, veniturile din impozit pe profit sunt estimate a rămâne la un nivel constant de 1,7% din PIB pe întreg orizontul de prognoză. Încasările din impozitul pe venit sunt prognozate să crească de la 2,3% din PIB în anul 2020 la 2,5% din PIB în 2021 și 2022, evoluția acestora fiind influențată de dinamica prognozată a fondului de salarii din economie.

Veniturile din impozite și taxe pe bunuri și servicii se vor menține relativ constante ca pondere în PIB pe întreg orizontul de prognoză. Încasările din taxa pe valoarea adăugată sunt estimate la un nivel în jurul valorii de 6,4% din PIB, iar încasările din accize la 3% din PIB.

Încasările din contribuții de asigurări sociale în anul 2019 sunt estimate la 10,8% din PIB. Pe termen mediu, ponderea acestora este prognozată să ajungă la 11,3% din PIB în anul 2022, creștere determinată de majorarea prognozată a câștigului salarial mediu și a numărului de salariați.







Cea mai mare pondere în veniturile bugetului general consolidat o deţine Bugetul de stat, urmat de Bugetele locale şi Bugetul asigurărilor sociale de stat.

Cele mai mari subvenţii de la Bugetul de stat le primeşte Bugetul asigurărilor sociale de stat pentru corectarea dezechilibrului sistemului public de pensii.



**4.5.2 Evoluţii recente şi tendinţe ale cheltuielilor bugetare[[3]](#footnote-3)**


Dacă pȃnă în anul 2019 inclusiv, cheltuielile bugetare totale si-au majorat în mod semnificativ ponderea în PIB, începȃnd cu anul 2020 se realizează o corecție a acestei tendințe pentru a susține obiectivul de ajustare a deficitului bugetar.

Chiar dacă în valoare nominală cheltuielile totale se majorează pe termen mediu, raportat la PIB se înregistrează o diminuare de peste 1 pp față de nivelul din anul 2019 pe fondul menținerii dinamicii nominale a acestora sub dinamica PIB.

Și în structură, majoritatea categoriilor de cheltuieli prezintă acceași tendință de reducere ca pondere în PIB fată de nivelul din anul 2019, cu excepția celor cu asistența socială care prezintă o creștere de circa 1 pp pȃnă în jurul nivelului de 12% din PIB.







Cea mai importantă componentă a bugetului general consolidat o reprezintă bugetul de stat care deţine ponderea cea mai mare din totalul cheltuielilor bugetare. Următoarea componentă, ca pondere, este bugetul centralizat al unităţilor administrativ-teritoriale, urmat îndeaproape de bugetul asigurărilor sociale de stat.

La dimensiunea cheltuielilor bugetului de stat concură şi sumele care se transferă din acesta către alte componente ale bugetului general consolidat, fie pentru echilibrarea acestora (bugetele de asigurări sociale) fie pentru finanţarea unor activităţi descentralizate la nivelul comunităţilor locale.

Toate transferurile care se acordă din bugetul de stat către alte bugete sunt eliminate la agregarea bugetului general consolidat pentru a evita dubla înregistrare a acestora.



**4.5.3 Diferenţe faţă de strategia anterioară**

Datele privind **creşterea economică** şi dinamica **numărului mediu de salariaţi** din scenariul de prognoză al Strategiei fiscal-bugetare 2020-2022 diferă de cea din varianta anterioară, în principal ca urmare a evoluțiilor din primele nouă luni ale anului 2019, când a avut loc o încetinire a creșterii economice trimestriale, de la 5,0% în primul trimestru la numai 3,0% în trimestrul al treilea, în timp ce în cazul numărului mediu de salariați dinamica pe primele nouă luni a decelerat la 1,1%. în perspectivă, creșterea economică se redresează uşor însă rămâne sub dinamicile prevăzute în strategia anterioară, acest lucru fiind valabil şi pentru numărul de salariaţi.

**Diferenţa semnificativă între dinamicile exporturilor de bunuri** din cele două strategii pentru anul 2019 se datorează evoluţiei din primele 9 luni ale exporturilor de bunuri care s-au majorat cu numai 2,0% faţă de aceeaşi perioadă a anului anterior, însumând 51,8 mld. euro. Această evoluţie s-a datorat contracţiei cererii externe a principalilor parteneri comerciali, în special Germania şi conduce la revizuirea dinamicii exporturilor de bunuri din acest an şi pe orizontul de prognoză.

Pe seama celor mai recente date publicate de INS referitoare la ***deficitul comercial şi la deficitul contului curent care au arătat o înrăutăţire a acestora pentru anul 2019 s-a revizuit deficitul contului curent în sens de creştere a ponderii în PIB a acestuia faţă de varianta anterioară a strategiei***.

***Diferenţa de 1 punct procentual în cazul inflaţiei medii anuale pentru anul 2019 între cele două strategii*** s-a datorat în principal creșterilor mai accentuate de prețuri din prima parte a anului 2019 (în cadrul mărfurilor alimentare la categoria legume şi fructe şi carne de porc din cauza şocului de ofertă pe seama virusului pestei porcine, în cadrul mărfurilor nealimentare datorită majorării preţurilor la tutun şi ţigări, precum şi în cazul tarifelor la servicii poştale şi telecomunicaţii). O contribuție importantă a avut-o şi deprecierea nominală a monedei naționale din primele 10 luni care a fost de 1,8%. Creșterile de preț de la începutul anului 2019 au influențat și modificarea inflației la sfârșitul anului cu 1 punct procentual față de varianta precedentă a strategiei. Dintre acestea amintim: majorarea mai pronunțată la unele produse cu prețuri volatile ca de exemplu fructe şi conserve din fructe (+16,02% în octombrie față de decembrie 2018), dar și la tutun şi ţigări (+7,65%) şi apă, canal, salubritate (+6,72%).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2018** | | **2019** | | **2020** | | **2021** | |
|  | **SFB 2019-2021** | **SFB 2020-2022** | **SFB 2019-2021** | **SFB 2020-2022** | **SFB 2019-2021** | **SFB 2020-2022** | **SFB 2019-2021** | **SFB 2020-2022** |
| **PIB – creștere reală, %** | **4,1** | **4,1** | **5,5** | **4,0** | **5,7** | **4,1** | **5,0** | **4,2** |
| **Exportul de bunuri, %** | **8,1** | **8,1** | **8,6** | **2,7** | **8,4** | **4,5** | **8,5** | **4,9** |
| **IPC - sfârşitul anului, %** | **3,27** | **3,27** | **2,8** | **3,8** | **2,5** | **3,0** | **2,3** | **2,8** |
| **- media anuală, %** | **4,63** | **4,63** | **2,8** | **3,8** | **2,6** | **3,1** | **2,5** | **2,9** |
| **Număr mediu de salariaţi %** | **3,3** | **2,5** | **3,4** | **2,0** | **3,3** | **1,9** | **3,2** | **2,1** |
| **Soldul contului curent, % din PIB** | **-4,7** | **-4,6** | **-3,3** | **-4,9** | **-2,9** | **-4,5** | **-2,6** | **-4,0** |
|  | **(% din PIB)** | | | | | | | |
| **Venituri (metodologie cash)** | **31,38** | **31,3** | **33,51** | **31,4** | **32,23** | **31,8** | **31,97** | **31,4** |
| **Cheltuieli (metodologie cash)** | **34,29** | **34,1** | **36,28** | **35,8** | **34,55** | **35,4** | **33,98** | **34,8** |
| **Sold (metodologie cash)** | **-2,91** | **2,84** | **-2,76** | **-4,43** | **-2,33** | **-3,6** | **-2,01** | **-3,34** |
| **Sold ESA** | **-2,96** | **-2,96** | **-2,78** | **-3,82** | **-2,68** | **-3,58** | **-2,45** | **-3,44** |
| **Sold structural** | **-3,03** | **-2,7** | **-2,97** | **-3,71** | **-3,03** | **-3,39** | **-2,77** | **-3,24** |

*Sursa: CNSP, MFP*

Totodată, este prezentată ***situaţia consolidată comparativă a veniturilor, cheltuielilor şi deficitului bugetului general consolidat***, aferente ***Strategiei fiscal-bugetare 2019-2021*** şi ***Strategiei fiscal-bugetare 2020-2022***.

**Din situația comparativă de mai sus, pe partea de venituri se constată o abatere majoră de 2,1 pp din PIB pentru anul 2019, în același timp în strategia fiscal-bugetară actuală se mențin veniturile bugetare pe termen mediu la un nivel sustenabil.**

**4.6 Politici publice**

**Politica salarială**

La estimarea cheltuielilor de personal ale bugetului general consolidat pentru anul 2020 a fost avută în vedere aplicarea etapizată a *Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare*, conform prevederilor acestui act normativ.

De asemenea, s-a avut în vedere aplicarea în continuare a măsurilor de reducere a cheltuielilor de personal, cuprinse în *Ordonanța de urgență a Guvernului nr. 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, cu modificările și completările ulterioare*.

**Politica în domeniul muncii și protecției sociale**

|  |
| --- |
| Guvernului României pentru sectorul muncă și protecție socială urmărește prin Programul de Guvernare:  “Masuri liberale care sa revigoreze economia și să creeze premisele revenirii pe un trend ascendent, normal, de creștere economica și de stimulare a liberei inițiative. Progresul tuturor întreprinzătorilor, stabilitatea celor care lucrează, acoperirea necesarului bugetului de asigurări sociale, investițiile in sectorul public, crearea de noi locuri de muncă, încurajarea muncii în general, respectiv stimularea întoarcerii în țară a celor care au plecat la muncă în străinătate sunt deziderate fundamentale pentru noul Guvern care poate asigura bunăstarea tuturor cetățenilor săi.  Toate deciziile publice trebuie bazate pe consultare, pe dialog social, pe implicarea eficientă a actorilor sociali în procesul decizional. Organizațiile societății civile vor deveni parteneri importanți în furnizarea serviciilor de cea mai bună calitate pentru beneficiari.  Domeniul muncii și al protecției sociale are nevoie de o infuzie de modernitate, inclusiv prin folosirea tehnologiei, respectiv prin eficientizarea aparatului public, principala grijă a guvernului fiind satisfacerea nevoilor cetățenilor.”  **PRINCIPALELE OBIECTIVE STRATEGICE**  **VIZATE DE POLITICA ÎN DOMENIUL MUNCII ȘI PROTECȚIEI SOCIALE** |

**Politica în domeniul ocupării forței de muncă**

|  |
| --- |
| **I.** **Creșterea ratei de ocupare a persoanelor în vârstă de 20-64 de ani, prin încurajarea muncii și flexibilizarea pieței muncii concomitent cu creșterea numărului de locuri de muncă și a salariaților cu forme legale.**  Programele pentru atingerea obiectivului strategic:  **1.1** Ocupare pentru toți; programe pentru stimularea/reinserția profesională inclusiv a celor plecați la muncă în străinătate; realizarea unor programe de formare profesională a șomerilor și a salariaților aflați în pericolul pierderii locului de muncă, corelate cu necesitățile actuale ale pieței muncii.  **1.2:** Măsuri pasive pentru persoanele aflate în căutarea unui loc de muncă  **1.3**: Condiții de muncă: revizuirea cadrului legislativ; dezvoltarea și modernizarea relațiilor de muncă prin adaptarea contractelor de muncă la noile realități/tendițe economice și cerințe sociale  **1.4:** Asigurări accidente de muncă și boli profesionale  **Impact:** Rata de ocupare a persoanelor în vârstă de 20-64 de ani. Țintă 2020: 70%.  **Rezultate urmărite:**    **-** Creșterea ocupării persoanelor înregistrate la ANOFM și prevenirea șomajului  -Dezvoltarea cooperării dintre sistemul de educație/sistemul de afaceri, prin susținerea structurilor de învățământ dual, facilitarea tranziției de la sistemul de educație la piața muncii  - Îmbunătățirea nivelului de competențe al persoanelor înregistrate la ANOFM prin programe de formare profesională  - Prevenirea șomajului și consolidarea locurilor de muncă*, dezvoltarea cooperării dintre sistemul de educație/sistemul de afaceri, prin susținerea structurilor de învățământ dual:*  - Stimularea angajatorilor în vederea ocupării locurilor de muncă vacante  *-* Asigurarea protecției persoanelor în cadrul sistemului asigurărilor pentru șomaj  - Revizuirea măsurilor privind impozitarea muncii  - Îmbunătățirea cadrului legal în domeniul securității și sănătății lucrătorilor la locul de muncă și asigurarea măsurilor necesare aplicării legislației Uniunii Europene care armonizează condițiile din domeniul de competență al MMPS  - Asigurarea respectării legislației în vigoare în domeniu protecției muncii, securitate și sănătate în muncă și lipsa discriminării  - Orientarea asigurării pentru accidente de muncă și boli profesionale în sprijinul beneficiarilor de prestații  - Armonizarea cerințelor regulamentelor europene prin prisma modificărilor impuse de sistemul EESSI cu legislația și practica națională  - Sprijinirea angajatorilor în realizarea activității de prevenire. |

**Politica în domeniul pensiilor**

|  |
| --- |
| **Obiectiv:** O pensie echitabilă pentru toate categoriile de pensionari, un sistem public de pensii sustenabil concomitent cu reducerea deficitului Bugetului asigurărilor sociale de stat.  **II Un sistem de pensii adecvat si sustenabil**  **2.1** Adecvare și echitate în sistemul de pensii, eliminarea inechităților prin aplicarea principiului contributivității în stabilirea dreptului la pensie.  **2.2** Managementul sistemului public de pensii, reducerea deficitului Bugetului asigurărilor sociale de stat  **2.3.** Consolidarea Pilonului 2 de pensii si introducerea facultative a unor sisteme de pensii ocupaționale |
| **Rezultate urmărite:**  **-** Asigurarea unei vieți decente pentru pensionari  - Respectarea principiilor echității  - Asigurarea unui serviciu public stabil și eficient în interesul cetățenilor  - Asigurarea unui sistem alternativ de pensie |

**Politica în domeniul asistenței sociale, incluziune socială și reducerea sărăciei**

|  |
| --- |
| **Obiectivul Strategic 3:** *Asigurarea unor condiții de trai decente pentru familiile în dificultate și categoriile sociale vulnerabile.*  **III Scăderea numărului persoanelor în risc de sărăcie și excluziune socială, în contextul creării unei rețele de servicii sociale integrate, ample și bine coordonate**  **3.1** Protecția copilului  **3.2** Beneficii de asistență socială și inspecție socială  **3.3** Servicii sociale  **3.4** Drepturile persoanelor cu dizabilități  **3.5.** Egalitate de șanse și combaterea violenței în familie |
| **Rezultate urmărite:**  - Îmbunătățirea accesului copiilor la servicii de calitate  - Respectarea drepturilor și promovarea incluziunii sociale a copiilor aflați în situații vulnerabile  - Administrarea într-un sistem unitar de plată a beneficiilor de asistență socială și gestionarea programelor privind serviciile sociale susținute de la bugetul de stat  - Reducerea erorii și fraudei în sistemul de asistență socială prin asigurarea unei activități riguroase de control și inspecție a aplicării măsurilor legale privind activitățile de stabilire și acordare a beneficiilor de asistență socială și de furnizare a serviciilor sociale  -Consolidarea sistemului național de asistență socială în vederea asigurării accesului tuturor categoriilor de persoane vulnerabile la servicii sociale de calitate, în special prin consolidarea capacității SPAS de a asigura pachetul minim de servicii integrate la nivelul fiecărei UAT  - Creșterea accesului la servicii sociale pentru persoanele vârstnice  - Promovarea accesibilității în toate domeniile vieții pentru asigurarea exercitării de către persoanele cu dizabilități a drepturilor și libertăților fundamentale ale omului; eliminarea discriminării  - Dezinstituționalizarea persoanelor cu dizabilități din centrele rezidențiale de tip vechi, în etape, concomitent cu dezvoltarea de servicii în comunitate  - Educarea tinerei generații privind egalitatea de șanse și tratament între femei și bărbați, creșterea nivelului de participare a femeilor pe piața muncii și încurajarea implicării femeilor la procesul de decizie  - Prevenirea violenței domestice și a recidivei acesteia precum și a violenței sexuale și dezvoltarea unor măsuri adecvate de sprijin și protecție pentru victimele violenței domestice. |

**Politica în domeniul dialogului social**

|  |
| --- |
| **Obiectivul Strategic 4:** **Consolidarea dialogului social**  **IV.** *Conectarea dialogului social la evoluțiile din mediul economic și social din România, precum și integrarea conceptului de dialog social în cel de dezvoltare națională.*  **Obiective specifice**  **4.1.** Introducerea unei componente anticipative a dialogului social, prin consultarea partenerilor din faza de intenție referitoare la modificarea politicilor; întocmirea Hărții anticipative a riscurilor  **4.2.** Revizuirea cadrului legislativ specific, inclusiv eficientizarea activității Consiliului Economic și Social, respectiv a aportului reprezentanților în CESE; lărgirea cadrului de funcționare a dialogului social și consolidarea capacității instituționale aferente desfășurării dialogului social.  **Rezultate urmărite:**  - Identificarea potențialului conflictogen în relațiile de muncă  - Creșterea eficienței procesului de dialog social. |

**Dezvoltarea capacității instituționale și digitalizarea în domeniul muncii și protecției sociale**

|  |
| --- |
| **Obiectivul Strategic 5:**  **V. Consolidarea capacității MMPS de a-și îndeplini funcțiile de elaborare și implementare a politicilor publice și de reglementare din domeniul său de activitate**  **5.1.** Dezvoltarea capacității administrative a instituțiilor din sectorul muncă și protecție socială.  **5.2.** Tehnologia Informațiilor și Comunicațiilor (TIC) în sectorul muncă și protecție socială; guvernanță TIC și securitate cibernetică (Cybersecurity) eficientă; politici performante de resurse umane pentru specialiștii TIC; mentenanța, dezvoltarea și modernizarea sistemelor TIC  **Rezultate urmărite:**  - Îmbunătățirea stabilității funcționale a MMPS și a instituțiilor aflate în subordinea sau sub autoritatea acestuia, asigurarea unui management performant al fondurilor publice prin aplicarea standardelor de control intern/managerial  *-*  Creșterea eficacității și transparenței proceselor de elaborare, evaluare și implementare a unor politici publice de calitate, fundamentate pe studii de impact*.*  - Creșterea calității profesionale a resurselor umane din sectorul muncă și justiție socială, a gradului de cunoaștere, înțelegere și aplicare a standardelor de integritate  -Întărirea guvernanței TIC, adoptarea cros-minister de standarde și politici TIC, precum și creșterea calității profesionale a specialiștilor TIC din sectorul muncă și protecție socială.  -Îmbunătățirea stabilității funcționale a sistemelor și echipamentelor TIC; modernizarea și simplificarea fluxurilor informaționale prin digitizare și creșterea interoperabilității/schimbului de date cros-minister; creșterea capacității de analize complexe cros-minister; precum și creșterea transparenței și datelor publice/deschise. |

**Politica în domeniul transporturilor, infrastructurii și comunicațiilor**

Activitatea în domeniul transporturilor și infrastructurii vizează, în principal, creşterea conectivităţii naţionale între polii de creştere economică ai României şi a conectivităţii transeuropene pentru societate şi mediul de afaceri.

**Obiectivul general** pentru domeniul „transporturi și infrastructură”, asumat prin documente strategice, îl reprezintă **implementarea unui sistem de transport eficient economic, sustenabil, sigur, cu impact redus asupra mediului şi se referă la dezvoltarea infrastructurii de transport de-a lungul reţelei TEN-T şi modernizarea şi mentenanţa infrastructurii de transport existente**

|  |
| --- |
| Politica de finanțare propusă pentru perioada 2020-2022  Având în vedere nevoile de dezvoltare specifice domeniului infrastructura de transport, politica de finanțare propusă pentru perioada 2020-2022 va avea în vedere *prioritizarea programului de investiții publice.*  Totodată, în procesul de alocare a resurselor pe programe/proiecte și moduri de transport se va urmări *implementarea unei politici de finanțare coerente, de atragere masivă a fondurilor europene nerambursabile, de creştere progresivă a participării utilizatorilor la finanţarea infrastructurilor, de încurajare a participării sectorului privat prin aranjamente de tip parteneriat public-privat.* |

**Prioritățile strategice în domeniul transporturi și infrastructură** sunt focalizate în principal pe:

**•** finanțarea cheltuielilor de mentenanţă pentru reţeaua terestră de transport, rutieră şi feroviară;

**•** accelerarea implementării şi finalizarea investiţiilor în execuţie;

**•** pregătirea proiectelor de mare infrastructură de transport, cu precădere a portofoliului de proiecte ce urmează să fie incluse pe lista Programului operaţional pentru transporturi (POIM) în exerciţiul bugetar al UE 2021-2027, în limitele prevăzute de lege.

Ministerul Transporturilor, Infrastructurii și Comunicațiilor prin OUG nr.68/2019 are rolul de a realiza politica Guvernului in domeniul comunicatiilor electronice, serviciilor postale, securitatii cibernetice, tehnologiei informatiei, societății informationale si a cadrului național de interoperabilitate.

Misiunea este crearea premiselor durabile pentru tranzitia la societatea informatională si de a contribui la desvârșirea piete unice digitale europene.

***Obiectivele generale ale instituției*** în domeniul comunicațiilor ***sunt:***

- crearea unei societăți care să permită accesul tuturor cetățenilor la servicii publice electronice de înaltă calitate, prin creșterea capacității acestora de utilizare a serviciilor societății informaționale, prin reformarea modelelor operaționale la nivelul administrației publice, utilizând tehnologiile informației și comunicatiilor,

- creșterea competitivității mediului de afaceri prin utilizarea avansată a tehnologiilor informației și comunicațiilor.

**PRIORITATI STRATEGICE PE TERMEN MEDIU ÎN DOMENIUL COMUNICAȚIILOR ȘI SOCIETĂȚII INFORMAȚIONALE**

Prioritățile strategice pe termen mediu ale Ministerul Transporturilor, Infrastructurii și Comunicațiilor în domeniul comunicațiilor si societății informaționale sunt:

* continuarea implementării prevederilor Strategiei Naționale privind Agenda Digitală pentru România 2020 în vederea asigurării accesului rapid si nelimitat la facilitățile oferite de tehnologiile comunicațiilor și informației (TIC);
* elaborarea și implementarea strategiei de e-commerce având la baza politica de e-commerce
* elaborarea unei politici publice in domeniul e-guvernării și implementarea masurilor care deriva din planul de acțiuni subsumat politicii in scopul creșterii numărului si a calității serviciilor publice electronice si extinderea gradului de digitalizare a instituțiilor publice
* dezvoltarea economica și creșterea competitivității prin stimularea investițiilor in sectorul TIC la nivel național;
* elaborarea politicii de broad band pentru viitoarea perioada de programare a fondurilor europene 2021-2027 care sa justifice intervenția publică planificată pe baza unor modele de investiții sustenabile
* dezvoltarea infrastructurii de broadband si de servicii digitale;
* implementarea legislației in domeniul identificării electronice si al serviciilor de încredere pentru tranzacțiile electronice;
* alinierea la cadrul legislativ european privind protecția datelor cu caracter personal;
* implementarea legislației privind asigurarea unui nivel ridicat de securitate a rețelelor si a sistemelor informatice;
* reglementarea modului de administrare si funcționare a domeniului de nivel superior „.ro”;
* asigurarea accesibilității site-urilor web si a aplicațiilor mobile ale organismelor din sectorul public;
* implementarea soluțiilor de interoperabilitate in conformitate cu cadrul european de interoperabilitate.

**Politica în domeniul educaţiei**

Cadrul strategic pentru educație și formare profesională ce cuprinde strategiile sectoriale, adoptate prin hotărâri de guvern, și anume - *Strategia privind reducerea părăsirii timpurii a școlii, Strategia națională pentru învățământ terțiar 2015 – 2020, Strategia națională de învățare pe tot parcursul vieții 2015 – 2020, Strategia educației și formării profesionale din România în perioada 2016 -* 2020 precum și proiectul *Strategiei pentru modernizarea infrastructurii educaționale 2019-2023* definesc obiectivele generale și direcțiile majore de acțiune din domeniul de referință al Ministerului Educației și Cercetării. Acestea asigură suportul strategic pentru creșterea competitivității și coeziunii sociale și teritoriale, pentru dezvoltarea personală a tinerilor și integrarea socială precum și pentru corelarea învățământului cu cerințele angajatorilor.

Programul de Guvernare, documentele europene și naționale programatice (Strategia Europa 2020, Cadrul ET 2020 ș.a.) fundamentează principalele orientări strategice în domeniul educației:

* procentul celor care părăsesc timpuriu școala să fie sub 11,3%;
* cel puțin 26,7% dintre persoanele cu vârste cuprinse între 30 și 34 de ani să aibă finalizate studiile terțiare;
* cel puțin 10% dintre persoanele cu vârste cuprinse între 25 și 64 de ani să participe la învățarea pe tot parcursul vieții.

| **Obiective** | **Direcţii de acţiune, programe, proiecte** |
| --- | --- |
| **I. Învăţământ preuniversitar** | |
| 1. ***Asigurarea accesului egal și a participării la educație pentru fiecare copil din România*** | * Continuarea programelor naționale adresate participării școlare a copiilor cu risc ridicat (implementarea Legii nr. 248/2015 privind stimularea participării în învăţământul preşcolar a copiilor provenind din familii defavorizate, Programul guvernamental *Rechizite şcolare*, Programul naţional *Bani de Liceu*, *Bursa profesională*, Programul *Euro 200*, Programul – pilot de acordare a unui suport alimentar pentru preșcolari și alte programe sociale finanțate din bugetele consiliilor locale/județene - *Masa Caldă*, *Decontarea navetei*; *Programul pentru școli al României*); * Programelor de tip „Școala după școală” și „A doua șansă” * Sprijinirea costurilor cu transportul elevilor din zonele rurale și defavorizate; * Stimularea participării la îngrijirea și educația timpurie a copiilor; * Susţinerea elevilor cu dizabilităţi - acces la educaţia de bază şi la nivelurile superioare; * Dezvoltarea activităților de consiliere și orientare profesională |
| 1. ***Asigurarea calităţii la toate nivelurile de educaţie şi formare profesională*** |  |
| * Restructurarea curriculumului școlar și a programelor școlare necesară pentru promovarea unui învățământ orientat pe valori, creativitate, capacități cognitive, capacități volitive și capacități acționale, cunoștințe fundamentale și cunoștințe, competențe și abilități de utilitate directă, în profesie și în societate; * Asigurarea de manuale corespunzătoare, inclusiv digitale; realizarea de evaluări relevante; * Încheierea evaluării periodice a tuturor unităților de învățământ; |
| * Susținerea Inspecției Școlare; îndrumarea și consilierea cadrelor didactice; |
| * Stimularea inovării și creativității, inclusiv a spiritului antreprenorial; susținerea elevilor capabili de inovare și creație. |
|  |  |
| ***3. Dezvoltarea învăţământului profesional şi tehnic*** | * Promovarea învățământului profesional și tehnic, a celui dual, corelat cu nevoile pieței muncii, inclusiv prin creșterea cifrei de școlarizare la această formă de organizare a învăţământului profesional şi tehnic; * Stimularea parteneriatelor public-privat în domeniul educației și formării profesionale; * Actualizarea instrumentelor folosite pentru a descrie ocupațiile și calificările, curricula și materialele curriculare conexe; * Dezvoltarea de programe de calificare/ formare continuă, în funcție de nevoile înregistrate pe piața muncii. |
| 1. ***Asigurarea şi modernizarea bazei materiale;* *Digitalizarea învățământului*** | * Obținerea autorizațiilor sanitare de către toate unitățile de învățământ; * Asigurarea accesului la INTERNET pentru toate structurile școlare; * Dotarea laboratoarelor, cabinetelor și atelierelor școală cu mobilier, echipamente și mijloace didactice moderne; * Susținerea proiectelor și programelor privind mobilitățile; * Implementarea unor proiecte, din fonduri nerambursabile, pentru modernizarea procesului de predare-învățare cu ajutorul TIC: * Wireless şcoli şi campusuri pentru elevii și cadrele didactice din 4.500 de școli de nivel gimnazial; * Platfoma e-learning (Platforma Națională a Educației) - pentru elevii și cadrele didactice din minimum 2.000 școli (ținta 4.500 școli); * Sistem informatic pentru managementul şcolarităţii din învăţământul preuniversitar; * Dotarea bibliotecilor școlare. |
| ***5. Formarea cadrelor didactice și îmbunătățirea managementului școlar*** | * Formarea continuă a personalului din învățământ prin programe finanțate de la bugetul de stat și din fonduri europene; * Formarea cadrelor didactice și a tutorilor în domeniul învățării la locul de muncă; * Ocuparea prin concurs a posturilor de conducere, îndrumare și control; * Profesionalizarea managerilor educaționali și îmbunătățirea performanțelor acestora; * Implementarea proiectului *Curriculum relevant, educație deschisă pentru toți*. |
| ***6. Finanţarea corespunzătoare a sistemului de educaţie şi formare profesională*** | * Finanțarea de măsuri destinate ante-preșcolarilor și preșcolarilor; * Asigurarea cofinanțării pentru derularea proiectelor finanțate din fonduri europene; * Operaționalizarea completă a Sistemului Informatic Integrat al Învățământului din România; * Asigurarea activităților de monitorizare/evaluare/consiliere și control/audit. |
| ***7. Îmbunătățirea tranziției de la învățământul secundar superior la cel terțiar*** | * Creșterea participării absolvenților din anul curent la examenul de bacalaureat și mărirea ratei de promovare; * Acordarea de granturi liceelor cu rezultate slabe, pentru reducerea ratei abandonului, creșterea ratei de absolvire și îmbunătățirea performanțelor la bacalaureat, prin *Proiectul privind Învățământul Secundar* (ROSE); * Asigurarea de experți mentori pentru implementarea activităților remediale și de suport; * Formarea personalului în domeniul evaluării. |
| **II. Învăţământ superior** | |
| 1. ***Îmbunătățirea accesului și a participării*** | * Continuarea implementării programelor sociale pentru studenți; acordarea de burse pentru tinerii din grupuri defavorizate; * Construcția și modernizarea capacităților de cazare a studenților; * Creșterea participării adulților, la învățământul terțiar, pe rute non-tradiționale; * Susținerea implementării schemelor de granturi pentru universități, derulate în cadrul proiectului ROSE. |
| 1. ***Asigurarea calității și creșterea competitivității universităților românești*** | * Operaționalizarea sistemului de evaluare și informare privind tezele de doctorat; * Clasificarea universităților și ierarhizarea programelor de studii; * Dotarea laboratoarelor de licență/specialitate; * Realizarea unei finanțări bazate pe criterii de performanță; * Creșterea calității reglementărilor prin actualizarea standardelor de calitate; * Întărirea criteriilor și îmbunătățirea standardelor de asigurare a calității - astfel încât să se respecte principiul “*dezvoltare bazată pe performanță”*; * Implicarea universităților în elaborarea politicilor și strategiilor sectoriale. |
| 1. ***Asigurarea autonomiei învățământului superior corelată cu responsabilitatea publică*** | * Asigurarea libertății comunității academice de a gestiona propriile programe de studii și conținuturi de învățare/cercetare, precum și întărirea capacității de administrare privind structura și funcționarea internă; * Dezvoltarea capacității instituționale a universităților; implicarea tuturor factorilor implicați; * Implicarea activă a instituțiilor de învățământ superior în mediul economic regional și național. |
| 1. ***Corelarea programelor de studii universitare cu nevoile pieței muncii*** 2. ***Internaționalizarea învățământului superior*** 3. ***Finanțarea corespunzătoare și dezvoltarea și sistemelor informatice*** | * Centrarea programelor de studii pe dobândirea unor calificări relevante pe piața muncii; * Multiplicarea stagiilor de practică de specialitate/internship prin accesarea unor proiecte cu finanțare nerambursabilă; * Dezvoltarea, pilotarea și optimizarea unor oferte de studii pentru învățământul superior în sprijinul angajabilității, în cadrul unor apeluri de proiecte POCU; * Implementarea de proiecte comune între universități, companii private, agenții de stat; * Sprijinirea Centrelor de orientare și consiliere în carieră; * Dezvoltarea și implementarea de instrumente pentru urmărirea parcursului educațional al tinerilor și a angajabilității absolvenților de studii superioare. * Încurajarea organizării de programe de studii în limbi străine, în vederea atragerii de studenți străini, inclusiv din țări terțe, precum și pentru furnizarea de forță de muncă calificată pentru companiile care operează în România; * Multiplicarea mobilităților studențești și ale cadrelor didactice; participarea la manifestări, concursuri și târguri internaționale; * Includerea în Metodologia de finanțare a unor indicatori privind orientarea internațională a universităților. * Asigurarea unei finanțări corespunzătoarea, atât pentru activitățile didactice cât și pentru activitățile de cercetare științifică; * Accesarea Fondului de Dezvoltare și Investiții, pentru finanţarea proiectelor proprii de investiţii, în domenii prioritare; * Corelarea într-un sistem informatic strategic a actualelor instrumente de colectare și raportare a datelor pentru învățământul superior (SIIIR, ANS, RMU, Infrastructura Cercetare) și operaționalizarea efectivă a sistemelor existente (RMU, REI, SAPM, Study in Romania etc.); * Stabilirea unui set de indicatori pentru evaluarea si monitorizarea politicilor publice pentru învățământ superior; * Consolidarea instrumentelor de monitorizare a inserției absolvenților de învățământ superior pe piața muncii. |
| **III. Dezvoltarea dimensiunii europene şi internaţionale a învăţământului românesc** | |
| 1. ***Întărirea cooperării europene și internaționale*** 2. ***Sprijinirea comunităților românești din afara României***   ***Încurajarea învățării pe tot parcursul vieții***  ***Creșterea capacității administrative*** | * Continuarea şi dezvoltarea cooperării europene şi internaţionale în domeniul educaţiei; consolidarea relaţiilor bilaterale cu statele membre ale UE, cele din Spaţiul Economic European şi cu state terţe; * Asumarea unui rol activ în cadrul iniţiativelor regionale ale Uniunii Europene: Strategia pentru Regiunea Dunării, UE – Asia, UE - America Latină şi Caraibe, Parteneriatul estic, America de Nord şi Africa etc. * Continuarea proiectului „Limbă, cultură şi civilizaţie românească” în școli din State Membre UE; * Asigurarea de facilități tinerilor de origine etnică care doresc să studieze în instituții de învățământ superior din România; * Susținerea lectoratelor de limbă română în universități din străinătate.   **IV. Încurajarea învăţării pe tot parcursul vieţii**   * Crearea și dezvoltarea de Centre Comunitare de Învățare Permanentă; * Evaluarea și certificarea rezultatelor învățării; * Dezvoltarea de programe de recalificare/ formare continuă; * Elaborarea/actualizarea standardelor ocupaționale și a calificărilor profesionale în concordanță cu noul Cadru Național al Calificărilor.   **V. Creșterea capacității administrative**   * Îmbunătățirea capacității administrative proprii a MEC și a structurilor subordonate, inclusiv de monitorizare și evaluare; * formării continue și a instruirilor periodice pentru personalul MEC și al unităților/instituțiilor aflate în subordinea sa. |

**Politica în domeniul cercetării**

Politica CD&I este definită de *Strategia Nationala CD&I* 2014-2020 (SNCDI), cu orientare spre predictibilitate, inovare și antreprenoriat, fără a neglija resursa umană tânără și cercetarea de excelență, capabile să atragă resurse private și fonduri din străinătate.

Particularitățile politicii actuale sunt date de prioritățile strategice:

• Specializarea inteligentă – un concept al cărui element cheie este procesul de descoperire antreprenorială, cu rolul de a maximiza rolul CD&I pe lanțurile de valoare. Specializarea inteligentă prin CD&I asigură avantajul competitiv sustenabil al firmei, cu influență pozitivă asupra competitivității economice sectoriale și naționale.

• Prioritățile naționale (sănătate, patrimoniu cultural).

Instrumentele principale de implementare ale SNCDI aflate în sfera de influență a MEC sunt:

• Planul Național CD&I 2015-2020 (PNCDI III)

- Programul 1: Dezvoltarea sistemului național de cercetare dezvoltare.

- Programul 2: Creșterea competitivității economiei românești prin cercetare, dezvoltare si inovare.

- Programul 3: Cooperare europeană și internatională.

- Programul 4: Cercetare fundamentală și de frontieră.

- Programul 5: Cercetare în domenii de interes strategic.

• Programul Operațional de Competitivitate - Axa prioritara 1 Cercetare, dezvoltare tehnologică și inovare pentru susținerea afacerilor și competitivitate • Programele nucleu destinate institutelor naționale de cercetare-dezvoltare.

• Facilități fiscale pentru CD&I.

• Programele sectoriale.

|  |  |
| --- | --- |
| **I. Dezvoltarea capacității de cercetare-dezvoltare și de diseminare a rezultatelor cercetarii** | |
| ***1. Creşterea capacitatii sistemului CD&I national pana la nivelul mediei UE*** | * Finanțarea Planului National; * Finanțare instituțională de bază pentru institutele CD naționale. |
| ***2. Diseminare și internaționalizare*** | * Participare la programe și organisme internaționale (CERN, ESA). |
| **II. Creșterea competitivității economice prin cercetare și inovare** | |
| ***1. Infrastructuri de cercetare de interes pan-european, generatoare de centre de competitivitate*** | * Instalația de lasere „Extreme Light Infrastructure” (ELI-NP); * Centrul Danubius, componentă a Strategiei UE pentru regiunea Dunării; * „Advanced Lead Fast Reactor European Demonstrator” (ALFRED). |
| ***2. Investiții CD din sectorul privat*** | * Aplicarea facilităților fiscale pentru CD&I. |

**Politica în domeniul justiției**

În perioada 2019 - 2022 urmărim dezvoltarea unui sistem de justiție modern, eficient, accesibil și de calitate, adaptat cerințelor societății contemporane (e-justice, reducerea duratei proceselor, jurisprudență unitară, specializare, integritate, transparență) și capabil să răspundă provocărilor viitorului.

Avem ca obiective prioritare asigurarea unei bune funcționări a justiției, asigurarea unor condiții optime de detenție, în conformitate cu standardele internaționale, precum și consolidarea sistemului de probațiune.

**Propuneri de politici perioada 2019 – 2022**

Priorități strategice:

1.Buna funcționare a justiției prin asigurarea condițiilor logistice și a resurselor umane necesare;

2. Consolidarea cadrului normativ și instituțional necesar bunei desfășurări a Ministerului Justiției ca furnizor de servicii publice;

3. Îmbunătățirea condițiilor de detenție;

4. Dezvoltarea sistemului de probațiune;

5. Consolidarea capacității administrative a celorlalte instituții subordonate.

**Principalele obiective ale politicilor sectoriale:**

1. **Buna funcționare a justiției prin asigurarea condițiilor logistice și a resurselor umane necesare**

Obiectivele specifice ce vizează activitatea instanțelor judecătorești, pentru perioada 2020 – 2022, au fost fundamentate pe baza Programului de guvernare 2020 – 2022 și a Planului de acțiuni pentru implementarea Strategiei de dezvoltare a justiției ca serviciu public 2015 - 2020 și vizează cu precădere alocarea resurselor necesare bunei funcționări a instanțelor. Astfel, principalele obiective pentru perioada 2020-2022 sunt:

- Implementarea la nivel național a proiectului *Dosarul electronic*;

- Continuarea Programului Național de investiții în infrastructura instanțelor din capitalele de județ;

- Implementarea Proiectului Îmbunătățirea Serviciilor Judiciare, finanțat de BIRD;

- Realizarea *Cartierului pentru Justiție* *– Justice District* din București pentru a soluționa problema lipsei spațiilor necesare instanțelor și parchetelor din capitală, în baza Memorandumului cu tema: „ Acordul de principiu privind contractarea unui împrumut de la Banca Internațională pentru Reconstrucție și Dezvoltare (BIRD) , în vederea sprijinirii proiectului “Cartierul pentru justiție”;

- Alocarea unor resurse umane suficiente pentru ca actul de justiţie să se desfăşoare cu costuri şi în termene rezonabile, atât pentru justiţiabil, cât şi pentru stat, pe baza aşezării unor competenţe ale instanţelor şi parchetelor care să asigure o încărcătură echilibrată şi scăderea volumului de dosare pe fiecare magistrat şi grefier.

1. **Consolidarea capacității Ministerului Justiției ca furnizor de servicii publice, creșterea rolului în sfera măsurilor neprivative de libertate, a recuperării creanțelor provenite din infracțiuni, cetățeniei și cercetării în domeniul criminologiei**

În ciuda eforturilor depuse, corupţia rămâne un fenomen real care afectează cetăţenii prin efectele sale atât în sfera instituţiilor publice, cât şi în raporturile private, economice.

Astfel o prioritate o constituie combaterea corupţiei, ca parte a efortului integrat al tuturor guvernelor statelor membre UE de combatere a corupţiei pe întreg teritoriul UE, inclusiv deci a corupţiei transfrontaliere.

Politica penală va include principiul prevenţiei, al recuperării prejudiciilor, al mijloacelor alternative de pedeapsă, al mijloacelor moderne în cazurile de măsuri preventive (brăţări electronice), al pedepselor disuasive pentru cazurile de corupţie. În acest efort, dimensiunea preventivă din Strategia naţională anticorupţie are un rol esenţial.

Agenția de Administrare a Bunurilor Indisponibilizate

Prin înființarea Agenției Naționale de Administrare a Bunurilor Indisponibilizate (ANABI), Romania are o abordare integrata a recuperării activelor provenite din infracțiuni combinând funcțiile suport pentru organele de urmărire penala si instanțe cu cele de cooperare internațională, de gestionare efectivă a bunurilor indisponibilizate și de reutilizare socială a bunurilor si valorilor confiscate. Scopul final al ANABI este acela de a asigura o creștere a ratei de executare a ordinelor de confiscare dispuse in materie penală, printr-o administrare eficientă a bunurilor sechestrate care sunt repartizate Agenției de procurori și judecători. Corelativ, vor crește veniturile aduse la bugetul de stat, precum si cele prin care se asigură despăgubirea victimelor infracțiunilor, inclusiv ale statului, când acesta s-a constituit parte civilă în procesul penal. În perioada previzionată, se vor aloca resurse bugetare pentru atingerea cu prioritate a următoarelor obiective și proiecte:

* Consolidarea Agenției Naționale de Administrare a Bunurilor Indisponibilizate (ANABI) prin ocuparea posturilor vacante;
* Creșterea gradului de recuperare a produselor infracțiunilor urmând cele mai bune practici din alte state membre UE si consolidarea practicii judiciare. Acest obiectiv presupune implicarea efectiva a Agenției in soluționarea cu celeritate si eficienta a cererilor formulate de autoritățile judiciare naționale și străine privind identificarea de bunuri care pot face obiectul măsurilor asigurătorii, respectiv administrarea, și inclusiv valorificarea celor deja indisponibilizate;
* Dezvoltarea aplicației informatice care va sta la baza sistemului național integrat de evidență a creanțelor provenite din infracțiuni. Vor fi avute în vedere cu prioritate: organizarea proceselor de achiziție publică – software, hardware, dezvoltarea și testare aplicației, precum și corelarea acesteia cu ECRIS;
* Identificarea și diseminare de bune practici. Vor fi avute în vedere cu prioritate: implementarea activităților cuprinse în proiectul POCA derulat de ANABI.

Obiectivele și măsurile preconizate sunt parte integranta a strategiei naționale de dezvoltare a sistemului judiciar 2015 – 2020 - Obiectiv specific 3.B.4 - Consolidarea instituționala a sistemului judiciar - Creșterea gradului de recuperare a creanțelor provenite din infracțiuni.

Dezvoltarea sistemului de probațiune

Extinderea rolului serviciilor de probaţiune în sfera execuțional penală impune continuarea în următorii ani a procesului de consolidare a sistemului de probațiune, a mecanismelor de lucru la nivelul sistemului de probațiune în vederea aplicării prevederilor cadrului normativ în materia sancțiunilor și măsurilor neprivative de libertate, precum și a tuturor proceselor aferente asigurării infrastructurii, a resurselor umane și financiare necesare activității serviciilor de probațiune.

Aceste procese sunt subsumate obiectivelor și măsurile cuprinse în Planul de acțiune pentru implementarea Strategiei de dezvoltare a sistemului judiciar 2015-2020, care vizează, printre altele, creşterea capacităţii sistemului de probaţiune de a pune în aplicare noile dispoziţii în materie penală și aprobarea Strategiei de dezvoltare a sistemului de probaţiune. În aceeași măsură, în cuprinsul Calendarului de măsuri 2018-2024 pentru soluționarea supra-aglomerării carcerale și a condițiilor de detenție, în executarea hotărârii-pilot Rezmiveş și alții împotriva României aprobat prin memorandum al Guvernul României au fost incluse o serie de acțiuni care sunt în strânsă corelare cu documentele strategice menționate.

În acest sens, este necesară luarea unor măsuri la nivel legislativ, măsuri ce vizează resursele umane si infrastructura.

Obiective la nivel **legislativ:**

* Promovarea statului personalului de probațiune, in aplicarea dispozițiilor art. 121 alin. (1) din Legea nr. 252/2013 privind organizarea și funcționarea sistemului de probațiune, cu modificările și completările ulterioare. Adoptarea noului statut al personalului de probațiune reprezintă o etapa esențiala și cu caracter de urgență, în asigurarea sustenabilității procesului de reorganizare a sistemului de probațiune;
* Aprobarea prin hotărâre de guvern a Strategiei naționale de reabilitare a persoanelor față de care s-au dispus sancțiuni și măsuri comunitare, aplicată în sistemul de probațiune;
* Aprobarea prin hotărâre de guvern a Strategiei de dezvoltare a sistemului de probațiune 2020 - 2024.

Obiective ce vizează **resursele umane** și **infrastructura**:

* Asigurarea finanțării pentru 406 posturi de personal de probațiune și 168 de posturi de personal suport (personal cu atribuții de secretariat și conducători auto) din schema de personal a serviciilor de probațiune și scoaterea acestora la concurs, gradual, pentru a asigura derularea în condiții normare a procesului de punerea în executare a sancțiunilor și măsurilor neprivative dispuse de instanțele judecătorești în cauzele penale;
* Finalizarea procesului de operaționalizare a structurii centrale a Direcției Naționale de Probațiune prin ocuparea celor 37 posturi vacante.

Asigurarea condițiilor de lucru personalului angajat, identificarea de spații pentru a fi utilizate ca sedii ale serviciilor de probațiune, în condițiile extinderii schemei de personal, inclusiv prin închiriere, achiziționarea de echipamente IT și de mobilier din fondurile de la bugetul de stat, precum si din fonduri externe nerambursabile.

Autoritatea Națională pentru Cetățenie

Autoritatea Națională pentru Cetățenie are ca obiective principale pentru perioada 2020-2022: (1) consolidarea cadrului organizatoric și funcțional necesar prelucrării cererilor de acordare, redobândire, renunțare la cetățenia română, (2) continuarea procesului de organizare și planificare la nivelul fiecărui compartiment funcțional din structura ANC, conform atribuțiilor stabilite prin Regulamentul de organizare și funcționare și de coordonare a acțiunilor interne, inclusiv la nivel decizional, in vederea realizării obiectivelor specifice asumate, (3) asigurarea implicării/participării în/la elaborarea, actualizarea sau inițierea unor modificări/completări ale cadrului legal și de colaborare/cooperare interinstituțională, in limita competentelor proprii.

1. **Coordonarea sistemului penitenciar**

În cadrul acestei politici, prioritară în perioada următoare este rezolvarea problemei condiţiilor de detenţie. Singura măsură care poate rezolva semnificativ problema îmbunătăţirii condiţiilor din penitenciare este extinderea capacităţii de detenţie.

Soluţia pe termen scurt şi mediu este modernizarea şi extinderea capacităţii penitenciarelor existente, prin construcţia de corpuri de clădire noi de câte aproximativ 200 de locuri în fiecare penitenciar.

Urmare aplicării prevederilor Legii nr. 169/2017 privind modificarea și completarea Legii nr. 254/2013, prin care s-a instituit un mecanism compensatoriu, pentru acordarea unui beneficiu de 6 zile considerate executate suplimentar pentru un număr de 30 de zile de custodie în spații de detenție necorespunzătoare, deficitul de locuri de cazare a înregistrat un trend descendent.

Alte obiective prioritare în cadrul politicii aferente sistemului penitenciar vizează:

* Garantarea siguranței sistemului administrației penitenciare și uniformizarea modului de aplicare a regimului penitenciar, având carezultat îmbunătățirea capacității de supraveghere, control şi limitarea sustragerilor de la executarea pedepselor
* Educație, asistența psihologică și asistență socială, adaptate nevoilor deținuților, în vederea creșterii șanselor de reintegrare sociala a deținuților
* Asigurarea asistenței medicale de calitate, protejarea și promovarea sănătății, precum si prevenirea îmbolnăvirilor

1. **Consolidarea capacității administrative a celorlalte instituții subordonate**

Oficiul Național al Registrului Comerțului

Conform Planului de acțiuni al Strategiei de dezvoltare a sistemului judiciar 2015–2020, pentru activitatea desfășurată, Oficiul Național al Registrului Comerțului trebuie să aducă la îndeplinire următoarele obiective:

* Simplificarea accesului la serviciile Registrului Comerțului și preluarea de către această instituție a unor proceduri, vizând societățile comerciale, derulate în prezent la nivelul instanțelor.
* Consolidarea capacității instituționale a ONRC, a sistemului registrului comerțului și a sistemului informatic integrat al ONRC prin: îmbunătățirea cadrului legislativ ce reglementează activitatea de înregistrare în registrul comerțului și dezvoltarea instituțională necesară aplicării viitoarelor soluții legislative.
* Reglementarea, dezvoltarea și implementarea soluției privind buletinul electronic al registrului comerțului și arhivarea electronică a documentelor gestionate de ONRC.
* Extinderea Buletinului Procedurilor de Insolvență.
* Dezvoltarea și implementarea soluțiilor privind extinderea, optimizarea, dezvoltarea și interconectarea portalului de servicii on-line și a sistemului informatic integrat al ONRC cu sistemul ECRIS instanțe și parchete, portalul e-justice și alte sisteme [inclusiv soluții privind servicii de Business Continuity și Disaster Recovery (DR), sistem de securitate cibernetică pentru sistemul informatic integrat și serviciile informatice ale ONRC].
* Formarea profesională a personalului ONRC.
* Elaborarea şi implementarea de soluţii de management al calităţii la nivelul ONRC.
* Asigurarea infrastructurii hardware ONRC.

Institutul Național de Expertiză Criminalistică

In vederea eficientizării activității de expertiză criminalistică, în perioada 2019-2021, Institutul Național de Expertize Criminalistice are ca obiective generale: implementarea de noi specialități de expertiză criminalistică, continuarea dotării institutului cu echipamente și programe moderne, menținerea acreditării ISO/CEI 17025 și creșterea numărul expertizelor criminalistice efectuate, prin utilizarea de echipamente performante și angajarea de experți criminaliști.

**Politica în domeniul afacerilor interne**

În acord cu Planul Strategic Instituțional, pentru perioada 2019-2022, Ministerul Afacerilor Interne acționează pentru îndeplinirea următoarelor **obiective strategice:**

* Asigurarea unui grad ridicat de siguranță a persoanelor și de protecție a patrimoniului;
* Creșterea capacității MAI de gestionare a evenimentelor majore;
* Creșterea eficienței și capacității administrative a MAI.

Obiectivele strategice sunt susținute de următoarele **programe:**

* Programul 1 „Ordine și siguranță publică”
* Programul 2 „Siguranța frontierei de stat, migrație, azil și integrare”
* Programul 3 „Protecție civilă și sprijin acordat comunității”
* Programul 4 „Servicii pentru cetățeni și persoane juridice”
* Programul 5 „Capacitate administrativă și sprijin operațional”

În cuprinsul fiecărui program sunt stabilite măsuri și rezultate așteptate, astfel:

**PROGRAMUL 1.1 ”ORDINE ȘI SIGURANȚĂ PUBLICĂ”**

Obiectiv strategic program **- Asigurarea unui grad ridicat de siguranță a persoanelor și de protecție a patrimoniului**

* **Măsuri ale programului 1.1:**
* Prevenirea și combaterea infracțiunilor contra persoanei
* Prevenirea și combaterea infracțiunilor contra patrimoniului
* Prevenirea și combaterea infracțiunilor la regimul armelor și munițiilor, materialelor nucleare, al materiilor explozive, precum și al substanțelor periculoase
* Combaterea criminalității organizate pe linia traficului de persoane
* Combaterea criminalității organizate pe linia traficului de droguri
* Combaterea criminalității informatice
* Combaterea criminalității organizate pe linia finanțării terorismului și spălării banilor
* Prevenirea traficului de persoane
* Acordarea de sprijin victimelor traficului de persoane
* Prevenirea consumului de droguri
* Acordarea de asistență consumatorilor de droguri
* Prevenirea și combaterea evaziunii fiscale
* Prevenirea și combaterea contrabandei
* Prevenirea și combaterea criminalității în domeniul drepturilor de proprietate intelectuală
* Prevenirea și combaterea principalelor cauze generatoare de accidente rutiere
* Prevenirea și combaterea abaterilor și infracțiunilor contra siguranței circulației pe căile ferate
* Prevenirea și combaterea abaterilor și infracțiunilor la regimul transportului naval
* Prevenirea și combaterea infracțiunilor la regimul protejării patrimoniului cultural național
* Prevenirea și combaterea infracțiunilor silvice
* Prevenirea și combaterea infracțiunilor privind fondul piscicol, pescuitul și acvacultura
* Participarea reprezentanților Inspectoratului General al Poliției Române (IGPR) la misiuni și activități internaționale
* Desfășurarea formării profesionale inițială și continuă a polițiștilor în cadrul Școlii de Agenți de Poliție ”Vasile Lascăr”, Câmpina și a Școlii de Agenți de Poliție ”Septimiu Mureșan”, Cluj–Napoca
* Desfășurarea formării continue a polițiștilor în cadrul Centrului de Formare și Perfecționare a Polițiștilor ”Nicolae Golescu” Slatina și a Centrului Chinologic “ dr. Aurel Greblea” Sibiu
* Asigurarea unor intervenții operative la apelurile primite în centrele operaționale ale structurilor teritoriale ale MAI
* Asigurarea pazei, protecției, supravegherii și intervenției
* Desfășurarea de misiuni de menținere și asigurare a ordinii publice
* Prevenirea și combaterea terorismului
* Participarea reprezentanților Inspectoratului General al Jandarmeriei Române (IGJR) la misiuni și activități internaționale
* Desfășurarea formării profesionale inițială și continuă în cadrul Școlii Militare de Subofițeri de Jandarmi “Grigore Alexandru Ghica”, Drăgășani și a Școlii Militare de Subofițeri de Jandarmi, Fălticeni
* Desfășurarea formării profesionale continuă a jandarmilor în cadrul Școlii de Aplicație pentru ofițeri ”Mihai Viteazul” București, Centrului de Pregătire și Perfecționare Gheorghieni, Centrului de Pregătire și Perfecționare Montan Sinaia și Centrului de Pregătire și Perfecționare Ochiuri
* Desfășurarea de activități informativ-operative pentru identificarea, prevenirea și contracararea amenințărilor, vulnerabilităților și a factorilor de risc care potconduce la tulburarea gravă a ordinii publice
* **Rezultate așteptate ale programului 1.1:**
  + Prevenirea și combaterea infracțiunilor comise contra persoanei, a patrimoniului, precum și la regimul armelor, munițiilor, materialelor nucleare, al materiilor explozive și substanțelor periculoase
  + Destructurarea grupurilor infracționale organizate
  + Creșterea capacității de autoprotecție a populației împotriva victimizării și revictimizării prin trafic de persoane
  + Reducere cererii și ofertei de droguri
  + Reducerea evaziunii fiscale și a altor forme ale criminalității economico – financiare
  + Reducerea abaterilor și infracțiunilor care generează risc rutier, feroviar și naval
  + Protecția patrimoniului cultural național și a ecosistemelor naturale naționale
  + Extinderea cooperării cu partenerii externi în domeniiile specific IGPR
  + Asigurarea resursei umane specializate – formarea ințială continuă a personalului IGPR
  + Menținerea unui procent ridicat al intervențiilor cu timp de răspuns sub 10 min la apelurile SNUAU 112
  + Reducerea incidentelor înregistrate la obiectivele, bunurile, valorile și transporturile din responsabilitatea Jandarmeriei Române
  + Reducerea numărului de fapte antisociale comise în segmentul stradal
  + Contribuție la menținerea amenințării teroriste la un nivel scăzut
  + Extinderea cooperării cu partenerii externi în domeniile specifice IGJR
  + Asigurarea resursei umane specializate – formare inițială și continuă a personalului IGJR
  + Asigurarea suportului decizional în activitatea de asigurare și restabilire a ordinii publice
* **Indicatori de impact ai programului 1.1:**

|  |  |  |  |
| --- | --- | --- | --- |
| **Nr.crt** | **Denumire indicator** | **U.M** | **Țintă 2022** |
| 1. | Ponderea populației care consideră România ca fiind total sau foarte nesigură în ceea ce privește securitatea indivizilor | % | 6% |
| 2. | Numărul de infracțiuni la 100.000 de locuitori | Nr | 1.470 |
| 3. | Nivelul de încredere al populației în structurile MAI (ponderea populației cu foarte multă încredere în Poliție) | % | 62% |

**PROGRAMUL 1.2. ”SIGURANȚA FRONTIEREI DE STAT, MIGRAȚIE, AZIL ȘI INTEGRARE”**

Obiectiv strategic program **- Asigurarea unui grad ridicat de siguranță a persoanelor și de protecție a patrimoniului**

* **Măsuri ale programului 1.2.:**
  + Supravegherea și controlul trecerii frontierei de stat
  + Combaterea trecerii frauduloase a frontierei
  + Combaterea traficului de migranți
  + Participarea reprezentanților Poliției de Frontieră Română (PFR) la misiuni/operațiuni de menținere a păcii
  + Participarea reprezentanților PFR la operațiuni comune sub egida FRONTEX
  + Participarea reprezentanților Inspectoratului General de Aviație al Ministerului Afacerilor Interne (IGAv) la acțiuni internaționale sub egida FRONTEX
  + Desfășurarea formării profesionale inițială și continuă a agenților de poliție de frontieră în cadrul Școlii de pregătire a agenților poliției de frontieră ”Avram Iancu” Oradea
  + Desfășurarea formării continue a polițiștilor de frontieră în cadrul Centrelor de Pregătire ale Poliției de Frontieră din Iași, Drobeta Turnu Severin și Agigea
  + Prevenirea și combaterea șederii ilegale și a muncii nedeclarate a resortisanților statelor terțe
  + Acordarea de asistență pentru solicitanții de azil și beneficiarii unei forme de protecție internațională
  + Avizarea cererilor de viză și acordarea/prelungirea dreptului de ședere al resortisanților statelor terțe în România
* **Rezultate așteptate ale programului 1.2:**
* Gestionarea procesului de trecere a frontierei de stat
* Menținerea cooperării cu partenerii externi în domeniile specifice IGPF
* Asigurarea resursei umane specializate - formare inițială și continuă a personalului IGPF
* Reducerea numărului de resortisanți ai statelor terțe care locuiesc/muncesc fără forme legale pe teritoriul României
* Implementarea politicilor în domeniul protecției internaționale și integrării străinilor
* Admisia și șederea legală pe teritoriul României a resortisanților țărilor terțe
* **Indicatori de impact ai programului 1.2:**

**Programul 1.2** finanțează același obiectiv ca și **Programul 1.1** Indicatorii de impact ai

**Programului 1.2**, împreună cu țintele pentru 2022 sunt detaliați în cadrul **Programului 1.1.**

**PROGRAMUL 2.1 “PROTECȚIE CIVILĂ ȘI SPRIJIN ACORDAT COMUNITĂȚII”**

Obiectiv strategic program **- Creșterea capacității MAI de gestionare a evenimentelor majore**

* **Măsuri ale programului 2.1:**
  + Prevenirea riscurilor asociate situațiilor de urgență și dezastrelor și îmbunătățirea eficacității intervenției
  + Acordarea de prim ajutor calificat și asistență medicală de urgență
  + Pregătirea populației, economiei și a teritoriului pentru apărare și asigurarea rezervelor de stat
  + Desfășurarea formării profesionale inițială și continuă în cadrul Școlii de Subofițeri Pompieri și Protecție Civilă „Pavel Zăgănescu” Boldești
  + Desfășurarea formării continue a pompierilor în cadrul Centrului Național de Perfecționare a Pregătirii pentru Managementul Situațiilor de Urgență Ciolpani și a centrelor de pregătire/antrenament
  + Pregătirea reprezentanților instituțiilor prefectului și a personalului cu funcții de conducere și atribuții în domeniul situațiilor de urgență din administrația publică locală, servicii descentralizate și deconcentrate
* **Rezultate așteptate ale programului 2.1:**
  + Asigurarea protecției populației și diminuarea efectelor asociate situațiilor de urgență și dezastrelor
  + Asigurarea resursei umane specializate - formare inițială și continuă a personalului propriu și a personalului cu atribuții în situații de urgență din administrația publică locală, servicii descentralizate și deconcentrate
* **Indicatori de impact ai programului 2.1:**

|  |  |  |  |
| --- | --- | --- | --- |
| **Nr. crt** | **Denumire indicator** | **U.M** | **Țintă 2022** |
| 1. | Gradul de încredere a populației în IGSU (pompieri)/structurile MAI cu atribuții în prevenirea și gestionarea situațiilor de urgență | % | 87% |

**PROGRAMUL 3.1. “SERVICII PENTRU CETĂȚENI ȘI PERSOANE JURIDICE”**

Obiectiv strategic program**- Creșterea eficienței și capacității administrative a MAI**

* **Măsuri ale programului 3.1:**
* Eliberarea documentelor din competența Direcției pentru Evidența Persoanelor și Administrarea Bazelor de Date (DEPABD)
* Eliberarea documentelor din competența Direcției Generale de Pașapoarte (DGP)
* Emiterea permiselor de conducere și a documentelor de înmatriculare a vehiculelor
* Preluarea arhivelor de la terți
* Eliberarea documentelor din competența Arhivelor Naționale (AN)
* **Rezultate așteptate ale programului 3.1:**
* Gestionarea procesului de eliberare a documentelor din competența DEPABD
* Gestionarea procesului de furnizare a serviciilor publice din competența DGP
* Gestionarea procesului de emitere a documentelor și a plăcilor cu numere de înmatriculare din competența Direcției Regim Permise de Conducere și Înmatriculare a Vehiculelor
* Gestionarea activității AN
* **Indicatori de impact ai programului 3.1:**

|  |  |  |  |
| --- | --- | --- | --- |
| **Nr.crt** | **Denumire indicator** | **U.M** | **Țintă 2022** |
| 1. | Satisfacția beneficiarilor legată de absolvenții școlilor MAI | % | 70% dintre angajatori sunt mulțumiți și foarte mulțumiți |
| 2. | Alocarea bugetară totală gestionată de către MAI (modificări procentuale față de anul anterior) | % | +10% |

**PROGRAMUL 3.2. “CAPACITATE ADMINISTRATIVĂ ȘI SPRIJIN OPERAȚIONAL”**

Obiectiv strategic program **- Creșterea eficienței și capacității administrative a MAI**

* **Măsuri ale programului 3.2:**
* Respectarea prevederilor legale referitoare la promovarea proiectelor de documente de politici publice
* Respectarea prevederilor legale referitoare la promovarea proiectelor de acte normative
* Îmbunătățirea eficienței și eficacității actului de control la nivelul MAI
* Îmbunătățirea eficienței și eficacității auditului public intern la nivelul MAI
* Eficientizarea procesului de planificare, conducere și coordonare necesar răspunsului integrat în cazul apariției situațiilor speciale și de criză
* Gestionarea fondurilor alocate pentru a crea premisele desfășurării în condiții optime a activității structurilor ministerului
* Efectuarea plății drepturilor de pensie și a altor drepturi de asigurări sociale cuvenite beneficiarilor Legii nr. 223/2015
* Gestionarea resurselor logistice necesare bunei funcționări a structurilor ministerului
* Perfecționarea sistemelor TIC și asigurarea mentenanței infrastructurii existente
* Gestionarea resurselor umane necesare bunei funcționări a structurilor ministerului
* Instruirea personalului MAI pentru dobândirea de expertiză în domenii specifice
* Asigurarea de sprijin aerian pentru restabilirea ordinii publice, supravegherea frontierei și intervenții în situații de urgență
* Accesarea de fonduri externe nerambursabile
* Prevenirea și combaterea corupției la nivelul MAI
* Informarea cu operativitate a mass-mediei și cetățenilor
* Formarea de specialiști cu pregătire universitară pentru structurile MAI
* Adaptarea programelor de formare în corelare cu evoluția fenomenelor din domeniul ordinii și siguranței publice
* Asigurarea suportului metodologic instituțiilor prefectului
* Asigurarea participării la Consiliile JAI, la misiuni de evaluare Schengen și la activități de cooperare internațională derulate în cadru bi și multilateral
* Dezvoltarea relațiilor de cooperare la nivel internațional în scopul realizării schimbului de date și informații cu privire la procesul de identificare și protecție a infrastructurilor critice naționale/europene
* Asigurarea participării personalului MAI la activități sportive internaționale
* **Rezultate așteptate ale programului 3.2:**
* Asigurarea respectării prevederilor legale în procesul de elaborare și promovare a documentelor de politici publice/acte normative
* Dezvoltarea capacității de control și audit la nivelul MAI
* Consolidarea capacității manageriale pentru gestionarea situațiilor speciale și de criză
* Asigurarea managementului resurselor financiare, logistice, TIC și umane
* Gestionarea acțiunilor/intervențiilor cu sprijin aerian
* Eficientizarea procesului de atragere a fondurilor nerambursabile
* Consolidarea mediului de integritate la nivelul MAI
* Eficientizarea comunicării publice a MAI cu privire la activitățile derulate de

structurile MAI

* Creșterea calității actului educațional al Academiei de Poliție și Institutului de

Studii pentru Ordine Publică

* Asigurarea coordonării unitare a activității instituțiilor prefectului
* Creșterea vizibilității MAI la nivel european și international
* **Indicatori de impact ai programului 3.2:**

**Programul 3.2** finanțează același obiectiv ca și **Programul 3.1.**

Indicatorii de impact ai Programului 3.2, împreună cu țintele pentru anul 2022 sunt detaliați în cadrul **Programului 3.1.**

|  |
| --- |
| **Politica în domeniul apărării naţionale** |
| **Obiectivul strategic al politicii de apărare** pentru perioada 2020 - 2022 îl reprezintă modernizarea și adaptarea Armatei României la riscurile și provocările specifice actualului context geopolitic, cât și consolidarea profilului de partener strategic relevant al României la nivelul NATO, al UE și în parteneriatul strategic cu SUA.  **A. Obiectivele politicii de apărare**  - Continuitate strategică în cadrul NATO și UE ;  - Creşterea capacității operaționale a forțelor armate;  - Revitalizarea industriei naționale de apărare;  - Pregătirea profesională și calitatea vieții personalului militar;  - Pregătirea populației și teritoriului și gestionarea interinstituțională a crizelor de tip militar sau de securitate;  - Implementarea unui management optim al resurselor de apărare.  **B. Direcţii principale de dezvoltare a capabilităților militare**  În scopul realizării graduale a capabilităţilor militare, politica de apărare trebuie să conducă la asigurarea condiţiilor pentru implementarea „Programului privind transformarea, dezvoltarea și înzestrarea Armatei României până în anul 2026 și în perspectivă.”  Alocările bugetare pentru MApN în perioada 2020 - 2022 trebuie să reconfirme deciziile adoptate în urma Summit-ului din Ţara Galilor, precum şi Pactul Politic Naţional, semnat de Partidele Parlamentare. Îndeplinirea acestui deziderat conduce la necesitatea continuării asigurării nivelului de 2% din PIB pentru perioada de referinţă, în conformitate cu prevederile Programului de guvernare 2018 - 2020.  Capabilităţile Armatei României se dezvoltă în următoarele domenii: comandă, control şi comunicaţii, angajare, informaţii, proiecţia forţei, protecţie şi susţinere.  Constituirea, dezvoltarea şi menţinerea capabilităţilor se realizează având în vedere cerinţele şi acţiunile cuprinzând elemente de: doctrină, organizare, pregătire, comandă, echipamente, personal, infrastructură şi interoperabilitate (DOTLMPFI);  În funcţie de domeniile de acţiune, capabilitățile principale ale Armatei României sunt următoarele:  1. **comandă, control şi comunicaţii** de nivel strategic, operativ şi tactic, centre de comunicaţii şi informatică şi unităţi de sprijin în domeniul comunicaţiilor şi informaticii/CIS ale structurii de forţe;  2. **angajare**: mari unităţi şi unităţi mecanizate, de infanterie, tancuri, vânători de munte, artilerie, forţe speciale, aviaţie de luptă, elicoptere de luptă, nave de luptă la mare şi fluviu, infanterie marină şi operaţii psihologice;  3. **informaţii**: mari unităţi şi unităţi de informaţii militare, supraveghere şi cercetare;  4. **proiecţia forţei**: mari unităţi şi unităţi de transport aerian tactic, de nave de sprijin şi de transport terestru;  5. **protecţie**: mari unităţi şi unităţi de rachete sol aer, de apărare antiaeriană, de geniu de luptă, de CBRN, apărare cibernetică, EOD, minare/deminare, poliție militară şi pentru protecţia demnitarilor militari români şi străini pe teritoriul naţional;  6. **susţinere**: mari unităţi şi unităţi de logistică operaţională şi de susţinere.  Dezvoltarea de capabilităţi militare se va realiza gradual, cu accent pe cele critice, configurate atât pentru apărarea naţională, cât şi pentru cea colectivă. Astfel de capabilităţi critice vor viza: capabilităţi eficiente de comandă şi control; capabilităţi de informații, supraveghere şi recunoaştere, în baza dezvoltărilor la nivelul NATO pe această dimensiune, care să asigure segmentul de avertizare timpurie; capabilităţi de contracarare a sistemelor A2AD. De asemenea, se va urmări dezvoltarea capabilităţilor necesare contracarării ameninţărilor de tip asimetric sau a abordărilor ostile de tip hibrid; capabilităţilor de transport intra-teatru; capabilităţilor logistice şi medicale, capabilităţilor de apărare cibernetică ale Armatei României şi integrarea acestora în sistemul naţional de apărare cibernetică.  În procesul de dezvoltare a capabilităţilor se va urmări cu precădere îndeplinirea angajamentelor asumate în cadrul procesului NATO de planificare a apărării (NDPP) prin Ţintele de Capabilităţi 2017, în primul rând prin implementarea setului de măsuri imediate aprobate de ministrul apărării naţionale în vederea dezvoltării capabilităţilor stabilite ca fiind prioritare pentru România cu ocazia Reuniunii miniştrilor apărării din statele membre NATO din iulie 2017; În prezent se află în curs de elaborare angajamentele ce vor fi repartizate statelor membre în contextul ciclului actual de planificare. Acestea vor fi finalizate de autoritățile NATO până la sfârșitul anului 2019, urmând a fi repartizate și transmise națiunilor pentru analiză în anul 2020 și, respectiv asumare la nivel politic în cadrul reuniunii ministeriale din anul 2021.  Au fost înființate și funcționează pe teritoriul național Comandamentul Diviziei Multinaționale Sud-Est/Hq MND-SE (inclus și în cadrul contribuției la NDPP), Brigada Multinațională Sud-Est și Unitatea NATO pentru integrarea forțelor aliate (RO NFIU), iar în perspectivă se are în vedere înființarea și găzduirea pe teritoriul național a unei capabilități de comandă și control de nivel corp de armată (HQ MNC-SE).  Un accent important se va pune pe modernizarea/reconfigurarea infrastructurii militare (instrucţie şi cartiruire) în funcţie de potenţialele scenarii ale unei agresiuni militare convenţionale, inclusiv cu luarea în considerare a operaţionalizării structurilor aliate de comandă şi control constituite pe teritoriul naţional, respectiv a necesităţilor legate de asigurarea sprijinului națiunii gazdă pentru eventuale forţe NATO dislocate în România în situaţia unei agresiuni militare, precum și pentru pre-poziționarea acestora. În acest sens, se acordă o atenție deosebită investițiilor realizate prin intermediul Programului NATO de Investiții în Securitate (NSIP). Un element important din această perspectivă îl reprezintă proiectele de modernizare a infrastructurii militare pe teritoriul naţional în cadrul Iniţiativei pentru Descurajare Europeană şi în cadrul Setului de Activităţi Europene, respectiv continuarea colaborării în domeniul dotării prin achiziţia unor echipamente declarate EDA de către SUA.  Totodată, o atenţie deosebită se va acorda participării la proiectele de dezvoltare a capabilităţilor pentru apărare propuse în contextul Cooperării structurate permanente (PESCO) în domeniul apărării la nivelul UE, pentru care România a identificat un potenţial de implicare, în conformitate cu prevederile Memorandumului cu tema „*Cooperarea structuratǎ permanentǎ (PESCO) în domeniul apǎrǎrii la nivelul UE*”, aprobat de CSAT în data de 17.10.2017; Astfel, dintr-un număr de 47 de proiecte PESCO aflate în derulare (etapele I, II și III), Romania este implicată în 12 proiecte cu statut de participant.  Creşterea atractivităţii domeniului militar prin îmbunătăţirea sistemului de salarizare şi pensii şi a ofertei de pregătire profesională continuă să fie una dintre direcţiile principale de acţiune pentru creşterea performanţei organizaţionale.  Un alt obiectiv avut în vedere de MApN pentru perioada de referință este creşterea calităţii vieţii personalului militar şi civil prin asigurarea de facilităţi locative (inclusiv prin proiectul Locuințe pentru militari și prin intermediul cadrului legislativ instituit de Legea nr. 101/2019 pentru modificarea și completarea Legii nr. 80/1995 privind statutul cadrelor militare), precum și asigurarea asistenţei medicale a personalului armatei şi a cadrelor militare în rezervă şi în retragere. |

**Politica în domeniul sănătăţii**

|  |  |
| --- | --- |
| **MISIUNE**  Intervențiile în domeniul sănătății au ca scop asigurarea unor servicii de sănătate de o calitate și o accesibilitate superioară a acestora pentru toți cetățenii. Creșterea calității serviciilor medicale presupune optimizarea tuturor componentelor legate de acestea, de la infrastructură și dotare pana la actul medical propriu-zis, de la management și sisteme informatice, până la respectarea drepturilor pacientului. | |
| **II. PRIORITĂȚI STRATEGICE PE TERMEN MEDIU**  **Obiectiv general**  Un sistem de sănătate care sprijină şi oferă posibilitatea cetăţenilor să atingă o stare cât mai bună de sănătate şi care contribuie la creşterea calităţii vieţii acestora.  **Obiective specifice:**  Unul dintre obiectivele fundamentale pe care şi le asumă şi promovează Guvernul României este continuarea reformei sectorului de sănătate prin implementarea Strategiei Naţionale de Sănătate 2014-2020. Acesta presupune o serie de reforme în sistemul public de asistenţă medicală, esenţiale pentru îmbunătățirea stării de sănătate a populației, creşterea calităţii şi eficienţei serviciilor de sănătate şi îmbunătăţirea accesului populaţiei la îngrijirile de sănătate. Politicile se vor reflecta în creșterea speranței de viață, reducerea poverii îmbolnăvirilor, dizabilității și a deceselor premature și, implicit, în creșterea calității vieții.  Stabilirea priorităților are considerente strategice şi este influențată în principal de decalajele în ceea ce privește indicatorii de sănătate și inechitatea din domeniul sănătății: mortalitatea maternă și infantilă, bolile transmisibile principale (de exemplu TB, HIV/SIDA), precum și principalele cinci patologii cronice care pot fi diagnosticate şi tratate de timpuriu (cancerul, bolile cardiovasculare, diabetul, tulburările mintale, bolile rare), cunoscute ca având un impact mai puternic asupra persoanelor celor mai sărace și vulnerabile. Accesul mai bun la serviciile de sănătate, îndeosebi pentru segmentele cele mai vulnerabile ale populației, împreună cu reducerea costurilor administrative, inclusiv prin măsuri de reabilitare şi modernizare a infrastructurii de sănătate, și alături de capacitatea administrativă îmbunătățită reprezintă obiective strategice care vizează maximizarea potențialului sectorului sanitar de a contribui într-un mod durabil din punct de vedere financiar la promovarea coeziunii sociale prin sănătate și servicii de sănătate.  România şi-a stabilit pe termen scurt, mediu şi lung ariile strategice de dezvoltare pentru sectorul de sănătate astfel: | |
| **A. SĂNĂTATE PUBLICĂ** | |
| Măsurile aferente acestora vizează: | • Îmbunătăţirea stării de sănătate și nutriție a femei şi copilului, inclusiv pentru grupuri dezavantajate și vulnerabile – intervenții pentru prevenirea malnutriției, obezității, a deceselor neonatale prin creșterea accesului la îngrijiri adecvate; servicii de planificare familială; |
| * Elaborarea, finanțarea, implementarea programelor profilactice pentru copii pentru toate ariile terapeutice, prin introducerea consultațiilor obligatorii pentru copii de vârsta 5—9 ani prin rețeaua de medicină școlară sau prin cabinetele de medicină; |
| * Creșterea capacității de screening neonatal pentru depistarea malformațiilor congenitale, risc genetic, erorilor înnăscute de metabolism, deficiențelor senzoriale și fibrozei chistice; |
| • Reducerea incidenței bolilor netransmisibile care constituie actualmente cauzele majore de morbiditate, dizabilitate și mortalitate - boli cardiovasculare și cerebrovasculare, cancere, bolile sistemului digestiv, aparatului respirator, diabet, prin măsuri precum: evaluarea riscurilor și supravegherea activă a populației prin servicii de prevenție, depistarea în faze incipiente de boală și intervenții de screening organizat, extinderea și diversificarea serviciilor care pot fi oferite la nivelul medicinei de familie și de specialitate, dezvoltarea/îmbunătățirea rețelei de screening pentru cancer, prin crearea de centre suplimentare de screening pentru cancer, achiziționarea a opt unități mobile pentru screeningul cancerului și îmbunătățirea capacității tehnice a laboratoarelor regionale de patologie și citologie; |
| • Reducerea mortalității și morbidității cauzate de bolile transmisibile, a impactului lor pentru individ și societate, iar pe termen lung diminuarea semnificativă a incidenței lor; |
| • Elaborarea Legii prevenției prin care populația să fie informată asupra efectelor nocive ale unor alimente, produse sau obiceiuri alimentare sau comportamentale; |
| • Adoptarea Legii vaccinării, care va cuprinde obligativitatea vaccinării populației, dar și obligația autorităților, în primul rând a Ministerului Sănătății, de a desfășura campanii de informare, de a asigura aprovizionarea cu vaccinuri, de a garanta calitatea și siguranța vaccinării conform standardelor europene. În cadrul legii vaccinarii va fi stabilită și obligația Ministerului Sănătății de a elabora și aplica un plan multianual de vaccinări și implicit, un plan multianual de achiziții de vaccinuri. |
| • Creșterea capacității de screening a bolilor infecțioase transmisibile (inclusiv cu transmitere sexuală): hepatită, HIV, tuberculoză; |
| • Sănătatea în relaţie cu mediul; |
| • Sănătatea mintală - îmbunătăţirea calităţii vieţii persoanelor cu tulburări psihice prin asigurarea accesului acestora la terapii medico-psihologice; depistarea consumului de substanţe psihoactive; |
| • Bolile rare - îmbunătățirea calității îngrijirii pacientului cu asemenea afecțiuni pe tot lanțul de îngrijiri și asigurarea accesului la terapia specifică; |
| • Introducerea unor acțiuni noi, precum: depistarea bolilor cardiovasculare cu risc major pornind de la patologia hipertensivă. |
| Punerea în aplicare a măsurilor sus enumerate se realizează în cadrul programelor naționale de sănătate publică finanţate din bugetul Ministerului Sănătăţii și Proiectul privind Reforma Sectorului Sanitar - Îmbunătățirea Calității și Eficienței Sistemului Sanitar, finanțat prin Banca Internațională pentru Reconstrucție și Dezvoltare (BIRD 8362RO). | |
| **B. SERVICIILE DE SĂNĂTATE** | |
|  | * Creșterea gradului de interconectare a furnizorilor de servicii medicale în vederea facilitării schimbului de informații utile pacienților; |
|  | * Îmbunătățirea sistemului de raportare statistica în domeniul medical și dezvoltarea unui sistem de alertă epidemiologică precoce; |
|  | * Consolidarea reţelei de servicii de asistenţă medicală comunitară destinate grupurilor vulnerabile; |
| Măsurile aferente ariei strategice servicii de sănătate își propun: | * Creşterea eficacităţii şi diversificarea serviciilor de asistenţă medicală primară, incluzând creşterea ponderii serviciilor de prevenţie primară, secundară şi terţiară, diagnostic precoce şi tratament, monitorizarea pacientului cronic (HTA, diabet) în comunitate; |
| * Consolidarea calitatii şi eficacităţii serviciilor furnizate în ambulatorul de specialitate, concomitent cu scăderea numărului de cazuri de spitalizare continuă; |
| * Introducerea obligativității tuturor furnizorilor de servicii de sănătate de a crea liste de așteptare pentru pacienții cronici pe criterii clare și transparente, diferențiate pe tipuri de patologii, precum și sisteme digitalizate de programări |
| * Creşterea gradului de siguranţă a populaţiei prin consolidarea sistemului integrat de urgenţă şi asigurarea accesibilităţii la asistenţa medicală de urgenţă adecvată în mod echitabil; |
| * Extinderea sistemului de telemedicină între prespital și spital, precum și între unitățile și compartimentele de primiri urgențe, la care se pot adauga și centrele de permanență; |
| * Regionalizarea/concentrarea asistenţei medicale spitaliceşti şi crearea de reţele regionale de referinţă cu spitale şi laboratoare de diferite grade de competenţă interconectate cu sectorul de asistenţă primară şi ambulatorie de specialitate; |
| * Plasarea în centrul reţelei de spitale a spitalelor regionale de urgenţă cu înalt nivel de performanţă, cărora li se adaugă spitalele zonale, completat de restul spitalelor judeţene de urgenţă şi a celor din Municipiul Bucureşti, precum şi institutele de specialitate; |
| * Îmbunatațirea unor servicii medicale selectate, prin reabilitarea/crearea și furnizarea de echipamente medicale și de alt tip pentru săli de operație, unitați de terapie intensive, unitați pentru arși, unități de radioterapie, servicii de urgență și servicii de diagnostic (imagistică medicală); |
| * Ministerul Sănătății va realiza prin Direcțiile de sănătate publică controlul și va asigura implementarea efectivă a Planului Strategic de Prevenire și Combatere a Infecțiilor Nosocomiale la nivelul tuturor spitalelor publice și private, plan adoptat în 2016. |
| * Ministerul Sănătății, prin Direcțiile de sănătate publică, va iniția și implementa un Program de Combatere a Rezistenței la Antimicrobiene (antibiotice), ce va putea accesa finanțare europeană |
| * Creșterea accesului la servicii de reabilitare, paliaţie și de îngrijiri pe termen lung. |
| **C. MĂSURI TRANSVERSALE** | |
| * Consolidarea capacității de previzionare a servicilor medicale oferite populației prin dezvoltarea de către Ministerul Sănătății a unor sisteme informatice de analiză pentru domeniile strategice ale sistemului (resurse umane, infrastructură, resurse financiare); * Întărirea capacităţii administrative la nivel naţional, regional şi local; * Implementarea unei politici sustenabile de asigurare a resurselor umane în sănătate; Rezidențiatul va face obiectul unei analize în vederea demarării unei adevărate reforme, prin corelarea locurilor și posturilor scoase la concurs cu proiecția pe minimum 5 ani a specialităților deficitare și cu distribuția geografică a acestora, prin actualizarea tematicii și bibliografiei de examen, prin restabilirea curriculei pentru fiecare specialitate în parte, astfel că, încă din timpul rezidențiatului, tinerii medici să poată căpăta competențele necesare practicării medicinei la standardele tehnologice și de calitate actuale. * Implementarea unei politici sustenabile de asigurare a resurselor financiare în sănătate, asigurarea controlului costurilor şi a protectiei financiare a populaţiei; * Implementarea măsurilor strategice privind prevenirea fraudei și corupției în administrația și serviciile sistemului de sănătate; * Dezvoltarea şi implementarea unei politici a medicamentului care să asigure accesul echitabil şi sustenabil la medicaţia bazată pe dovezi a populaţiei: creșterea bugetului alocat medicamentelor ceea ce va duce implicit la scăderea taxei clawback, având ca efecte reducerea timpului de introducere a unor terapii noi, inovatoare, cât și stoparea retragerii din România a medicamentelor generice esențiale pentru tratamentul multor afecțiuni. Ministerul Sănătății va crea un mecanism de control la zi al stocurilor de medicamente și va implementa un pachet de măsuri pentru a asigura disponibilitatea continuă a terapiilor esențiale. Agenția Națională a Medicamentului și Dispozitivelor Medicale (ANMDM) va reduce timpii de evaluare pentru introducerea pe piață a noilor tratamente, pentru ca pacienții români să poată beneficia de tratament inovativ la fel de rapid ca și în spațiul comunitar * Promovarea cercetării şi inovării în sănătate; * Colaborare intersectorială pentru o stare de sănătate mai bună a populaţiei, în special a grupurilor vulnerabile; * Eficientizarea sistemului de sănătate prin accelerarea utilizării tehnologiei informaţiei şi comunicaţiilor moderne (E- sănătate) ; * Dezvoltarea infrastructurii adecvate la nivel naţional, regional şi local, în vederea reducerii inechităţii in accesul la serviciile de sănătate. | |
| **Rezultate aşteptate:**  *În urma implementării acestor politici sistemul de sănătate din România va avea pe termen mediu şi lung următoarele caracteristici minimale:* | * furnizează, permanent, servicii de sănătate sigure şi eficiente, iar pacientul primeşte serviciile medicale de care are nevoie, la toate nivelurile de asistenţă medicală (primar, secundar, terţiar); |
| * politicile publice de la cele de alocare a resurselor la nivel naţional, până la cele legate de metodele de diagnostic şi tratament se vor baza pe cele mai bune cunoştinţe ştiinţifice şi tehnologice existente; |
| * asigurarea calităţii serviciilor medicale; |
| * reducerea riscului şi asigurarea siguranţei pacientului va fi sprijinită prin sistemele şi procedurile informaţionale propuse şi prin sistemul de monitorizare a calităţii, care vor ajuta la recunoaşterea, prevenirea şi diminuarea erorilor; |
| * optimizarea sistemului se va axa pe facilitarea cooperării intersectoriale, esenţială pentru abordarea determinanţilor sănătăţii cu impact crescut asupra sănătăţii. |
| Pentru implementarea obiectivelor şi măsurilor subsecvente și pentru asigurarea funcționarii în condiții de calitate a sistemului sanitar sunt absolut necesare urmatoarele măsuri:   * + *creșterea graduală a resurselor alocate;*   + *creșterea finanțării asistenței mediale de urgență;*   + *susținerea financiară a programelor de sănătate;*   + *finanțarea reabilitării, consolidării unor unități sanitare publice;*   + *finanțarea construirii de noi spitale;*   + *finanțarea achiziționării și a dotării unităților sanitare cu echipamente medicale, cu aparatură medicală și mijloace de transport sanitar;*   + *acordarea de sprijin financiar îmbunătățirea infrastructurii și dotarea spitalelor publice din rețeaua autorităților administrației publice locale.* | |

**Politica în domeniul agriculturii şi dezvoltării rurale**

**Ministerul Agriculturii și Dezvoltării Rurale** are ca **prioritate** elaborarea și implementarea unor politici agricole adecvate pentru cetățeni și fermieri, pentru sprijinirea creșterii competitivității agroalimentare și a dezvoltării durabile a sectorului rural, în condiții de siguranță alimentară și mediu înconjurător protejat, gestionate de un sector public eficient și responsabil.

**Bugetul Național**

* **Ajutor de stat pentru achiziţionarea motorinei cu acciză redusă**
* **Ajutoare naționale tranzitorii** (ANT) în sectorul vegetal si zootehnic, având ca scop creșterea veniturilor producătorilor agricoli
* **Ajutor de minimis pentru aplicarea programului de susţinere a produsului „tomate în spaţii protejate"**
* **Ajutor de minimis pentru aplicarea programului de susținere a producției de usturoi.**
* **Programul de susţinere a crescătorilor de suine pentru activitatea de reproducţie** -schemă de ajutor de stat
* **Programul de susţinere pentru activitatea de reproducţie, incubaţie şi de creştere în sectorul avicol-** schemă de ajutor de stat aprobat prin Legea nr. 227/2018 cu modificările și completările ulterioare.
* **Achiziția Sistemului informatic integrat pentru sectorul zootehnic și sectorul vegetal**
* **Ajutor de minimis pentru aplicarea programului de susținere a crescătorilor de porci din rasele Bazna şi Mangaliţa în vederea producerii cărnii de porc**
* **Ajutor de minimis pentru aplicarea programului de susținere a crescătorilor de ovine pentru comercializarea lânii**
* **Programul național apicol 2020-2022**
* **Ajutor de stat în sectorul creşterii animalelor, în scopul îmbunătăţirii calităţii genetice**
* **Ajutor de minimis pentru submăsura de promovare a vinurilor în țări terțe, aferentă Programului național de sprijin în sectorul vitivinicol 2019-2023**
* **Cheltuieli ocazionate cu analiza probelor de sol/produse din sectorul agricultură ecologică**
* **Mentenanța și dezvoltarea sistemului informatic pentru agricultura ecologică**
* **Schema de garantare a finanţărilor acordate de instituţiile finanţatoare pe baza certificatelor de depozit.**
* **Planul sectorial pentru cercetare-dezvoltare** 2019-2022 din domeniul agricol şi de dezvoltare rurală al Ministerului Agriculturii şi Dezvoltării Rurale
* **Plata cotizațiilor și a serviciilor lingvistice pentru organizațiile naționale afiliate la organizațiile europene**

Finantarea agriculturii din fonduri externe nerambursabile primite de la Uniunea Europeană este prezentată la secțiunea 4.8.

|  |
| --- |
| **Bugete locale** |

Sumele defalcate din taxa pe valoarea adăugată pentru bugetele locale au fost estimate, pe orizontul de referinţă, în baza legislaţiei în vigoare.

Începând cu anul 2010, pentru instituirea unor criterii de eficientizare a utilizării fondurilor acordate de la bugetul de stat pentru bugetele locale, pentru cheltuielile curente, sumele defalcate din taxa pe valoarea adăugată au fost fundamentate pe baza standardelor de cost aprobate prin hotărâri ale Guvernului în domeniile învăţământ și servicii sociale.

**Sumele defalcate din taxa pe valoarea adăugată sunt destinate finanțării:**

* **cheltuielilor descentralizate la nivelul județelor :**

a) finanțarea serviciilor sociale din sistemul de protecţie a copilului şi a centrelor publice pentru persoane adulte cu handicap;

b) finanțarea Programului pentru şcoli al României, în perioada ianuarie-iunie a anului şcolar 2019 - 2020, potrivit prevederilor Hotărârii Guvernului nr. 559/2019 privind stabilirea bugetului pentru implementarea Programului pentru şcoli al României în perioada 2017 - 2023 pentru anul şcolar 2019 - 2020, precum şi modificarea şi completarea Hotărârii Guvernului nr. 640/2017 pentru aprobarea Programului pentru şcoli al României în perioada 2017 - 2023 şi pentru stabilirea bugetului pentru implementarea acestuia în anul şcolar 2017 - 2018;

c) finanțarea drepturilor copiilor cu cerințe educaționale speciale care frecventează învățământul special, potrivit prevederilor Hotărârii Guvernului nr.564/2017 privind modalitatea de acordare a drepturilor copiilor cu cerințe educaționale speciale școlarizați în sistemul de învățământ preuniversitar, în conformitate cu prevederile lit. A din anexa la Hotărârea Guvernului nr. 904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea educației naționale nr. 272/2004 privind protecția și promovarea drepturilor copilului;

d) finanţarea cheltuielilor cu bunuri şi servicii pentru întreţinerea curentă a unităţilor de învăţământ special şi centrelor judeţene de resurse şi asistenţă educaţională din învăţământul special;

e) finanţarea instituţiilor de cultură descentralizate începând cu anul 2002;

f) plăţii sprijinului sub formă de contribuţii, care va asigura completarea drepturilor salariale neacoperite din fondurile proprii ale unităţilor de cult locale pentru personalul neclerical angajat în unităţile de cult din ţară, potrivit prevederilor Legii-cadru nr. 153/2017 privind salarizarea personalului plătit din fonduri publice, cu modificările şi completările ulterioare;

g) finanţarea serviciilor publice comunitare de evidenţă a persoanelor de sub autoritatea consiliilor judeţene;

h) finanțarea cheltuielilor de funcționare ale căminelor pentru persoane vârstnice de la nivelul județelor, potrivit prevederilor art.18, alin.(5), lit.c) din Legea nr.17/2000 privind asistența socială a persoanelor vârstnice, republicată, cu modificările și completările ulterioare;

i) finanțarea drepturilor stabilite de Legea nr. 248/2015 privind stimularea participării în învățământul preșcolar special a copiilor provenind din familii defavorizate, cu modificările și completările ulterioare.

* **cheltuielilor descentralizate la nivelul comunelor, oraşelor, municipiilor şi sectoarelor municipiului Bucureşti:**

a) finanţarea de bază a unităților de învățământ preuniversitar de stat pentru categoriile de cheltuieli prevăzute la art. 104 alin. (2) lit. b) - d) din Legea educației naționale nr. 1/2011, cu modificările și completările ulterioare;

b) drepturile asistenţilor personali ai persoanelor cu handicap grav sau indemnizaţiilor lunare ale persoanelor cu handicap grav acordate în baza prevederilor art.42 alin.(4) din Legea nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

c) ajutorul pentru încălzirea locuinţei cu lemne, cărbuni şi combustibili petrolieri, pentru beneficiarii de ajutor social;

d) serviciile publice comunitare de evidenţă a persoanelor de sub autoritatea consiliilor locale ale comunelor, oraşelor, municipiilor, sectoarelor şi Consiliului General al Municipiului Bucureşti;

e) finanțarea cheltuielilor creșelor;

f) finanțarea cheltuielilor descentralizate la nivelul sectoarelor și municipiului București, respectiv pentru: serviciile sociale din sistemul de protecţie a copilului, centrele publice pentru persoane adulte cu handicap, finanţării cheltuielilor determinate de implementarea Programului pentru şcoli al României, în perioada ianuarie - iunie a anului şcolar 2019 - 2020, potrivit prevederilor Hotărârii Guvernului nr. 559/2019, cheltuielile cu bunuri şi servicii pentru întreţinerea curentă a unităţilor de învăţământ special şi centrele de resurse şi asistenţă educaţională, instituţiile de cultură descentralizate începând cu anul 2002 şi plăţii sprijinului sub formă de contribuţii, care va asigura completarea drepturilor salariale neacoperite din fondurile proprii ale unităţilor de cult locale pentru personalul neclerical angajat în unităţile de cult potrivit prevederilor Legii-cadru nr. 153/2017, cu modificările şi completările ulterioare;

g) finanțarea drepturilor stabilite de Legea nr. 248/2015 privind stimularea participării în învățământul preșcolar a copiilor provenind din familii defavorizate, cu modificările ulterioare;

h) finanțarea drepturilor copiilor cu cerințe educaționale speciale integrați în învățământul de masă, potrivit prevederilor Hotărârii Guvernului nr.564/2017 în conformitate cu prevederile lit. A din anexa la Hotărârea Guvernului nr. 904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272/2004 privind protecția și promovarea drepturilor copilului;

i) finanțarea cheltuielilor de funcționare ale căminelor pentru persoane vârstnice de la nivelul comunelor, orașelor, municipiilor, sectoarelor municipiului București și municipiului București, potrivit prevederilor art.18 alin.(5) lit.c) din Legea nr.17/2000 privind asistența socială a persoanelor vârstnice, republicată, cu modificările și completările ulterioare;

* **finanţarea cheltuielilor privind drumurile judeţene şi comunale;**
* **echilibrarea bugetelor locale ale comunelor, oraşelor, municipiilor şi judeţelor;**
* **finanțarea învățământului particular și cel confesional, acreditate.**

Impozitul pe venit cuvenit bugetelor locale ale unităților administrativ-teritoriale, sumele defalcate din taxa pe valoarea adăugată pentru bugetele locale, precum şi subvenţiile alocate de la bugetul de stat pentru finanțarea unor cheltuieli din bugetele componente ale bugetului general centralizat al unităților administrativ-teritoriale, prin bugetele unor ministere, sunt prezentată în tabelul de mai jos.

* mii lei -

|  |  |  |  |  |  |  |
| --- | --- | --- | --- | --- | --- | --- |
| D E N U M I R E A I N D I C A T O R I L O R | Dare de seamă 2018 | 2019 Buget (LBS 50/2019) | Propunere Buget 2020 | Estimări 2021 | Estimări 2022 | Estimări 2023 |
|
|  | 1 | 2 | 3 | 4 | 5 | 6 |
| Impozit pe venit | 17.530.804 | 22.219.947 | 26.221.265 | 29.765.354 | 32.630.562 | 35.666.750 |
| Sume defalcate din TVA | 15.370.737 | 14.792.359 | 15.040.377 | 11.891.200 | 9.970.000 | 9.922.000 |
| Subvenții | 15.115.300 | 10.272.600 | 10.877.137 | 10.675.900 | 11.219.800 | 11.411.800 |

**4.7 Investiţii publice semnificative prioritizate**

Conform prevederilor O.U.G. nr. 88/2013 și ale Normelor metodologice privind prioritizarea proiectelor de investiții publice, aprobate prin H.G. nr. 225/2014, cu modificările şi completările ulterioare, la nivelul ordonatorilor principali de credite și al Ministerului Finanțelor Publice, s-a derulat procesul de evaluare a proiectelor de investiții publice semnificative, în scopul elaborării și prezentării de către Ministerul Finanțelor Publice, spre aprobare Guvernului, a listei proiectelor de investiții publice semnificative prioritizate.

La elaborarea proiectului de buget pe anul 2020, ordonatorii principali de credite vor respecta rezultatele prioritizării în procesul de repartizare a resurselor bugetare pentru proiectele de investiţii publice semnificative, potrivit prevederilor art. 45 alin. (4) din OUG nr.88/2013.


În cadrul procesului de prioritizare, 8 ordonatori principali de credite au prezentat informații cu privire la 158 de proiecte de investiții publice semnificative, cu o valoare actualizată totală de 198.261.560 mii lei și un rest de finanțat în vederea finalizării de 132.158.703 mii lei. Cea mai mare pondere în acest portofoliu o deține Ministerul Transporturilor, Infrastructurii și Comunicațiilor, care administrează 131 proiecte de investiții publice semnificative, cu o valoare actualizată totală de 179.746.645 mii lei, urmat de Ministerul Mediului, Apelor și Pădurilor cu 11 proiecte de investiții publice semnificative, cu o valoare actualizată totală de 6.604.355 mii lei. La polul opus se situează Ministerul Economiei, Energiei și Mediului de Afaceri, Ministerul Educației și Cercetării și Ministerul Apărării Naționale, care administrează fiecare câte un proiect de investiții publice semnificativ, așa cum este prezentat în tabelul de mai jos:

|  |  |
| --- | --- |
| **Ordonatorul principal de credite** | **Număr de proiecte evaluate în procesul de prioritizare** |
| Ministerul Transporturilor, Infrastructurii și Comunicațiilor | 131 |
| Ministerul Sănătăţii | 5 |
| Ministerul Justiţiei | 2 |
| Ministerul Lucrărilor Publice, Dezvoltării și Administrației | 6 |
| Ministerul Mediului, Apelor și Pădurilor | 11 |
| Ministerul Economiei, Energiei și Mediului de Afaceri | 1 |
| Ministerul Educației și Cercetării | 1 |
| Ministerul Apărării Naţionale | 1 |
| **Total:** | **158** |

Prezentăm mai jos aspectele principale evidențiate în cuprinsul memorandumului:


* Distribuția cheltuielilor reprezentând valoarea actualizată totală a proiectelor pe ordonatorii principali de credite: s-a constatat că cea mai ridicată pondere a cheltuielilor revine Ministerul Transporturilor, Infrastructurii și Comunicațiilor (90,66%), urmat de Ministerul Sănătății (4,27 %). (Figura 1).

*Figura 1*



* Distribuția restului de finanțare până la finalizarea proiectelor de investiții pe ordonatorii de credite:din datele prezentate în *Figura 2* rezultă că cea mai mare pondere revine Ministerului Transporturilor, Infrastructurii și Comunicațiilor (88,15%), urmat de Ministerul Sănătății (6.40%) .

*Figura 2*



Referitor la stadiul de implementare al celor 158 de proiecte de investiții publice semnificative transmise de ordonatorii principali de credite în cadrul procesului de prioritizare, se constată că:

|  |  |
| --- | --- |
| **Stadiul implementării** | **Număr de proiecte** |
| Stadiu fizic de 0% | 51 |
| Proiecte în curs de implementare | 64 |
| Proiecte cu stadiu fizic de execuție de 100% | 43 |

Pentru cele 43 proiecte de proiectele de investiții publice semnificative al căror stadiu fizic de execuție este 100% (finalizate), dar nu sunt închise financiar din cauza sentințelor civile, disputelor, arbitrajelor, etc, sumele necesare efectuării plăților în vederea închiderii financiare reprezintă 4,60% din totalul necesarului de finanțat pentru proiectele de investiții publice semnificative prioritizate. În figura nr. 4 prezentăm distribuția acestor proiecte pe ordonatorii principali de credite iar în figura nr. 5, distribuția procentuală a sumelor necesare efectuării plăților în vederea închiderii financiare a proiectelor cu stadiul fizic de 100%, pe ordonatorii principali de credite:

*Figura nr. 4*

*Figura nr. 5*

Notă*:informațiile pe baza cărora au fost elaborate sintezele de mai sus au fost comunicate de către ordonatorii principali de credite în cadrul procesului de prioritizare.*

**4.8 POLITICA ÎN DOEMNIUL FONDURILOR EUROPENE**

**A. FONDURI STRUCTURALE ŞI DE COEZIUNE**

**1. Principalele evoluţii în anii 2016 - 2019**

Anul 2016 a fost un an important pentru procesul de gestionare a fondurilor europene, deoarece autoritățile de management au transmis către Autoritatea de Certificare și Plată, în conformitate cu calendarul stabilit prin H.G. nr. 678/2015 privind închiderea programelor operaţionale finanţate în perioada 2007 - 2013, ultimele declarații de cheltuieli aferente acestui cadru financiar, care cuprind cheltuieli efectuate de beneficiari până la 31 decembrie 2015.

De asemenea, în conformitate cu prevederile regulamentelor europene aplicabile acestui cadru financiar, până la 31 martie 2017, au fost transmise către CE aplicațiile de plată finale pentru toate PO finanțate din 2007 - 2013. În consecință, rata de absorbție înregistrată este de aprox. 95,23% din alocarea UE aferentă.

Pentru cadrul financiar 2014 - 2020 au fost desemnate toate autoritățile implicate în sistemul de management și control pentru Programele Operaţionale finanţate în actuala perioadă de programare, respectiv:

* Programul INTERREG IPA de cooperare transfrontalieră România-Serbia (15.07.2016); Programul de cooperare transfrontalieră INTERREG V-A România-Bulgaria (05.12.2016);
* Programul Operațional Ajutorarea persoanelor defavorizate (09.12.2016); Programul Operațional Inițiativa pentru IMM-uri (24.07.2017)- în prezent este inclus în cadrul POR;
* Programul Operațional Asistență Tehnică (27.07.2017);
* Programul Operațional Capacitate Administrativă (27.07.2017);
* Programul INTERREG V-A România-Ungaria (28.07.2017);
* Programul Operațional Infrastructură Mare (07.08.2017); Programul Operațional Competitivitate (07.08.2017);
* Programul Operațional pentru Pescuit și Afaceri Maritime (07.08.2017); Programul Operațional Regional (07.08.2017);
* Programul Operațional Capital Uman (11.08.2017);
* Programul Operațional Comun România-Republica Moldova 2014-2020 (09.10.2017 - raport final AA şi opinia de audit fără rezerve);
* Programul Operațional Comun România-Ucraina 2014-2020 (11.10.2017 - raport final şi opinia de audit fără rezerve);
* Programul Operațional Comun Bazinul Mării Negre 2014-2020 (13.10.2017 - raport final şi opinia de audit fără rezerve).

Totodată, au fost întreprinse acțiuni în vederea:

* dezvoltării și operaționalizării sistemelor informatice de colectare și gestionare a datelor (MySMIS2014 și SMIS2014+);
* lansării apelurilor de proiecte, respectiv semnării contractelor în cadrul programelor operaţionale;
* îndeplinirii condiționalităților ex–ante.

**Acţiuni aferente cadrului financiar multianual (CFM) 2007 – 2013**

* înregistrarea unei rate ridicate de absorbţie curentă pentru anul 2016, astfel încât față de finalul anului 2015, aceasta a crescut cu aprox. 20 puncte procentuale, de la aprox. 63% la aprox. 83% (aprox. 15,5 miliarde euro) la 31 decembrie 2016;
* transmiterea Comisiei Europene spre rambursare a aplicațiilor de plată finale în conformitate cu prevederile regulamentelor europene aplicabile acestui cadru financiar;
* valoarea totală solicitată CE a fost de aprox. 16,7 miliarde euro, ceea ce reprezintă cca. 95% din alocarea UE aferentă acestor programe;
* transmiterea în 2017 Comisiei Europene spre rambursare a aplicațiilor de plată finale în conformitate cu prevederile regulamentelor europene aplicabile acestui cadru financiar
* aprobarea de către Comisia Europeană a finanțării unor proiecte majore de mediu și transport în două etape (fazare), în condițiile nefinalizării acestora până la 31 decembrie 2015;
* maximizarea absorbției prin identificarea de proiecte retrospective și introducerea cheltuielilor aferente în aplicații de plată pentru a fi rambursate de către Comisia Europeană;
* completarea/modificarea cadrului legal și procedural la nivelul întregului sistem de gestionare a fondurilor structurale și de coeziune pentru procesul de închidere a exercițiului de programare 2007-2013;
* aprobarea de către Guvern a listelor proiectelor fazate și nefuncționale.

**Acţiuni aferente CFM 2014 – 2020**

* implementarea programelor operaționale aferente cadrului financiar 2014 - 2020 prin lansarea ghidurilor solicitantului și a apelurilor de proiecte, inclusiv semnarea de contracte de finanțare și efectuarea de plăți către beneficiari;
* Sumele totale primite de la Comisia Europeană, reprezentând prefinanțări și rambursări, aferente programelor finanțate din FESI se situează la aprox. 10,4 miliarde euro, ceea ce înseamnă aprox. 34% din alocarea UE.
* asigurarea unui dialog mai eficient cu beneficiarii fondurilor europene;
* creșterea transparenței modului de implementare a programelor operaționale finanțate din fonduri europene;
* transpunerea în legislația națională a noilor directive europene în domeniul achizițiilor publice şi a cadrului instituţional aferent sistemului naţional de achiziţii publice, cu sprijinul instituțiilor de specialitate;
* transmiterea către Autoritatea de Audit a documentelor aferente pachetelor de desemnare pentru toate programele operaționale și obținerea acreditării pentru toate autoritățile de management.
* finalizarea procesului de desemnare a autorităților implicate în sistemul de management și control al fondurilor, proces care a implicat evaluarea acestora de către Autoritatea de Audit din România și emiterea unei opinii cu privire la conformitatea sistemului cu cerințele de acreditare;
* continuarea procesului de îndeplinire a condiționalităților ex-ante, din diverse domenii, asumate de. România prin Acordul de Parteneriat. Responsabilitatea îndeplinirii condiționalităților ex–ante revine ministerelor de linie, deoarece acestea vizează existența politicilor/strategiilor/legislațiilor sectoriale, MFE coordonând procesul de monitorizare a stadiului îndeplinirii acestora.
* implementarea de măsuri de simplificare și debirocratizare

**2. Stadiul implementării**

**2.1 Instrumente structurale Cadrul financiar Multianual (CFM) 2007-2013**

În cadrul obiectivului „Convergenţă”, din alocarea UE de 17,57 miliarde euro pentru cele 7 programe operaţionale[[4]](#footnote-4) finanţate, au fost contractate fonduri UE în valoare de aprox. 18,4 miliarde euro reprezentând 105%.

Rata de absorbţie curentă[[5]](#footnote-5)

Valoarea aplicațiilor de plată care a fost declarată Comisiei Europene este de aprox. 16,7 miliarde euro, ceea ce reprezintă o rată de absorbţie curentă de aprox. 95% din alocarea UE pentru perioada 2007 - 2013.

Rata rambursărilor[[6]](#footnote-6)

Suma totală primită de România de la Comisia Europeană pentru perioada 2007 - 2013 este de 16,99 miliarde euro, ceea ce reprezintă aprox. 96,69% din alocarea UE pentru perioada 2007 - 2013. Din această sumă, 2,17 miliarde euro reprezintă prefinanţări, în timp ce 14,88 miliarde euro reprezintă sume rambursate de către Comisia Europeană, rata rambursărilor fiind de 84,7% din totalul alocat pentru perioada 2007 - 2013.

Repartizarea pe tipuri de fond a sumelor solicitate CE și rambursate de către aceasta, se prezintă astfel:

|  |  |  |
| --- | --- | --- |
|  |  | mil. euro |
|  |  |  |
| **Fond** | **Sume solicitate** | **Sume rambursate** |
|  |  |  |
| FEDR[[7]](#footnote-7) | 8.250 | 7.333 |
| FC[[8]](#footnote-8) | 5.365 | 5.030 |
| FSE[[9]](#footnote-9) | 3.114 | 2.518 |

Rata finală de absorbție va putea fi stabilită numai după acceptarea pachetului de închidere de către CE și plata soldului final aferent aplicațiilor de plată finale transmise de către România până la data de 31 martie 2017, în conformitate cu prevederile regulamentelor europene aplicabile acestui cadru financiar.

**2.2 Fondurile Europene Structurale și de Investiții – CFM 2014-2020**

Începând cu anul 2015, au fost lansate apeluri de proiecte pentru toate cele 6 programe operaționale FESI - PO Infrastructură Mare, Capital Uman, Competitivitate, Asistență Tehnică, Regional, Capacitate Administrativă, precum și pentru FEAD - POAD. Bugetul total lansat pentru aceste apeluri este de aprox. 26,4 miliarde euro, reprezentând 96% din alocarea totală de aprox. 27,4 miliarde euro disponibilă pentru implementarea acestor programe.

Până în luna decembrie 2019 au fost semnate 7.339 contracte de finanțare, în valoare totală de aprox. 28,3 miliarde euro, reprezentând 101% din alocarea totală aferentă acestor PO.

În cadrul acestor contracte au fost efectuate plăți de către autoritățile de management însumând 6,6 miliarde euro.

Pentru PO mai sus menționate, s-au primit de la CE fonduri de prefinanțare în cuantum de 1,76 miliarde euro, reprezentând 7,7% din alocarea UE de aproximativ 23 miliarde euro aferentă acestora.

Până în prezent, valoarea aplicațiilor de plată transmise la Comisia Europeană este de aproximativ 5 miliarde euro, din care CE a rambursat, până în prezent, suma de 4,4 miliarde euro.

Sumele totale primite de la Comisia Europeană, reprezentând prefinanțări și rambursări, aferente programelor finanțate din FESI (PO Infrastructura Mare, PO Competitivitate, PO Regional, PO Capacitate Administrativă, PO Asistență Tehnică, PO Capital Uman, PN Dezvoltare Rurală, PO Pescuit și Afaceri Maritime), se situează la aprox. 10,4 miliarde euro, ceea ce înseamnă aprox. 34% din alocarea UE aferentă acestor programe. Menţionăm că, în prezent, la nivelul Uniunii Europene, rata medie a sumelor primite de la Comisia Europeană se situează la aprox. 37%.

Referitor la riscul de dezangajare automată a fondurilor la 31.12.2019, menționăm că, la nivelul programelor operaționale, pentru PO Competitivitate, PO Asistență Tehnică, PO Infrastructură Mare și PO Capital Uman sumele angajate până în prezent depășesc plafonul de dezangajare automată a fondurilor pentru anul 2019.

Potrivit estimărilor lunare ale sumelor ce vor fi transmise Comisiei Europene (CE) în anul 2019, riscul de dezangajare de fonduri va fi acoperit pentru toate programele operaționale.

În conformitate cu prevederile regulamentelor europene aplicabile actualei perioade de programare, rambursarea cheltuielilor declarate s-a realizat după finalizarea procesului de desemnare a autorităților implicate în sistemul de management și control al fondurilor, care a implicat evaluarea acestora de către Autoritatea de Audit din România și emiterea unei opinii cu privire la conformitatea sistemului cu cerințele de acreditare.

Prin Acordul de Parteneriat, România și-a asumat finanțarea tuturor obiectivelor tematice stabilite prin Regulamentul (UE) nr. 1303/2013, ceea ce a impus aplicarea tuturor celor 36 de condiționalități ex-ante prevăzute în anexa XI a Regulamentului menționat.

În prezent (decembrie 2019), toate cele 36 de condiționalități sunt îndeplinite.

**2.3 Măsuri implementate şi planificate în domeniul fondurilor europene**

**2.3.1 Măsuri implementate**

Principalele măsuri întreprinse în anii 2016 - 2019 au vizat, pe de-o parte, procesul de închidere a programelor operaționale 2007 - 2013, iar pe de altă parte procesul de desemnare a autorităților implicate în gestionarea fondurilor ESI și accelerarea implementării programelor operaționale aferente perioadei 2014 - 2020.

Astfel, s-au întreprins o serie de măsuri, dintre care menţionăm:

* revizuirea cadrului legal și instituțional:
  + modificarea H.G. nr. 678/2015 *privind închiderea programelor operaţionale finanţate în perioada 2007 - 2013 prin Fondul European de Dezvoltare Regională, Fondul Social European, Fondul de Coeziune şi Fondul European pentru Pescuit*, prin care au fost stabilite principalele activități și termene care trebuie respectate de către toate structurile implicate în închiderea programelor operaționale;
  + modificarea și completarea O.U.G. nr. 64/2009 *privind gestionarea financiară a instrumentelor structurale şi utilizarea acestora pentru obiectivul convergenţă*, în scopul flexibilizării condițiilor de plată către beneficiari;
  + adoptarea/modificarea principalelor acte normative necesare procesului de implementare a FESI (H.G. nr. 398/2015 - cadrul instituţional de coordonare şi gestionare a FESI, O.U.G. nr. 40/2015 privind gestionarea financiară a fondurilor europene și H.G. nr. 93/2016 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 și H.G. nr. 399/2015 – regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020);
  + adoptarea O.U.G nr. 49/30.06.2017 *privind unele măsuri în vederea accelerării implementării proiectelor de infrastructură de transport de interes naţional, pentru modificarea şi completarea Ordonanţei de Urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020*, pentru completarea Legii nr. 105/2011 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul „Cooperare Teritorială Europeană“, precum şi pentru modificarea şi completarea Ordonanţei Guvernului nr. 17/2015 privind reglementarea unor măsuri fiscal-bugetare şi modificarea şi completarea unor acte normative. Odată cu această modificare, se pot emite autorizații de construire fără elaborarea și aprobarea prealabilă a unei documentaţii de amenajare a teritoriului sau de urbanism pentru proiectele privind infrastructura de transport de interes naţional, care sunt cuprinse în planul de amenajare a teritoriului naţional – secţiunea I - Reţele de transport şi/sau în Master Planul General de Transport al României, cu excepția porturilor, aeroporturilor, gărilor, triajelor, depourilor, metroului, terminalelor de transport combinat şi punctelor de trecere a frontierei, fără afectarea prevederilor referitoare la calitatea și disciplina în construcții;
  + adoptarea O.U.G. nr. 17/2018 pentru modificarea O.U.G. nr. 40/2015 *privind gestionarea financiara a fondurilor europene pentru perioada de programare 2014 - 2020*, cu modificările și completările ulterioare. Actul normativ vizează următoarele modificări: majorarea procentului de contractare la maxim 300% din alocare, în funcție de programul operațional vizat. Astfel, în cadrul POR și POC pot fi încheiate contracte de finanțare cu o valoare totală dublă față de alocarea programelor, pentru POIM – contracte de finanțare cu o valoare triplă față de alocarea programului, pentru POCU, POCA și POAT – valoarea contractelor depășește cu maximum 50% alocarea programelor, iar în cazul POAD – valoarea contractelor depășește cu maximum 20% alocarea program; extinderea posibilității de a efectua plăți, în cazul proiectelor cuprinse în bugetul ordonatorului principal de credite, în baza avizului de principiu al autorității de management POIM, care au contractele de achiziție publica încheiate, dar ale căror contracte de finanţare nu au fost încheiate cu autoritatea de management; crearea temeiului legal pentru acordarea avizului de principiu conform art. 11 din OUG nr. 40/2015 de către Organismul Intermediar Transport pentru proiectele finanțate în cadrul Axelor 1 și 2 POIM;

Ulterior, prin Ordonanţa nr. 1/02.08.2018, pentru POR, s-a stabilit ca, în cazul axei prioritare 2 - Îmbunătăţirea competitivităţii întreprinderilor mici şi mijlocii, limita de supracontractare să fie de 200% pentru proiectele care intră sub incidenţa regulilor de ajutor de stat.

* prin adoptarea O.U.G. nr. 27/30.03.2017 *privind adoptarea unor măsuri fiscal-bugetare*, unităţile/subdiviziunile administrativ-teritoriale pot solicita, inclusiv pentru asociaţiile de dezvoltare intercomunitară, de la Ministerul Finanţelor Publice, în cursul anului 2017, contractarea de împrumuturi din venituri din privatizare, în limita sumei de 500.000 mii lei, pentru asigurarea prefinanţării şi/sau cofinanţării proiectelor finanţate din fonduri externe nerambursabile din perioada 2014 - 2020, inclusiv pentru cheltuielile neeligibile asociate proiectelor. Măsura acordării de împrumuturi unităților/subdiviziunilor administrativ-teritoriale susține acțiunile concertate în vederea atragerii sumelor estimate din Fondurile Europene Structurale și de Investiții și facilitării procesului de implementare a proiectelor. În acest fel, O.U.G. nr. 27/2017 urmărește crearea necesarului de resurse financiare pentru asigurarea cotei de cofinanțare proprii (2%) sau a cheltuielilor neeligibile, atât pentru proiectele aflate în implementare, cât și pentru cele în curs de contractare;

Această măsură, vizând asigurarea necesarului de finanțare al autorităților administrației publice locale pentru proiecte de investiții, a fost prelungită și pentru anii 2018 și 2019, prin aprobarea de către Guvernul României a O.U.G. nr. 11/01.03.2018 pentru adoptarea unor măsuri bugetare.

* + prin adoptarea OUG nr. 30/2018 *privind instituirea unor măsuri în domeniul fondurilor europene şi pentru completarea unor acte normative* s-a introdus definiția pentru *proiecte nefinalizate* precum și eligibilitatea acestora din fonduri europene și de investiții pentru perioada de programare 2014-2020. De asemenea, au fost introduse prevederi noi, care vin să reglementeze modalitatea de rambursare a cheltuielilor efectuate de entităţi cu personalitate juridică/instituţii publice, parteneri externi într-un acord de parteneriat semnat cu entităţi publice naţionale, creându-se astfel o procedură derogatorie de la modalitatea de rambursare a cheltuielilor declarate eligibile de către autoritatea de management.
  + prin adoptarea OUG nr. 105/2018 *pentru modificarea şi completarea unor acte normative din domeniul fondurilor europene nerambursabile* s-a asigurat posibilitatea de accesare de fonduri de până la plafonul de 40% si de către beneficiarii care au încasat deja prefinanțare în limita prevederilor în vigoare, s-a eliminat comasarea tuturor cheltuielilor efectuate înaintea semnării contractului de finanțare într-o singură cerere de rambursare, respectiv prima cerere de rambursare, s-a reglementat modul de tratare a neregulilor identificate, respectiv a posibilității emiterii titlurilor de creanță inclusiv pe numele partenerilor, în cazul în care aceștia au încălcat prevederile legale în vigoare referitoare la legalitatea, conformitatea şi regularitatea obţinerii şi utilizării fondurilor europene şi a fondurilor publice naţionale aferente acestora. În acest fel, fiecare entitate responsabilă de implementarea proiectului, fie că este lider de parteneriat sau partener, poate răspunde direct în fața autorității de management pentru sumele încasate în mod direct și cheltuite necorespunzător.
  + prin adoptarea Legii nr. 240/2017 s-a creat o abordare unitară pentru toate programele operaționale cu privire la nivelul cofinanțării private la maxim 2% pentru beneficiarii/partenerii persoane juridice de drept privat fără scop patrimonial, înfiinţate conform legislaţiei în vigoare, inclusiv universităţi, sindicate şi patronate;
  + prin Ordinul ministrului fondurilor europene nr. 558/2018 *privind condiţiile de decontare din fonduri europene a cheltuielilor efectuate pentru lucrările executate în regie proprie în cadrul Programului Operaţional Infrastructură Mare 2014-2020* s-a creat un mecanism de decontare din fonduri europene a cheltuielilor efectuate pentru lucrările executate în regie proprie în cadrul Programului Operațional Infrastructură Mare 2014-2020, pentru situațiile excepționale în care beneficiarii, în anumite condiții, asumă finalizarea proiectelor de infrastructură, cu un stadiu fizic de realizare de min. 80%, care au fost abandonate de către constructori;
  + aprobarea unor măsuri de eficientizare a sistemului de gestionare a instrumentelor structurale și a fondurilor ESI prin preluarea de către Ministerul Fondurilor Europene a organismelor intermediare/intermediare regionale POS M și POS DRU.
* simplificarea orientărilor pentru solicitanți:
* simplificarea ghidurilor pentru beneficiari și a procedurilor de accesare a fondurilor, pentru o mai mare coerență în funcționarea sistemului, astfel încât regulile să fie aproximativ aceleași pentru beneficiarul care depune un proiect, indiferent de programul din care se finanțează;
* elaborarea unor orientări pentru verificarea de către autoritățile de management a încadrării în conceptul de ”întreprindere în dificultate” și în conceptul de IMM prin completarea *Manualului utilizatorului pentru definiţia IMM-urilor* cu detalii privind întreprinderile legate, în special legături prin persoane fizice;
* reducerea semnificativă a sarcinii administrative la nivelul potențialilor beneficiari/ beneficiarilor, concomitent cu furnizarea unui instrument eficient de monitorizare și management la nivelul AM, prin utilizarea sistemului electronic MySmis/SMIS 2014+;
* înființarea unui helpdesk pentru beneficiari;
* elaborarea de forme îmbunătățite ale manualului beneficiarului, cuprinzând informații clare și complete privind toate etapele derulării unui proiect;
* publicarea spre consultare a Ghidurilor Solicitantului – Condiții Specifice în cadrul cărora pot fi formulate observații/ propuneri de către cei interesați în vederea îmbunătățirii conținutului acestora, precum și asigurarea unei perioade de timp rezonabile între momentul lansării efective a unei cereri de propuneri de proiecte și data limită de depunere a aplicațiilor de finanțare;
* eliminarea ordinelor de ministru privind cheltuielile eligibile la nivelul fiecărui program operațional.
* fazarea proiectelor: o serie de proiecte majore și non-majore finanțate prin cadrul financiar 2007 – 2013 care nu s-au încheiat la termenul de eligibilitate au putut fi eșalonate, respectiv lucrările rămase de efectuat pot fi finanțate din bugetul 2014-2020. România a fazat 90 de proiecte pe două PO (84 POIM și 6 POC), pentru care valoarea totală eligibilă a fazei II este de 3,5 miliarde euro;
* elaborarea unor Orientări generale la nivel de program și publicarea calendarelor pentru apelurile de proiecte, în vederea asigurării unei reale predictibilități a posibilităților de finanțare;
* realocarea de fonduri către sectoarele cu potenţial maxim de absorbţie atât în cadrul, cât și între programele operaţionale, pentru a evita riscul dezangajării fondurilor alocate României.
* implementarea instrumentelor financiare în cadrul Programului Operațional Competitivitate (instrumentul de creditare cu partajarea riscului, instrumentul de capital de risc - acceleratoare), în cadrul Programului Operațional Regional (instrument de garantare neplafonată și instrument financiar de tip equity) și în cadrul PNDR (instrumentul de creditare cu partajarea riscului).
* asigurarea fondurilor necesare autorităților de management pentru efectuarea plăților către beneficiari în cazul indisponibilității temporare de fonduri UE, prin accesarea mecanismului de alocare temporară a sumelor din venituri din privatizare (conform O.U.G. nr. 40/2015);
* asigurarea unui cadru de implementare cât mai predictibil, care să sprijine beneficiarii pe tot parcursul procesului de accesare a fondurilor europene, plecând de la ideea de proiect până la înregistrarea unor rezultate concrete cu impact în economia reală (respectiv pregătirea/elaborarea/implementarea proiectelor);
* încadrarea în timpii scurţi de evaluare pentru proiectele depuse şi semnarea rapidă a contractelor de finanţare;
* monitorizarea atentă a fiecărui proiect, prin introducerea funcţiei de ofițer de monitorizare în AM-uri;
* crearea de modele standard de contracte de lucrări - proiectare și execuție
* actualizarea permanentă a aplicațiilor informatice 2014;
* introducerea unor opțiuni de costuri simplificate, a unor rate forfetare și bareme standard pentru costurile unitare la nivelul programelor operaționale;
* reducerea timpului de verificare de către autoritățile cu rol în gestionarea programelor operaționale a documentelor aferente procesului de contractare prin obținerea în mod direct de către autoritatea de management a certificatelor de atestare fiscală din sistemul informatic PATRIMVEN;
* simplificarea procedurilor pentru autorizaţiile de construire a proiectelor de interes național, prevăzute în master planul general de transport: eliberarea autorizațiilor de construire fără elaborarea și aprobarea prealabilă a unei documentaţii de amenajarea teritoriului sau de urbanism, dar fără a afecta prevederile referitoare la calitatea și disciplina în construcții;
* simplificarea depunerii cererilor de finanțare în cadrul Programului Operațional Capital Uman prin introducerea Documentul Unic pentru verificarea Conformității Administrative și a Eligibilității care înlocuiește anexele nr. 2, 3, 4 și 5 ale documentului „Orientări privind accesarea finanțărilor în cadrul Programului Operațional Capital Uman 2014-2020”;
* îmbunătățirea continuă a cadrului legal privind gestionarea financiară a fondurilor europene:
* mecanismul de pre-finanţare a fost îmbunătățit pentru a asigura beneficiarilor lichiditățile necesare implementării;
* categoriile de cheltuieli ce pot fi incluse în cererile de plată (salarii, subvenții, burse) au fost extinse;
* premisele supracontractării până la 200% au fost create în funcţie de programul operaţional;
* sumele necesare pentru sprijinirea spitalelor publice, care nu își puteau asigura cofinanțarea proiectelor, au fost asigurate prin bugetul Ministerului Sănătății;
* decontarea din fonduri europene a investițiilor demarate de autoritățile publice centrale/locale și plătite din alte surse (buget de stat/local sau împrumuturi);
* Prin HG 813/2019 pentru modificarea Anexei la HG nr. 677/2017 privind aprobarea Metodologiei de analiză cost-beneficiu pentru investițiile în infrastructura de apă, Ministerul Fondurilor Europene a reglementat aplicarea unei rate standard (rată forfetară) pentru determinarea cuantumului investițiilor din fonduri nerambursabile ce pot fi susținute prin Programul Operațional Infrastructură Mare (POIM), în actuala perioadă de programare;
* Pregătirea viitoarei perioade de programare

În ședința de Guvern din 5 septembrie 2018 a fost semnat Memorandumul cu tema ”*Pregătirea documentelor naționale de programare a finanțărilor din fonduri europene post 2020*” care a stabilit un calendar pentru elaborarea documentelor strategice/ planurilor de măsuri sectoriale naționale post 2020 și prioritizarea investițiilor din fonduri europene post 2020, în condițiile noului pachet legislativ european 2021-2027. Astfel, au fost stabilite, la nivelul autorităților responsabile, o serie de planuri de măsuri relevante pentru îndeplinirea condițiilor prealabile, care au fost aprobate prin Memorandumuri de Guvern.

La data de 23 mai 2019, Guvernul a aprobat MEMORANDUMUL cu tema ”Inițierea negocierilor cu Comisia Europeană privind documentele naționale de programare a finanțărilor din fonduri europene 2021-2027” prin care s-au stabilit masuri și termene pentru ministerele/autoritățile publice responsabile pentru realizarea auto-evaluărilor naționale privind îndeplinirea condițiilor favorizante.

De asemenea, au fost elaborate și aprobate memorandumuri specifice fiecărei condiții favorizante neîndeplinite, prin care s-au stabilit instituțiile publice responsabile de îndeplinirea criteriilor aferente și planul de acțiune pentru îndeplinirea acestora.

Au fost demarate negocierile pentru pregătirea documentelor de programare (Acord de Parteneriat și Programe Operaționale), în a doua parte a anului 2019 fiind organizate 5 runde de negociere.

**2.3.2 Măsuri planificate pentru implementarea fondurilor ESI**

În contextul obiectivului de a atinge un nivel maxim al absorbției fondurilor europene alocate în exercițiul financiar 2014 – 2020, este necesară întreprinderea unei serii de măsuri cu caracter orizontal:

* Creșterea capacității sistemului de gestionare a fondurilor, fluidizarea procesului prin îmbunătățirea procedurilor interne de lucru, precum și revizuirea cadrului legal, atât legislație primară cât și norme de aplicare, în conformitate cu evoluțiile specifice din domeniu;
* Sprijinul potențialilor beneficiari / beneficiarilor fondurilor europene, în direcția promovării unei abordări integrate de simplificare a mecanismului de finanțare/implementare, pentru toate nivelurile ciclului de proiect, dublată de continuarea instruirii orizontale și specifice a beneficiarilor;
* Urgentarea lansării ultimelor apeluri de proiecte pentru sumele rămase disponibile, în condițiile în care se urmărește acoperirea cu proiecte a întregii alocări financiare la nivelul fiecărui program operațional;
* Accelerarea ritmului de evaluare și contractare a proiectelor, având în vedere necesitatea finalizării procesului de angajare a finanțărilor disponibile la acest stadiu avansat al actualului exercițiu financiar european;
* Creșterea și optimizarea capacității de implementare a proiectelor deja admise la finanțare, prin sprijinirea beneficiarilor pe tot parcursul derulării investițiilor, prin intermediul managerilor de proiect din cadrul autorităților de management pentru monitorizarea fiecărui proiect și intensificarea de întâlniri periodice cu fiecare beneficiar pentru analiza stadiului proiectului respectiv și identificarea soluțiilor adecvate, în vederea obținerii unui impact semnificativ al investițiilor;
* Utilizarea opțiunilor de costuri simplificate;
* Utilizarea instrumentelor financiare, ca metodă de implementare a FESI, în mai multe programe operaționale, pentru sprijinirea IMM-urilor în fazele incipiente și de creștere.

La nivelul MFE este monitorizat permanent stadiul implementării, respectiv progresul înregistrat în procesul de evaluare, contractare și plată, pentru identificarea eventualelor întârzieri și luarea de măsuri de remediere și recuperare a întârzierilor.

În ceea ce privește măsurile pentru pregătirea perioadei de programare 2021-2027:

* Asigurarea monitorizării îndeplinirii condițiilor prealabile;
* Inițierea cadrului partenerial și constituirea Grupuri de lucru pentru elaborarea documentelor de programare post 2020 ;
* Elaborarea documentelor de programare 2021-2027 și începerea negocierilor cu Comisia Europeană.

**2.4 Stadiul implementării cadrului legal și instituțional privind fondurile ESI pentru cadrul financiar multianual 2014-2020, alte acte normative necesare pentru consolidarea și creșterea absorbției**

Cadrul instituțional de coordonare și gestionare a fondurilor ESI este reglementat prin **Hotărârea** **Guvernului nr. 398/2015 pentru stabilirea cadrului instituţional de coordonare şi gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013,** cu modificările șicompletările ulterioare, care a fost elaborată în temeiul Regulamentului (UE) nr. 1303/2013. Actul normativ stabilește instituțiile/structurile implicate în coordonarea, gestionarea și controlul fondurilor ESI, atribuțiile acestora precum și relațiile autorității de coordonare cu autoritățile de management, autoritățile de certificare și autoritatea de audit, relațiile între aceste autorități, precum și relațiile dintre aceste autorități și Comisia Europeană.

De la apariția H.G. nr. 398/2015 până în prezent, au existat mai multe modificări ale cadrului instituțional – la nivelul organismelor intermediare – modificări determinate de apariția unor acte normative (O.U.G. nr. 68/2015 pentru aprobarea unor măsuri de gestionare a instrumentelor structurale din domeniul transporturilor, H.G. nr. 44/2016 privind organizarea și funcționarea Ministerului Educației Naționale și Cercetării Științifice, O.U.G. nr. 23/2016 pentru aprobarea unor măsuri de eficientizare a sistemului de gestionare a fondurilor structurale și de investiții europene).

În acest context, s-a impus modificarea Hotărârii Guvernului nr. 398/2015, astfel încât să fie prevăzute, în mod unitar, instituțiile/structurile implicate în coordonarea, gestionarea și controlul Fondurilor ESI.

De asemenea, a fost aprobată **H.G. nr. 399/2015 privind regulile de eligibilitate a cheltuielilor** **efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020** prin care sunt reglementate următoarele aspecte:

* Stabilirea regulilor generale pe care trebuie să le îndeplinească o cheltuială pentru a fi eligibilă;
* Stabilirea regulilor specifice şi a anumitor plafoane pentru unele categorii de cheltuieli „sensibile”de tipul contribuţiei în natură, costul cu achiziția de terenuri și autovehicule sau mijloace de transport;
* Categoriile de cheltuieli neeligibile.

Prevederile privind eligibilitatea reglementează inclusiv situația în care autoritatea de management, în exercitarea funcției de gestionare a programului, conform art. 125 din Regulamentul(UE) nr. 1303/2013, acordă asistență financiară nerambursabilă instituției publice din care face parte. Actul normativ sus-menționat a fost modificat prin HG nr. 488/2018 *pentru modificarea Hotărârii* *Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.*

Prin **O.U.G. nr. 40/2015 privind gestionarea financiară a fondurilor europene pentru perioada de** **programare 2014-2020**, respectiv **Hotărârea Guvernului nr. 93/2016 pentru aprobarea Normelor metodologice de aplicare a prevederilor O.U.G. nr. 40/2015, cu modificările și completările ulterioare,** se stabilește cadrul financiar general pentru gestionarea asistenței financiarenerambursabile alocate României din Fondul European de Dezvoltare Regională, Fondul Social European, Fondul de Coeziune și Fondul de Ajutor European destinat celor mai defavorizate persoane în perioada de programare 2014-2020, precum și a prefinanțării și cofinanțării aferente acestei asistențe, în vederea asigurării unui management financiar eficient al acestor fonduri.

Legislația privind gestionarea financiară a fondurilor europene pentru perioada de programare 2014-2020 a suferit câteva modificări, în scopul flexibilizării implementării și reducerii presiunii de pe bugetul propriu al beneficiarului de fonduri europene. Modificările au vizat, printre altele, următoarele:

* Modificarea mecanismului de prefinanțare.
* Lărgirea categoriilor de cheltuieli pentru care se poate aplica cererea de plată, astfel încât beneficiarii/liderii de parteneriat/partenerii să poată opta pentru plata salariilor, subvențiilor, burselor, premiilor și onorariilor și la cererea de plată, nu doar la cererea de prefinanțare sau rambursare.
* Flexibilizarea implementării proiectelor pentru operatorii regionali de apă și apă uzată. Astfel, sumele acordate operatorilor ca prefinanțare se deduc prin aplicarea unui procent la valoarea cererilor de rambursare transmise de aceştia până la cererea de rambursare finală.

Totodată, au fost inițiate sau semnate protocoale de colaborare cu alte instituții care pot sprijini procesul de implementare a acestor fonduri, precum Agenția Națională pentru Integritate, Agenția Națională de Administrare Fiscală, Agenția Națională pentru Achiziții Publice, Oficiul Naţional al Registrului Comerţului, Autoritatea de Certificare și Plată din cadrul Ministerului Finanțelor Publice.

**2.5 Fondurile aferente CFM 2014-2020, alocarea acestora pe politica de coeziune și pe politica agricolă comună, pe obiective distincte, precum și programele operaționale ce vor fi finanțate din aceste fonduri**

În exercițiul financiar 2014-2020, alocarea totală a României este de peste 43 miliarde euro, din care aprox. 23 miliarde euro prin Politica de Coeziune și FEAD și aproximativ 20 miliarde euro prin Politica Agricolă Comună şi Politica Maritimă Integrată.

|  |  |  |
| --- | --- | --- |
|  |  | mil. euro |
|  |  |  |
| **Program operațional/Program** | **Tip fond** | **Alocare (UE)** |
| **(mil euro)** |
|  |  |
| PO Asistență Tehnică | FEDR | 252,76 |
| PO Competitivitate | FEDR | 1.329,79 |
| PO Capital Uman | FSE | 4.371,96 |
| PO Capacitatea Administrativă | FSE | 553,19 |
| PO Regional | FEDR | 6.860,00 |
| PO Infrastructură Mare | FEDR | 2.283,53 |
| FC | 6.935,00 |
|  |
| Programul Național de Dezvoltare Rurală | FEADR | 8.128,00 |
| PO Pescuit | FEPAM | 168,42 |

Programelor Operaţionale sprijinite din FESI 2014-2020 li se adaugă Programul Operaţional Ajutorarea Persoanelor Dezavantajate, cu finanţare din Fondul European pentru Ajutorarea Persoanelor cele mai Defavorizate (FEAD), cu o alocare totală de 519 milioane euro (din care contribuția UE este de 441 milioane euro) pentru perioada 2014-2020 şi Programele de cooperare teritorială europeană, cu o alocare totală de aprox. 787 milioane euro (din care contribuția UE este de aprox. 670 milioane euro) din fondurile aferente obiectivului cooperării teritoriale europene.

În vederea asigurării complementarității și valorificării sinergiilor între intervențiile care vor fi finanțate din diferitele fonduri ESI, este importantă asigurarea unei bune coordonări în etapa de implementare a intervențiilor.

Astfel, se asigură coordonarea strategică și complementaritatea intervențiilor pe parcursul implementării programelor finanțate din FESI, urmărind în același timp, coerența, sinergiile și demarcarea cu alte programe/ instrumente naționale și europene.

**2.5.1 Sumele alocate României pentru cadrul financiar multianual 2014-2020, pe total, pe ani și pe programe operaționale**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | **Mil euro** | |
|  |  |  |  |  |  |  |  |  |  |  |
| **Program** | **Fonduri ESI** | **Total** | **2014** | **2015** | **2016** | **2017** | **2018** | **2019** |  | **2020** |
|  |  |  |  |  |  |  |  |  |  |  |
| **PO Infrastructura Mare** | **FEDR** | **2.283,53** | **0** | **593,27** | **324,66** | **333,05** | **180,35** | **420,24** |  | **431,96** |
|  |  |  |  |  |  |  |  |  |  |  |
|  | **FC** | **6.935,00** | **0** | **1.710,04** | **949,84** | **999,90** | **1.046,79** | **1.093,83** |  | **1.134,60** |
|  |  |  |  |  |  |  |  |  |  |  |
| **PO Capital Uman** | **FSE** | **4.220,84** | **503,64** | **538,84** | **577,38** | **607,53** | **636,80** | **664,94** |  | **691,72** |
|  |  |  |  |  |  |  |  |  |  |  |
| **POAD** | **FEAD** | **441,01** | **99,04** | **54,63** | **44,5** | **61,86** | **63,24** | **75,37** |  | **42,37** |
|  |  |  |  |  |  |  |  |  |  |  |
| **Inițiativa „Locuri de muncă** | **Inițiativa „Locuri de** |  |  |  |  |  |  |  |  |  |
| **pentru tineri” (alocare** | **muncă pentru** | **151,11** | **59,55** | **46,45** | **0** | **18,80** | **13,16** | **8,77** |  | **4,39** |
| **specială)** | **tineri”** |  |  |  |  |  |  |  |  |  |
|  |  |  |  |  |  |  |  |  |  |  |
| **PO Capacitate Administrativă** | **FSE** | **553,19** | **67,22** | **71,39** | **75,93** | **79,53** | **83,04** | **86,43** |  | **89,65** |
|  |  |  |  |  |  |  |  |  |  |  |
| **Programul Operațional** | **FEDR** | **1.329,79** | **156,53** | **168,18** | **171,39** | **184,73** | **201,79** | **210,67** |  | **236,50** |
| **Competitivitate** |  |
|  |  |  |  |  |  |  |  |  |  |
|  |  |  |  |  |  |  |  |  |  |  |
| **PO Asistență tehnică** | **FEDR** | **252,76** | **21,28** | **31,91** | **28,92** | **31,91** | **71,92** | **31,91** |  | **34,91** |
|  |  |  |  |  |  |  |  |  |  |  |
| **PO Regional** | **FEDR** | **6.860,00** | **0** | **1.671,14** | **941,39** | **994,50** | **1.165,65** | **1.029,45** |  | **1.057,87** |
|  |  |  |  |  |  |  |  |  |  |  |
| **PNDR** | **FEADR** | **8.128,00** | **0** | **1.723,26** | **1.751,61** | **1.186,54** | **1.184,73** | **1.141,93** |  | **1.139,93** |
|  |  |  |  |  |  |  |  |  |  |  |
| **POPAM** | **FEPAM** | **168,42** | **0** | **46,47** | **23,59** | **23,98** | **24,53** | **24,7** |  | **25,15** |
|  |  |  |  |  |  |  |  |  |  |  |
| **TOTAL** |  | **31.323,66** | **907,26** | **6.655,58** | **4.889,21** | **4.522,33** | **4.672,00** | **4.788,24** |  | **4.889,05** |
|  |  |  |  |  |  |  |  |  |  |  |

***2.5.2 Programe gestionate de România în perioada 2014-2020, prin intermediul MFE[[10]](#footnote-10):***

***2.5.2.1 Programul Operațional Infrastructură Mare (POIM) [[11]](#footnote-11)***

Obiectivul general al POIM este Dezvoltarea infrastructurii de transport, mediu, energie şi prevenirea riscurilor la standarde europene, în vederea creării premiselor unei creşteri economice sustenabile, în condiţii de siguranță şi utilizare eficientă a resurselor naturale. **Bugetul** total al POIM este de **10,84** **miliarde euro**, din care 9,22 miliarde euro contribuție UE (inclusiv rezerva de performanță). Conformversiunii aprobate de CE, POIM va finanța investiții din diferite domenii, prin intermediul următoarelor axe prioritare (AP):

AP1 - Îmbunătăţirea mobilităţii prin dezvoltarea reţelei TEN-T centrale și a metroului

AP2 - Dezvoltarea unui sistem de transport multimodal, de calitate, durabil şi eficient

AP3 - Dezvoltarea infrastructurii de mediu în condiţii de management eficient al resurselor

AP4 - Protecţia mediului prin măsuri de conservare a biodiversităţii, monitorizarea calităţii aerului şi decontaminare a siturilor poluate istoric

AP5 - Promovarea adaptării la schimbările climatice, prevenirea şi gestionarea riscurilor

AP6 - Promovarea energiei curate şi eficienţei energetice în vederea susținerii unei economii cu emisii scăzute de carbon

AP7 - Creşterea eficienţei energetice la nivelul sistemului centralizat de termoficare în oraşele selectate

AP8 - Sisteme inteligente şi sustenabile de transport al energiei electrice şi gazelor naturale

***Rezultate obținute în cadrul Programului Operațional Infrastructură Mare***

* Până în luna decembrie 2019, au fost lansate apeluri în valoare totală de aprox. 10,2 mld. euro, reprezentând 94% din alocarea totală a PO. Urmare lansării acestor apeluri, s-au semnat 290 contracte cu o valoare totală de aprox. 12,6 mld. euro, din care aprox. 10,7 mld. euro contribuţie UE (115,8 % din alocarea UE a programului), în cadrul cărora au fost efectuate plăţi către beneficiari în valoare totală de aprox. 2,7 mld. euro.
* Au fost transmise Comisiei Europene aplicaţii de plată în valoare de aprox. 2,2 mld. euro, fiind rambursate aprox. 1,9 mld. euro.

***2.5.2.2 Programul Operațional Capital Uman (POCU)[[12]](#footnote-12)***

Programul Operaţional Capital Uman stabilește prioritățile de investiții, obiectivele specifice și acțiunile asumate de către România în domeniul resurselor umane, continuând astfel investițiile realizate prin Fondul Social European în perioada 2007-2013 și contribuind, totodată, la atingerea obiectivului general al Acordului de Parteneriat (AP 2014-2020) - implicit al fondurilor Europene Structurale și de Investiții din România, şi anume, de a reduce disparităţile de dezvoltare economică şi socială dintre România şi Statele Membre ale UE.

Strategia POCU urmărește integrarea nevoilor de dezvoltare a resurselor umane în ansamblul programelor și politicilor publice ale României, ca SM al UE și are în vedere valorizarea capitalului uman, ca resursă pentru o dezvoltare sustenabilă în viitor. **Bugetul** total al POCU este de **5,10 miliarde** **euro**, din care 4,37 miliarde euro contribuție UE (inclusiv rezerva de performanță). Conform versiuniiaprobate de CE, POCU va finanța investiții din diferite domenii, prin intermediul următoarelor axe prioritare (AP):

AP 1 – Iniţiativa „Locuri de muncă pentru tineri”

AP 2 – Îmbunătăţirea situaţiei tinerilor din categoria NEETs

AP 3 – Locuri de muncă pentru toți

AP 4 – Incluziunea socială și combaterea sărăciei

AP 5 – Dezvoltare locală plasată sub responsabilitatea comunității

AP 6 – Educație și competențe

AP 7 - Asistență Tehnică

***Rezultate obținute în cadrul Programului Operațional Capital Uman***

* Până în luna decembrie 2019, au fost lansate apeluri în valoare totală de aprox. 4,7 mld. euro, reprezentând 92% din alocarea totală a PO. Urmare lansării acestor apeluri, s-au semnat 1.295 contracte cu o valoare totală de aprox. 4 mld. euro, din care aprox. 3.4 mld. euro contribuţie UE (78% din alocarea UE a programului), în cadrul cărora au fost efectuate plăţi către beneficiari în valoare totală de aprox. 1,4 mld.. euro.
* Au fost transmise Comisiei Europene aplicaţii de plată în valoare de aprox. 1 mld. euro, fiind rambursate 835 mil. euro

***2.5.2.3 Programul Operațional Competitivitate (POC)[[13]](#footnote-13)***

Obiectivul general al POC este de a contribui la realizarea obiectivului global al Acordului de Parteneriat prin susținerea CDI și TIC pentru competitivitate și dezvoltare. POC propune soluții nevoilor și provocărilor legate de nivelul redus al competitivității economice la nivel național, în special în ceea ce privește (a) sprijinul insuficient pentru CDI și (b) infrastructura subdezvoltată de TIC și implicit servicii slab dezvoltate.

**Bugetul** total al POC este de **1,58 miliarde euro**, din care 1,33 miliarde euro contribuție UE (inclusivrezerva de performanță). Conform versiunii aprobate de CE, POC va finanța investiții din diferite domenii, prin intermediul următoarelor axe prioritare (AP):

AP1 – Cercetare, dezvoltare tehnologică și inovare (CDI) în sprijinul competitivității economice și dezvoltării afacerilor

AP2 – Tehnologia informației și comunicațiilor (TIC) pentru o economie digitală competitivă

***Rezultate obținute în cadrul Programului Operațional Competitivitate***

* Până în luna decembrie 2019, au fost lansate apeluri în valoare totală de aprox. 1,52 mld. euro, reprezentând 96% din alocarea totală a PO. Urmare lansării acestor apeluri, s-au semnat 367 contacte cu o valoare totală de aprox. 1,3 mld. euro, din care aprox. 1 mld. euro contribuţie UE (76% din alocarea UE a programului), în cadrul cărora au fost efectuate plăţi către beneficiari în valoare totală de aprox. 458 mil. euro.
* Au fost transmise Comisiei Europene aplicaţii de plată în valoare de aprox. 305 mil. euro, fiind rambursate 274 mil. euro.

***2.5.2.4 Programul Operațional PO Asistență Tehnică (POAT)[[14]](#footnote-14)***

POAT 2014-2020 are drept scop asigurarea unui proces de implementare eficientă şi eficace a Fondurilor Europene Structurale și de Investiții în România în conformitate cu principiile şi regulile de parteneriat, programare, evaluare, comunicare, management, inclusiv management financiar, monitorizare şi control, pe baza responsabilităţilor împărţite între Statele Membre şi Comisia Europeană.

Obiectivul global al POAT 2014-2020 este de a asigura capacitatea şi instrumentele necesare pentru o eficientă coordonare, gestionare şi control al intervenţiilor finanţate din Fondurile Europene Structurale şi de Investiţii, precum şi o implementare eficientă, bine orientată şi corectă a POAT, Programului Operaţional Infrastructură Mare (POIM) şi a Programului Operaţional Competitivitate (POC).

**Bugetul** total al POAT este de **298,27 milioane euro**, din care 252,76 milioane euro contribuție UE(inclusiv rezerva de performanță). Conform versiunii aprobate de CE, POAT va finanța proiecte prin intermediul următoarelor axe prioritare (AP):

AP 1 - Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri

AP 2 - Sprijin pentru coordonarea, gestionarea şi controlul FESI

AP 3 - Creșterea eficienței și eficacității resurselor umane implicate în sistemul de coordonare, gestionare şi control al FESI în România

***Rezultate obținute în cadrul Programului Operațional Asistenţă Tehnică***

* Până în luna decembrie 2019, a fost lansată întreaga alocare, POAT fiind un program cu depunere continuă. Au fost semnate 109 contacte cu o valoare totală de aprox. 335 mil. euro, din care aprox. 284 mil. euro contribuţie UE (112% din alocarea UE a programului), în cadrul cărora au fost efectuate plăţi către beneficiari în valoare totală de aprox. 138 mil. euro.
* Urmare transmiterii către Comisia Europeană a aplicaţiilor de plată în valoare de aprox. 136 mil. euro, au fost rambursate 122 mil. euro.

***2.5.2.5 Programul Operaţional Ajutorarea Persoanelor Dezavantajate (POAD)***

POAD asigură pe întreaga perioadă 2014 - 2020 în principal, distribuția gratuită de ajutoare alimentare în toate localitățile din ţară în favoarea persoanelor dezavantajate. POAD este o continuare a Planului european de furnizare ajutoare alimentare în beneficiul persoanelor cele mai defavorizate (PEAD) derulat în perioada 2007 -2013.

Programul este finanțat în proporție de 85% din Fondul de ajutor european destinat celor mai defavorizate persoane și în proporție de 15% din bugetul național. **Bugetul** total al POAD este de **0,52** **miliarde euro**, din care 0,44 miliarde euro contribuție UE.

În decembrie 2016 a fost obținută acreditarea sistemului de management și control pentru acest PO.

***Rezultate obținute în cadrul Programului Operaţional Ajutorarea Persoanelor Dezavantajate***

* Până în luna decembrie 2019, au fost lansate apeluri în valoare de 474 mil. euro. Au fost semnate 11 contacte cu o valoare totală de aprox. 462 mil. euro, din care aprox. 393 mil. euro contribuţie UE (89% din alocarea UE a programului), în cadrul cărora au fost efectuate plăţi către beneficiari în valoare totală de aprox. 163 mil. euro.

***2.5.2\* Programe gestionate de România în perioada 2014-2020, prin intermediul LPDA[[15]](#footnote-15):***

***2.5.2.6. Programul Operațional Regional (POR)[[16]](#footnote-16)***

MLPDA este Autoritate de Management pentru POR 2014-2020 și își propune să asigure continuitatea viziunii strategice privind dezvoltarea regională în România, prin completarea direcțiilor și priorităților de dezvoltare regională și implementate prin POR 2007-2013, precum și prin alte programe naționale.

**Bugetul total** al POR 2014-2020 este de **8,38 miliarde euro,** din care 6,86 miliarde euro (inclusivrezerva de performanță) reprezintă sprijinul UE, prin Fondul European pentru Dezvoltare Regională, respectiv 1,52 miliarde euro contribuția națională, asigurată din fonduri publice naționale (buget de stat, bugete locale).

**Obiectivul general** al POR 2014-2020 este creșterea competitivității economice și îmbunătățireacondițiilor de viață ale comunităților locale și regionale prin sprijinirea dezvoltării mediului de afaceri, a condițiilor infrastructurale și a serviciilor, care să asigure o dezvoltare sustenabilă a regiunilor, capabile să gestioneze în mod eficient resursele, să valorifice potențialul lor de inovare și de asimilare a progresului tehnologic.

Conform versiunii oficiale a POR 2014-2020, acesta va finanța investiții din diferite domenii, prin intermediul următoarelor axe prioritare:

* Promovarea transferului tehnologic;
* Îmbunătățirea competitivității întreprinderilor mici și mijlocii;
* Sprijinirea creșterii eficienței energetice în clădirile publice;
* Sprijinirea dezvoltării urbane durabile;
* Conservarea, protecția și valorificarea durabilă a patrimoniului cultural;
* Îmbunătățirea infrastructurii rutiere de importanță regională și locală;
* Diversificarea economiilor locale prin dezvoltarea durabilă a turismului;
* Dezvoltarea infrastructurii sanitare și sociale;
* Sprijinirea regenerării economice și sociale a comunităților defavorizate din mediul urban;
* Îmbunătățirea infrastructurii educaționale;
* Extinderea geografică a sistemului de înregistrare a proprietăților în cadastru și cartea funciară;
* Asistența tehnică;
* Sprijinirea regenerării orașelor mici și mijlocii;
* Crearea infrastructurii spitalelor regionale de urgență;
* Inițiativa pentru IMM-uri.

Axele prioritare 14 și 15 au fost introduse în cadrul POR 2014–2020 ca urmare a aprobării modificării programului prin decizia Comisiei Europene nr. C(2018)6889/16.10.2018.

Axa prioritară 14 - Crearea infrastructurii spitalelor regionale de urgență nu introduce tipuri de activități noi în cadrul POR. Având în vedere specificul celor trei proiecte majore privind construcția spitalelor regionale s-a considerat necesară delimitarea față de celelalte intervenții dedicate domeniului sănătății. Deși per ansamblu, atât intervențiile din axa 8 (ambulatorii, unități primiri urgențe, ambulanțe), cât și cele din axa 14 nou creată (spitale regionale) contribuie la aceleași obiective, sunt aplicabile rate de cofinanțare diferite din partea FEDR.

Având în vedere că Regulamentul nr. 1046/2018 de modificare a Regulamentului General nr. 1303/2013 permite statelor membre să implementeze Inițiativa pentru IMM-uri ca o axă separată în cadrul programelor operaționale finanțate din FEDR, s-a aprobat includerea Programului Operațional Inițiativa pentru IMM-uri ca axă prioritară distinctă în cadrul POR, respectiv axa prioritară nr. 15 - Inițiativa pentru IMM-uri.

De asemenea, având în vedere cererea ridicată existentă pentru tipul de instrument financiar implementat prin Inițiativa pentru IMM-uri (IMM), s-a suplimentat alocarea financiară a Inițiativei pentru IMM-uri prin realocarea sumei de 150 milioane euro FEDR (respectiv 100 mil euro FEDR prevăzuți în POR pentru implementarea instrumentului financiar în cadrul Axei Prioritare 2 – credit cu dobândă subvenționată și 50 milioane euro FEDR din cadrul Axei Prioritare 1 a POR).

În ceea ce privește celelalte tipuri de informații solicitate, precizăm următoarele:

* ***Informații relevante privind rata de absorbție*:**

Gradul de absorbție al fondurilor europene în cadrul POR este în procent de 13,52% reprezentând o valoare FEDR în sumă de 927,22 milioane euro, solicitată la rambursare de către Comisia Europeană, prin intermediul aplicațiilor de plată transmise de Autoritatea de Certificare și Plată

Până la începutul lunii mai 2019 plățile totale efectuate de către Autoritatea de Management pentru POR către beneficiarii de proiecte/Fondul European de Investiții, reprezentând contribuția FEDR și cofinanțarea de la bugetul de stat sunt în valoare de 1.178,12 milioane euro (prefinanțare, cereri de rambursare și cereri de plată);

Până în prezent a fost realizat un FEDR eligibil în valoare de 1.014,54 milioane euro.

* ***Stadiul implementării POR 2014 – 2020:***

Până în prezent au fost lansate 110 apeluri de proiecte cu o valoare a cofinanțării Uniunea Europeană, prin Fondul European pentru Dezvoltare Regională de 7,34 miliarde euro, , reprezentând o rată de lansare de peste 107% din alocarea FEDR a POR;

Condiția principală de eligibilitate este existența unui contract de lucrări/ achiziție dotări în vigoare;

Până în prezent au fost semnate 4180 contracte de finanțare cu ovaloare totală de aprox. 6.723,51 mil. euro ,mld. Euro din care contribuția FEDR este de aprox. 5.203,16 mil. euro, reprezentând 76% din alocarea FEDR a POR;

Suma prevăzută în POR pentru anul 2019 pentru evitarea dezangajării fondurilor europene în anul 2019 este de 570,67 milioane euro. Pentru anul 2019, suma previzionată a fi absorbită la nivelul Programului Operațional Regional, potrivit graficelor de depunere a cererilor de rambursare transmise de către beneficiari aferente contractelor semnate și previziunilor privind depunerea cererilor de rambursare aferente contractelor ce urmează a fi semnate este în valoare de 862,88 milioane euro FEDR.

* ***Acte normative ce vizează îmbunătățirea procesului de implementare sunt următoarele*:**

Ordonanța de Urgență a Guvernului nr. 47/2018 privind stabilirea unor măsuri de urgentare a absorbției fondurilor europene care stabilește cadrul instituțional pentru participarea Ministerului Dezvoltării Regionale și Administrației Publice la pregătirea şi implementarea unor proiecte, în parteneriat, ce au ca obiect dotarea unităților administrativ-teritoriale cu mijloace de transport;

Legea de aprobare a Ordonanței de Urgență a Guvernului nr. 30/2018 privind instituirea unor măsuri în domeniul fondurilor europene și pentru completarea unor acte normative în vederea creării cadrului legal pentru decontarea în cadrul POR a obiectivelor de investiții nefinalizate, finanțate integral sau parțial din bugetul de stat, bugetul asigurărilor sociale de stat sau bugetele fondurilor speciale, din bugete locale sau din bugetele instituțiilor finanțate integral din venituri proprii, din împrumuturi de la instituții financiare internaționale sau bănci de dezvoltare/cooperare internațională sau finanțate în cadrul programelor operaționale 2007-2013, din fonduri externe nerambursabile și cofinanțare de la bugetul de stat;

Hotărârea Guvernului nr. 264/2003 privind stabilirea acțiunilor și categoriilor de cheltuieli, criteriilor, procedurilor și limitelor pentru efectuarea de plăți în avans din fonduri publice, cu modificările și completările ulterioare care stabilește cadrul legislativ privind acordarea și recuperarea avansurilor plătite de către ordonatorii principali de credite, în cadrul diferitelor tipuri de contracte de achiziție, încheiate pentru implementarea de programe, proiecte și acțiuni finanțate din fonduri externe nerambursabile;

Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare, cu privire la clarificarea prevederilor Art. 2, alin. (1), lit. a) prezentului act normativ, pentru a fi în concordanță cu prevederile Art. 65, alin. (2) – (5) din Regulamentul (UE) nr. 1303/2013.

***2.5.2.7. Programul Operational Capacitate Administrativă (POCA)[[17]](#footnote-17)***

MLPDA este Autoritate de Management pentru POCA 2014 - 2020. Programul vizează consolidarea capacității administrative a autorităților și instituțiilor publice de a susține o economie modernă și competitivă, abordând provocarea 5 „Administrația și guvernarea” și provocarea 2 „Oamenii și societatea” din Acordul de Parteneriat al României. POCA 2014 - 2020 asigură continuitatea viziunii strategice a PODCA 2007 – 2013 cu privire la consolidarea capacității instituționale a autorităților publice și a părților interesate și eficiența administrației publice.

**Buget** total de **658,29 milioane euro,** din care 553,19 milioane euro (inclusiv rezerva de performanță)reprezintă sprijinul UE, prin Fondul Social European, respectiv circa 105,10 milioane euro contribuția națională, asigurată din fonduri publice naționale (buget de stat, bugete locale).

Implementarea programului se realizează prin trei axe prioritare:

Axa 1 – Administrație publică și sistem judiciar eficiente;

Axa 2 – Administrație publică și sistem judiciar accesibile și transparente;

Axa 3 – Asistență tehnică.

Obiectivul general: Programul Operațional Capacitate Administrativă 2014-2020 urmărește soluţionarea problemelor orizontale de management în administraţia publică centrală şi locală, cu accent pe elementele cheie care întăresc credibilitatea administraţiei (în special procesul decizional, o mai bună reglementare legislativă, responsabilizarea administraţiei publice şi eficacitatea organizaţională) și orientarea către îmbunătăţirea procesului de descentralizare a furnizării de servicii în anumite sectoare prioritare (sănătate, educaţie, asistenţă socială), îmbunătăţirea calităţii şi a eficienţei serviciilor furnizate.

În ceea ce privește celelalte tipuri de informații solicitate, precizăm următoarele:

* ***Rezultate obţinute aferente Programului Operaţional Capacitate Administrativă (POCA):***
* 32 apeluri lansate, în valoare totală de 1.079,68 mil. euro, reprezentând o rată de lansare de 164,01% din alocarea totală la nivel de program;
* 344 contracte de finanţare semnate, cu valoare totală eligibilă de 310,43 mil. euro, ceea ce reprezintă o rată de contractare de 47,16% din alocarea totală la nivel de program;
* 81,14 mil. euro plăţi efectuate în cadrul programului, ceea ce reprezintă 14,67% din alocarea UE la nivel de program;
* 79,04 mil euro contribuţie UE inclusă în declaraţiile de cheltuieli transmise ACP, ceea ce reprezintă 14,29% din alocarea UE la nivel de program.
* ***Rezultate planificate aferente Programului Operaţional Capacitate Administrativă (POCA) sunt următoarele:***
* supracontractarea proiectelor până la 150%;
* rată de contractare de 100% din alocarea POCA;
* atingerea ţintelor de plăţi în vederea evitării dezangajării fondurilor aprobate.

***2.5.2.8 Programe de cooperare:***

**Programe de cooperare aferente politicii de coeziune a UE, finanţate din FEDR:**

**Programul Interreg V-A România-Bulgaria[[18]](#footnote-18)** cu un buget total de 258,50 mil euro, a fost aprobat în 12februarie 2015 de Comisia Europeană, primul apel de proiecte fiind lansat la 25 martie 2015. Domeniile de finanțare au fost sintetizate în următoarele axe prioritare:

* regiune bine
* conectată;
* regiune verde;
* regiune sigură;
* regiune calificată și inclusivă;
* regiune eficientă.

18,9 % este rata actuală de absorbție a Programului. Programul a demarat lansarea apelurilor de proiecte imediat după aprobare (martie 2015). În prezent, rata de contractare la nivelul Programului este de 105,75%. 115 de proiecte se află în implementare, 46 fiind deja finalizare.

**Programul Interreg V-A România-Ungaria[[19]](#footnote-19)** a fost aprobat oficial de Comisia Europeană pe9 decembrie 2015 cu un buget total de 231,86 mil euro.

Domeniile de finanțare au fost sintetizate în următoarele axe prioritare:

* Protejarea în comun şi utilizarea eficientă a valorilor comune şi resurselor (Cooperarea în domeniul valorilor comune şi resurselor);
* Îmbunătățirea mobilității transfrontaliere durabile şi eliminarea blocajelor (Cooperarea în domeniul accesibilității);
* Îmbunătățirea ocupării forței de muncă şi promovarea mobilității forței de muncă transfrontaliere (Cooperare în domeniul ocupării forței de muncă);
* Îmbunătățirea serviciilor de îngrijire a sănătății (Cooperare în domeniul sănătăţii şi prevenţiei bolilor);
* Îmbunătățirea prevenirii riscurilor şi gestionării dezastrelor (Cooperare în domeniul prevenirii riscurilor şi gestionării dezastrelor);
* Promovarea cooperarii transfrontaliere între instituţii şi cetăţeni (Cooperarea instituțiilor şi comunităților).

Până în acest moment au fost lansate 6 apeluri de proiecte 3 apeluri pentru proiecte normale și 3 apeluri pentru proiecte strategice, acoperind întreaga valoare alocată a celor 6 axe prioritare menționate anterior.

Toate apelurile lansate în cadrul programului au fost închise.

Stadiul în prezent este următorul:

* cererile de finanțare depuse în cadrul apelului 1 pentru proiecte normale, au fost contractate și se află în stadiul de implementare;
* pentru cererile depuse in cadrul apelurilor strategice, a fost contractată faza de notă conceptuală;
* pentru cererile de finanțare aferente apelului pentru proiecte normale 2, s-a contractat alocarea și se află în stadiul de precontractare cererile de pe lista de rezervă în vederea supracontractării;
* cererile de finanțare aferente apelului pentru proiecte normale 3 se află în stadiul de precontractare;

Până acum au fost certificate la CE cheltuieli în valoare de 3,69 milioane euro FEDR, reprezentând 1,95% din alocarea FEDR a Programului.

**Programul transnațional Dunărea[[20]](#footnote-20)** a fost aprobat oficial de Comisia Europeană pe 20 august 2015,având Autoritatea de Management în Ungaria. Acest program are un buget total de 262,99 mil euro, din care 202,10 mil euro finanţare FEDR.

Domeniile de finanţare au fost cuprinse în următoarele axe prioritare:

Axa prioritară 1 - Inovare şi responsabilitate socială în Regiunea Dunării;

Axa prioritară 2 - Responsabilitatea faţă de mediu şi cultură în Regiunea Dunării;

Axa prioritară 3 – Conectivitatea în Regiunea Dunării;

Axa prioritară 4 - Buna guvernanţă în Regiunea Dunării;

Axa prioritară 5 - Asistenţă tehnică dedicată finanţării structurilor de management ale programului şi activitaților acestora - Facilitarea implementării programului.

Până în acest moment:

* au fost aprobate următoarele apeluri de proiecte:
  + 2 apeluri dedicate proiectelor transnaționale având un buget contractat de aprox. 124,9 milioane euro FEDR;
  + 1 apel de proiecte dedicat Coordonatorilor de Arii Prioritare SUERD, având un buget contractat de aprox. 3,6 milioane euro FEDR;
  + 1 apel de proiecte tip ,,Seed money facility”, cu un buget de aprox. 724 mii euro FEDR;
  + Proiectul pentru găzduirea și asigurarea Secretariatului Strategiei UE pentru Regiunea Dunării (Danube Strategy Point) găzduit de cei doi parteneri, Primăria Viena (AT) respectiv Ministerul Dezvoltării Regionale și Administrației Publice (RO), cu un buget de 3.133.751,10 € FEDR;
* au fost semnate 128 de contracte de cofinanțare în valoare de 1.943.203,80 euro, iar plățile efectuate către beneficiarii români din cofinanțare însumează 647.300,90 euro.

**Programul de cooperare interregională INTERREG EUROPE[[21]](#footnote-21)** fost aprobat oficial de ComisiaEuropeană pe 11 iunie 2015, având Autoritatea de Management în Franţa. Acest program are un buget total de 426.31 mil euro, din care 359,33 mil euro finanţare FEDR. Primul apel de proiecte a fost deschis în perioada 22 iunie – 31 iulie 2015.

Domeniile de finanțare au fost cuprinse în următoarele axe prioritare:

* Consolidarea cercetării, dezvoltării tehnologice şi inovării;
* Îmbunătăţirea competitivităţii IMM-urilor;
* Sprijinirea tranziţiei către o economie cu emisii scăzute de dioxid de carbon în toate sectoarele;
* Conservarea şi protecţia mediului şi promovarea utilizării eficiente a resurselor.

Până în acest moment, au fost aprobate 258 de Proiecte în cadrul celor 4 apeluri, din care 109 cu beneficiari din România, bugetul FEDR aferent partenerilor români fiind de aproximativ 14 milioane Euro;

**Programul de cooperare interregională URBACT[[22]](#footnote-22) III** a fost aprobat prin decizia C(2014) 9857 din

12.12.2014, având Autoritatea de Management în Franţa. Acest program, cu buget total de

96.324.550 euro din care 74,30 mil euro finanţare FEDR, a avut evenimentul de lansare în 16 martie

2015 la Bruxelles. Domeniile de finanțare au fost cuprinse generic într-o singură axă prioritară:

Sprijinirea dezvoltării urbane durabile

Primul apel pentru Rețele de Planificare a Acțiunilor a fost deschis in perioada 30 martie – 16 iunie 2015, încheiat cu aprobarea a 21 de Rețele, prin decizia Comitetului de Monitorizare pe 11 septembrie 2015. Cel de-al doilea apel URBACT lansat pentru finanțarea Rețelelor de Implementare a fost deschis în perioada martie 2016 – iunie 2016, au fost aprobate 7 Rețele, prin decizia Comitetului de Monitorizare pe 10 octombrie 2015.

Faza I a celui de-al treilea Apel, pentru Formarea Rețelelor de Transfer, derulat în perioada septembrie 2017 – ianuarie 2018, s-a încheiat cu aprobarea a 25 de proiecte, în urma deciziei Comitetului de Monitorizare din 4 aprilie 2018.

Stadiul 2019 este următorul:

* în decembrie 2018 au fost definitivate parteneriatele din cadrul Reţelelor de Transfer, unde numărul beneficiarilor și, implicit, bugetele proiectelor se vor extinde pentru fiecare din cele 25 de proiecte aprobate;
* următorul apel de proiecte pentru Rețelele de Planificare a Acțiunilor va avea loc în cursul anului 2019.

**Programul de cooperare interregională INTERACT[[23]](#footnote-23) III** a fost aprobat de Comisia Europeană prindecizia C(2015) 5855 din data de 13.08.2015, având Autoritatea de Management în Slovacia. Obiectivul programului este acela de a acorda asistenţă tehnică celorlalte programe de cooperare teritorială europeană în creşterea capacităţii administrative pentru management şi control, identificarea şi valorificarea rezultatelor, implementarea abordărilor inovative (GECT, strategii

macro-regionale, ITI etc). Bugetul programului este de 39,40 mil euro FEDR la care se adaugă 163.530 euro contribuţia Elveţiei şi Norvegiei.

**Programul IPA de cooperare transfrontalieră România – Republica Serbia 2014-2020[[24]](#footnote-24)** a fost aprobatprin decizia C(2015) 5667 din 06.08.2015 - în calitate de Autoritate de Management. Acest program are un buget total de 88.124.999 euro ,din care 74.906.248 fonduri IPA.

Pâna în acest moment au fost semnate 38 de contracte (inclusiv Asistență Tehnică) în valoare de 50,7 mil. Euro, fonduri IPA, pentru care au fost declarate la CE cheltuieli în valoare de 12,33 mil Euro IPA, rezultând o rata a absorbției de 16,46%. CE a rambursat, până în prezent, 9,4 mil Euro. Plățile efectuate către beneficiari până la în acest moment însumează 17,3 mil Euro IPA (inclusiv avansuri).

Domeniile de finanţare au fost sintetizate în următoarele 4 axe prioritare:

* Promovarea ocupării forţei de muncă şi servicii pentru o creştere favorabilă a incluziunii;
* Protecţia mediului şi managementul riscurilor;
* Mobilitate sustenabilă şi accesibilitate;
* Atractivitate pentru turism sustenabil.

**Programe de cooperare aferente politicii de vecinătate a UE, finanţate din ENI:**

**Programul operaţional comun România-Ucraina 2014-2020[[25]](#footnote-25)** a fost aprobat de ComisiaEuropeană pe 17 decembrie 2015 cu un buget de 66 mil. euro. Domeniile de finanţare au fost sintetizate în următoarele priorități:

* Cooperare instituţională în educaţie pentru creșterea accesului la educaţie şi a calităţii educaţiei;
* Promovare şi suport pentru cercetare şi inovare;
* Conservarea şi promovarea patrimoniului cultural şi istoric;
* Dezvoltarea infrastructurii de transport transfrontalieră şi a instrumentelor TIC;
* Sprijin pentru dezvoltarea serviciilor de sănătate şi accesul la sănătate;
* Sprijin pentru activităţi comune de prevenire a dezastrelor naturale sau provocate de om, precum şi acţiuni comune în situaţii de urgenţă;
* Prevenirea şi lupta împotriva criminalităţii organizate şi cooperarea poliţienească.

Programul include atât proiecte selectate în urma unor apeluri competitive, cât şi proiecte mari de infrastructură aprobate în două etape de către Comitetul Comun de Monitorizare al Programului și Comisia Europeană, reprezentând 17,9 mil. Euro, respectiv 29,83% din alocarea ENI. În noiembrie 2018 a fost primită aprobarea finală a Comisiei Europene pentru 4 proiecte.

În cursul anului 2018 au fost închise două apeluri de proiecte, în valoare totală de 36,1 mil. Euro, fonduri ENI, reprezentând 60,17% din valoare totală ENI a programului, respectiv întreaga alocare financiară disponibilă. În prezent are loc evaluarea aplicațiilor depuse in cadrul celor două apeluri de proiecte.

Până în prezent au fost semnate 4 contracte în valoare de 7,73 mil. Euro, fonduri externe nerambursabile.

Plățile efectuate până în acest moment însumează 0,95 mil Euro fonduri externe nerambursabile.

**Programul operațional comun România - Republica Moldova 2014-2020[[26]](#footnote-26)** a fost aprobat deComisia Europeană pe 17 decembrie 2015 cu un buget total de 89,10 mil. euro. Domeniile de finanţare au fost sintetizate în următoarele priorități:

* Cooperare instituţională în educaţie pentru creşterea accesului la educaţie şi a calităţii educaţiei;
* Promovare şi suport pentru cercetare şi inovare;
* Conservarea şi promovarea patrimoniului cultural şi istoric;
* Dezvoltarea infrastructurii de transport transfrontalieră şi a infrastructurii TIC;
* Sprijin pentru dezvoltarea serviciilor de sănătate şi accesul la sănătate;
* Sprijin pentru activităţi comune de prevenire a dezastrelor naturale sau provocate de om, precum şi acţiuni comune în situaţii de urgenţă;
* Prevenirea şi lupta împotriva criminalităţii organizate şi cooperarea poliţienească.

Programul include atât proiecte selectate în urma unor apeluri competitive, cât şi proiecte mari de infrastructură aprobate în două etape de către Comitetul Comun de Monitorizare al Programului și Comisia Europeană, reprezentând 24,3 mil. Euro, respectiv 30% din alocarea ENI.

În noiembrie 2018 a fost primită aprobarea finală a Comisiei Europene pentru toate cele 4 proiecte depuse.

În cursul anului 2018 au fost închise două apeluri de proiecte, în valoare totală de 48,6 mil. Euro, fonduri ENI, reprezentând 60% din valoare totală ENI a programului, respectiv întreaga alocare disponibilă. În prezent are loc evaluarea aplicațiilor depuse in cadrul celor două apeluri de proiecte.

Până în prezent au fost semnate 3 contracte în valoare de 5,24 mil. Euro, fonduri externe nerambursabile.

Plățile efectuate până în acest moment însumează 1,33 mil. Euro fonduri externe nerambursabile.

**Programul operațional comun Bazinul Mării Negre 2014-2020[[27]](#footnote-27)** a fost aprobat oficial de ComisiaEuropeană prin decizia C(2015) 9187 din 18.12.2015 cu un buget total de 53,94 mil. euro din care 49,04 mil. fonduri externe nerambursabile.

Domeniile de finanțare au fost sintetizate în următoarele axe prioritare:

* Promovarea în comun a mediului de afaceri şi antreprenorialului în sectoarele turism şi cultură;
* Creșterea oportunităților de comerț transfrontalier şi modernizarea în domeniul agriculturii şi sectoarelor conexe, inclusiv acvacultură, industria alimentară şi industria agricolă;
* Îmbunătățirea sistemului de monitorizare în comun a mediului;
* Promovarea unei activități comune de conștientizare publică şi a unor acțiuni comune împotriva deșeurilor maritime și riverane.

Sumele cheltuite de la bugetul de stat pentru proiectele de cooperare teritorială europeană sunt esențiale pentru buna implementare a proiectelor de cooperare transfrontalieră, transnațională şi interregională aferente programelor ce fac parte din obiectivul cooperare teritorială europeană al politicii de coeziune a UE şi a proiectelor de cooperare transfrontalieră aferente politicilor de extindere şi vecinătate ale UE la care ia parte România.

Până în acest moment au fost semnate 25 de contracte (inclusiv Asistență Tehnică) în valoare de 19,6 mil. Euro, fonduri externe nerambursabile.

Plățile efectuate până în acest moment însumează 7,6 mil Euro fonduri externe nerambursabile (inclusiv avansuri).

**Programul de Cooperare Transfrontalieră ENI Ungaria-Slovacia-România-Ucraina 2014-2020** a fostaprobat oficial de Comisia Europeană cu un buget total de 81,35 mil. euro. Domeniile de finanţare cuprind următoarele axe prioritare:

* Promovarea culturii locale şi a istoriei cu accentuarea funcţiei de turism;
* Utilizarea durabilă a mediului în zona transfrontalieră - conservarea resurselor naturale, acţiuni de reducere a emisiilor de gaze cu efect de seră şi poluare a râurilor;
* Dezvoltarea infrastructurii de transport în vederea îmbunătăţirii mobilităţii persoanelor şi bunurilor;
* Dezvoltarea infrastructurii pentru tehnologiile de informare şi comunicare şi schimbul de informații;
* Sprijinirea activităților comune pentru prevenirea dezastrelor naturale şi antropice precum şi acțiuni comune în situațiile de urgenţă;
* Sprijin pentru dezvoltarea infrastructurii de sănătate.

Stadiul până în acest moment:

* Au fost lansate două apeluri de propuneri de proiecte în valoare totală de 44 milioane euro;
* În cadrul celei de-a doua întâlniri a Comitetului Comun de Monitorizare (24-25.04.2018, Košice, Slovakia) nu au fost selectate proiecte mari de infrastructură cu participare românească;
* În cadrul celei de-a treia întâlniri a Comitetului Comun de Monitorizare (12.07.2018, Baia Mare România) au fost selectate 35 de proiecte din care 24 cu participare românească.
* Al treilea apel se va lansa în perioada iunie-iulie 2019.

**B. FONDURI DIN POLITICA AGRICOLĂ COMUNĂ**

**1. Programul Național de Dezvoltare Rurală (PNDR)**

Programul Național de Dezvoltare Rurală 2014-2020 a fost adoptat de către Comisia Europeană prin Decizia de punere în aplicare a Comisiei nr. 3508 din 26.05.2015 de aprobare a Programului de Dezvoltare Rurală al României pentru sprijin din Fondul European Agricol pentru Dezvoltare Rurală, trasând prioritățile României pentru utilizarea celor aproximativ **9,4 miliarde euro** fondurile publice disponibile *(****8,1 miliarde euro*** *din bugetul* ***FEADR*** *și* ***1,3 miliarde euro*** *reprezentând* ***cofinanțarea națională****)*.

* 1. Alocarea financiară (FEADR) a PNDR 2014-2020, împărțită pe ani este următoarea:

*mil. euro*

|  |  |  |  |  |  |  |  |
| --- | --- | --- | --- | --- | --- | --- | --- |
| **2014** | **2015** | **2016** | **2017** | **2018** | **2019** | **2020** | **TOTAL** |
| 0,0 | 1.723,26 | 1.751,61 | 1.186,54 | 1.184,73 | 1.141,93 | 1.139,93 | 8.128,00 |

Alocarea FEADR este împărțită pe 6 priorități de dezvoltare rurală (PDR), conform PNDR 2014-2020:

*• PDR 1 ”Încurajarea transferului de cunoștințe și a inovării în agricultură, silvicultură și zonele rurale*” – această prioritate este programată prin prioritățile de la 2 la 6 (alocarea se regaseste in prioritatile 2-6);

• PDR 2: ”*Creșterea viabilității fermelor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor*” – alocare de 1.723,80 mil. euro;

* PDR 3: ”*Promovarea organizării lanțului alimentar, inclusiv a sectoarelor de prelucrare și comercializare a produselor agricole, a bunăstării animalelor și a gestionării riscurilor în agricultură*”- alocare de 993,74 mil. euro;
* PDR 4: ”*Refacerea, conservarea și consolidarea ecosistemelor legate de agricultură și silvicultură*” – alocare de 2.343,93 mil. euro;
* PDR 5: ”*Promovarea utilizării eficiente a resurselor și sprijinirea tranziției către o economie cu emisii reduse de carbon și rezistentă la schimbările climatice în sectoarele agricol, alimentar și silvic*” – alocare de 678,82 mil. euro;
* PDR 6: ”*Promovarea incluziunii sociale, a reducerii sărăciei și a dezvoltării economice în zonele rurale*”- alocare de 2.209,33 mil. euro.
* La alocările menționate mai sus, pe priorități de dezvoltare rurală, se adaugă alocarea pentru măsura de *Asistență tehnică* de 178,37 mil. euro.
  1. **Rata de absorbție PNDR 2014-2020**

Au fost efectuate plăți (FEADR și Buget de stat) în valoare publică de **5.099,02 mil. euro** *(conform declaraţiilor trimestriale de cheltuieli transmise în perioada 2016 - 2019-trim III, la care se adaugă plățile efectuate în octombie – decembrie 2019)*. Din această valoare, doar valoarea plăților efectuate din FEADR către beneficiarii tuturor măsurilor PNDR este de 4.458,22 mil. euro (grad de absorbție 54,9%).

Față de această sumă efectiv plătită, România a primit în anul 2015, respectiv 2016, din bugetul FEADR, suma de 325,12 mil. euro cu titlul de pre-finanțare în vederea asigurării bugetului necesar demarării și derulării Programului. Această sumă, se adaugă plăților efectuate și conduce la un **grad de absorbție FEADR de 58,9%** (plăți efectuate și pre-finanțare FEADR).

Menționăm că, plățile aferente angajamentelor bugetare se fac pe principiul N+3 iar cheltuielile sunt eligibile pentru finanțare din FEADR 2014-2020 până în anul 2023.

Până în prezent, sumele alocate din FEADR pentru anii 2015, 2016 și 2017 au fost pe deplin consumate, neexistând dezangajare.

* 1. ***Implementare PNDR 2014-2020***

Sunt active 44 de (sub)măsuri/componente/scheme, din care 37 sunt implementate de AFIR/AM PNDR, 6 măsuri de către APIA și o măsură de întărire a capacității administrative la nivelul autorităților responsabile de implementarea PNDR, respectiv Asistența tehnică.

**Pentru măsurile ce se desfășoară pe principiul depunerii de proiecte, urmare sesiunilor derulate în cei cinci ani de implementare, cumulat, numărul proiectelor depuse este de 65.122 proiecte cu o valoare publică 9.496,94 mil. euro.**

**Numărul proiectelor selectate pentru finanțare este de 38.140 în valoare publică de 5.233,20 mil. euro, din care au fost contractate 36.586 proiecte în valoare publică de 4.294,85 mil. euro. Pentru aceste contracte au fost efectuate plăți în valoare publică de 2.384,24 mil. Euro.**

**Detalierea pe sesiuni anuale se regăsește mai jos:**

**Sesiuni 2015**

**Depunere:** în perioada martie – decembrie 2015 s-a derulat prima sesiune anuală în cadrul a **15 submăsuri/componente** *(din cadrul măsurilor implementate de către AFIR)*, **licitându-se suma de 1.558,32 mil. euro**, fiind depuse 7.691 proiecte cu o valoare publică de 1.550,27 mil. euro.

**Selecție și contractare:** din proiectele depuse în sesiunea 2015, s-au selectat 4.364 proiecte în valoare publică de 903 mil. euro și s-au contractat 4.152 proiecte în valoare publică de 766,08 mil. euro, plățile efectuate fiind în valoare publică de 596,85 mil. euro.

**Sesiuni 2016**

**Depunere:** începând cu luna aprilie s-au lansat sesiuni de depunere a cererilor de finanțare pentru 24 submăsuri/componente/scheme (din cadrul măsurilor implementate de către AFIR), licitându-se suma de 1.685,25 mil. euro, fiind depuse 14.522 proiecte cu o valoare publică de 1.962,12 mil. euro.

**Selecție și contractare:** din proiectele depuse în sesiunea 2016, s-au selectat 9.686 proiecte în valoare publică de 1.358,57 mil. euro și s-au contractat 9.403 proiecte în valoare publică de 1.273,30 mil. euro, plățile efectuate fiind în valoare publică de 806,66 mil. Euro.

**Sesiuni 2017**

**Depunere:** începând cu luna februarie s-au lansat sesiuni de depunere a cererilor de finanțare 2017 pentru 24 submăsuri/componente/scheme (din cadrul măsurilor implementate de către AFIR), iar exclusiv pentru teritoriul ITI Delta Dunării s-au lansat sesiuni pentru 13 submăsuri, licitându-se suma de 2.382,73 mil. euro, fiind depuse 27.792 proiecte cu o valoare publică de 3.884,82 mil. euro (sesiunea aferentă submăsurii 19.2 a fost deschisă în data de 20 aprilie 2017 și se va închide în momentul epuizării fondurilor alocate).

**Selecție și contractare:** din proiectele depuse în sesiunea 2017, s-au selectat 18.074 proiecte în valoare publică de 2.010,75 mil. euro și s-au contractat 17.830 proiecte în valoare publică de 1.940,23 mil. euro. Plățile efectuate sunt în valoare publică de 893,31 mil. Euro.

**Sesiuni 2018**

**Depunere:** începând cu luna ianuarie, s-au lansat sesiuni de depunere a cererilor de finanțare 2018 pentru 16 submăsuri/componente/scheme (din cadrul măsurilor implementate de către AFIR), iar exclusiv pentru teritoriul ITI Delta Dunării s-au lansat sesiuni pentru 3 submăsuri, licitându-se suma de 822,40 mil. euro, fiind depuse 8.785 proiecte cu o valoare publică de 1.333,91 mil. euro.

**Selecție și contractare:** din proiectele depuse în sesiunea 2018, s-au selectat 4.445 proiecte în valoare publică de 617,15 mil. euro și s-au contractat 3.950 proiecte în valoare publică de 287,52 mil. euro, plățile efectuate fiind în valoare publică de 77,83 mil. Euro.

**Sesiuni 2019**

**Depunere:** începând cu luna ianuarie, s-au lansat sesiuni de depunere a cererilor de finanțare 2019 pentru 17 submăsuri/componente/scheme (din cadrul măsurilor implementate de către AFIR), iar exclusiv pentru teritoriul ITI Delta Dunării s-au lansat sesiuni pentru 2 submăsuri, licitându-se suma de 546,30 mil. euro, fiind depuse 6.332 proiecte cu o valoare publică de 765,82 mil. euro.

**Selecție și contractare:** din proiectele depuse în sesiunea 2019, s-au selectat 1.571 proiecte în valoare publică de 343,74 mil. euro și s-au contractat 1.251 proiecte în valoare publică de 27,72 mil. euro. Plățile efectuate sunt în valoare publică de 9,60 mil. Euro.

Suplimentar, prin procedura de tranziție, au fost transferate din PNDR 2007-2013 în PNDR 2014-2020, 19.763 proiecte cu o valoare publică de 424,07 mil. euro (valoarea rămasă de plătit în vederea finalizării acestor contracte). Pentru aceste proiecte au fost efectuate plăți în valoare de 265,68 mil. euro.

De asemenea, Programul Național de Dezvoltare Rurală conține și o componentă de plăți compensatorii pe suprafață, respectiv animale, care nu implică depunerea de proiecte. Implementarea se derulează pe bază de angajamente anuale/multianuale și ulterior depunerea de cereri de plata în cadrul Campaniilor anuale de depunere cereri la Agenția de Plăți și Intervenție pentru Agricultură (APIA). Pentru angajamentele asumate în cadrul acestor măsuri au fost efectuate plăți în valoare de 2.342,47 mil. euro.

În cadrul măsurilor suport, au fost contractate 9 proiecte în valoare publică de 3,90 mil. euro - submăsura 2.1 „Servicii de consiliere pentru fermieri, tinerii fermieri, microîntreprinderi si întreprinderile mici”, 121 proiecte în valoare publică de 12,61 mil. euro – măsura de Asistența Tehnică, 239 proiecte în valoare publică de 70,25 mil. Euro - submăsura 19.4 „Sprijin pentru cheltuieli de funcționare și animare” acordat GAL-urilor. Pentru aceste contracte au fost efectuate plăți în valoare publică de 147,92 mil. Euro (incluzând si cheltuielile directe din cadrul măsurii *Asistență Tehnică*).

În vederea facilitării accesului la capital pentru sectorul agricol, a fost semnat cu **Fondul European de Investiții,** în data de 28 noiembrie 2017 un contract în valoare publică de 93,88 mil. euro, ce vizează acordarea de credite pentru investiții în condiții avantajoase, pentru care au fost efectuate plăți în valoare publică de 46,94 mil. euro.

Conform raportării FEI, la sfârșitul lunii septembrie au fost acordate 190 credite în valoare publică de cca. 24,4 mil. euro.

În scopul maximizării absorbției și evitării riscului de dezangajare a sumelor disponibilizate pe parcursul implementării, a fost utilizat instrumentul de **“supracontractare”** la nivelul următoarelor submăsuri: *sM4.1-"Investiţii în exploatații agricole", sM4.1a-"Investiții în exploatații pomicole", sM4.2-"Sprijin pentru investiții în procesarea/marketingul produselor agricole", sM4.3-"Investiţii pentru dezvoltarea, modernizarea sau adaptarea infrastructurii agricole și silvice - infrastructura de acces agricolă", sM7.2- "Investiții în crearea și modernizarea infrastructurii de bază la scară mică și sM7.6-"Investiţii asociate cu protejarea patrimoniului cultural".*

Procentul de supracontractare aplicabil PNDR 2014-2020, este de maximum 20% din valoarea sumelor alocate în euro la nivel de măsură/submăsură.

Suma supracontractată a fost de **520,27 mil. euro** (256,87 mil. euro destinată beneficiarilor publici, respectiv 263,40 mil. euro destinată beneficiarilor privați).

**Perioada de programare 2021-2027**

Conform propunerii de Regulament al Parlamentului European și al Consiliului (COM(2018) 392 final) *de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul European de Garantare Agricolă (FEGA) și de Fondul European Agricol pentru Dezvoltare Rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 ale Parlamentului European și ale Consiliului, Anexa IX*, cuantumul total al sprijinului din partea Uniunii pentru tipurile de intervenții pentru dezvoltarea rurală pentru perioada 1 ianuarie 2021-31 decembrie 2027, pentru România este 6.758,52 mil. euro, iar pentru anul 2021 este de 965,50 mil. euro.

Precizăm că, Comisia a făcut publică **propunerea de regulament privind normele tranzitorii** pentru sprijinul din FEGA și FEADR în anul 2021. Scopul propunerii Comisiei privind normele tranzitorii este să ofere certitudine și continuitate în acordarea sprijinului fermierilor europeni și să asigure continuitatea sprijinului pentru dezvoltare rurală în perioada de tranziție, pentru acele state membre care au utilizat alocările FEADR 2014-2010, prin extinderea cadrului legal actual până ce noua politică PAC devine aplicabilă

**2. FONDUL EUROPEAN DE GARANTARE AGRICOLĂ (FEGA)**

**2.1. Principalele realizări în domeniul fondurilor europene FEGA în Campania 2018**

Agenţia de Plăţi şi Intervenţie pentru Agricultură (APIA) funcţionează în subordinea Ministerului Agriculturii şi Dezvoltării Rurale (MADR) si gestioneaza schemele de sprijin acordate fermierilor, finantate din:

FEGA – Fondul European de Garantare Agricola

FEADR – Fondul European pentru Agricultura si Dezvoltare Rurala (prin intermediul masurilor delegate din cadrul PNDR 2014 - 2020)

BN – Bugetul National

Ministerul Agriculturii si Dezvoltarii Rurale, prin Agentia de Plati si Interventie pentru Agricultura implementeaza **Fondul European de Garantare Agricola (FEGA)**.

Cele mai importante acte normative care reglementeaza acordarea sprijinului financiar pentru schemele de plăţi directe și ajutoarele naționale tranzitorii, care se aplică în agricultură în perioada 2015-2020, sunt urmatoarele:

* **O.U.G.nr. 3/2015** pentru aprobarea schemelor de plăţi care se aplică în agricultură în perioada2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, **cu modificarile si completarile ulterioare**;
* OMADR nr. 619/2015 pentru aprobarea criteriilor de eligibilitate, condițiilor specifice și a modului de implementare a schemelor de plăți prevăzute la art. 1 alin. (2) și (3) din Ordonanța de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, precum și a condițiilor specifice de implementare pentru măsurile compensatorii de dezvoltare rurală aplicabile pe terenurile agricole, prevăzute în Programul Național de Dezvoltare Rurală 2014-2020cu modificarile si completarile ulterioare;
* OMADR nr. 620/2015 privind aprobarea formularului-tip al cererii unice de plată pentru anul 2015 și a modului de aplicare a anumitor cerințe ale măsurilor compensatorii de dezvoltare rurală aplicabile în anul 2015 pe terenurile agricole prevăzute la art. 33 din Ordonanța de urgență a Guvernului nr. 3/2015 pentru aprobarea schemelor de plăți care se aplică în agricultură în perioada 2015-2020 și pentru modificarea art. 2 din Legea nr. 36/1991 privind societățile agricole și alte forme de asociere în agricultură, pentru anul 2015 cu modificarile si completarile ulterioare.

**Ajutoarele naționale tranzitorii** – ANT se acordă **în domeniul vegetal și zootehnic** în limitaprevederilor bugetare alocate Ministerului Agriculturii si Dezvoltarii Rurale.

FEGA este implementat prin gestiune partajată între statele membre și Uniune si finanțează cheltuieli care sunt efectuate în conformitate cu dreptul Uniunii, in conformitate cu prevederile Regulamentului.

**Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului**.

**ALOCARE FEGA – PLATI DIRECTE**

In Regulamentul delegat (UE) 2015/851 AL COMISIEI din 27 martie 2015 de modificare a anexelor II,

și VI la Regulamentul (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune este prevazut plafonul financiar alocat României din FEGA pentru platile directe, astfel:

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Alocare** |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  | **FEGA** |  |  | **2015** |  |  | **2016** |  |  | **2017** |  |  | **2018** |  |  | **2019** |  |  | **2020** |  | **TOTAL \*** |  |
|  | **plati** |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  | **directe** |  | 1,599,992,519 | |  | 1,772,469,000 | |  | 1,801,335,000 | |  | 1,912,150,000 | |  | 1,943,162,000 | |  | 1,903,195,000 | |  | 10,932,303,350 |  |
|  | **(EURO)** |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |

\*La plafoanele financiare din FEGA mentionate mai sus, se vor adauga si cele estimate pentru masuri de piata si comert exterior de aproximativ 400 mil. Euro pentru perioada 2015-2020

**Schemele de plăţi directe finantate din FEGA sunt următoarele:**

* schema de plată unică pe suprafaţă;
* plata redistributivă;
* plata pentru practici agricole benefice pentru climă și mediu;
* plata pentru tinerii fermieri;
* schemele de sprijin cuplat in sectorul vegetal si in sectorul zootehnic; schema simplificată pentru micii fermieri.

Beneficiarii plăţilor - sunt fermierii activi persoane fizice şi/sau persoane juridice care desfășoară o activitate agricolă în calitate de utilizatori ai suprafețelor de teren agricol si/sau deținători legali de animale, în conformitate cu legislația în vigoare. In categoria beneficiarilor de plati se incadreaza si cooperativele agricole, conform Legii 566/2004 a cooperatiei agricole, precum si grupurile de producatori care desfasoara activitate agricola.

In ceea ce priveste Campania 2018, APIA a autorizat la plata, din FEGA suma de **1,838 miliarde euro**, ceea ce reprezinta un procent de absorbtie **96,17 %** din plafonul financiar alocat Romaniei pentru plati directe, în Campania 2018 in suma de de **1,912 miliarde de euro**.

Plăţile se efectueaza la cursul de schimb de **4,6638 lei pentru un euro**, stabilit de către Banca Centrală Europeană în data de 28 septembrie 2018 şi publicat în Jurnalul Oficial al Uniunii Europene, seria C, nr. 351/04 din 01.10. 2018.

**In ceea ce priveste sumele rambursate de catre Comisia Europeana in anii financiari 2016, 2017, 2018 si 2019, urmare a solicitarii prin declaratiile lunare de cheltuieli, precizam faptul ca pana la aceasta data Comisia Europeana a rambursat suma de 6,89 miliarde euro.**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | | An financiar |  |  | Suma comunicata in decizie CE |  |
|  |  | |  |  | - euro- |  |
|  |  | |  |  |  |  |
| 2016 | | | |  | 1,509,929,433.56 | | |
| 2017 | | | |  | 1,772,508,497.61 | | |
| 2018 | | | |  | 1,768,957,065.95 | | |
|  | |  | |  |  | |  |
| 2019 | | | |  | 1,884,530,341.45 | |  |
|  |  | | Total | | 6,895,925,338.57 | |  |
|  |  | |  |  |  |  |  |

**3. Fondul European pentru Agricultura si Dezvoltare Rurala**

Agentia de Plati si Interventie pentru Agricultura implementeaza in baza acordurilor de delegare incheiate cu Agentia pentru Finantarea Investitiilor Rurale (AFIR) urmatoarele masuri finantate din FEADR:

* MĂSURA 08 - Investiții în dezvoltarea zonelor împădurite și în îmbunătățirea viabilității pădurilor – submasura 8.1 - Împăduriri şi crearea de suprafeţe împădurite
* MĂSURA 10 - Agro-mediu şi climă
* MĂSURA 11 – Agricultura ecologică
* MĂSURA 13 - Plăţi pentru zone care se confruntă cu constrângeri naturale sau cu alte constrângeri specifice
* Masura 14 (fosta masura 215)- Plati in favoarea bunastarii animalelor
* MĂSURA 15 – Servicii de silvo-mediu, servicii climatice și conservarea padurilor - 15.1 - Plăți pentru angajamente de silvo-mediu

Alocare FEADR + cofinantare Buget National: **3,59 miliarde euro**

**In campania 2018 au solicitat sprijin pentru masurile de dezvoltare rurala app. 400 mii fermieri (o cerere poate viza mai multe tipuri de plati).**

PLAFOANE ALOCATE DIN FEADR PENTRU PERIOADA DE PROGRAMARE 2014-2020 – MASURILE IMPLEMENTATE DE APIA IN BAZA DELEGARII PRIMITE DE LA AFIR\*

|  |  |  |  |  |
| --- | --- | --- | --- | --- |
| MASURA | Perioada de programare  2014 - 2020 | FEADR (euro) | BN (euro) | Total (euro) |
| 8 | Investiții în dezvoltarea zonelor împădurite și în îmbunătățirea viabilității pădurilor | 105,695,160 | 21,106,472 | 126,801,632 |
| 10 | Agromediu si clima | 909,964,916 | 159,037,358 | 1,069,002,274 |
| 11 | Agricultura ecologica | 200,686,161 | 35,030,067 | 235,716,228 |
| 13 | Plati pentru zone care se confrunta cu constringeri naturale sau alte constringeri specifice | 1,150,796,418 | 166,847,496 | 1,317,643,914 |
| 14 | Bunastarea animalelor | 687,938,706 | 88,469,900 | 776,408,606 |
| 15 | Servicii de silvomediu, servicii climatice și conservarea pădurilor | 58,415,000 | 11,732,754 | 70,147,754 |
| **TOTAL** | | **3,113,496,361** | **482,224,047** | **3,596,720,408** |

\* Plafoanele alocate sunt conform **Programului Național de Dezvoltare Rurală 2014-2020** – **versiunea** 9 transmisă oficial către Comisia Europeană spre analiză și aprobare în data de 23.01.2019

Din alocarea financiara de **3,59 miliarde euro**, APIA a solicitat prin intermediul declaraţiile anuale, anii financiari 2016, 2017, 2018 si 2019 suma de 1,59 miliarde euro.

|  |  |  |
| --- | --- | --- |
| An financiar | PNDR 2007-2013  (euro) | PNDR 2014-2020 (euro) |
| 2016 | 97,588,061.91 | 338,787,633.67 |
| 2017 |  | 513,783,019.10 |
| 2018 |  | 494,369,652.15 |
| 2019 |  | 246,380,098.79 |
| TOTAL | 97,588,061.91 | 1,596,320,403.71 |

Situatia defalcata pe masuri se prezinta astfel:

|  |  |  |  |  |  |
| --- | --- | --- | --- | --- | --- |
| An financiar | PNDR 2014-2020  (euro) | M10 - Agromediu și climă (euro) | M11 - Agricultură ecologică (euro) | M13 - Plăți pentru zone care se confruntă cu constrângeri naturale sau cu alte constrângeri specifice (euro) | M14 - Bunăstarea animalelor (euro) |
| 2016 | 338,787,633.67 | 41,343,388.88 | 8,377,434.73 | 206,971,753.24 | 82,095,056.82 |
| 2017 | 513,783,019.10 | 111,652,752.24 | 30,605,168.56 | 220,664,570.45 | 150,860,527.85 |
| 2018 | 494,369,652.15 | 97,957,866.38 | 25,469,617.06 | 215,900,557.11 | 155,041,611.60 |
| 2019 | 249,380,098.79 | 62,420,979.30 | 15,643,506.99 | 170,694,036.46 | 621,576.04 |
| **TOTAL** | **1,596,320,403.71** | **313,374,986.80** | **80,095,727.34** | **814,230,917.26** | **388,618,772.31** |

Agentia de Plati si Interventie pentru Agricultura a autorizat la plata in perioada 16 octombrie 2018 – 15 octombrie 2019 pentru masurile de dezvoltare rurala, Campania 2018, suma totală de **540,85 milioane euro.**

Menționăm că plăţile se efectuează la cursurile de schimb valutar stabilite de către Banca Centrală Europeană, astfel:

* 4,6585 lei pentru un euro, stabilit de către Banca Centrală Europeană în data de 29.12.2017 şi publicat în Jurnalul Oficial al Uniunii Europene, seria C, nr. 448/01 din 30.12.2017, pentru plăţile finanțate din FEADR (Fondul European Agricol pentru Dezvoltare Rurală).
* **Principalele realizari în anul 2019**

Masurile implementate de catre Agentia de Plati si Interventie pentru Agricultura au ca principal scop stimularea absorbtiei fondurilor europene, cu respectarea prevederilor comunitare si nationale in vigoare.

In continuare sunt prezentate cateva dintre masurile luate de APIA, pe parcursul anului 2017:

* + autorizarea si efectuarea platilor in avans catre fermierii beneficiari ai schemei de plata pe suprafata;
  + încheierea/prelungirea conventiilor de lucru incheiate intre APIA, fondurile de garantare in domeniul agriculturii si bancile comerciale in vederea eliberarii adeverintelor in cadrul diferitelor scheme de sprijin implementate, respectiv: SAPS, AXA II (PNDR), ajutoarele naţionale tranzitorii in sector zootehnic, platile pentru bunastarea animalelor (pasari si porcine);
  + incheierea de acorduri si protocoale cu institutii din tara si din strainatate;
  + Participarea la misiunile de audit ale Comisiei Europene, ale Curții Europene de Conturi, la întâlnirile bilaterale sau de conciliere;
  + activităţi de informare publica asupra măsurilor/schemelor de sprijin derulate din fonduri europene (FEGA - Fondul European de Garantare Agricolă şi FEADR -Fondul European Agricol pentru Dezvoltare Rurala) şi de la bugetul naţional;
  + organizarea de sesiuni de instruire a reprezentanţilor asociaţiilor profesionale din domeniul agriculturii şi de sesiuni de informare a fermierilor, acţiuni de tip caravană, prin centrele judeţene şi locale, în unităţile administrative-teritoriale;
  + realizarea, tipărirea, distribuirea/difuzarea de materiale de informare având secţiune specială cu privire la măsurile implementate de APIA;
  + postarea pe pagina web oficială a instituţiei - www.apia.org.ro, a materialelor de informare aferente Campaniei de primire a cererilor de sprijin pe suprafaţă, în cadrul secţiunii deschise special cu această ocazie, care s-a putut accesa din pagina de început.
  + participarea instituţiei la evenimente de informare publică sau promovare a constat în organizarea unor standuri proprii sau doar în prezenţa unor reprezentanţi ai Agenţiei în stand-urile unor organisme partenere, din cadrul MADR sau externe, cu ocazia evenimentelor de tipul târgurilor (internaţionale/naţionale) sau expoziţiilor;
  + activităţi de informare publică sau promovare au fost derulate şi în cadrul unor conferinţe, seminarii, simpozioane, colocvii de specialitate, întâlniri cu reprezentanţi ai primăriilor sau prefecturilor, producători sau asociaţii agricole etc., cu participarea specialiştilor APIA;
  + participarea cu stand propriu la Târgul internaţional de produse şi echipamente în domeniul agriculturii, horticulturii, viticulturii şi zootehniei – IndAgra 2017;
  + Identificarea prin mijloace electronice a parcelelor agricole din cadrul exploatației și a suprafețelor din angajamente.

Pentru creșterea gradului de accesare a Masurilor 10 si 11, in anul 2019 AM PNDR , APIA si AFIR a avut în vedere realizarea unei campanii ample de informare a potențialilor beneficiari ai măsurii, derulată prin intermediul diferitelor canale de comunicare, care a cuprins printre altele:

* + realizarea de materiale de informare publicate pe site-ul instituţiilor responsabile cu elaborarea şi implementarea măsurilor de mediu şi climă, pe portalul Rețelei Naționale de Dezvoltare Rurală,
  + publicarea unor comunicate de presă (preluate ulterior pe canalele media la nivel naţional şi regional) şi publicarea articolelor prin utilizarea instrumentelor social media,
  + informaţii furnizate prin formularul cererii unice de plată pe suprafaţă și Ghidul solicitantului. ( materiale ce au fost publicate in timp util pe site-ul gestionat de Agentia de Plati si Interventie pentru Agricultura).

În paralel, APIA a derulat caravane şi campanii de informare şi promovare înainte de demararea depunerii cererilor unice de plată.

* **Obiective in perioada 2020-2023**

**In ceea ce priveste perioada 2020-2023, principalul obiectiv al Agentiei este de a asigura o buna gestionare a fondurilor comunitare si nationale si de a veni in sprijinul fermierilor romani, asigurand astfel dezvoltarea sectorului agricol, a exploataţiilor vegetale si de crestere a animalelor, cu respectarea masurilor de protejare a mediului inconjurator, precum si valorificarea resurselor şi posibilităţilor naturale de care dispune România.**

Să menținem trendul ascendent al absorbției fondurilor europene și să încurajăm fermierii să mizeze pe agricultură prin accesarea cât mai multor forme de sprijin financiar.

Să contribuim în continuare, cu sprijinul şi în interesul fermierilor, la modernizarea şi eficientizarea agriculturii, la dezvoltarea satului românesc și la creșterea economiei în ansamblul ei, pe termen mediu şi lung, în România.

Calitatea produselor agricole europene, metodele de producţie utilizate, siguranţa alimentară şi proprietăţile nutritive ale acestora, producţia ecologică, rămân atuuri care pot susţine produsele agricole în competiţia cu cele obţinute în ţări terţe la preţuri mult mai scăzute şi calitate pe măsura costurilor de producţie.

Măsura de promovare a produselor agricole pe piaţa internă a Uniunii Europene şi pe pieţele ţărilor terţe la a cărei finanţare participă, alături de beneficiari, Comisia Europeană conţin instrumente destinate consolidării schimburilor comerciale, pătrunderii şi creşterii cotei de piaţă a produselor din Uniunea Europeană, inclusiv româneşti, pe pieţele ţărilor terţe, efectele benefice fiind cuantificate la nivel economic.

Politica Agricolă Comună (PAC) permite ca potenţialul sectorului agricol şi agroalimentar european să fie eliberat şi pus în valoare, pentru a contribui la Strategia Europa 2020 pentru o creştere inteligentă, durabilă şi favorabilă incluziunii, sprijinind agricultura ca sursă de siguranţă alimentară, de folosire sustenabilă a resurselor şi de dinamism pentru zonele rurale.

În calitate de instrument PAC, politica europeană de promovare pentru produsele agricole urmăreşte obiectivele reformei PAC până în 2020 şi, în special, stimularea competitivităţii agriculturii europene, atât pe piaţa internă, cât şi în ţările terţe, punând accentul pe următoarele obiective:

* Sporirea nivelului de conştientizare al consumatorilor în ceea ce priveşte meritele produselor agricole europene;
* Dezvoltarea şi deschiderea de noi pieţe pentru produsele agricole europene pe piaţa internă şi în ţările terţe;
* Sporirea eficacităţii şi eficienţei politicii, prin valorificarea mai eficientă a producţiei agricole europene şi prin consolidarea poziţiei acesteia pe diferitele pieţe existente.

1. **FONDUL EUROPEAN PENTRU PESCUIT SI AFACERI MARITIME**

**Alocare financiară anuală FEPAM:**

|  |  |  |  |
| --- | --- | --- | --- |
| **Anul de**  **alocare** | **Alocația principală**  **FEPAM** | **Contribuție Buget național**  **corespunzătoare maximă** | **Anul limită de cheltuire**  **a alocării** |
| 2015 | 46.465.937,00 | 15.488.645,67 | 2018 |
|  |  |  |  |
| 2016 | 23.594.150,00 | 7.864.716,67 | 2019 |
| 2017 | 23.976.562,00 | 7.992.187,33 | 2020 |
|  |  |  |  |
| 2018 | 24.534.471,00 | 8.178.157,00 | 2021 |
| 2019 | 24.702.232,00 | 8.234.077,33 | 2022 |
| 2020 | 25.148.019,00 | 8.382.673,00 | 2023 |
| **Total** | **168.421.371** | **56.140.457,00** |  |

**Angajamente bugetare la data de 06.12.2019:**

**CONCLUZII PRIVIND STADIUL IMPLEMENTĂRII POPAM 2014-2020**

* Au fost transmise către Comisia Europeană cereri de plată în valoare publică de 52.770.170,69

euro, din care contribuție UE 39.825.608,74 euro

Proiecte depuse: 575

Valoare totală eligibilă proiecte depuse: 1.897.713.999,75 lei

Contribuție UE proiecte depuse: 1.026.952.241,60 lei

Proiecte respinse:114

Valoare totală eligibilă proiecte respinse: 378.039.178,57 lei

Contribuție UE proiecte respinse: 177.921.307,06 lei

Proiecte aprobate: 428

Valoare totală eligibilă proiecte aprobate 1.203.704.358,25 lei

Contribuție UE proiecte aprobate: 627.817.358,78 lei

**CONTRACTE DE FINANŢARE CU BENEFICIARII =** 370

Valoare totală eligibilă CONTRACTE DE FINANŢARE CU BENEFICIARII: 1.021.921.707,23 lei

Valoare contribuție nerambursabilă CONTRACTE DE FINANŢARE CU BENEFICIARII: 660.918.734,54 lei

(din care contribuție UE: 514.839.907,21 lei)

din care:

Contracte reziliate: 19

Valoare totală eligibilă contracte reziliate: 84.816.748,30 lei (din care contribuție UE: 32.191.556,90 lei)

Contracte finalizate: 102

Valoare totală eligibilă contracte finalizate 274.177.825,37 lei (din care contribuție UE: 169.933.009,68 lei)

*\** *CONTRACTE FINALIZATE = finalizate sub aspectul duratei de execuție a proiectului, data menționată în contractul de finanțare*

Contracte în implementare: 249

Valoare totală eligibilă contracte în implementare: 662.927.133,56 lei

Plăți către beneficiari la data de 06.12.2019:

|  |  |  |  |  |  |
| --- | --- | --- | --- | --- | --- |
| **Prefinanțări (lei)** | | **Rambursări (lei)** | |  | **Rata de plată** |
|  |  |  |  | **Total (lei)** |
| **Contribuţie** | **Contributie** |  | **Contributie** |
| **Contribuţie UE** | **la beneficiar %** |
| **UE** | **națională** | **națională** |  |
|  |  |  |
|  |  |  |  |  |  |
| 21.721.271,94 | 7.240.424,02 | 205.694.138,23 | 63.357.658,89 | 298.150.529,59 | 27,86 |
|  |  |  |  |  |  |

**Gradul de angajare al sumelor alocate 2014-2020: 63,85%**

**Gradul de absorbție la data curentă (sume justificate de beneficiari): 25,15%**

**Sume încasate de la CE**

Prefinanțări primite de la CE = 12.548.609,83 euro.

|  |  |  |  |  |  |
| --- | --- | --- | --- | --- | --- |
| **Cheltuieli declarate de AM la** | | **Cheltuieli certificate de ACP** | | **Rambursări de** | **Rata de** |
| **AC (euro)** | | **(euro)** | | **la CE** | **absorbție** |
| **Valoare** | **Contribuţie UE** | **Valoare publică** | **Contribuţie UE** | **(euro)** | **efectivă** |
| **publică** |  |  |  |  | **(%)** |
|  |  |  |  |  |  |
| 53.337.045,15 | 40.001.161,45 | 52.770.170,69 | 39.825.608,74 | 35.843.047,87 | 22,97 |
|  |  |  |  |  |  |

|  |  |  |  |
| --- | --- | --- | --- |
| Sprijin total | | Cheltuieli certificate de ACP | Rambursări CE  26.850.034,09 euro |
| Contribuția FEPAM  (inclusiv rezerva de performanta) | Contrapartida națională (inclusiv rezerva de performanță) | Valoare totală eligibilă | Rata de absorbție  efectivă |
| EURO | EURO | EURO | (%) |
| 168.421.371,00 | 55.287.711,00 | 63.743.181,36 | 22,97 |

**Riscurile care pot interveni în perioada 2019-2020 în implementarea POPAM**

* lipsa disponibilităților financiare ale solicitanților/ beneficiarilor POPAM;
* beneficiarii privați, în speță pescarii comerciali, nu au venituri suficiente pentru susținerea unor investiții de tipul celor cofinanţate prin POPAM (veniturile acestora sunt limitate la cota de pescuit alocată pe autorizația de pescuit), rata de cofinanțare fiind de 50%. Pentru a intensifica informarea acestora cu privire la măsurile ce au fost prevăzute în legislația națională referitoare la plăți, AM va proceda la elaborarea unei fișe de prezentare a facilităților privind plata la factură și avansul de până la 50% din cuantumul sprijinului financiar nerambursabil și distribuirea acesteia pescarilor prin inspectorii ANPA;
* inoperabilitatea pe perioade semnificative a sistemului electronic de transmitere a datelor utilizat de DGP-AMPOPAM;
* interesul scăzut al autorităților publice locale pentru infrastructura portuară de pescuit, din cauza faptului că se poate finanța numai modernizarea infrastructurii existente, nu şi crearea de noi porturi de pescuit, locuri de debarcare sau centre de licitații deși sprijinul financiar pentru autorități publice este de 100%. În acest sens, AM a inițiat discuții cu autoritatea portuară din Constanța și cu organizațiile de pescari pentru identificarea unei posibile locații;
* întârzieri semnificative la nivelul MFE în operaționalizarea tuturor modulelor sistemului integrat de management SMIS2014+/MySMIS 2014;
* dificultăți ale beneficiarilor în operarea datelor în MySMIS 2014;
* disfuncționalități temporare ale sistemelor informatice MySMIS 2014, SMIS2014 ș.a.
* întârzierea/lipsa aprobării CE a modificării țintelor/operațiunilor sau realocărilor bugetare POPAM; -modificări frecvente ale cadrului legislativ și instituțional;
* birocrația excesivă.

1. **BUGET NATIONAL**

**⮚Ajutor de stat pentru achiziţionarea motorinei cu acciză redusă**- pentru anul 2019 s-a acordat 1,7964 lei/litru de motorină utilizată în efectuarea lucrărilor mecanizate din agricultură, respectiv în sectoarele vegetal, zootehnic şi îmbunătăţiri funciare, iar pentru anul 2020 se acordă 1,4185 lei/litru.

Justificare: 275,7 milioane litri x 1,7964 lei/litru = 495,256 mil. lei restant din 2019

355,2 milioane litri x 1,4185 lei/litru = 503,851 mil. lei

TOTAL 999,107 milioane lei

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Ajutor de stat pentru motorină | 209896,429 | 209896,500 |  | - |

**⮚Sprijin financiar acordat organizațiilor de producători din sectorul legume-fructe**

La cererea organizațiilor de producători care se află în regiuni cu un grad scăzut de organizare acestea pot beneficia de asistență financiară națională de maximum 80% din contribuţiile membrilor la fondul operațional. Acest sprijin financiar se acordă pentru cele 4 organizații de producători care implementează un program operațional aprobat de APIA.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Sprijin organizații din buget național | 650,000 | 700,000 | 750,000 | - |

**⮚Raport privind evaluarea progresului în realizarea obiectivelor strategiei naționale pentru programele operaționale implementate în sectorul legume-fructe în perioada 2013-2018**

În perioada 2013-2018 în România au fost efectuate plăți pentru 4 organizații de producători care au implementat programe operaționale, ce necesită a fi evaluate potrivit cerințelor art. 27 paragraf 4 din Regulamentul (UE) nr. 891/2017. Se va evalua și cadrul de mediu care a fost inclus în strategia națională pentru programele operaționale în sectorul legume-fructe.

Bugetul necesar (mii euro)

|  |  |  |  |  |  |
| --- | --- | --- | --- | --- | --- |
| **Specificare** | 2020 |  | estimări | | |
|  |  | 2021 | 2022 | 2023 |
| Întocmire raport evaluare | 9,500 |  | - | - | - |

**⮚ Sprijin acordat pentru asocierea în sectorul legumicol pentru sortarea, ambalarea, etichetarea legumelor produse în spații protejate**

Beneficiari sunt producătorii de legume în spații protejate în vederea creșterii valorii adăugate a producției, îmbunătățirea siguranței alimentare, informarea corectă a consumatorului și pentru realizarea unui comerț civilizat.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Asociere pentru sortarea, ambalarea, etichetarea legumelor produse în spații protejate | 55.000,000 | 55.000,000 |  | - |

⮚**Ajutoare naționale tranzitorii** (ANT) în sectorul vegetal si zootehnic, având ca scop creșterea veniturilor producătorilor agricoli.

Plafoanele maxime (mii euro) sunt prezentate în tabelul următor:

|  |  |  |  |  |
| --- | --- | --- | --- | --- |
| **Specificare** | **2020** | **2021** | **2022** | **2023** |
| ANT 1 -plata decuplată pe suprafață | 93831,650 | 85301,500 |  |  |
| ANT 2,3 -pl decuplată pt.in și cânepă pt fibră | 6,050 | 5,500 |  |  |
| ANT 4 -pl decuplată pt. tutun | 1656,200 | 1656,200 |  |  |
| ANT 5 - pl decuplat pt.hamei | 92,400 | 84,000 |  |  |
| ANT 6 pl. decuplată pt.sfecla de zahar | 1667,050 | 1515,500 |  |  |
| ANTZ 7 lapte de vacă-pl. decupl de producție | 20376,400 | 18524,000 |  |  |
| ANTZ 8 carne de vita și manzat- pl. decupl de producție | 85631,700 | 77847,000 |  |  |
| ANTZ 9 ovine si caprine femele- plata cuplată de producție | 42970,950 | 39064,500 |  |  |
| TOTAL | 246232,400 | 223998,200 |  |  |

Suma prevăzută să fie achitată în anul 2020 pentru anul 2019 este de 246.232,4 mii euro,

iar suma prevăzută să fie achitată în anul 2021 pentru anul 2020 este de 223.998,2 mii euro.

**⮚Ajutor de minimis pentru aplicarea programului de susţinere a produsului „tomate în spaţii protejate"**

Program aprobat prin Hotărârea Guvernului nr. 107/2019 - se acordă3.000 euro/beneficiar/anpentru fermierii care au cel puțin 1000 mp, obțin minimum 2 kg tomate/mp și comercializează producțiaîn perioadele ianuarie - 15 iunie şi/sau noiembrie - 20 decembrie inclusiv.

Pentru ciclul I de recoltă sunt 14398 fermieri iar pentru ciclul II 6538 fermieri.

Suma :3000 euro x 14.398 fermieri + 3000 euro x 6.538 fermieri = 62808,3 milioane euro

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Tomate în spații protejate | 62.808,300 | - | - | - |

**⮚Ajutor de minimis pentru aplicarea programului de susținere a producției de usturoi.** Cuantumul este de până la 13.950 lei/ha (contravaloarea a 3000 euro/ha), suprafața minimă eligibilă este de 0,3 ha iar cantitatea obținută este de minimum 3 kg/10 mp. Program aprobat prinHotărârea Guvernului nr. 108/2019.

Suma necesara pentru 1000 ha este 3.000 euro x 1000 ha = 3 milioane euro.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Usturoi | 3.000,000 | 3.000,000 | - | - |

**⮚ Programul de susţinere a crescătorilor de suine pentru activitatea de reproducţie** -schemă de ajutor de stat

Program aprobat prin Legea nr. 195/2018 cu modificările și completările ulterioare. Programul urmărește menținerea efectivelor de porci, asigurarea produselor din producție internă și reducerea importurilor, eficientizarea sectorului, creșterea interesului crescătorilor pentru dezvoltarea fermelor.

Un loc de cazare/reproducție se finanțează cu 4575 euro/loc .

-pentru anul 2020: 37.150 locuri noi de cazare/reproducție x 4575 euro/loc

-pentru anul 2021: 41.300 locuri noi de cazare/reproducție x 4575 euro/loc

Buget necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Susținerea crescătorilor de suine pentru activitatea de reproducţie | 170.000,000 | 189.000,000 | - | - |

**⮚Programul de susţinere pentru activitatea de reproducţie, incubaţie şi de creştere în sectorul avicol-** schemă de ajutor de stat aprobat prin Legea nr. 227/2018 cu modificările și completările ulterioare.

Programul urmărește menținerea efectivelor de păsări, asigurarea produselor din producție internă, creșterea interesului fermierilor pentru activitatea de creștere a păsărilor.

Un loc de cazare/reproductie/creștere/incubație se finanțează în medie cu 20 euro/loc.

-pentru anul 2020: 4500 mii locuri noi de cazare/reproductie/crestere/incubație x 20 euro/loc -pentru anul 2021: 5450 mii locuri noi de cazare/reproductie/crestere/incubație x 20 euro/loc

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Susținere reproducţie, incubaţie şi de creştere în sectorul avicol | 90.000,000 | 109.000,000 |  |  |

**⮚Achiziția Sistemului informatic integrat pentru sectorul zootehnic și sectorul vegetal**

Sistemul informatic integrat pentru sectorul zootehnic și sectorul vegetal – SIISZSV – este necesar pentru implementarea Legii nr. 195/2018privind aprobarea Programului de susținere a crescătorilor de suine pentru activitatea de reproducție, cu modificările și completările ulterioare și a Legii nr. 227/2018privind aprobarea Programului de susținere pentru activitatea de reproducție, incubație și de creștere în sectorul avicol, cu modificările și completările ulterioare, incluzând și module operative pentru sectorul zootehnie, pentru sectorul vegetal, date statistice, rapoarte, etc. Buget necesar pentru achiziție: 6,2 milioane lei.

Buget necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Sistemul informatic integrat pentru sectorul zootehnic și sectorul vegetal – SIISZSV | 1.302,521 | - | - | - |

Sistemul informatic integrat pentru sectorul zootehnic și sectorul vegetal – SIISZSV – este necesar pentru implementarea Legii nr. 195/2018privind aprobarea Programului de susținere a crescătorilor de suine pentru activitatea de reproducție, cu modificările și completările ulterioare și a Legii nr. 227/2018privind aprobarea Programului de susținere pentru activitatea de reproducție, incubație și de creștere în sectorul avicol, cu modificările și completările ulterioare, incluzând și module operative pentru sectorul zootehnie, pentru sectorul vegetal, date statistice, rapoarte, etc. Buget necesar pentru achiziție: 6,2 milioane lei.

⮚**Mentenanță Sistem informatic integrat pentru sectorul zootehnic și sectorul vegetal**

Buget necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Mentenanță Sistem informatic integrat pentru sectorul zootehnic și sectorul vegetal– SIISZSV | 102,000 | 102,000 | 102,000 | 102,000 |

**⮚Ajutor de minimis pentru aplicarea programului de susținere a crescătorilor de porci din rasele Bazna şi Mangaliţa în vederea producerii cărnii de porc -cuantum 250 lei/cap**

Program aprobat prin Hotărârea Guvernului nr. 9/2018.

Suma necesară pentru 19 mii capete purcei este: 19000 purcei x 250 lei/cap = 4,75 milioane lei

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Susținere crescători rasele Bazna și Mangalița | 1.000,000 |  | - | - |

**⮚ Ajutor de minimis pentru aplicarea programului de susținere a crescătorilor de ovine pentru comercializarea lânii** -2 lei/kg

Program aprobat prin Hotărârea Guvernului nr. 500/2017 cu modificările și completările ulterioare.

Se subvenționează cca. 7140 tone lână.

Suma necesară pentru subvenționarea a circa 7140 tone lână 2 lei/kg x 7140 tone= 14,28 milioane lei.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Comercializarea lânii | 3.000,000 | - | - | - |

**⮚ Programul național apicol 2020-2022**

Se subvenționează achiziționarea de medicamente, mătci, familii de albine, stupi și accesorii apicole.

Contribuție 50% din bugetul național; beneficiari: cca 53200 apicultori.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| PNA 2020-2022 | 5.248,731 | 5.251,043 | 5.246,276 |  |

**⮚Programul mierea în școli**

Programul urmărește stimularea consumului de miere polifloră românească și consumul responsabil de produse din sectorul apicol.

Beneficiari: cca 1,4 milioane copii, suma fiind de cca. 19,6 euro/copil/an.

Pentru anul 2020 bugetul este calculat pe 4 luni.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Mierea în școli | 13.720,000 | 27.500,000 |  |  |

**⮚Ajutor de stat în sectorul creşterii animalelor, în scopul îmbunătăţirii calităţii genetice** a efectivelor de animale şi implicit a potențialului de producţie la rasele de animale care au întocmite programe de ameliorare.

-pentru anul 2020: registru genealogic (340.707 cap bovine x 30 lei/cap + 1.735.073 cap ovine și caprine x 10 lei/cap) + controlul oficial al producției (bovine lapte 310.200 cap x 80 lei/cap + 30.507 cap bovine carne x 30 lei/cap + 1.574.300 cap ovine x 11,5 lei/cap + 160.773 caprine x 14,8 lei/cap)= 73,785 milioane lei.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  |  | **2021** | **2022** | **2023** |
| Înfiinţarea şi menţinerea registrelor genealogice | 15.500,000 | 16.275,000 | 17.088,750 | - |

**⮚ Ajutor de stat pentru neutralizarea deşeurilor de origine animală.**

Suma necesară: 85.150 tone subproduse x 0,9 lei/tonă= 76.635 mii lei

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Ecarisare | 16.100,000 |  | - | - |

Sumele au fost prevăzute pentru colectarea animalelor moarte din gospodăriile populației.

**⮚Amenajamente pastorale**

Prin Ordonanţa de urgenţă a Guvernului nr. 34/2013 a fost reglementată administrarea pajiștilor prin amenajamente pastorale, iar fondurile necesare pentru realizarea amenajamentelor pastorale ale suprafeţelor de pajişti permanente se asigură de la bugetul de stat, prin bugetul Ministerului Agriculturii şi Dezvoltării Rurale.

Elaborarea proiectelor de amenajament pastoral se face pentru fiecare UAT pentru îmbunătăţirea calităţii şi productivităţii pajiştilor, creșterea capacității de pășunat, menținerea suprafețelor eligibile de pajiști conform tratatului de aderare a României și a menținerii absorbției fondurilor europene.

Sumele necesare în acest program sunt utilizate pentru realizarea studiilor pedologice şi agrochimice, a planului de fertilizare și pentru stabilirea măsurilor agro-pedo-ameliorative prevăzute în proiectul de amenajament pastoral.

Amenajamentele pastorale asigură menținerea suprafețelor de pajiști, creșterea capacității de pășunat, creşterea numerică a efectivelor şi productivitatea pe animal, calitatea producţiilor obţinute, în special al celor de carne şi lapte, precum şi o eficienţă economică în realizarea şi valorificarea acestora.

Suma necesară 1.489.506 ha x14,77 euro/ha =22 milioane euro

Buget (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Amenajamente pastorale | 22.000,000 | 22.000,000 | - | - |

**⮚ Ajutor de minimis pentru submăsura de promovare a vinurilor în țări terțe, aferentă Programului național de sprijin în sectorul vitivinicol 2019-2023**

Se preconizează finanțarea a 10 programe de promovare x limita maxima admisa pentru minimis, respectiv 200 mii euro/program, cf Reg. (UE) nr. 1407/2013 = 2 milioane euro. Programele de promovare se pot implementa pe durata a maximum 3 ani.

Buget (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Promovare vinuri în țări terțe | 2.000,000 |  | - |  |

**⮚ Cheltuieli ocazionate cu analiza probelor de sol/produse din sectorul agricultură ecologică**

Prin Ordonanța nr. 5/2016 pentru completarea Ordonanţei de urgenţă a Guvernului nr. 34/2000 privind produsele agroalimentare ecologice s-a prevăzut posibilitatea capersonalul cu atribuţii de inspecţie din cadrul Ministerului Agriculturii şi Dezvoltării Rurale ce desfășoară activitate de inspecție, să preleveze probe de sol, plante şi din produsele agroalimentare ecologice ale operatorilor înscrişi în sistemul de agricultură ecologică, în baza sesizărilor/notificărilor transmise către Ministerul Agriculturii şi Dezvoltării Rurale sau în baza sesizărilor din oficiu, după caz.

Pentru analiza probelor prelevate pe parcursul inspecției, Ministerul Agriculturii şi Dezvoltării Rurale va desemna laboratoare de referinţă.

Pentru anii 2020, 2021 și 2022 se estimează un buget de 1 milion lei/an.

Buget (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
|  |  |  |  |
| Analiza probelor de sol/produse din sectorul agricultură ecologică | 210,084 | 210,084 | 210,084 |  |

**⮚Mentenanța și dezvoltarea sistemului informatic pentru agricultura ecologică**

Sistemul își propune să ofere o aplicație pentru gestiunea documentelor și a proceselor aferente sistemului de agricultură ecologică. Aplicația cuprinde o colecție de interfețe pentru culegerea informațiilor de la utilizatori, un mecanism de modelare a proceselor aferente documentelor care să cuprindă acțiuni precum creare, modificare, validare, închidere document.

Totodată, prin sistemul informatic SII-AE se asigură fluxul informațional între toți factorii implicați în sistemul de agricultură ecologică, respectiv organismele de control, direcțiile pentru agricultură, structura responsabilă în domeniul inspecțiilor tehnice și structura responsabilă cu elaborarea politicilor în domeniul agriculturii ecologice din cadrul Ministerului Agriculturii și Dezvoltării Rurale. Necesar derulării acordului cadru :1.639,176 mii lei pe 4 ani.

Buget (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| Mentenanță sistem informatic AE | 86,100 | 86,100 | 86,100 | 86,100 |

**⮚ Schema de garantare a finanţărilor acordate de instituţiile finanţatoare pe baza certificatelor de depozit.**

Se preconizează depozitarea cantității de 100 mii tone semințe de consum, în valoare de 70.000 mii lei pentru care se solicită certificate de depozit și se accesează credite bancare;

Suma necesara: 7 milioane lei

Buget (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Garantare finanțări depozitare semințe de consum | 1.470,588 | 1.470,588 |  |  |

⮚ **Planul sectorial pentru cercetare-dezvoltare** 2019-2022 din domeniul agricol şi de dezvoltare rurală al Ministerului Agriculturii şi Dezvoltării Rurale, aprobat prin Ordinul nr 341/2019

Sume necesare: 50 mil. lei în anul 2020, 38 mil. lei în anul 2021 si 25 milioane lei în anul 2022.

Buget necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2022** | **2022** | **2023** |
| Planul sectorial C-D al MADR | 10.504,202 | 7.983,193 | 5.252,101 |  |

Planul sectorial cuprinde tematici de cercetare în domeniile culturii plantelor de câmp, horticulturii, zootehniei, pajiștilor, industriei alimentare, resurselor pedologice și îmbunătățirilor funciare și își propune să găsească rezolvări şi să ofere soluţii adaptate condiţiilor agro-eco-climatice regionale specifice, care să corespundă  stadiului actual de dezvoltare rurală a României. Fermierii au acces la soluţiile inovative de adaptare a tehnicilor şi tehnologiilor de cultură şi de creştere a animalelor, astfel ca exploataţiile agricole să obțină randamente sporite și rezultate economice îmbunătățite prin tehnologii specifice agriculturii durabile.

**⮚ Cheltuieli pentru pregătirea recensământului general agricol (RGA) 2020**

Sumele sunt necesare pentru: salarizarea de către MADR a personalului care participă la efectuarea a RGA 2020, indemnizații recenzori, recenzori șefi și coordonatori, indemnizații delegare, bunuri și servicii, inclusiv TVA.

Sume necesare

-pentru anul 2020: 21.542,21 mii lei

-pentru anul 2021: 179.410,20 mii lei

Buget necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| **RGA 2020** | 4.525,674 | 37.691,218 |  | - |

**⮚Plata cotizațiilor și a serviciilor lingvistice pentru organizațiile naționale afiliate la organizațiile europene**

Măsura aprobată prin Legea nr. 52/2015, cu modificările și completările ulterioare.

Se decontează cotizațiile și maximum 30% din valoarea cotizațiilor pentru serviciile de traducere, în contravaloare de 2.895 mii lei/an.

Buget necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
|  | **2021** | **2022** | **2023** |
| **Cotizații si servicii lingvistice** | 616,000 | 616,000 |  | - |

**⮚Finanțare investiții specifice și cheltuieli materiale necesare funcționării liceelor tehnologice cu profil preponderent agricol**

Program în conformitate cu prevederile Legii nr. 57/2019 pentru completarea Legii educației naționale nr. 1/2011.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Finanțare investiții licee tehnologice cu profil preponderent agricol | 53.781,512 | 42.016,806 | 36.974,790 | 33.613,446 |

Fundamentarea resurselor financiare necesare pentru anul 2020 are în vedere:

Număr licee tehnologice cu profil preponderent agricol (58) x suma/liceu (4.414 mii lei) = 256.000 mii lei.

Sumele estimate penru anii 2021-2023 sunt 200 milioane lei, 176 milioane lei și 160 milioane lei respectiv.

Programul de susținere financiară a liceelor se implementează permanent, începând cu anul 2020.

⮚**Camere agricole**

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Înființare, funcționare Camere Agricole | 47.225,378 | 25.504,200 | 14.244,000 |  |

***Sprijin FEGA alocat temporar din bugetul național***

⮚ **Scheme de plăți directe**

Conform anexei II din Regulamentul (UE) nr 1307/2013 (pentru anul 2020) și a anexei IV din propunerea de *Regulament al Parlamentului European și al Consiliului de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 ale Parlamentului European și ale Consiliului,* care în prezent este supusă discuțiilor și negocierilor, plafoanele acordate României pentru plățile directe sunt:

Buget necesar (mii euro)-plați pentru campaniile 2020 și în continuare

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Plafoane plăți directe | 1.903.195,000 | 1.856.172,601 | 1.883.211,603 | 1.910.250,604 |

**⮚Sprijin financiar acordat organizațiilor de producători din sectorul legume-fructe**

Sprijinul financiar se acordă pentru 4 organizații de producatori în baza programului operațional, în cadrul căruia s-au prevăzut diferite măsuri investiționale, pe o durată de 3 până la 5 ani. Nivelul sprijinului este de 50% (până la 60%) din cheltuielile pentru finanțarea programului operațional, dar nu mai mult de 4,1% (+0.5% pentru măsurile de gestionare a crizelor) din producţia comercializată în perioada de referinţă (n-2).

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Sprijin organizații din fonduri europene | 2.000,000 | 2.500,000 | 3.000,000 | - |

**⮚Cofinanțare Programul național apicol**

50% din FEGA pentru cca 53200 apicultori

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Măsuri PNA | 5.248,731 | 5.251,043 | 5.246,276 | - |

⮚ **Programul național de sprijin în sectorul vitivinicol**

Se acordă sprijin pentru următoarele măsuri: promovarea vinurilor, restructurarea și reconversia podgoriilor, asigurarea recoltei, investiții -altele decât cele finanţate prin PNDR –și distilarea subproduselor.

Bugetul necesar (mii euro)

|  |  |  |  |  |
| --- | --- | --- | --- | --- |
| **Specificare** | **2020** | **estimări** | | |
| **2021** | **2022** | **2023** |
| Măsuri PNV | 47.700,000 | 45.844,000 |  | - |

Studii pedologice şi agrochimice şi finanţarea Sistemului naţional de monitorizare sol-teren pentru agricultură, în conformitate cu prevederile *Ordinului 278/2011 privind aprobarea Programului național privind realizarea Sistemului național de monitorizare sol-teren pentru agricultură, a Normelor de conținut pentru studiile pedologice și agrochimice elaborate în vederea realizării și reactualizării periodice a Sistemului județean de monitorizare sol-teren pentru agricultură și a realizării Sistemului național de monitoring al calității solului în rețeaua de profile 8x8 km și bazele de date aferente, a Metodologiei privind realizarea și reactualizarea Sistemului județean de monitorizare sol-teren pentru agricultură și a Sistemului național de monitoring al calității solului în rețeaua de profile 8x8 km și a bazelor de date aferente, a Normelor de conținut privind realizarea Sistemului național de monitoring al calității solului în rețeaua de profile 8x8 km și a Bazei de date aferente rețelei de profile 8x8 km, precum și realizarea bazei de date la nivel național aferente Sistemului județean de monitorizare sol-teren pentru agricultură și a Modului de finanțare a Sistemului județean de monitorizare sol-teren pentru agricultură, a Sistemului național de monitoring al calității solului în rețeaua de profile 8x8 km, precum si a bazelor de date aferente*, respectiv*:*

***Buget (mii lei)***

|  |  |  |  |
| --- | --- | --- | --- |
| **Specificare** | **2020** | **Sume aprobate prin OMADR nr. 278/2011** | |
|  | **2021** | **2022** |
| OSPA | 43.908 | 43.908 | 43.908 |
| ICPA | 1.828 | 1.828 | 1.828 |

**II.Dezvoltarea sistemului informatic** necesar înregistrării și prelucrării datelor, realizării unei baze de date privind circulația terenurilor agricole, schimbarea destinației și/sau categoriei de folosință a terenurilor agricole, gestionării informațiilor din domeniului îmbunătățirilor funciare și alte componente necesare evidențierii suprafețelor de teren cu destinație agricolă, precum și asigurarea mentenanței.

Totodată, prin sistemul informatic se asigură fluxul informațional între toți factorii implicați în domeniile fondului funciar, circulației terenurilor agricole și îmbunătățirilor funciare, direcțiile pentru agricultură județene, structura se specialitate din cadrul MADR.

**Buget (mii euro)**

|  |  |  |  |
| --- | --- | --- | --- |
| **Specificare** | **2020** | **estimări** | |
|  | **2021** | **2022** |
| Sistem informatic și mentenanță | 550.000 | 150.000 | 150.000 |

Calculele estimative sunt efectuate pentru 1 euro=4,76 lei

**Contribuţia României la bugetul UE**

Potrivit angajamentelor asumate prin Tratatul de aderare a Republicii Bulgaria şi a României la Uniunea Europeană ratificat prin Legea nr. 157/2005, România, în calitate de stat membru, participă la finanţarea bugetului Uniunii Europene potrivit regulilor UE unitare care sunt direct aplicabile de la data aderării. Astfel, începând cu 1 ianuarie 2007, România asigură plata contribuţiei sale pentru finanţarea bugetului Uniunii Europene în cadrul sistemului resurselor proprii ale bugetului UE.

Începând cu anul 2014 sistemul resurselor proprii ale Uniunii Europene este reglementat prin Decizia nr. 2014/335/CE, Euratom, aceasta fiind publicată, atât în original (EN) cât şi toate limbile oficiale ale statelor membre (inclusiv în limba română), în Jurnalul Oficial al Uniunii Europene nr. L 168 din 07.06.2014 (p. 105-111 pentru versiunea in limba română).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Contribuţia României la bugetul Uniunii Europene pentru anul 2020 şi estimarea pentru anii 2021-2023** | | | | | | | | |
|  | | | | |  | |  | |
|  |  |  |  |  | | mii LEI | |
| **Cod** | **Denumirea** | **2020** | **2021** | **2022** | | **2023** | |
| **55.03.01** | Contributii din taxe vamale | 978.500,0 | 978.500,0 | 978.500,0 | | 978.500,0 | |
| **55.03.03** | Contribuţii din sectorul zaharului | 0,0 | 0,0 | 0,0 | | 0,0 | |
|  | ***Total contributii din resurse proprii tradiţionale*** | **978.500,0** | **978.500,0** | **978.500,0** | | **978.500,0** | |
| **55.03.04** | Contributii din resursa TVA | 1.147.001,0 | 1.147.001,0 | 1.147.001,0 | | 1.147.001,0 | |
| **55.03.05** | Contribuţii pentru corectia/rabatul acordat Marii Britanii | 570.109,1 | 570.109,1 | 570.109,1 | | 570.109,1 | |
| **55.03.06** | Contributii din resursa VNB | 6.704.557,8 | 7.004.557,8 | 7.004.557,8 | | 7.004.557,8 | |
| **55.03.10** | Contributii pentru reducerile în favoarea Danemarca, Austria, Ţărilor de Jos şi Suediei | 72.038,1 | 72.038,1 | 72.038,1 | | 72.038,1 | |
|  | **Total contributii din resurse proprii** | **9.472.206,1** | **9.772.206,1** | **9.772.206,1** | | **9.772.206,1** | |
| **55.03.07** | Contributii suplimentare si neprevazute | 248.900,0 | 248.900,0 | 248.900,0 | | 248.900,0 | |
|  | rezerve pentru acoperirea diferentelor calculate la soldurile TVA si VNB | 0,0 | 0,0 | 0,0 | | 0,0 | |
|  | DAB5/2019 | 248.900,0 | 248.900,0 | 248.900,0 | | 248.900,0 | |
| **55.03** | ***Contributia Romaniei la bugetul UE*** | **9.721.106,1** | **10.021.106,1** | **10.021.106,1** | | **10.021.106,1** | |
|  |  | *2.034.578,1* | *2.334.578,1* | *2.334.578,1* | | *2.334.578,1* | |
|  | Produsul Intern Brut \*) | 1.129.200.000,0 | 1.217.400.000,0 | 1.306.700.000,0 | | 1.395.200.000,0 | |
|  | Contributia Romaniei privind resursele proprii la bugetul UE, ca pondere in PIB (%), inclusiv contributii suplimentare si neprevazute | 0,86 | 0,82 | 0,77 | | 0,72 | |
|  |  |  |  |  | |  | |
| \*) CNSP - Prognoza de toamna - 2019 | |  |  |  | |  | |

Aceste sume pot suferi modificări, întrucât, pe de o parte, potrivit procedurilor UE, se vor efectua ajustări tehnice automate ale indicatorilor stabiliţi în cadrul reuniunii ACOR-Previziuni, la momentul apariţiei noilor indicatori macroeconomici estimaţi de Comisia Europeană, iar pe de altă parte, nivelul contribuţiei tuturor Statelor Membre, deci şi a României, se va modifica în funcţie de negocierile la nivel UE în ceea ce priveşte volumul total al bugetului Uniunii Europene.

Menționăm că pentru anii 2021 și 2022 pot apărea modificări substanțiale, dintre care, la acest moment, pot fi prevăzute următoarele:

* BREXIT – acoperirea golului rămas în urma retragerii UK din UE (echivalentul contribuției UK la bugetul UE sau altă sumă în funcție de rezultatul acordului din martie 2019);
* Cadrul Financiar Multianual 2021-2027 – aflat, încă, în proces de negociere, așteptându-se ca finalizarea acestuia să se facă în anul 2020. Factorii care influențează cuantumul contribuției RO la bugetul UE sunt:
  + Noile resurse proprii – vor genera modificări ale ponderii contribuției RO la bugetul UE în totalul Resurse proprii;
  + Creșterea plafonului de finanțare a bugetului UE prin sistemul de resurse proprii;
  + Alte influențe din Piața Internă și Internațională.

**Estimarea contribuţiei României la Fondul European de Dezvoltare pentru perioada 2020 – 2023**

Prin Legea nr. 16/2008, România a aderat la Acordul, semnat la Luxemburg la 25 iunie 2005, de modificare a Acordului de parteneriat dintre membrii grupului statelor din Africa, Caraibe şi Pacific, pe de o parte, şi Comunitatea Europeană şi statele membre, pe de altă parte, semnat la Cotonou la 23 iunie 2000. În acest context, din 2011, România contribuie la cel de-al 10-lea și cel de-al 11-lea Fond European pentru Dezvoltare (FED 10 și FED 11).

În tabelul de mai jos este prezentată estimarea contribuției României la FED pentru perioada 2020-2023:



Aceste sume pot suferi modificări în funcţie de deciziile luate la nivel UE, cu privire la necesarul de fonduri pentru plăţile către statele ACP.

**Poziţia financiară netă a României în relaţia cu bugetul UE**

|  |  |  |  |
| --- | --- | --- | --- |
| **Evoluţia fluxurilor financiare dintre România şi Uniunea Europeană ( BALANŢA FINANCIARĂ NETĂ)** | | | |
| **la 31.10.2019** | | | |
| **Sume primite în CFM\*) 2007-2013** |  |  | **milioane euro** |
| Denumire | Realizat 2007 - 2018 | Realizat 2019  (execuţia la  31.10.2019) | Realizat  2007-2019 (execuţia la  31.10.2019) |
| **I. SUME PRIMITE DE LA BUGETUL UE** (A+B) | **37,072.66** | **-392.79** | **36,679.87** |
| ***A. Fonduri de pre-aderare*** | **2,718.20** | **33.78** | **2,751.98** |
| ***B. Fonduri post-aderare,*** *din care:* | **34,354.46** | **-426.57** | **33,927.89** |
| ***i)*** Avansuri | 4,217.07 | -561.57 | 3,655.51 |
| ***ii)*** Rambursari (inclusiv FEGA) | 30,137.39 | 135.00 | 30,272.39 |
| **B1. Fonduri structurale si de coeziune (FSC),** din care: | **17,254.26** | **8.51** | **17,262.77** |
| **a)** Avansuri din FSC | 2,125.81 | 0.00 | 2,125.81 |
| **b)** Rambursari din FSC | 15,128.45 | 8.51 | 15,136.96 |
| **B2. Fonduri pentru dezvoltare rurala si pescuit (FEADR+FEP),** din care: | **7,734.02** | **-435.09** | **7,298.93** |
| **a)** Avansuri (FEADR+FEP) | 593.88 | -561.58 | 32.30 |
| **b)** Rambursari (FEADR+FEP) | 7,140.15 | 126.49 | 7,266.63 |
| **B3. Fondul European pentru Garantare Agricola (FEGA)** | 7,658.82 | 0.00 | 7,658.82 |
| **B4. Altele (post-aderare),** din care: | **1,707.36** | **0.01** | **1,707.37** |
| ***a)*** Avansuri | 1,497.39 | 0.01 | 1,497.40 |
| ***b)*** Rambursari | 209.97 | 0.00 | 209.97 |
| **Sume primite în CFM 2014-2020** |  |  | **milioane euro** |
| Denumire | Realizat 2014 - 2018 | Realizat 2019  (execuţia la  31.10.2019) | Realizat  2014-2019 (execuţia la  31.10.2019) |
| **I. SUME PRIMITE DE LA BUGETUL UE** (A+B+C+D) | **13,057.68** | **4,410.33** | **17,468.01** |
| ***i)*** Avansuri | 1,937.16 | 300.71 | 2,237.86 |
| ***ii)*** Rambursari (inclusiv FEGA) | 11,120.52 | 4,109.62 | 15,230.15 |
| **A. Fonduri structurale si de coeziune (FSC),** din care: | **4,124.46** | **1,805.31** | **5,929.76** |
| **a)** Avansuri din FSC | 1,542.07 | 276.10 | 1,818.17 |
| **b)** Rambursari din FSC | 2,582.39 | 1,529.21 | 4,111.60 |
| **B. Fonduri pentru dezvoltare rurala si pescuit (FEADR+FEPAM),** din care: | **3,405.59** | **591.88** | **3,997.47** |
| **a)** Avansuri (FEADR+FEPAM) | 335.81 | 1.86 | 337.67 |
| **b)** Rambursari (FEADR+FEPAM) | 3,069.79 | 590.02 | 3,659.80 |
| **C. Fondul European pentru Garantare Agricola (FEGA)** | **4,782.06** | **1,830.68** | **6,612.74** |
| **D. Altele (post-aderare),** din care: | **745.57** | **182.47** | **928.04** |
| ***a)*** Avansuri | 59.28 | 22.75 | 82.03 |
| ***b)*** Rambursari | 686.29 | 159.72 | 846.01 |
| **Sume plătite în perioada 2007-2018** |  |  | **milioane euro** |
| Denumire | Realizat 2007 - 2018 | Realizat 2019  (execuţia la  31.10.2019) | Realizat  2007-2019 (execuţia la  31.10.2019) |
| **II. SUME PLATITE CATRE BUGETUL UE** | **16,959.80** | **1,872.35** | **18,832.15** |
| **C. Contributia României la bugetul UE** | **16,545.50** | **1,843.71** | **18,389.22** |
| **D. Alte contribuții** | **414.29** | **28.64** | **442.93** |
| **SOLD - CFM 2007-2013 + CFM 2014-2020** |  |  | **milioane euro** |
| Denumire | Realizat 2007 - 2018 | Realizat 2019  (execuţia la  31.10.2019) | Realizat  2007-2019 (execuţia la  31.10.2019) |
| **I. SUME PRIMITE DE LA BUGETUL UE** (A+B) | **50,130.34** | **4,017.55** | **54,147.88** |
| A. SUME PRIMITE DE LA BUGETUL UE din CFM 2007-2013 | 37,072.66 | -392.79 | 36,679.87 |
| B. SUME PRIMITE DE LA BUGETUL UE din CFM 2014-2020 | 13,057.68 | 4,410.33 | 17,468.01 |
| **II. SUME PLATITE CATRE BUGETUL UE** | **16,959.80** | **1,872.35** | **18,832.15** |
| **III. SOLDUL FLUXURILOR = I - II** | **33,170.54** | **2,145.19** | **35,315.73** |
| \*) Cadrul financiar multianual |  |  |  |

**4.9 DATORIA PUBLICĂ ŞI FINANȚAREA DEFICITULUI BUGETAR**[[28]](#footnote-28)

***Datoria guvernamentală (conform metodologiei UE)***

Datoria guvernamentală bruta, conform metodologiei UE, s-a situat la sfârşitul anului 2018 la un nivel de 35,0% din PIB[[29]](#footnote-29), net inferior plafonului de 60% stabilit prin Tratatul de la Maastricht, în timp ce nivelul datoriei guvernamentale nete (reprezentând datoria guvernamentală brută minus activele financiare lichide)[[30]](#footnote-30) a reprezentat 27,6% din PIB. La sfârşitul lunii octombrie 2019, datoria guvernamentală a reprezentat 36,9 % din PIB[[31]](#footnote-31), din care datoria internă a reprezentat 19,2 % din PIB, iar datoria externă a fost de 17,7 % din PIB, iar pentru sfârșitul anului 2019 datoria guvernamentală se estimează că va fi de 36,4% din PIB.

La prognoza nivelului datoriei guvernamentale în PIB s-a avut în vedere și datoria contractată în nume propriu de companiile reclasificate în sectorul administrație publică la sfârșitul lunii octombrie 2019 de 0,1% în PIB, nivel care a fost extrapolat pe întreaga perioadă de analiză.

Pe termen mediu (2020 – 2022) datoria guvernamentală brută se va situa sub 40,0% din PIB în timp ce datoria guvernamentală netă nu va depăşi 33,0% din PIB.

***Datoria guvernamentala conform metodologiei UE (%PIB)***

*Sursa: MFP*

Factorii care vor determina nivelul datoriei publice conform metodologiei UE, pe termen mediu sunt prezentati în tabelul de mai jos:

|  |  |  |  |  |  |  |
| --- | --- | --- | --- | --- | --- | --- |
| **% DIN PIB** | **CODUL SEC** | **2018** | **2019**  **est.** | **2020**  **prog.** | **2021**  **prog.** | **2022**  **prog.** |
| 1. Datoria guvernamentală brută |  | 35,0 | 36,4 | 37,1 | 37,8 | 37,7 |
| 2.Modificarea datoriei guvernamentale |  | -0,2 | 1,4 | 0,7 | 0,7 | -0,1 |
| Contribuția la modificarea datoriei brute | | | | | | |
| 3. Balanța primară |  | -1,8 | -2,4 | -2,2 | -2,1 | -1,5 |
| 4. Dobânda | EDP D.41 | 1,2 | 1,4 | 1,3 | 1,3 | 1,3 |
| 5. Ajustări stoc-flux |  | -3,2 | -2,4 | -2,8 | -2,7 | -2,9 |
| *Din care:*  - Diferențe între dobânzi plătite și accrual |  | 0,1 | -0,1 | -0,1 | -0,1 | -0,1 |
| - Acumularea netă de active financiare |  | -0,4 | -0,1 | 0 | 0 | 0 |
| *din care:*  - din privatizare |  |  |  |  |  |  |
| 0 | 0 | 0 | 0 | 0 |
| - Efecte ale evaluării și altele |  | -2,9 | -2,2 | -2,7 | -2,6 | -2,8 |
| p.m. rata dobânzii implicite asupra datoriei |  | 3,7 | 4,4 | 4,0 | 3,9 | 3,7 |

*Sursa : MFP*


***Finanţarea deficitului bugetar***

În anul 2019, necesarul brut de finanțare se situează la aproximativ 90 miliarde lei[[32]](#footnote-32), volumul total al împrumuturilor care au fost atrase de Ministerul Finanțelor Publice de pe piețele interne și externe fiind determinat de un nivel al deficitului bugetar estimat la 4,43% din PIB (aproximativ 46 mld. lei) și de un nivel al datoriei de refinanțat în 2019 în valoare de cca 44 miliarde lei.

În anul 2019 finanțarea internă a fost realizată în conformitate cu planul de finanțare anunțat la începutul anului si ajustat potrivit modificarilor indicatorilor macroeconomici pe parcursul anului prin organizarea de licitații regulate de titluri de stat cu maturități cuprinse între 6 luni și 15 ani. Volumul total împrumutat[[33]](#footnote-33) pe piața internă s-a ridicat la cca 49 miliarde lei, din care 3% datorie pe termen scurt, 57% pe termen mediu și 40% pe termen lung, la care se adaugă cca 3 miliarde lei atrase prin titluri de stat dedicate populației, în cadrul Programului TEZAUR. În anul 2019, a fost continuat Programul TEZAUR care a fost lansat inițial în anul 2018, adresat exclusiv persoanelor fizice care preferă un instrument clasic de economisire oferit de stat, în cadrul căruia au fost emise titluri de stat destinate populației în formă dematerializată, atât prin intermediul unităților operative ale Trezoreriei Statului, cât și oficiilor poștale ale Companiei Naționale Poșta Română. De la începutul anului au fost realizate emisiuni cu maturități cuprinse între 1 și 5 ani, în cadrul cărora peste 61.000 de persoane fizice au investit 3,0 miliarde lei.

Deținerile nerezidenților în titlurile de stat emise pe piața internă s-au menținut la un nivel relativ stabil pe parcursul anului 2019,acestea înregistrând o valoare de 18,3% la sfârșitul lunii octombrie.

Evolutia randamentelor titlurilor de stat pe piata interna se prezinta astfel:



Sursa: Ministerul Finanțelor Publice

Pe piața externă, în cursul anului 2019 au fost lansate două emisiuni de euroobligațiuni în valoare totală de 5 miliarde EUR, astfel:

* în data de 3 aprilie 2019, a fost atrasă suma de 3 miliarde EUR printr-o emisiune de euroobligațiuni în trei tranșe, din care 1,15 miliarde EUR cu scadența de 7 ani (randament 2,132%, cupon de 2,000%), 500 milioane EUR cu scadența de 15 ani (randament de 3,618%, cupon de 3,500%) și 1,35 miliarde EUR cu scadența de 30 ani (randament de 4,657%, cupon de 4,625%);
* în data de 16 iulie a fost atrasă suma de 2 miliarde EUR printr-o emisiune de euroobligațiuni în doua tranșe, din care 1,4 miliarde EUR cu maturitatea de 12 ani(randament de 2,124%, cupon de 2,124%) și 600 milioane EUR, prin redeschiderea maturitatii de 30 ani (randament de 3,400%, cupon de 4,625%).

În 2020, MFP intenționează continuarea emisiunilor de titluri de stat pentru populație în cadrul Programului Tezaur, precum și relansarea Programului Fidelis care va asigura distribuirea titlurilor de stat către persoanele fizice prin intermediul băncilor și listarea acestora la Bursa de Valori București, având în vedere că persoanele fizice reprezintă o bază stabilă de investitori pentru statul român.

De asemenea, pentru limitarea riscului de refinantare, MFP intenționează să utilizeze operatiuni specifice de piata secundară de tipul răscumpărărilor anticipate sau preschimbărilor de titluri de stat. În acest sens, MFP împreună cu BNR urmează să finalizeze cadrul procedural în vederea lansării acestor instrumente.

În perioada 2020 – 2022, finanţarea deficitului bugetului de stat şi refinanţarea datoriei publice guvernamentale se va realiza echilibrat din surse interne și externe. MFP va păstra flexibilitatea în ceea ce priveşte momentul accesării pieţelor internaţionale şi volumul emisiunilor externe, ţinând cont de costurile asociate, de considerentele de risc, precum si de evolutia pietei locale.

De asemenea, pentru reducerea expunerii la riscul valutar si de rata de dobanda asociate portofoliului de datorie publice guvernamentale, Ministerul Finanțelor Publice are în vedere utilizarea instrumentelor financiare derivate (swap valutar și swap pe rată de dobândă). În prezent, Ministerul Finanțelor Publice se află în procesul de elaborare a procedurilor interne pentru stabilirea activităților și măsurilor ce trebuie realizate pentru acoperirea tuturor proceselor specifice tranzacțiilor cu instrumente financiare derivate, urmând ca anul viitor să negocieze și să încheie documentația specifică (ISDA Master Agreement) pentru utilizarea acestor instrumente.

Pentru îmbunătățirea managementului datoriei publice și evitarea presiunilor sezoniere în asigurarea surselor de finanțare a deficitului bugetar și de refinanțare a datoriei publice guvernamentale, în vederea reducerii riscului de refinanțare și de lichiditate Ministerul Finanțelor Publice are în vedere menținerea rezervei financiare (buffer) în valută la dispoziția Trezoreriei Statului, în valoare echivalentă acoperirii necesităților de finanțare a deficitului bugetar și refinanțării datoriei publice pentru cca 4 luni.

**4.10 PLAFOANE PRIVIND PRINCIPALII INDICATORI BUGETARI ÎN PERIOADA 2020-2022**

În tabelele de mai jos sunt prezentate limite pentru anumiţi indicatori bugetari ce vor face obiectul adoptării de către Parlament potrivit art.26 din Legea responsabilităţii fiscal-bugetare, nr.69/2010, republicată, cu modificările și completările ulterioare.



În vederea încadrării în ţintele de deficit bugetar pentru perioada 2020 -2022, pentru unităţile administrativ-teritoriale (UAT) au fost propuse limite anuale atât pentru valoarea contractată a finanţărilor rambursabile care urmează a fi contractate de către acestea, cât şi limite de cheltuieli bugetare aferente tragerilor din finanţările rambursabile contractate sau care urmează a fi contractate de către UAT.

Având în vedere perspectiva de crestere a economiei naţionale estimam ca datoria guvernamentala conform metodologiei UE se va situa la un nivel stabil si sustenabil si drept urmare propunem plafoane de maxim 40,0% din PIB pentru perioada 2020 - 2022, in timp ce pentru diminuarea riscului bugetar rezultat din plăţile ce ar trebui efectuate de MFP şi UAT în contul garanţiilor emise în conformitate cu OUG nr.64/2007 privind datoria publică au fost propuse următoarele plafoane:



Plafoanele privind cheltuielile totale şi cele de personal ale bugetului general consolidat exclusiv asistenţa financiară de la Uniunea Europeană şi alţi donatori, sunt prezentate în tabelul de mai jos.



|  |
| --- |
| **4.11 POTENȚIALE RISCURI FISCAL-BUGETARE ASOCIATE STRATEGIEI FISCAL-BUGETARE 2020-2022** |

Estimările bugetare şi prognozele economice care stau la baza întocmirii Strategiei fiscal-bugetare 2020-2022 se pot abate de la nivelurile din scenariul de bază, ca urmare a posibilei materializări a numeroase riscuri ce ce pot apărea atât din surse externe cât și interne, cu implicații diferite pentru evoluția finanțelor publice.

|  |
| --- |
| Riscuri macroeconomice |

|  |
| --- |
| Riscuri asociate perspectivei economice pentru România |

Riscurile care pot afecta economia reală şi implicit obiectivul de creştere economică sunt în principal de natură externă. Economia românească, ca parte a economiei europene, depinde de contextul economic internaţional şi în special, de creşterea economică din principalele ţări partenere din punct de vedere comercial.

Un prim risc pe termen mediu îl reprezintă condiţiile în care se realizează ieşirea Marii Britanii din UE. Prevederile proiectului de acord arată că din punct de vedere al schimbărilor comerciale nu există factori adverşi, cel puţin până în anul 2022. Astfel, estimările Comisiei Europene şi ale Comisiei Naţionale de Strategie şi Prognoză care indică un impact moderat al Brexit, apreciat până la maxim 0,2% din PIB pe ansamblul UE şi (mai redus în cazul României), s-ar putea dovedi în final chiar mai mici. Mai mult, protejarea drepturilor lucrătorilor români din Marea Britanie, conform proiectului de acord, va avea un efect pozitiv asupra contului curent al balanţei de plăţi.

Pentru anii 2019 şi 2020, se aşteaptă o creştere robustă a economiei globale, în uşoară încetinire faţă de anii 2017 şi 2018, respectiv de 3,7% în fiecare an conform WEO publicat de FMI în octombrie 2018 şi de 3,5% anual în cazul Prognozei de toamnă a Comisiei Europene.

Totuşi, riscurile negative la adresa contextului mondial sunt în creştere în contextul unei incertitudini ridicate cu privire la politicile economice şi comerciale ale Statelor Unite. O posibilă supraîncălzire a economiei americane ar putea declanşa o înăsprire mai rapidă a politicii monetare cu impact negativ asupra pieţelor emergente, determinat de migrarea fluxurilor de capital din aceste zone către SUA atrase de dobânzile mai mari. Având în vedere caracterul deschis al economiei UE, aceasta ar fi de asemenea, afectată.

O creştere a preţului petrolului alimentată de posibilitatea reducerii producţiei mondiale de petrol sau de alte evenimente neprevăzute ar putea pune presiune pe evoluţia preţurilor de consum.

Ar mai putea apărea presiuni, prin canalul comercial, din partea finalizării procesului Brexit

Pe plan intern, riscurile sunt în general pozitive.

De asemenea, redresarea cererii pe piaţa imobiliară, pe segmentul locuinţelor, ar putea antrena o relansare a activităţii în construcţii.

Pe plan intern, riscurile asociate evoluţiei inflaţiei sunt date de apariţia unor condiţii meteorologice nefavorabile, cu efect asupra preţurilor produselor agroalimentare, în contextul în care prognoza are în vedere ani agricoli normali.

Totodată, evenimentele internaţionale, care amplifică tensiunile comerciale rezultate din războiul comercial SUA-China, precum şi tensiunile geopolitice ar putea conduce la o depreciere a monedei naţionale, faţă de principalele valute.

|  |
| --- |
| Senzitivitatea unor proiecții bugetare la variația variabilelor macroeconomice-cheie |

|  |
| --- |
| Senzitivitatea veniturilor guvernamentale pentru diferite scenarii și ipoteze |

În condițiile în care încasările din impozite și taxe sunt strâns corelate cu evoluția ratei de ocupare în economie, a câștigului mediu și creșterea economică, în tabelul următor se prezintă impactul asupra veniturilor bugetare a variației cu 1 p.p. a variabilelor economice menționate.

Comparativ cu scenariul de bază din anul 2020, cel mai ridicat risc în cazul reducerii indicatorilor economici este asociat cu încasările din contribuțiile de asigurări sociale și taxa pe valoarea adăugată.

Tabel. Senzitivitatea proiecțiilor bugetare pentru diferite scenarii și ipoteze

|  |  |  |  |  |  |  |
| --- | --- | --- | --- | --- | --- | --- |
| Categoria de impozite și taxe | | Baza macroeconomică | Modificări ale bazei macroeconomice (puncte procentuale) | | Modificări ale veniturilor (% din PIB) 2020 | |
| Impozitul pe venit | Câștig mediu brut | | | Redus cu 1 pp | | -0,018 | |
| Număr mediu de salariați | | | Redus cu 1 pp | | -0,014 | |
| Contribuțiile la asigurări sociale | Câștig mediu brut | | | Redus cu 1 pp | | -0,104 | |
| Număr mediu de salariați | | | Redus cu 1 pp | | -0,104 | |
| Impozitul pe profit | PIB | | | Redus cu 1 pp | | -0,017 | |
| Taxa pe valoarea adăugată | PIB | | | Redus cu 1 pp | | -0,064 | |

Sursa: calcule MFP

|  |
| --- |
| Senzitivitatea datoriei guvernamentale brute și a plăților de dobândă față de modificările unor variabile macroeconomice |

Analiza de sensitivitate a datoriei publice[[34]](#footnote-34)

* influența creșterii economice, a deprecierii monedei naționale, precum și a derapajului fiscal asupra soldului datoriei guvernamentale, și
* influența deprecierii monedei naționale și a modificării ratelor de dobândă asupra plăților de dobânzi.

Factori de influență asupra datoriei guvernamentale

Sursă: Ministerul Finanțelor Publice

În graficul de mai sus se observă că influența unei scăderi economice cu 1% din PIB ar avea un impact negativ asupra nivelului de îndatorare, de creștere cu 3,0% din PIB în anul 2022, iar deprecierea monedei naționale cu 10% față de Euro, principala valută în care este denominată datoria guvernamentală în valută, ar determina creșterea ponderii datoriei guvernamentale în PIB de până la 1,8% din PIB în 2022. Un derapaj fiscal transpus într-un deficit în numerar de finanțat de 4,4%[[35]](#footnote-35) din PIB în perioada 2020 – 2022, ar conduce la o creștere a nivelului de îndatorare cu până la 3,6% din PIB în 2022, în timp ce influența combinată a acestor factori asupra ponderii datoriei guvernamentale în PIB determina o creștere a acestui indicator cu 8,8% din PIB în anul 2022.

Factorii de influență asupra plăților de dobândă

Sursă: Ministerul Finanțelor Publice

În graficul de mai sus se observă că deprecierea monedei naționale față de Euro[[36]](#footnote-36) ar avea un impact negativ scăzut asupra plăților de dobândă, în sensul creșterii ponderii acestora în PIB cu până la 0,06% din PIB în anul 2022, în timp ce creșterea ratelor de dobândă cu 1% ar conduce la o creștere a ponderii plăților de dobândă în PIB cu până la 0,02% în anul 2022. Influența combinată a acestor factori asupra plăților de dobândă ar determina o creștere a acestor plăți cu 0,08% din PIB în anul 2022.

|  |
| --- |
| Sustenabilitatea pe termen lung a finanțelor publice |

Viabilitatea finanțelor publice pentru statele membre ale Uniunii Europene este analizată o dată la trei ani, atât în cadrul Raportului de sustenabilitate fiscală, cât și în cadrul Raportului privind îmbătrânirea populației, care cuprinde proiecții economice și bugetare pentru cele 28 de state membre ale Uniunii Europene. Raportul privind sustenabilitatea fiscala din 2018 a evidențiat, la fel ca și cel din ediția precedentă (2015), lipsa, pentru România, pe termen scurt, a unor riscuri semnificative la adresa sustenabilității, un nivel mediu al acestora pe termen mediu (față de unul considerat scăzut, în 2015) și unul mediu pe orizontul de proiecție, respectiv al anului 2070. Nivelul datoriei publice era prognozat în cadrul ediției 2015 a rămâne semnificativ sub valoarea de referință de 60% din PIB, însă se sugera atunci luarea în considerare a unor măsuri de consolidare pentru a limita creșterea costurilor cu îmbătrânirea populației (în special cele cu pensiile). Evoluția acestui indicator așa cum este preconizată în analiza cea mai recentă indică o creștere, în ipoteza unei politici fiscale constante, până spre 62% din PIB la finele perioadei 2019-2029.


În ceea ce privește Raportul privind îmbătrânirea populației, rezultatele proiecțiilor pentru exercițiul din 2018 estimau că ponderea cheltuielilor cu pensiile în PIB se va menține până la finele perioadei de proiecție (anul 2070), sub media UE. Adoptarea noii legi a pensiilor (Legea 127/2019) a impus un raport ad-hoc, în afara periodicității standard de trei ani a proiecțiilor sistemelor naționale de pensii. Această nouă proiecție preconizează o pondere în PIB de 12.5%, la finele orizontului de proiecție, a cheltuielilor cu pensiile publice (media europeană fiind de 11.0%). Riscurile s-ar amplifica, dacă balanța structurală primară ar reveni la valorile înregistrate în perioada 1998-2012. Majorările cheltuielilor publice cu pensiile sunt semnificative, dar în bună măsură compensate de majorarea veniturilor, determinată de cotele de contribuții sociale aplicate începând cu anul 2018.

Față de exercițiul 2015, în cadrul căruia 26 din cele 28 state membre au preconizat o variație totală a costurilor bugetare legate de îmbătrânirea populației în scădere comparativ cu exercițiul precedent (2012), runda de proiecție 2018 prezenta o pondere echilibrată, desigur și în contextul extinderii orizontului de prognoză cu 10 ani. Efortul general în rândul statelor membre rămâne și mai departe în direcția ajustărilor și reformelor din sectoarele pensiilor, sănătății și asistenței sociale.

Proiecția actualizată a creșterii cheltuielilor strict legate de îmbătrânirea populației, indică, pentru România, un spor de 6,0 pp din PIB pentru perioada 2016-2070 (față de 2,2 pp variație prognozată în cadrul exercițiului din anul 2018, aferent aceleiași perioade), media europeană fiind de 1,8 pp. Pe principalele componente de cheltuieli:

* 4,5 pp din PIB reprezintă majorarea cheltuielilor cu pensiile (media europeană fiind de -0,2 pp)
* 1,2 pp din PIB reprezintă creșterea cheltuielilor cu sănătatea și îngrijirile pe termen lung (media europeană 2,1 pp)
* 0,3 pp din PIB reprezintă creșterea cheltuielilor din învățământ (media europeană 0,0 pp).

Comparativ cu evoluțiile la nivel european, ritmul de majorare a cheltuielilor legate de îmbătrânirea populației este marcat în România de o răsturnare mai accentuată a piramidei vârstelor.



Schimbările demografice vor modifica structura populației României. Amploarea și viteza de îmbătrânire a populației depind de tendințele viitoare în ceea ce privește speranța de viață, fertilitatea și migrația.

Procesul de îmbătrânire rapidă va modifica raportul dintre populația la vârsta de pensionare și populația activă, ceea ce va aduce schimbări majore în structura pe vârste și implicații negative pe piața forței de muncă. Raportul dintre persoanele în vârstă de peste 65 de ani și cele în vârstă de muncă (15-64 de ani) crește semnificativ, ceea ce înseamnă că, în perspectiva următorilor ani, sistemul public de pensii va avea resurse mult diminuate în raport cu cheltuielile.

Grafic Evoluția populației

Sursa: Eurostat- EUROPOP 2016

Compoziția pe vârste a populației va fi profund afectată în perioada 2016-2070: ponderea populației în vârstă de muncă (15-64 ani) va înregistra o scădere semnificativă de 11,8 puncte procentuale în perioada intervalului de prognoză în timp ce ponderea populației cu vârsta peste 65 de ani va crește în acest interval cu 11,6 puncte procentuale.

Procesul de îmbătrânire a populației este și o consecință a nivelului scăzut al fertilității: în anul 2015 rata de fertilitate a fost de 1,58 copii per femeie, situându-se sub nivelul optim de reproducere, aceasta urmând, conform estimărilor Eurostat, să crească la 1,89 în anul 2070.

Rezultatele previziunii demografice oferite de Eurostat pentru România[[37]](#footnote-37), indică o scădere semnificativă a populației, cu 4,7 milioane persoane mai puțin în 2070 comparativ cu anul 2016. Deși populația tânără este în scădere ca urmare a numărului tot mai redus al femeilor aflate la vârsta de fertilitate, există totuși o serie de semnale pozitive din creșterea ratei fertilității.

Tabel - Indicatori demografici

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2016 | 2020 | 2030 | 2040 | 2050 | 2060 | 2070 |
| Rata de fertilitate | 1,65 | 1,73 | 1,79 | 1,81 | 1,82 | 1,83 | 1,89 |
| Populație - total mil. | 19,67 | 19,20 | 17,97 | 17,03 | 16,30 | 15,66 | 14,99 |
| din care: |  |  |  |  |  |  |  |
| Bărbați | 9,60 | 9,36 | 8,75 | 8,31 | 7,97 | 7,67 | 7,36 |
| Femei | 10,07 | 9,84 | 9,21 | 8,72 | 8,33 | 7,99 | 7,63 |
| Speranța de viață la naștere |  |  |  |  |  |  |  |
| Bărbați | 71,8 | 72,9 | 75,4 | 77,8 | 79,9 | 81,8 | 83,6 |
| Femei | 78,9 | 79,9 | 81,8 | 83,6 | 85,3 | 86,9 | 88,3 |
| Speranța de viață la vârsta de 65 ani |  |  |  |  |  |  |  |
| Bărbați | 14,8 | 15,4 | 16,8 | 18,2 | 19,5 | 20,8 | 22,0 |
| Femei | 18,2 | 18,8 | 20,2 | 21,5 | 22,8 | 24,0 | 25,1 |

Sursa: Eurostat-EUROPOP 2013

Conform estimărilor Eurostat (EUROPOP2016), în România, speranța de viață la naștere pentru bărbați este estimată să crească cu aproximativ 12 ani pe parcursul perioadei de proiecție, de la 71/8 în 2016 la 83/6 ani în 2070. Speranța de viață la naștere este estimată să crească cu puțin peste 9 ani pentru femei, de la 78/9 ani în 2016 la 88/3 în 2070, ceea ce indică o ușoară convergență a speranței de viață între bărbați și femei. Speranța de viață la 65 de ani se prognozează a evolua astfel:

* Bărbați 14/8 ani (2016) – 22/0 ani (2070)
* Femei 18/2 ani (2016) – 25/1 ani (2070)

Pe termen mediu și lung, evoluția sectorului de pensii este puternic influențată de perspectivele demografice date de evoluția ratei natalității și a speranței de viață și de procesul inevitabil de îmbătrânire a populației.

Tabel - Prognoza pe termen lung a cheltuielilor cu pensiile

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2018 | 2020 | 2022 | 2030 | 2040 | 2050 | 2060 | 2070 |
| Pilonul 1 de pensii | 7,5 | 8,9 | 12,1 | 11,6 | 13,3 | 14,2 | 13,8 | 12,5 |
| Pilonul 2 de pensii | - | - | - | 0,1 | 0,4 | 0,7 | 0,8 | 0,9 |

Sursa: Comisia Națională de Strategie și Prognoză

Rezultatele estimate prin modelul de pensii indică o creștere a ponderii cheltuielilor cu pensiile din pilonul 1, de la 8,0% din PIB în anul 2016 la circa 14,0% din PIB la mijlocul decadei 2050-60, urmată de o scădere treptată, către finele perioadei de prognoză, până la ponderile de la mijlocul decadei 2030-2040 (12,5%).

Pilonul 2 de pensii va avea o pondere din ce în ce mai semnificativă în totalul cheltuielilor cu pensiile, cu atingerea unei ponderi de 0,9% din PIB la sfârșitul orizontului de prognoză. Creșterea sensibilă și constantă, estimată în cadrul exercițiului de proiecție 2018 era de până la 1,1% (pentru anul 2070), diferența față de proiecția actualizată provenind de la plafonarea cotei de contribuții către pilonul II la 3,75%.

De menționat că atât proiecțiile incluse în Raportul privind îmbătrânirea populației, ediția 2018, cât și cele actualizate prin raportul ad-hoc din 2019 (ale căror rezultate sunt prezentate în acest capitol), se bazează pe același set de ipoteze demografice și macroeconomice, lansat la începutul anului 2017.

Analiza din perspectiva Raportului Comisiei Europene, privind Sustenabilitatea Fiscală, ediția 2018, confirmă absența unor riscuri semnificative pe termen scurt, în ciuda unor sensibilități legate de poziția investițională internațională netă, datoria publică și creditele neperformante. Cu toate acestea, pe termen mediu se prefigurează provocări semnofocative. Analiza de sustenabilitate a datoriei relevă o creștere a datoriei până la aproape 62% din PIB la orizontul anului 2029, combinată cu riscurile scoase în evidență de testele de sensibilitate, în special legate de creșterea nominală și rata dobânzii, precum și de șocurile negative ce pot amenința balanța primară. Simularea unor șocuri simultane la adresa creșterii, ratei dobânzii și a balanței primare conduce la o pondere de 79% a datoriei publice în PIB, în anul 2023. Totuși, se apreciază, că printr-o convergență către Obiectivul pe Termen Mediu în conformitate cu instrumentul preventiv al Pactului de Stabilitate și Creștere și urmând linia ajustării fiscale indicate de Comunicarea Comisiei privind flexibilitatea Pactului de Stabilitate și Creștere, datoria publică a României s-ar reduce spre mai puțin de 33% din PIB în 2029. Pe de altă parte, analiza indicatorului de decalaj al sustenabilității pe termen mediu atrage atenția asupra riscurilor determinate de poziția bugetară inițială nefavorabilă. În concluzie, Comisia Europeană consideră că, pe termen mediu, riscurile României în privința sustenabilității sunt medii, atât din perspectiva indicatorului de decalaj al sustenabilității, cât și din cea a analizei sustenabilității datoriei. Pe termen lung, aceste riscuri sunt apreciate tot la nivel mediu. Indicatorul de decalaj al sustenabilității va stabiliza datoria pe termen lung, în contextul vulnerabilităților reflectate în analiza de sustenabilitate a datoriei.

|  |
| --- |
| Riscuri fiscal-bugetare specifice |

|  |
| --- |
| Riscul bugetar rezultat din plățile ce ar putea fi efectuate de MFP în calitate de garant, pentru garanțiile emise de stat |

Soldul datoriei publice garantate de Guvern, prin MFP şi de către unităţile administrativ teritoriale, conform OUG 64/2007, privind datoria publică, se prezintă astfel:

Dimensiunea garanţiilor guvernamentale acordate conform legislaţiei naţionale

|  |  |  |  |  |  |
| --- | --- | --- | --- | --- | --- |
|  | 2018 | 2019 est. | 2020 prog. | 2021 prog. | 2022 prog. |
| I. Soldul datoriei publice garantate la sfarsit de perioada\*) | | | | | |
| - miliarde lei | 18,6 | 19,6 | 22,9 | 26,3 | 29,6 |
| - % din PIB | 2,0% | 1,9% | 2,0% | 2,2% | 2,3% |
| II. PIB (miliarde lei) | 944,2 | 1.040,8 | 1.129,2 | 1.217,4 | 1.306,6 |

\*) proiectia garantiilor a avut la baza valoarea estimata de MFP pentru emiterea de noi garantii

Sursă: MFP

Având în vedere stocul în descreştere al garanţiilor de stat emise în trecut pentru împrumuturile contractate de companii şi gradul foarte redus al plăţilor efectuate de MFP în calitate de Garant în contul garanţiilor emise în cadrul programelor guvernamentale, estimările privind plăţile ce urmează a se efectua din bugetul de stat în contul acestor garanţii se situează la un nivel de 0,01 % din PIB în perioada 2020 - 2022. Ipotezele acestui scenariu au în vedere şi garanţiile de stat emise în cadrul programelor guvernamentale de garanții, dintre care programul guvernamental “Prima casă” este predominant.

|  |
| --- |
|  |
|  | | 2018 | 2019 est. | 2020 prog. | 2021 prog. | 2022 prog. |
|  |
| - milioane lei | | 87,5 | 98,6 | 76,5 | 80,1 | 86,1 |
| - % din PIB | | 0,01% | 0,01% | 0,01% | 0,01% | 0,01% |
| II. PIB (milioane lei) | | 944.200,0 | 1.040.800,0 | 1.129.200,0 | 1.217.400,0 | 1.306.600,0 |
|  |

\*) Include toate platile MFP in calitate de garant, inclusiv cele din fondul de risc

|  |
| --- |
| Riscuri aferente absorbției fondurilor europene nerambursabile |

Principalele riscuri care vizează absorbția fondurilor europene nerambursabile se referă la capacitatea scăzută de absorbție și riscul dezangajării fondurilor alocate României.

Totodată, pot interveni riscuri de natură operațională. Exemple de astfel de riscuri, care pot interveni în perioada 2019-2022, sunt redate mai jos și se referă la implementarea Programului Operațional de Pescuit și Afaceri Maritime (POPAM):

lipsa disponibilităţilor financiare ale solicitanților/ beneficiarilor POPAM;

beneficiarii privați, în speță pescarii comerciali, nu au venituri suficiente pentru susținerea unor investiții de tipul celor cofinanţate prin POPAM (veniturile acestora sunt limitate la cota de pescuit alocată pe autorizația de pescuit), rata de cofinanțare fiind de 50%. Pentru a intensifica informarea acestora cu privire la măsurile ce au fost prevăzute în legislația națională referitoare la plăți, AM va proceda la elaborarea unei fișe de prezentare a facilităților privind plata la factură și avansul de până la 50% din cuantumul sprijinului financiar nerambursabil și distribuirea acesteia pescarilor prin inspectorii ANPA;

inoperabilitatea pe perioade semnificative a sistemului electronic de transmitere a datelor utilizat de DGP-AMPOPAM;

interesul scăzut al autorităților publice locale pentru infrastructura portuară de pescuit, din cauza faptului că se poate finanța numai modernizarea infrastructurii existente, nu şi crearea de noi porturi de pescuit, locuri de debarcare sau centre de licitații deși sprijinul financiar pentru autorități publice este de 100%. În acest sens, AM a inițiat discuții cu autoritatea portuară din Constanța și cu organizațiile de pescari pentru identificarea unei posibile locații.

întârzieri semnificative la nivelul MDRAPFE în operaționalizarea tuturor modulelor sistemului integrat de management SMIS2014+/MySMIS 2014;

dificultăți ale beneficiarilor în operarea datelor în MySMIS 2014;

disfuncționalități temporare ale sistemelor informatice MySMIS 2014, SMIS2014 ș.a.

întârzierea/lipsa aprobării CE a modificării țintelor/operațiunilor sau realocărilor bugetare POPAM; -modificări frecvente ale cadrului legislativ și instituțional;

birocrația excesivă.

|  |
| --- |
| ***Riscuri asociate sectorului companiilor de stat*** |

Datele privind sectorul companiilor de stat au fost obţinute pe baza situaţiilor financiare pentru anul 2018, depuse până la data de 03.12.2019 la Ministerul Finanţelor Publice de întreprinderile publice de subordonare centrală şi locală, furnizate de CENTRUL NAȚIONAL PENTRU INFORMAȚII FINANCIARE.

1. **Numărul întreprinderilor publice nefinanciare (operatori economici) care au depus situații financiare – total 1553**

Întreprindele publice au fost grupate astfel:

* - **319** întreprinderi publice de **subordonare centrală**. Dintre acestea

\* 216 întreprinderi publice au fost active și

\* 103 întreprinderi publice aflate în diverse stadii de insolvență, faliment, reorganizare judiciară, dizolvare, conform Legii 85/2014, cu modificările și completările ulterioare;

* **1234** întreprinderi publice de **subordonare locală**. Dintre acestea,

\* 1112 întreprinderi publice au fost active și

\* 122 întreprinderi publice aflate în diverse stadii de insolvență, faliment, reorganizare judiciară, dizolvare, conform Legii 85/2014, cu modificările și completările ulterioare;

1. **Principalii indicatori economico-financiari raportați de întreprinderile publice nefinanciare (operatori economici)**

**1. Capitalul propriu** al întreprinderilor publice nefinanciare a fost în sumă totală de 58,64 mld lei și reprezintă 6,21% din Produsul Intern Brut (P.I.B.) din care capitalul propriu al întreprinderilor publice de subordonare centrală a fost în sumă de 57,90 mld lei și reprezintă 6,13 % din P.I.B. iar capitalul propriu al întreprinderilor publice de subordonare locală a fost în sumă de 0,74 mld lei;

**2. Activele totale** ale întreprinderilor publice nefinanciare au fost în sumă totală de 248,58 mld lei din care activele totale ale întreprinderilor publice de subordonare centrală au fost în sumă de 218,74 mld lei, iar activele totale ale întreprinderilor publice de subordonare locală au fost în sumă de 29,84 mld lei.

**3. Datoriile totale** (sume ce trebuie plătite într-o perioadă de până la 1 an și peste 1 an) ale întreprinderilor publice nefinanciare au fost în sumă totală de 126,49 mld lei din care datoriile totale ale întreprinderilor publice de subordonare centrală au fost în sumă de 111,40 mld lei iar datoriile totale ale întreprinderilor publice de subordonare locală au fost în sumă de 15,09 mld lei.

Din totalul datoriilor, **plățile restante** ale întreprinderilor publice nefinanciare au fost în sumă totală de 15,68 mld lei și reprezintă 1,66% din Produsul Intern Brut (P.I.B.). Dintre acestea, plățile restante ale întreprinderilor publice de subordonare centrală au fost în sumă de 8,23 mld lei și reprezintă 0,87% din P.I.B. iar plățile restante ale întreprinderilor publice de subordonare locală au fost în sumă de 7,45 mld lei și reprezintă 0,79% din P.I.B.

Din totalul plăților restante ale întreprinderilor publice de subordonare centrală, suma de 4,36 mld lei a fost înregistrată de 216 întreprinderi publice active și suma de 3,87 mld lei a fost înregistrată de 103 întreprinderi publice aflate în diverse stadii de insolvență, faliment, reorganizare judiciară, dizolvare, conform Legii 85/2014;

Din totalul plăților restante ale întreprinderilor publice de subordonare locală, suma de 0,94 mld lei a fost înregistrată de 1112 întreprinderi publice active, suma de 6,51 mld lei a fost înregistrată de 122 întreprinderi publice aflate în diverse stadii de insolvență, faliment, reorganizare judiciară, dizolvare, conform Legii 85/2014.

**4. Gradul de îndatorare** calculat conform formulei (Total Datorii /Total Active) al întreprinderilor publice nefinanciare a fost de 50,89 % din care întreprinderile publice de subordonare centrală înregistrează un grad de îndatorare de 50,93% iar întreprinderile publice de subordonare locală înregistrează un grad de îndatorare de 50,57%.

**5.** Referitor la **pierderea brută / profitul** **brut** înregistrat de întreprinderile publice nefinanciare în anul 2018 din analiza datelor se desprind următoarele:

a). Din cele 319 întreprinderi publice de subordonare centrală un număr de 202 întreprinderi publice au înregistrat profit brut în sumă totală de 7,21 mld lei reprezentând 0,76% din P.I.B. iar un număr de 117 întreprinderi publice au înregistrat pierdere brută în sumă totală de 3,79 mld lei reprezentând 0,40% din P.I.B..

b). Din cele 1234 de întreprinderi publice de subordonare locală un număr de 722 întreprinderi publice au înregistrat profit brut în sumă totală de 0,82 mld lei reprezentând 0,09% din P.I.B. iar un număr de 512 întreprinderi publice au înregistrat pierdere brută în sumă totală de 0,78 mld lei reprezentând 0,08% din P.I.B..

**6. Valoarea participațiilor statului la întreprinderile publice nefinanciare de subordonare centrală** care au depus situațiile financiare pentru anul 2018 au fost în sumă totală de 27,80 mld lei din care participațiile directe au fost în sumă de 26,25 mld lei și participațiile indirecte au fost în sumă de 1,55 mld lei;

La nivelul Ministerului Finanțelor Publice prin direcția noastră au fost monitorizate un număr de 247 întreprinderi publice nefinanciare de subordonare centrală care au înregistrat la finele anului 2018 plăți restante în sumă totală de 7,91 mld lei și rezultat brut în sumă totală de 3,63 mld lei.

Din cele 247 întreprinderi publice de subordonare centrală, plățile restante în sumă de 4,39 mld lei au fost înregistrate de 218 întreprinderi publice active, și cele în sumă de 3,52 mld lei au fost înregistrate de 29 întreprinderi publice aflate în diverse stadii de insolvență, faliment, reorganizare judiciară, dizolvare, conform Legii 85/2014;

De asemenea au fost monitorizate și un număr de 1263 întreprinderi publice nefinanciare de subordonare locală care au înregistrat la finele anului 2018 plăți restante în sumă totală de 5,43 mld lei și rezultat brut în sumă totală de 0,29 mld lei.

Din cele 1263 întreprinderi publice de subordonare locală, plățile restante în sumă de 0,96 mld lei a fost înregistrată de 1197 întreprinderi publice active și suma de 4,47 mld lei a fost înregistrată de 66 întreprinderi publice aflate în diverse stadii de insolvență, faliment, reorganizare judiciară, dizolvare, conform Legii 85/2014."

1. **Principalii indicatori economico-financiari raportați de întreprinderile publice financiare**

Statul deține capital social în proporție majoritară sau integrală la 9 întreprinderi publice financiare

**1. Capitalul propriu** al acestora a fost în sumă totală de 4,17 mld lei şi reprezintă 0,44 % din Produsul Intern Brut (P.I.B.);

**2. Activele totale** au fost în sumă totală de 39,22 mld lei.

**3. Datoriile totale** (sume ce trebuie plătite într-o perioadă de până la 1 an și peste 1 an) au fost în sumă totală de 33,18 mld lei.

**4. Gradul de îndatorare** calculat conform formulei (Total Datorii /Total Active) a fost de 84,62 %.

**5.** **Profitul** **brut** a fost în sumă totală de 0,54 mld lei și reprezintă 0,06% din Produsul Intern Brut (P.I.B.);

**6. Valoarea participațiilor statului** a fost în sumă totală de 4,49 mld lei din care participațiile directe au fost în sumă de 4,40 mld lei și participațiile indirecte au fost în sumă de 0,09 mld lei;

P.I.B.-ul folosit este de 944,2 mld lei (potrivit proiecției principalilor indicatori macroeconomici 2019-2023 prognoza de toamnă 2019 – sursa Comisia Națională de Prognoză

|  |
| --- |
| Riscuri generate de situații de urgență (dezastre naturale, accidente) |

|  |
| --- |
| Sistemul de gestionare a riscurilor generate de situații de urgență din România |

În România, sistemul de gestionare a riscurilor[[38]](#footnote-38) cuprinde o serie de instituții aparținând administrației publice centrale precum și celei locale. Capacitatea instituțională și resursele acestora sunt importante datorită iminenței anumitor tipuri de situații de urgență, care au un model repetitiv în România și un impact important asupra oamenilor, mediului și stabilității socio-politice. Sistemul a fost creat pentru a asigura o gestionare eficientă a oricărui tip de situație de urgență și de asemenea, pentru a acoperi obligațiile pe care România le are ca parte a tratatelor și acordurilor internaționale, în special ca stat membru al Uniunii Europene. Acesta include și un sistem european de prevenire a riscurilor, având în vedere caracterul transfrontalier al riscurilor contemporane.

Ministerul Afacerilor Interne elaborează principalele politici publice cu privire la situațiile de urgență, precum și centralizarea evaluării și a gestionarii riscuriloral căror management se află sub responsabilitatea ministerelor de resort. Câteva dintre ministerele de resort ce trebuie să îndeplinească funcții de sprijin în managementul situațiilor de urgență sunt: Ministerul Lucrărilor Publice,Dezvoltării și Administrației, Ministerul Mediului, Apelor și Pădurilor, Ministerul Agriculturii și Dezvoltării Rurale, Ministerul Sănătății, Ministerul Economiei, Energiei și Mediului de Afaceri.

Piesa principală a legislației ce reglementează domeniul situațiilor de urgență este Ordonanța de urgență a Guvernului nr. 21/2004 privind Sistemul Național de Management pentru Situații de Urgență, modificată și completată prin Ordonanța de urgență a Guvernului nr. 1/2014 privind unele măsuri în domeniul gestionării situațiilor de urgență. În completarea cadrului legislativ, a fost adoptată Hotărârea de Guvern (G.D.) nr. 557/2016 privind managementul tipurilor de risc. Conform acestor acte normative, instituțiile au definit obligația de a întocmi planuri sectoriale pentru a oferi baza gestionării specifice situațiilor de urgență. Coordonarea întregului proces este asigurată de Comitetul Național pentru Situații de Urgență Speciale (CNSUS).

În conformitate cu reglementările în vigoare, există o serie de riscuri recunoscute de legislația românească care sunt luate în considerare ca fiind probabile să aibă loc pe teritoriul României.

Un număr de 10 tipuri de hazarduri au fost selectate pe baze științifice din această listă pentru a fi supuse unei evaluări. Evaluările s-au bazat pe date istorice cu privire la impactul fiecărui risc, precum și pe diferite evaluări elaborate la nivelul instituțiilor relevante.

În tabelul de mai jos sunt prezentate cele 10 tipuri de hazarduri selectate în urma evaluărilor.

Tabel - Caracteristici privind riscurile generate de situații de urgență, selectate pentru România

|  |  |  |  |  |  |  |
| --- | --- | --- | --- | --- | --- | --- |
| 10 tipuri de hazarduri selectate dintre hazardurile probabile să aibă loc pe teritoriul României | Axa impactului | | Axa probabilității | | Coordonatele poziției în matricea de riscuri: (scor impact, scor probabilitate) | Simbol |
| Nivel de impact | Scor impact | Probabilitatea asociată tipului de risc | Scor probabilitate |
| Hazarduri naturale | | | | | | |
| Inundații | ridicat | 3 | medie | 3 | (3,3) |  |
| Secetă | mediu | 3 | scăzută | 2 | (3,2) |  |
| Incendii forestiere | scăzut | 2 | ridicată | 4 | (2,4) |  |
| Alunecări de teren | scăzut | 2 | medie | 3 | (2,3) |  |
| Cutremure de pământ | ridicat | 4 | moderată până la scăzută | 2 | (4,2) |  |
| Hazarduri tehnologice | | | | | | |
| Accidente nucleare și radiologice | ridicat | 4 | scăzută | 1 | (4,1) |  |
| Accidente de tip Seveso | mediu | 3 | scăzută | 1 | (3,1) |  |
| Riscuri și accidente majore implicând substanțe periculoase | mediu | 3 | scăzută | 1 | (3,1) |  |
| Riscuri biologice | | | | | | |
| Epidemii | scăzut | 2 | mare | 5 | (2,5) |  |
| Epidemii la animale și Zoonoze | scăzut | 1 | ridicată | 4 | (1,4) |  |

Sursa: MAI - ”Evaluarea riscurilor de dezastre la nivel național (RO-RISK)”

Evaluarea impactului în cazul producerii unui eveniment de tip dezastru

MAI, prin IGSU, împreună cu alte autorități publice centrale și cu sprijinul mediului academic, după derularea proiectului RO-RISK[[39]](#footnote-39) a asigurat îndeplinirea unei condiționalități ex-ante impuse României și dispune de evaluarea națională a riscurilor concretizată prin cuantificarea impactului fizic, economic, social și psihologic, generat de următoarele 10 tipuri de risc majore/dezastre: cutremur, inundații, secetă, incendii de pădure, alunecări de teren, accident nuclear și radiologic, accidente industriale majore ce implică substanțe periculoase (SEVESO), transportul sustanțelor periculoase, epidemii și zoonoze.

Evaluarea riscurilor de dezastre la nivel național prin proiectul Ro-Risk furnizează informații valoroase prin aceea că arată măsura în care populația este expusă riscurilor naturale și tehnologice. Proiectul presupune dezvoltarea unui set de instrumente pentru evaluarea unitară a riscurilor și de integrare a rezultatelor evaluărilor pe fiecare risc în parte (metodologie, baze de date, portal GIS), precum și o primă evaluare a acestora. Aceste instrumente vor facilita accesul tuturor factorilor interesați la informații importante privind expunerea la risc, vulnerabilitățile și riscurile existente și vor asigura schimbul de informații între autorități.

În cadrul proiectului menționat, impactul direct a fost evaluat prin contribuția consorțiului format din Universitatea Tehnică de Construcții – București, Institutul Național de Cercetare – Dezvoltare în Construcții, Urbanism și Dezvoltare pentru Fizica Pământului, iar impactul economic a fost evaluat de Institutul de prognoză al Academiei Române.

Dintre tipurile de risc menționate, considerăm relevant cutremurul care, potrivit scenariului cu cel mai mare nivel de gravitate asupra comunităților (dezastru major), ar produce pierderi directe în valoare totală de aproximativ 14 miliarde euro (peste 2/3 din suprafața țării, afectată grav, 14% din totalul clădirilor dispuse în UAT-urile din zonă, afectate semnificativ, pierderi semnificative de vieți omenești).

În cazul materializării hazardurilor selectate, impactul poate fi: fizic, economic, social sau psihologic.

Impactul fizic face referire la efectele fizice, negative ale unui eveniment de risc asupra elementelor expuse.

Impactul economic se referă la costurile asociate cu pierderi umane, costurile asociate cu pierderi materiale directe, costurile asociate cu pierderi de mediu, costurile pentru intervenția forțelor de sarcini și costurile indirecte.

Impactul social şi psihologic constă din perturbări ale vieții de zi cu zi și impactul psihologic.

Probabilitatea

Calculul probabilității are ca rezultat identificarea probabilității ca un eveniment de risc să aibă loc într-un interval de timp prestabilit, ținând cont de informațiile disponibile.

Probabilitatea evenimentelor este măsurată în trepte pe o scală de la 1 la 5 (1 – scăzut, 5 - mare).


Matricea de risc

Matricea de risc este instrumentul recomandat pentru reprezentarea, compararea și ulterior prioritizarea scenariilor de risc singular sau multiplu. Matricea este o reprezentare grafică a scorurilor de impact și probabilități agregate. Comisia Europeană a recomandat acest instrument pentru a asigura posibilitatea comparării evaluării riscurilor în Statele Membre.

Conform matricei, impactul a fost plasat pe axa verticală și probabilitatea pe axa orizontală.

Poziționarea scenariilor pe matricea de risc cotează un risc în funcție de valoarea riscurilor prin plasarea lor pe cele trei zone ale matricei: acceptabil - "verde", măsuri necesare ce trebuie puse în aplicare - "galben", nu este acceptabil - "roșu".

Reprezentarea scenariilor pe matricea de risc a furnizat o listă finală a principalelor riscuri la nivel național, în funcție de probabilitatea de apariție și aria de impact.



Din matricea riscurilor[[40]](#footnote-40) de mai sus rezultă că următoarele riscuri: cutremurele, seceta, inundațiile, alunecările de teren, incendiile de pădure, epidemiile necesită măsuri ce trebuiesc puse în aplicare în cadrul managementului acestora.

|  |
| --- |
| Măsuri implementate sau în curs de implementare pentru prevenirea riscurilor generate de situații de urgență |

În vederea sprijinirii eforturilor de a reacționa în mod eficient în cazul producerii unor dezastre naturale și al schimbărilor climatice, pe de o parte, prin intermediul unui management performant al riscurilor de dezastre, prin dezvoltarea de politici specifice și pe de altă parte, prin asigurarea resurselor financiare în cazul producerii unor dezastre naturale, România a încheiat o serie de acorduri de împrumut cu Banca Internațională pentru Reconstrucție și Dezvoltare (BIRD).

În decursul ultimului deceniu, Grupul Băncii Mondiale a devenit lider mondial în gestionarea riscului de dezastre, sprijinind țările membre în evaluarea expunerii la dezastre și gestionarea acestora.

În luna iunie, 2018, s-a încheiat Acordul de împrumut pentru politici de dezvoltare privind managementul riscurilor de dezastru, cu opțiune de amânare a tragerii până la apariția unei catastrofe (CAT-DDO), în valoare de 400 milioane de euro, încheiat între Ministerul Finanțelor Publice și BIRD (Banca Internațională pentru Reconstrucție și Dezvoltare).

Împrumutul este acordat pe o perioadă de până la 20 ani, cu 19,5 ani perioadă de grație, rambursarea efectuându-se într-o singură tranșă la 1 mai 2038 și este disponibil până la data de 31 decembrie 2021, cu posibilitatea extinderii acestei perioade de 4 ori, dar fără a depăși în total 15 ani.

Totodată, în luna iulie, 2019 au fost încheiate două noi acorduri de împrumut cu Banca Internațională pentru Reconstrucție și Dezvoltare (BIRD)[[41]](#footnote-41), unul în valoare de 50 de milioane de euro, pentru Proiectul privind îmbunătățirea rezilienței și a răspunsului la situații de urgență, iar al doilea, în valoare de 40 milioane de euro pentru Proiectul privind consolidarea infrastructurii și a pregătirii pentru situații critice de urgență.

Fiecare împrumut este acordat pe o perioadă de până la 10 ani, rambursarea efectuându-se într-o singură tranșă la data de 1 februarie 2029, sumele împrumuturilor fiind disponibile până la data de 31 decembrie 2025.

Punerea în aplicare a acțiunilor prevăzute se va asigura de către Ministerul Afacerilor Interne, prin Unităţile de implementare a proiectelor înfiinţate în acest scop în cadrul Inspectoratului General al Poliției și Inspectoratului General al Jandarmeriei.

Punerea în aplicare a acțiunilor prevăzute în Acordul de Împrumut se asigură de către: Ministerul Finanțelor Publice, în calitate de împrumutat, Ministerul Afacerilor Interne, în calitate de coordonator al Comitetului Național pentru Situații Speciale de Urgență, prin Departamentul pentru Situații de Urgență, precum și de către Ministerul Lucrărilor Publice, Dezvoltării și Administrației.

Ministerul Afacerilor Interne, prin IGSU, împreună cu alte autorități publice centrale și cu sprijinul mediului academic, după derularea proiectului RO-RISK a asigurat îndeplinirea unei condiționalități ex-ante impuse României și dispune de evaluarea națională a riscurilor concretizată prin cuantificarea impactului fizic, economic, social și psihologic, generat de următoarele 10 tipuri de risc majore/dezastre: cutremur, inundații, secetă, incendii de pădure, alunecări de teren, accident nuclear și radiologic, accidente industriale majore ce implică substanțe periculoase (SEVESO), transportul sustanțelor periculoase, epidemii și zoonoze.

Ministerul Mediului, Apelor și Pădurilor asigură managementul riscului la inundații care constă în asigurarea implementării strategiilor, politicilor și proiectelor în domeniul riscului la inundații.

În promovarea construcțiilor și amenajărilor hidrotehnice, Ministerul Mediului, Apelor și Pădurilor urmărește respectarea principiilor prevăzute prin Hotărârea Guvernului nr. 846/2010 pentru aprobarea Strategiei naționale de management al riscului la inundații pe termen mediu și lung ce cuprinde un ansamblu de acțiuni la nivel național și bazinal care include planificare, programe, politici cadru, coordonare, facilitare, sporirea conștientizării și consolidarea socială, reziliența, precum și a principiilor aprobate prin Hotărârea Guvernului nr. 972/2016 pentru aprobarea planurilor de management al riscului la inundații aferent celor 11 administrații bazinale de apă și a fluviului Dunărea de pe teritoriul României.

Planurile de management al riscului la inundații constituie un document de planificare a măsurilor pentru managementul riscului la inundații și cu prioritate, pentru reducerea efectelor acestora, ce trebuie realizate în perioada 2016-2021 de către fiecare instituție cu atribuții în domeniu, pentru reducerea riscului la inundații în zonele cu risc potențial semnificativ la inundații la nivelul fiecărui bazin hidrografic.

Planul cuprinde măsuri specifice, concrete, inclusiv lucrări de investiții, care urmăresc cele 5 domenii de acțiune din ciclul de management al riscului la inundații: Prevenire, Protecție, Pregătire, Conștientizarea riscului la inundații și Refacere/Reconstrucție, care vor fi implementate de către toate instituțiile cu atribuții în managementul acestui tip de risc.

Costurile medii estimate în Strategia Națională de Management al Riscului la inundații pe termen mediu și lung pentru contracararea dezastrelor provocate de inundații sunt de aproximativ 700 milioane Euro/an, respectiv 2100 milioane Euro pentru perioada 2019-2021 pentru toate instituțiile cu responsabilități în implementarea acestor strategii (Ministerul Mediului, Apelor și Pădurilor, Ministerul Transporturilor, Infrastructurii și Comunicațiilor, Ministerul Agriculturii și Dezvoltării Rurale, Ministerul Economiei, Energiei și Mediului de Afaceri, precum și administrațiile regionale/județene și locale).

De asemenea, la nivelul fiecărui bazin hidrografic au fost identificate un număr de proiecte integrate majore – ca un ansamblu de măsuri pentru amenajarea zonelor cu risc maxim potențial la inundații de tip flash-flood înregistrate în ultimii ani, proiecte care sunt propuse a fi realizate cu finanțare externă în cadrul Programului Operațional Infrastructură Mare 2014-2020.

*Ministerul Mediului, Apelor și Pădurilor*

În România, datele climatice din ultimele decenii evidențiază o creștere progresivă a temperaturii aerului, precum și o creștere a frecvenței evenimentelor extreme, fiind din ce în ce mai evidentă alternanța rapidă între caniculă severă, secetă accentuată și precipitații abundente generatoare de viituri rapide și inundații.

Proiecțiile climatice indică și pentru viitor o creștere semnificativă a temperaturilor extreme, în special în lunile de vară, precum și a perioadelor secetoase sau a intervalelor cu precipitații abundente generatoare de viituri rapide la scară regională/locală, fiind din ce în ce mai evidente diferențierile regionale în evoluția acestor fenomene. Ca o consecință, efectele asupra activității socio-economice ale fenomenelor meteorologice periculoase (valuri de căldură, secete, furtuni, ploi torențiale, etc) vor fi tot mai pregnante.

În următorii 3 ani, din analiza hazardurilor climatice observate și a proiecțiilor viitoare în condițiile schimbării climatice, se estimează apariția de episoade cu precipitații intense pe întreg teritoriul țării, creșterea intensității precipitațiilor fiind mai accentuată în special în zonele de munte. Creșterea frecvenței și intensității valurilor de căldură legată de schimbarea climei va fi mai accentuată în zonele extracarpatice din vestul, sudul și sud-estul țării.

Valurile de căldură și episoadele cu precipitații intense sunt hazarduri amplificate în mediul urban de caracteristicile mediului construit.

Seceta meteorologică este, din punct de vedere statistic, mai frecventă în sud-estul teritoriului și izolat, în regiuni din Câmpia Română și Moldova. Proiecțiile viitoare în condițiile schimbării climatice sugerează o probabilitate crescută de apariție a episoadelor de secetă meteorologică în lunile de vară, datorită intensificării evapotranspirației și reducerii cantității de precipitații.

Impactul economic asociat secetei meteorologice a fost cuantificat în cadrul Proiectului „Evaluarea riscurilor de dezastre la nivel național” – RO-RISK, finanțat în cadrul Programului Operațional Capacitate Administrativă 2014-2020.

În cadrul proiectului au fost analizate 4 scenarii pentru seceta meteorologică din care 2 scenarii la nivel național și 2 scenarii la nivel regional, după cum urmează:

Scenariul 1 – Anul 2011-2012, an excesiv secetos la nivel național, cu o perioadă de revenire de 3 evenimente la 10 ani;

Scenariul 2 – Anul 2006-2007, an excesiv secetos la nivel național, cu o perioadă de revenire de 1 eveniment la 25 ani, respectiv 4 evenimente la 100 de ani;

Scenariul 3 – Sudul României (Oltenia și Muntenia), cu o perioadă de revenire între 10 și 100 de ani;

Scenariul 4 – Sudul Moldovei, cu o perioadă de revenire între 10 și 100 de ani.


Din calculul impactului economic aferent scenariilor de secetă meteorologică analizate, rezultă următoarele valori aferente pierderilor de producție vegetală și pierderi de PIB:

mil. euro

|  |  |  |  |
| --- | --- | --- | --- |
| Nr. crt. | Scenariul | Pierderi de producție | Pierderi de PIB |
| 1 | Scenariul național 2006-2007 | 4606,1 | 4978,2 |
| 2 | Scenariul național 2011-2012 | 4376,4 | 4686,5 |
| 3 | Scenariul Regional Sudul României (Oltenia și Muntenia) | 2177,8 | 2098,4 |
| 4 | Scenariul Regional Sudul Moldovei | 537,0 | 500,0 |

*Ministerului Agriculturii și Dezvoltării Rurale*

Referitor la evaluarea impactului bugetar pe care l-ar putea determina producerea unui eveniment de tip dezastru, la nivelul Ministerului Agriculturii și Dezvoltării Rurale, prin Centrul Operativ pentru Situații de Urgență, sunt monitorizate suprafețele de culturi agricole afectate în urma fenomenelor meteo nefavorabile. În ultimii 3 ani, autoritățile s-au confruntat cu o serie de probleme din cauza acestor fenomene, după cum urmează:



Față de valoarea estimată a pagubelor, nivelul pierderilor pe ultimii 3 ani se ridică la circa 133.150 mii euro.

*Ministerul Lucrărilor Publice, Dezvoltării și Administrației*, prin Programul anual de acțiuni privind proiectarea și execuția lucrărilor de intervenție pentru reducerea riscului seismic la construcțiile cu destinație de locuință multietajate, încadrate prin raport de expertiză tehnică în clasa I de risc seismic și care prezintă pericol public, conform OG nr. 20/1994, republicată și-a propus ca principale obiective pentru anul 2018:

Finalizarea execuției lucrărilor de consolidare pentru 10 clădiri de locuit;

Continuarea execuției lucrărilor de consolidare pentru 10 clădiri de locuit;

Începerea execuției lucrărilor de consolidare pentru 30 clădiri de locuit;

Finalizarea proiectării lucrărilor de consolidare pentru 7 clădiri de locuit;

Începerea elaborării proiectării lucrărilor de consolidare pentru 46 clădiri de locuit.

*Ministerul Muncii și Protecției Sociale*

În eventualitatea evaluării unui impact bugetar pe care l-ar putea determina producerea unui eveniment de tip dezastru, Ministerul Muncii și Protecției Sociale acordă ajutoare de urgență potrivit art. 28 alin.(1) din Legea nr. 416/2001 privind venitul minim garantat. Potrivit acestuia, Guvernul, la propunerea Ministerului Muncii și Protecției Sociale, poate acorda ajutoare de urgență familiilor și persoanelor care se află în situații deosebite datorate stării de sănătate ori altor cauze care pot conduce la riscul de excluziune socială, precum și în alte situații stabilite prin hotărâre a Guvernului, care va cuprinde și procedura și/sau condițiile de acordare.

În conformitate cu politica în domeniul asistenței sociale, sumele reprezentând ajutoare de urgență prevăzute prin art. 28 alin.(1) din Legea nr. 416/2001 privind venitul minim garantat estimate pentru fiecare an din perioada 2018-2021, se ridică la 10.000 mii lei.

*Ministerul Sănătății*

În ceea ce privește evaluarea impactului bugetar determinat de producerea unui eveniment de tip dezastru, la Ministerul Sănătății se află în curs de elaborare Planul Național Generic de Răspuns la Evenimente Epidemiologice de Boală Transmisibilă de Importanță Națională, care presupune implicit și o componentă bugetară.

Evenimentele epidemiologice care au avut loc de-a lungul timpului, pe teritoriul României și probabilitatea mare de a ne confrunta în viitor cu alte epidemii, inclusiv ca și componentă a unei pandemii, necesită realizarea Planului Național Generic de Pregătire și Răspuns la Evenimente Epidemiologice de Boală Transmisibilă de Importanță Națională, numit în continuare “Planul”.

Planul implică o strategie continuă de management ce cuprinde etape de prevenire, pregătire, răspuns și revenire.

Planul este bazat pe premiza că autoritățile și instituțiile de sănătate publică, precum și furnizorii de servicii de sănătate se află într-o stare constantă de pregatire pentru răspuns la Evenimente Epidemiologice de Boală Transmisibilă de Importanță Națională, numite în continuare “evenimente”.

Tranziția de la răspunsul de rutină la cazuri de boală transmisibilă către raspunsul la un eveniment este foarte probabil să reprezinte doar o escaladare, în sensul complexității răspunsului deja existent.

Evenimentele sunt o amenințare constantă pentru populație și serviciile de sănătate.

Ele sunt diferite de evenimentele tradiționale de urgență, deoarece, de obicei, dimensiunea unui eveniment este mai mică la început și crește în timp, opus față de un incident cu multiple traume. Acțiunile de răspuns vor depinde de particularitățile agentului biologic infecțios și poate fi dificil de pre-definit un set de acțiuni înaintea apariției unui focar, astfel încât planificarea trebuie să rămană flexibilă.

Multe acțiuni au nevoie să fie susținute peste un anumit nivel, pentru a avea efect asupra unui eveniment. Aceste acțiuni pot fi menținute/prelungite fără deciderea clară a unui moment anume de încheiere.

Provocările implicate pe parcursul răspunsului la eveniment pot include:

Paucitatea informațiilor inițiale, când dimensiunea evenimentului este încă redusă, dar variantele de răspuns pot include acțiuni perturbatoare pentru societate;

Potențialul de transmitere pe scară largă poate face dificil controlul bolii într-o anumită zonă, ceea ce înseamnă că poate să nu existe un loc definit al incidentului, o zonă de risc circumscrisă pentru răspuns;

Capacitatea pentru un răspuns susținut (săptămâni - luni) trebuie să fie luată în considerare atunci când se angajează resurse care pot fi reorientate de la activitățile de rutină pentru prevenirea și controlul bolilor transmisibile;

Unele activități necesare pentru controlul bolilor transmisibile nu sunt parte din activitatea uzuală a sectorului sanitar – ex. distribuirea de medicamente din stocul de rezervă, screening în punctele de frontieră – activități care nu sunt exersate în gestionarea incidentelor obișnuite și nu sunt cunoscute ca fiind parte din serviciile medicale de urgență;

Implementarea unor măsuri de sănătate publică implică coordonarea unor părți interesate care, de obicei, nu funcționează sub o structură de comandă comună – medici de familie, medici de spital, funcționari publici, oameni de afaceri, instituții din domeniul educației (inclusiv gradinițe, școli primare, licee, universități), organizații non-guvernamentale și publicul;

Acțiunile de răspuns la boli transmisibile pot include solicitarea către populație să reacționeze (ex. să reducă contactul social), ceea ce presupune câștigarea încrederii populației, pentru a obține efectul dorit.

În cadrul Planului sunt incluse și planurile specifice (cum ar fi Planul Național de Pregătire și Răspuns pentru pandemia de gripă, Planul Național pentru Ebola, HG nr. 557/2016). Acolo unde nu există planuri specifice, acest Plan este considerat planul principal de răspuns.

Impactul bugetar depinde de tipul de eveniment generator de epidemii, costurile fiind diferite pentru acțiuni specifice diferite, funcție de nivelul de risc al transmiterii bolii infecțioase în rândul populației și acțiunile necesare a fi întreprins pentru limitarea extinderii acesteia.

**5. CADRUL DE CHELTUIELI PE TERMEN MEDIU 2020-2022**

Cheltuielile totale ale bugetului de stat pentru perioada 2017-2022, precum şi cheltuielile agregate ale celor mai mari 10 ordonatori principali de credite în funcţie de criteriul fondurilor alocate din bugetul de stat, sunt prezentate în tabelul de mai jos:



Bugetul celor 10 ordonatori principali de credite prezentaţi în strategie reprezintă aproximativ 70% din totalul cheltuielilor bugetului de stat. Adăugând la aceşti ordonatori de credite şi bugetul Ministerului Finanţelor Publice – Acţiuni Generale care cuprinde dobânzi, rambursări de credite, contribuţia României la bugetul UE, cofinanţarea la proiectele cu finanțare europeană, precum şi schemele de ajutor de stat, acestea ar reprezenta aproximativ 90% din totalul cheltuielilor bugetului de stat.

Detalierea cheltuielilor pentru fiecare din cei 10 ordonatori principali de credite pentru orizontul de referinţă este prezentată în Anexele 1 – 10 ataşate Strategiei.

1. **Declaraţie de răspundere**

Se atestă corectitudinea şi integralitatea preluării şi prelucrării de către Ministerul Finanţelor Publice a informaţiilor prevăzute în Strategia fiscal-bugetară pentru perioada 2020-2022.

Strategia fiscal-bugetară pentru perioada 2020-2022 a fost elaborată pe baza informațiilor fiscal bugetare furnizate de către factorii implicați în procesul bugetar, precum şi cu luarea în consideraţie a conjuncturii interne şi internaţionale cunoscute la această dată.

|  |
| --- |
| **PRIM – MINISTRU,** |
| **Ludovic ORBAN** |

|  |
| --- |
| **MINISTRUL FINANȚELOR PUBLICE,** |
| **VASILE-FLORIN CÎŢU** |
|  |





















1. Regula este stabilită prin prevederile art.3 alin.(1) din TSCG ratificat de România prin Legea nr.83/2012, iar potrivit prevederilor art.3 alin.(2) din același TSCG regula a fost preluată și în legislația națională prin modificarea Legii responsabilității fiscal-bugetare nr.69/2010, astfel încât aceasta se regăsește în prezent la art.7 din Legea nr.69/2010, republicată, cu modificările și completările ulterioare. [↑](#footnote-ref-1)
2. Dacă nu se specifică altfel, indicatorii prezentați la această secțiune sunt calculați în metodologie cash. [↑](#footnote-ref-2)
3. Dacă nu se specifică altfel, indicatorii prezentați la această secțiune sunt calculați în metodologie cash. [↑](#footnote-ref-3)
4. Programul Operațional Regional, Programul Operațional Sectorial Transport, Programul Operațional Sectorial Mediu, Programul Operațional Sectorial Creșterea Competitivității Economice, Programul Operațional Sectorial Dezvoltarea Resurselor Umane, Programul Operațional Dezvoltarea Capacității Administrative și Programul Operațional Asistență Tehnică. [↑](#footnote-ref-4)
5. Rata de absorbţie curentă reprezintă raportul dintre valoarea declaraţiilor de cheltuieli transmise Comisiei Europene şi alocarea totală aferentă perioadei 2007-2013. [↑](#footnote-ref-5)
6. Rata rambursărilor reprezintă raportul dintre valoarea sumelor plătite de către Comisia Europeană şi alocarea totală aferentă programelor operaţionale. [↑](#footnote-ref-6)
7. Fondul European de Dezvoltare Regională [↑](#footnote-ref-7)
8. Fondul de Coeziune [↑](#footnote-ref-8)
9. Fondul Social European [↑](#footnote-ref-9)
10. Ministerul Fondurilor Europene (MFE) este Autoritate de Management pentru aceste Programe Operaţionale [↑](#footnote-ref-10)
11. aprobat de către CE pe data de 9 iulie 2015 [↑](#footnote-ref-11)
12. aprobat de către CE pe data de 25 februarie 2015 [↑](#footnote-ref-12)
13. aprobat de către CE pe data de 19 decembrie 2014 [↑](#footnote-ref-13)
14. aprobat de către CE pe data de 18 decembrie 2014 [↑](#footnote-ref-14)
15. Ministerul Lucrărilor Publice, Dezvoltării și Administrației (MLPDA) este Autoritate de Management pentru aceste Programe Operaţionale [↑](#footnote-ref-15)
16. aprobat de către CE pe data de 23 iunie 2015 [↑](#footnote-ref-16)
17. aprobat de către CE pe data de 25 februarie 2015 prin Decizia C(2015) 1290 [↑](#footnote-ref-17)
18. în calitate de Autoritate de Management [↑](#footnote-ref-18)
19. în calitate de Autoritate de Management [↑](#footnote-ref-19)
20. în calitate de Autoritate Naţională [↑](#footnote-ref-20)
21. în calitate de Autoritate Naţională [↑](#footnote-ref-21)
22. în calitate de Autoritate Naţională [↑](#footnote-ref-22)
23. în calitate de Autoritate Naţională [↑](#footnote-ref-23)
24. în calitate de Autoritate de Management [↑](#footnote-ref-24)
25. în calitate de Autoritate de Management [↑](#footnote-ref-25)
26. în calitate de Autoritate de Management [↑](#footnote-ref-26)
27. în calitate de Autoritate de Management [↑](#footnote-ref-27)
28. *datoria guvernamentala bruta calculata conform metodologiei UE, care include şi datoria societăţilor reclasificate în sectorul administraţiei publice.*  [↑](#footnote-ref-28)
29. PIB actualizat conform CNSP –prognoză de toamnă - Noiembrie 2019 [↑](#footnote-ref-29)
30. Activele financiare se refera la urmatoarele instrumente : AF1 – aur şi DST, AF2 – depozite şi numerar, AF3- titluri de valoare, altele decât acţiuni, AF5 – acţiuni şi alte participaţii la capital, daca sunt cotate la bursă, inclusiv acţiunile fondurilor mutuale, conform metodologiei pentru Programul de Convergenta (Mai 2019). [↑](#footnote-ref-30)
31. conform metodologiei UE, ponderea datoriei in PIB s-a calculat luand in considerare suma PIB-urilor realizate in ultimele 4 trimestre (PIB conform comunicat INS 10 octombrie 2019) [↑](#footnote-ref-31)
32. Suma reflectă deficitul bugetar majorat urmare a celei de a doua rectificări bugetare aprobate prin OUG nr. 71/2019 și OUG 72/2019 [↑](#footnote-ref-32)
33. La data de 5 decembrie 2019 [↑](#footnote-ref-33)
34. Toți indicatorii utilizați în acest subcapitol sunt în conformitate cu metodologia UE [↑](#footnote-ref-34)
35. La determinarea acestui indicator s-a avut în vedere prognoza de toamna 2019 a CE care estimează pentru 2020 un deficit ESA2010 de 4,4% din PIB [↑](#footnote-ref-35)
36. Si celelalte valute în care este denominată datoria urmează aceeași tendința de apreciere [↑](#footnote-ref-36)
37. Eurostat – EUROPOP 2016 [↑](#footnote-ref-37)
38. În conformitate cu prevederile legislative: HG nr. 762/2008 privind aprobarea Strategiei naționale de prevenire a situațiilor de urgență; Hotărârea Guvernului nr. 557/2016 privind managentul tipurilor de risc; Ordonanța de urgență nr. 1/2014 privind unele măsuri în domeniul gestionării situațiilor de urgență și pentru modificarea și completarea Ordonanței de urgență a Guvernului nr. 21/2004 privind Sistemul Național de Management pentru Situații de Urgență. [↑](#footnote-ref-38)
39. Evaluarea riscurilor la nivel național efectuată în cadrul proiectului ”Evaluarea riscurilor de dezastre la nivel național (RO-RISK)”-cod SIPOCA 30 [↑](#footnote-ref-39)
40. Riscuri selectate pentru România [↑](#footnote-ref-40)
41. www.mfinante.gov.ro [↑](#footnote-ref-41)